
Alas! It is delusion all: 

The future cheats us from afar, 
Nor can we be what we recall, 

Nor dare we think on what we are. 


Vai! Totul nu-i decât părere: 

Viitoru-și râde de noi din depărtări, 

Nu putem nici să fim asemeni amintirilor noastre, 
Și nici să-ndrăznim a ne-accepta așa cum suntem. 


Lord Byron 
Stanzas for Music 


Cuvânt înainte 


Astăzi decidem cum va fl lumea în 2050 și tot 
astăzi o pregătim pe aceea din 2100. În funcție de 
ceea ce facem noi acum, copiii și nepoţii noștri vor 
locui într-o lume în care se va putea trăi sau vor 
traversa un infern blestemându-ne. Pentru a le lăsa 
o planetă locuibilă, trebuie să ne dăm osteneala să 
gândim viitorul, să întelegem de unde vine și cum 
trebuie acţionat asupra lui. Nu-i un lucru imposibil: 
Istoria respectă niște legi care, odată cunoscute, ne 
permit s-o prevedem și s-o orientăm. 

Situatia e limpede: forţele pieţei au luat planeta 
în stăpânire. Ultima expresie a triumfului individu- 
alismului, acest marș victorios al banului explică 
esenţa celor mai recente convulsii ale Istoriei: pentru 
a o accelera, refuza sau stăpâni. 

Dacă această evoluţie va continua, banul va spul- 
bera tot ce i-ar putea sta în cale, inclusiv statele: da, 
încet-încet, va măcina și Statele Unite ale Americii. 
Devenită lege mondială unică, legea pieţei va duce la 
apariţia a ceea ce voi numi aici hiperunperiul, entitate 
planetară de necuprins, făuritoare de noi valori corner- 
ciale și de noi forme de alienare, de bogăţie, dar și de 
sărăcie extreme; curbe de sacrificiu vor fl impuse natu- 
rii înseși; sectorul privat își va adjudeca totul, inclusiv 
armata, poliţia și justiiia. Fiinţa umană își va adăuga 
treptat proteză după proteză, înainte de a deveni ea 
însăși un artefact vândut în serie unor consumatori pe 
cale să devină ei înșiși niște artefacte. Apoi, inutil în 
cele din urmă propriilor creaţii, omul va dispărea şi el. 

Dacă omenirea refuză acest viitor şi întrerupe în 
mod violent procesul globalizării, înainte chiar de a 
se fl eliberat de alienările ei anterioare, ea va bascula 

într-o succesiune de barbarii regresive și războaie 
devastatoare, utilizând arme încă de neimaginat astăzi, 
opunând state, grupări religioase, entităţi teroriste şi 
pirați privaţi. Voi numi acest război hiperconflictul Şi 
el ar putea face omenirea să dispară. 

În sfârșit, dacă mondializarea poate fi pusă sub 
control fără a fi refuzată, dacă piaţa poate fl delimi- 
tată fără a fl abolită, dacă democrația poate deveni 
planetară rămânând totuşi concretă, dacă dominaţia 
unui irnperiu asupra lumii întregi poate lua sfârșit, 
atunci se va deschide un nou orizont infinit de liber- 
tate, de responsabilitate, de demnitate, de autodepă- 
şire, de respect pentru celălalt. Este ceea ce voi numi 
hiperdemocraţția. Ea va duce la instalarea unei guver- 
nări mondiale democratice şi a unui ansamblu de 
instituţii locale și regionale. Printr-o utilizare regân- 
dită a fabulosului potenţial al noilor tehnologii, ea va 
permite tuturor accesul la gratuităţi și îmbelşugare, 
va permite fiecăruia să profite în mod echitabil de 
binefacerile imaginaţiei societăţii de consum, să-și 
apere libertatea de propriile excese şi de cele ale 
dușmanilor săi, să lase generaţiilor viitoare un mediu 
înconjurător mai bine protejat, să plăsmuiască, inspi- 
rându-se din înţelepciunea tuturor popoarelor, noi 
rnoduri de a conviețui și de a făuri ceva împreună. 

Așadar putem povesti istoria următorilor 50 de ani: 
până în 2035, va lua sfârșit dominaţia imperiului 
american, la fel de provizorie ca a tuturor predeceso- 
rilor săi; apoi, unul după altul, se vor năpusti asupra 
noastră trei valuri succesive ale viitorimii: hiperimpe- 
riul, hiperconflictul, hiperdemocrația. Două dintre ele a 
priori pustiitoare. Cel de-al treilea a priori imposibil. 

Fără îndoială că aceste trei ipostaze ale viitorului 
se vor împleti: de fapt, ele se împletesc deja. Cred în 
victoria hiperdemocraţiei, cam prin 2060, ca formă 
superioară de organizare a omenirii, expresie ultimă 
a motorului Istoriei: libertatea. 


E E i 


Pentru a fundamenta şi explica acest pronostic, 
consider că e normal să relatez aici povestea acestui 
viitor. 

O întreprindere absurdă, vor zice unii. Atâtea eve- 
nimente, atâţia indivizi care-i pot inversa cursul! Căci, 
pe deasupra. dacă fundamentul Istoriei este dobân- 
direa libertăiii individuale, atunci însăşi această fina- 
litate o face imprevizibilă. Pentru edificare, doar câteva 
exemple: dacă în 1799 generalul Bonaparte nu s-ar 
fi bucurat de un asemenea ascendent asupra con- 
temporanilor săi, în urma Revoluţiei franceze ar fi 
putut rezulta încă de pe atunci o republică parla- 
mentară, permiţându-ne astfel să luăm un avans de 
un secol față de Istoria reală. Dacă în iunie 1914, la 
Sarajevo, un asasin şi-ar fl ratat ţinta, nu s-ar mai 
fi declanșat primul război mondial sau, în orice caz, 
nu așa cum s-a întâmplat. Dacă în iunie 1941 Hitler 
n-ar fl invadat Rusia, el ar fi putut, la fel ca generalul 
Franco, să moară la putere şi în patul lui; dacă în 
acelaşi an Japonia ar fi atacat Rusia, şi nu Statele 
Unite, poate că acestea n-ar mai fi intrat în război și 
n-ar fl eliberat Europa, așa cum n-au eliberat nicio- 
dată nici Spania, nici Polonia; poate că Franţa, Italia 
şi restul Europei ar fi rămas sub cizma hitleristă cel 
puţin până pe la sfârşitul anilor '70. În sfârșit, dacă 
secretarul general al Partidului Comunist sovietic, 
Iuri Andropov. n-ar fi murit prematur şi dacă succe- 
sorul succesorului său ar fl fost, așa cum era prevăzut, 
Grigori Romanov, şi nu Mihail Gorbaciov, probabil că 
Uniunea Sovietică ar mai fl existat şi astăzi. 

Încercarea de a face proorociri asupra viitorului 
pare absurdă şi pentru că toate reflecţiile în legătură 
cu acest subiect nu sunt, în general, decât niște 
elucubraţii asupra prezentului; astfel, încă de pe vre- 
mea primelor societăţi omeneşti, discursul asupra 
vremurilor viitoare se rezuma la prezicerea unei eterne 
întoarceri a aștrilor și a unor recolte bune. Pentru 
preoti și prezicători, oamenii nu puteau supravieţui 
decât prin revenirea ploii și a soarelui; o lume mai 
bună nu era posibilă decât într-un cosmos dincolo 
de cel vizibil, spaţiu ideal, stabil, dar ciclic și el, și 
a cărui instaurare ţinea mai mult de voinţa enigma- 
tică a zeilor decât de ceea ce făceau oamenii. Când 
a devenit clar că inovaţia poate îmbunătăţi viaţa 
materială, intelectuală şi estetică, au apărut, mai 
întâi în jurul Mării Mediterane, câteva popoare hotărâte 

să conceapă și să pună în aplicare proiectul unui 
progres terestru. Cei care au gândit apoi viitorul 
Pământului (filosofi. artiști și juriști. savanţi, econo- 
miști, sociologi, romancieri şi futurologi) l-au descris, 
în general, tot ca pe o prelungire naivă a propriului 
lor prezent. Astfel, pe la sfârşitul secolului al XVI-lea, 
cu toţii pronosticau că apariţia în Europa a caracte- 
relor mobile de tipar nu vor face decât să întărească 
poziţiile celor două puteri dominante pe atunci, Biserica 
și Imperiul; tot așa, la sfârșitul secolului al XVIII-lea, 
majoritatea analiștilor nu vedeau în maşina cu aburi 
decât o atracţie de bâlci care nu putea schimba cu 
nimic caracterul agricol al economiei; în sfârșit, pen- 
tru cea mai mare parte a observatorilor, pe la sfârşitul 
secolului al XIX-lea, electricitatea avea doar un singur 
viitor: acela de a permite un alt iluminat stradal. lar 
dacă la începutul secolului XX unii prevesteau apa- 
riţia submarinului, a avionului, a cinematografului, 
a radioului sau televiziunii, nimeni — nici măcar Jules 
Verne - nu credea că toate acestea vor modifica ordi- 
nea geopolitică dominată până atunci de Imperiul 
Britanic; cu atât mai mult, nimeni nu întrevedea 
declinul Europei, instaurarea comunismului, fascis- 
mului și nazismului şi încă și mai puţin apariţia artei 
abstracte, a jazzului, a armei nucleare sau a contra- 
cepţiei. De asemenea, la sfârșitul secolului trecut, 
mulţi continuau să privească internetul şi calculato- 
rul personal ca pe niște curiozităţi de mică impor- 
tanţă şi puţini au fost cei care-și imaginau ca fiind 
posibil mariajul homosexual. În sfârșit, până mai ieri 
încă, foarte puţini analişti anticipau revenirea Islamului 
pe marea scenă a Istoriei. 

Chiar și astăzi, majoritatea povestirilor despre vii- 
tor nu sunt decât niște extrapolări ale unor tendinţe 
deja manifeste. Puţini oameni riscă să facă pronosti- 
curi cu bătaie lungă, să anunte bifurcații, răsturnări, 
schimbări de paradigmă, îndeosebi în materie de rnora- 
vuri, cultură sau ideologie. Şi mai puţini riscă să 
anticipeze crispările ideologice care ar putea încetini 
sau chiar stăvili aceste falii de mare adâncime. 

Și totuși, în următoarea jumătate de secol, totul 
se va schimba în multiple direcţii, deloc greu de 
anticipat. 

După ce le-am evocat în câteva rânduri la înce- 
putul acestei introduceri, iată acum şi un rezumat 
de câteva pagini al prezentului eseu. 

Totul va începe printr-o revoluție demografică. 
Exceptând cazul cine ştie cărei catastrofe de proporţii, 
în 2050, Pământul va fi locuit de 9,5 miliarde de 
oameni, așadar cu 3 miliarde mai mult decât azi. 
Speranţa de viaţă în ţările cele mai bogate se va 
apropia de 100 de ani; natalitatea va stagna, rămâ- 
nând foarte probabil aproape de pragul reproducţiei. 
În consecință, omenirea va îmbătrâni. Vom număra 
cu 360 de milioane de locuitori mai mulţi în China, 
cu 600 de milioane mai mulţi în India, cu 100 de 
milioane mai mulţi în Nigeria și în Bangladesh, cu 
80 de milioane mai mulţi în Statele Unite, cu 9 mili- 
oane mai mulţi în Franţa, cu 10 milioane mai puţini 
în Germania și, poate, cu 30 de milioane mai puţini 
în Rusia. Două treimi dintre locuitorii planetei vor 
trăi în oraşe, a căror populaţie se va dubla tot așa 
cum ar trebui să se dubleze cantitatea de energie și 
de produse agricole consumate. Numărul persoanelor 
adulte din câmpul muncii se va dubla și el; mai mult 
de două treimi dintre copiii născuţi în acest an vor 
trăi în cele mai sărace douăzeci de ţări. 

Vor avea loc multe alte schimbări ce pot fi prevă- 
zute cu o anurmnită precizie: într-adevăr, observată de-a 
lungul unei perioade foarte mari, Istoria se îndreaptă 
cu încăpățânare într-o anumită direcţie, unică, pe 
care nici o schimbare bruscă, fie ea și de durată, n-a 
reușit până în prezent s-o deturneze în mod durabil: 
de la un secol la altul, omenirea impune preeminenia 
libertății individuale asupra oricărei alte valori. Ea o 
face prin respingerea treptată a resemnării faţă de 
orice formă de aservire, prin progrese tehnice permi- 
ţând reducerea oricărui efort, prin liberalizarea mora- 
vurilor, a sistemelor politice, a artei şi a ideologiilor. 
Altfel spus, istoria omenirii este istoria erergenței 
persoanei ca subiect de drept, autorizată să gân- 
dească şi să-și stăpânească destinul, liberă de orice 
constrângere în afara respectării dreptului celorlalți 
de a se bucura de aceleași libertăţi. 

Această evoluţie, rezervată deocamdată celor mai 
bogaţi, duce la repunerea permanentă în discuţie a 

puterilor instaurate și la apariţia unor noi puteri. În 
particular, pentru a impune această întâietate a indi- 
vidului asupra societăţii, popoarele au elaborat pro- 
gresiv diverse sisteme de repartiție a bunurilor mai 
de preţ. Mult timp, ele au lăsat această sarcină în 
seama bunului-plac al unor șefi militari, al preoţilor 
şi al capetelor încoronate din fruntea regatelor și 
imperiilor; apoi, o nouă clasă conducătoare, mai nurmne- 
roasă şi mai mobilă, aceea a negustorilor, a imaginat 
două noi mecanisme -— revoluţionare — de împărţire 
a bogățiilor: piaţa și dernocraţia. Apărute în urmă cu 
aproape treizeci de secole, acestea s-au irnpus treptat; 
acum, ele modelează o parte tot mai importantă a 
realităţii lumii și condiționează adevărul. 

În mod progresiv şi în ciuda reacţiilor tot mai 
violente, piaţa a transformat, pe teritorii din ce în ce 
mai vaste, serviciile esenţiale (alimentaţie, îmbrăcă- 
minte, divertisment, locuinţe, transport, comunicaţii), 
oferite întâi gratis — de bunăvoie sau prin constrân- 
gere —, în servicii de piaţă; le-a transformat apoi în 
obiecte industriale produse în serie, în adevărate 
instrumente ale autonomiei individuale. 

Tot progresiv, libertatea ca valoare de piaţă a 
contribuit la elaborarea conceptului de libertate poli- 
tică, mai întâi pentru o minoritate, apoi pentru cei 
mulţi, cel puţin formal, pe teritorii din ce în ce mai 
întinse, înlocuind aproape peste tot puterea religioasă 
și militară. Pe scurt, dictatura a permis apariţia pie- 
ţei, din care s-a născut democraţia. În acest fel, odată 
cu secolul al XII-lea au apărut democrațiile de piață. 

Progresiv, spaţiul lor geografic s-a tot extins: în 
ansamblul acestor democraţii de piaţă, centrul puterii 
s-a deplasat treptat spre vest: în secolul al XII-lea, 
el a trecut din Orientul Apropiat în bazinul medite- 
ranean, apoi în Marea Nordului, în Oceanul Atlantic 
și, în sfârșit, în Pacific (în zilele noastre). Nouă „inimi” 
şi-au succedat una alteia: Bruges, Veneţia, Anvers, 
Genova, Amsterdam, Londra, Boston, New York și, în 
zilele noastre, Los Angeles. Ansamblul omenirii, cu 
excepţia Chinei și a Orientului Mijlociu, sunt de-acum 
parte componentă a acestei Ordini economice. 

Tot progresiv, cornpetiția a dus la concentrarea pute- 
rilor asupra piețelor și a dernocraţiei — presupunându-se 

să acestea sunt accesibile în egală măsură tuturor — în 
mâinile unor noi elite mobile, deţinătoare de capital 
şi cunoștințe, contribuind ele însele la apariţia unor 
noi inegalităţi. 

Dacă această istorie multimilenară va mai conti- 
nua o jurmnătate de secol, piaţa și dernocraţia se vor 
extinde pretutindeni, inclusiv acolo unde, deocam- 
dată, nu există: creșterea economică se va accelera, 
nivelul de trai va spori și el, iar dictatura va dispărea 
din ţările unde încă este prezentă. Însă precaritatea 
și necinstea vor deveni reguli; apa şi energia vor ajunge 
deficitare, climatul va fi periclitat; inegalităţile și frus- 
trările se vor agrava; conflictele vor deveni mai nume- 
roase și vor începe mari deplasări de populatii. 

În jurul anului 2035, după o îndelungată luptă 
și în mijlocul unei grave crize ecologice, Statele Unite, 
imperiu încă dominant, vor fi învinse de această 
mondializare a pieţelor, îndeosebi financiare, şi de 
puterea întreprinderilor, în special de cea a compa- 
niilor de asigurări. Epuizate din punct de vedere 
financiar și politic, ca toate celelalte imperii anteri- 
oare lor, Statele Unite vor înceta să mai gestioneze 
afacerile planetei; totuși, nu vor fi înlocuite de vreun 
alt imperiu și nici de o altă naţiune dominantă. În 
mod provizoriu, lumea va deveni policentrică, gestio- 
nată de aproximativ 10 puteri regionale. 

Apoi, cam prin 2050, piaţa, fără frontiere prin 
chiar natura el, se va impune asupra democraţiei 
limitate instituţional la un anumit teritoriu. Puterea 
statului va descrește; noi tehnologii nanometrice vor 
reduce consurmurile de energie şi vor transforma până 
și ultimele servicii rămase colective: sănătatea, edu- 
caţia, securitatea și suveranitatea; vor apărea noi 
obiecte importante de consum (pe care le voi numi 
supraveghetori), permiţând măsurarea și controlul în 
conformitate cu normele: fiecare persoană va deveni 
propriul său medic, profesor și controlor. Economia 
va fl tot mai preocupată de economisirea energiei și 
a apei. Autosupravegherea va deveni forma extremă 
a libertăţii, iar limita ei va consta în teama de a nu 
putea respecta normele. Transparenţa va deveni o 
obligație: toţi cei care vor fi tentaţi să-și ascundă 
apartenenţele, apucăturile, starea sânătăţii sau nivelul 

formaţiei vor fl a priori suspecți. Creşterea longevităţii 
va aduce puterea în mâinile celor vârstnici, iar aceștia 
vor alege să se îndatoreze din ce în ce mai mult. 
Statul va intra într-un fel de eclipsă, lăsând între- 
prinderile și oraşele în prim-plan. Hipernomazii vor 
conduce un imperiu fără un teritoriu anume, fără 
centru, deschis: un hiperimperiu. Nimeni nu va mai 
fl loial decât faţă de sine însuși; întreprinderile nu-și 
vor mai recunoaște nici o naţionalitate; cei săraci vor 
constitui o piaţă printre atâtea altele; legile vor fi 
înlocuite cu contracte, justiția - cu arbitrajul, servi- 
ciile de ordine — cu mercenarii. Se vor înstăpâni noi 
diversități: raţiunea principală a spectacolelor și a 
sporturilor va fi aceea de a-i distra pe sedentari, în 
vreme ce mase imense de nomazi ai mizeriei, infra- 
nomazii, se vor îngrămădi la frontiere în căutarea 
mijloacelor de a supravieţui. Companiile de asigurări, 
devenite factori de reflare ai lumii, vor fixa norme în 
faţa cărora statele, întreprinderile şi persoanele par- 
ticulare vor trebui să se încline. Organismele private 
de control aflate în slujba acestor companii de asi- 
gurări vor veghea la respectarea normelor. Resursele 
vor deveni tot mai puţine, roboții tot mai numeroși. 
Timpul, chiar şi cel mai intim, va fl petrecut aproape 
în întregime cu utilizarea mărfurilor. Într-o bună zi, 
flecăruia 1 se va putea cere să se autorepare, apoi să 
producă el însuși proteze, iar în final să fie clonat. 
Omul va deveni atunci un artefact consumator de 
artefacte, canibal consumator de obiecte canibale, 
victimă a bolilor epocii nomade. 

Firește, toate acestea nu vor avea loc fără teribile 
convulsii: cu mult înaintea dispariţiei imperiului arne- 
rican, înainte ca manifestările climei să devină cva- 
siinsuportabile, unele populaţii își vor disputa teritorii 
şi vor avea loc numeroase războaie; pirați, mercenari, 
mnafii, mișcări religioase şi naţiuni întregi se vor dota 
cu arme noi, cu instrumente de supraveghere, de 
descurajare și de atac, utilizând potenţialurile elec- 
tronicii, ale geneticii și ale nanotehnologiilor. În plus, 
instaurarea hiperimperiului va face din fiecare duș- 
manul tuturor. Oamenii se vor bate pentru petrol și 
pentru apă. pentru păstrarea unui teritoriu sau pentru 
părăsirea lui, pentru a impune o credinţă şi pentru 

a combate altele, pentru distrugerea Occidentului sau 
pentru instituirea domniei valorilor sale. Dictaturi 
militare, ce vor recurge de-a valma la armate şi ser- 
vicii de ordine, se vor rândui la putere. Va izbucni 
poate chiar un război mult mai pustiitor decât cele 
de până acum, un hiperconflict cristalizându-le pe 
toate celelalte anterioare, capabil să distrugă întreaga 
omenire. 

Cam prin 2060, cel rai devreme - dacă nu cumva 
omenirea va dispărea între timp sub un potop de 
bombe -—, nici imperiul american, nici hiperimperiul, 
nici hiperconflictul nu vor mai fi tolerabile. Forțe noi, 
altruiste și universaliste, deja active astăzi, vor prelua 
puterea mondială sub impulsul irezistibil al necesi- 
tăţii ecologice, etice, economice, culturale și politice 
şi se vor răzvrăti împotriva exigenţelor supravegherii, 
a narcisismului și a normelor. Ele vor conduce treptat 
lumea către un nou echilibru - planetar, de data 
aceasta -— între piață şi dernocraţie: hiperdemocratia. 
Atunci, graţie tehnologiilor, instituții mondiale și con- 
tinentale vor organiza viaţa colectivă; vor fixa niște 
limite artefactului de piaţă, modificărilor aduse vieţii 
şi punerii în valoare a naturii și vor favoriza gratui- 
tatea, responsabilitatea, precum și accesul la cunoş- 
tinţe. Vor face posibilă astfel naşterea unei inteligente 
universale, prin punerea în comun a capacităților 
creatoare ale tuturor ființelor umane, pentru a le 
depăși. O nouă economie, așa-zisă relațională, care 
va produce servicii fără a căuta să obţină profit din 
asta, se va dezvolta în concurenţă cu piaţa pentru 
a-l pune capăt acesteia, așa cum piaţa a pus capăt, 
cu câteva secole în urmă, feudalismului. 

În acele timpuri, mai puţin îndepărtate decât s-ar 
putea crede, piaţa şi dernocraţia, în sensul în care le 
înțelegem noi astăzi, vor deveni concepte depășite, 
niște vagi amintiri, la fel de greu de înţeles pe cât au 
ajuns astăzi canibalismul ori sacrificiile umane. 


+ ++ 
La fel ca orice rezumat, cele spuse până aici ar 


putea să pară, evident, o schiţă caricaturală, peremp- 
torie și arbitrară; totuși, obiectivul cărții este să arate 

că aceasta constituie imaginea cea mai verosirnilă a 
viitorului. Nu este imaginea pe care mi-o doresc: am 
scris această carte tocmai pentru ca viitorul să nu 
semene cu ceea ce mă tem că va fl și pentru a 
contribui la dezvoltarea formidabilelor potenţialităţi 
care se manifestă la ora actuală. 

Cititorii mei cei mai fideli vor regăsi în cele ce 
urmează aprofundarea tezelor dezvoltate în eseurile 
şi romanele mele precedente în care anunţam - cu 
mult înainte de a se vorbi în mod curent despre 
ele - bascularea geopolitică a lumii înspre zona 
Pacificului, instabilitatea financiară a capitalismului, 
mizele climatului, ernergenţa bulelor financiare, fra- 
gilitatea comunismului, amenințările terorismului, 
amplificarea nomadismului, generalizarea utilizării 
telefonului mobil, a calculatorului personal, a inter- 
netului și a altor obiecte nomade, apariţia și dezvol- 
tarea gratuităţilor şi a obiectelor personalizate, rolul 
major al artei (îndeosebi al muzicii) în diversitatea lumii. 
Cei mai atenţi dintre cititori vor recunoaște anumite 
inflexiuni specifice gândirii mele: din fericire, ea n-a 
coborât din ceruri formată o dată pentru totdeauna. 

În sfârșit, așa cum orice predicţie este, înainte de 
toate, un discurs asupra prezentului, acest eseu este 
şi o carte politică; sper că cititorul va putea să-i dea 
cea mai bună întrebuințare, acum, când se prefigu- 
rează atâtea evenimente majore, în Franţa cel puţin 
la fel de numeroase ca și în alte locuri. 


1. O istorie foarte îndelungată 


Pentru a înţelege ce ne poate rezerva viitorul, 
trebuie să fac, măcar în linii mari, o istorie a 
trecutului. Se va vedea că acesta e traversat de 
invarianţi și că există un fel de structură a 
Istoriei care ne permite să prevedem desfășu- 
rarea deceniilor viitoare. 

Încă din cele mai îndepărtate timpuri, orice 
grup uman s-a constituit în jurul unor bogății, 
al unei limbi, al unui teritoriu, al unei filosofii 
sau al unui 'șef. Întotdeauna au coexistat trei 
puteri: cea religioasă, care fixează timpul rugă- 
ciunilor, dă ritm vieţii agricole și determină acce- 
sul la viaţa viitoare; cea militară, care organizează 
vânătoarea, apărarea și cuceririle; cea econo- 
mică, ce produce, finanţează și comercializează 
roadele muncii. Fiecare dintre aceste puteri stă- 
pânește timpul controlând instrumentele de 
măsură specifice: observatoare astronomice, clep- 
sidre, orologii care bat ora exactă. 

În toate cosmogoniile, trei zei îi domină pe toţi 
ceilalți și pun în scenă această treime a puterii: 
latinii îi numesc Jupiter, Marte și Quirinus — zeul 
suprem, al războiului și al banului. Sub puterea 
lor se află împărăţia oamenilor obișnuiți. Mai 
jos, o putere de o altă natură le traversează pe 
toate celelalte și poate că într-o zi le va lua locul: 
puterea feminină, care controlează reproducerea 
generaţiilor și transmiterea cunoștințelor. 

Rând pe rând, fiecare dintre cele trei puteri 
dominante (religioasă, militară și economică) a 
avut controlul bogățiilor. Așadar putem povesti 
istoria omenirii ca pe succesiunea a trei mari 
ordini politice: Ordinea rituală, în care autori- 
tatea este esențialmente religioasă; Ordinea impe- 
rială, în care puterea este înainte de toate militară; 
Ordinea economică, în care grupul dominant 
este cel care controlează economia. Idealul celei 
dintâi este teologic, al celei de-a doua e terito- 
rial, iar al celei de-a treia este individualist. 

În fiecare dintre aceste trei ordini, o societate 
rămâne stabilă atâta vreme cât grupul dominant 
controlează împărțirea bogățiilor. În Ordinea ritu- 
ală el decide care este partea sacrificiilor, în 
Ordinea imperială care e partea monumentelor, 
iar în Ordinea economică — ee parte e destinată 
investiţiilor productive. În toate cele trei ordini, 
apărarea propriei puteri e prioritară. Controlul 
bogăției de către grupul dominant este amenin- 
țat de războaie, de cataclisme naturale, de pier- 
derile către exterior, de concurenţi. Pentru a 
păstra puterea, grupul dominant caută să pună 
la punct în folosul său progresul tehnic, o exploa- 
tare mai intensivă a celor slabi sau o extindere 
a spaţiului dominat. Dacă eșuează, un alt grup 
dominant îi ia locul. 

Apoi, când este pusă în discuţie însăși legi- 
timitatea autorităţii, se instalează o nouă ordine, 
cu alte puteri, alte cunoștințe, alte moduri de 
cheltuire a surplusului, alte raporturi de forţe 
geopolitice. Rând pe rând, stăpânul devine sclav, 
soldatul ia locul preotului, iar negustorul îl înlo- 
cuiește pe soldat. 

Firește, aceste evoluţii nu cunosc segmen- 
tări definitive: în fiecare clipă coexistă trei ordini 
de putere, cu avansări premature, dar și cu 
reveniri. 

lată acum istoria acestor ordini, așa cum 
s-au născut și au dispărut, din Antichitatea cea 
mai îndepărtată. Această relatare permite dega- 
jarea unor legi ale Istoriei plecând de la fapte 
uneori aparent infime, anodine. Este esențial ca 
aceste legi să fie înţelese: ele vor mai fi valabile 
şi în viitor și ne permit să-i prezicem cursul. 


Nomadism, canibalism și sexualitate 


Pentru a stabili aceste legi, trebuie să plecăm 
de la cele mai vechi date pe care le avem despre 
om. Acest lucru ne permite să înțelegem că 
aceeași forță a acționat dintotdeauna: cea a 
emancipării omului de sub toate opresiunile. 

Viața a apărut în oceane în urmă cu 3,8 
miliarde de ani, iar pe uscat ea a apărut în 
urmă cu numai 350 milioane de ani. Conform 
celor mai recente descoperiri, acum șapte mili- 
oane de ani, două primate (Toumai în Ciad și 
Orrorin în Kenya) coboară pentru prima dată 
din copaci -— fără îndoială, în urma unei mari 
secete — și se adaptează mersului biped. Două 
milioane de ani mai târziu, o altă specie de 
primate, australopitecul, coboară și el din copaci 
și străbate ţinuturile Africii Orientale și Australe. 
După alte trei milioane de ani, în aceeași regi- 
une, doi dintre descendenţii săi, Homo habilis 
și Homo rudolfensis, selectați de exigenţele mer- 
sului biped, stau deja mai drept - așadar pot 
purta un creier mai greu. Culegători, hoitari, 
paraziți, ei învaţă să cioplească pietre pentru a 
se servi de ele ca de niște unelte și migrează 
dintr-o zonă în alta de-a lungul și de-a latul 
continentului african. 

Supravieţuiesc doar primatele cel mai bine 
adaptate peregrinării și evoluează doar tehnicile 
de vânătoare și de cules compatibile cu deplasările. 

Acum un milion şi jumătate de ani, tot în 
estul Africii, alături de primatele din acele tim- 
puri apare specia Homo ergaster, mai bine adap- 
tată la peregrinări și la deplasarea rapidă decât 
celelalte. Deși e încă adus de spate, mișcarea 
l-a modelat binișor: şi-a pierdut blana și e în 
stare să alerge. Se pare că prezintă chiar pri- 
mele rudimente ale vorbirii. 

În urmă cu un milion de ani, un descendent 
al lui Homo ergaster evoluează și dă naștere 
unei noi specii de primate: Homo erectus. Acesta 
părăsește, pentru prima oară, Estul african: 
parcurge, în câteva zeci de mii de ani, restul 
Africii, Europa, Asia Centrală, India, Indonezia 
și China. 

O sută de mii de ani mai târziu apar - tot 
în Africa, se pare - două noi primate, și ele 
nomade: Homo sapiens, apoi Homo heidelber- 
gensis, mai bine adaptaţi la mers decât prede- 
cesorii lor. Stau mai drept decât ceilalţi, creierul 
le este mai voluminos, iar organizarea socială 
și limbajul sunt mai sofisticate. Singurele lor 
unelte sunt tot pietrele cioplite. Supuși integral 
fortelor naturii - ploaia, vântul și trăsnetul -, 
văd în ele manifestarea unor forţe superioare. 
Încă nu-și îngroapă morţii; locuinţele lor, încă 
precare, devin mai solide, iar uneltele sunt mai 
ingenioase. Toate aceste primate, vecine, dar 
nu asemănătoare, coexistă fără să se amestece. 
Încep să-și transmită din generaţie în generație 
anumite cunoștințe, ceea ce-i deosebește de 
toate celelalte specii de animale. O lecţie pentru 
viitor: transmiterea este condiţia progresului. 

Acum 700 000 de ani, în China și în Africa, 
Homo sapiens stăpânește trăsnetul şi învaţă să 
facă focul; pune chiar unele vegetale la copt și, 
prin urmare, își hrănește mai bine creierul. De 
asemenea, înţelege că se poate folosi de anumite 

forţe înconjurătoare, ceea ce constituie o schim- 
bare considerabilă. Tot acum inventează primele 
sale încălțări, își coase primele haine și străbate 
Europa, continent rece, acoperit de păduri. 

Descendenţa lui Homo sapiens se împarte în 
mai multe ramuri. Una dintre ele evoluează 
înspre Homo neandertalis. Acum 300 000 de 
ani, acesta cutreieră Africa, Europa și Asia. 
Pentru prima dată, construiește pe unde trece 
colibe sofisticate și își îngroapă morţii. În Europa, 
pe atunci izolată de ghețarii ce acoperă Alpii și 
Balcanii, Homo neandertalis coexistă cu cele- 
lalte primate fără să se amestece cu ele, fără 
să le înlocuiască. 

Desigur, în acea epocă (așadar în urmă cu 
300 000 de ani) începe și canibalismul - nu ca 
un act de violenţă, ci ca o practică rituală de 
însușire a forţei celor morți. Îi găsim urmele 
până în zilele noastre, în raporturile pe care 
ființa umană le are cu orice consum. De ase- 
menea, Homo sapiens descoperă că procreaţia 
este o consecinţă a actului sexual și că cei doi 
parteneri joacă fiecare un rol în această ches- 
tiune; așadar statutele sexelor se disting cu mai 
multă claritate. Masculii trăiesc între ei fără a 
schimba grupul, femelele, dimpotrivă - poate și 
pentru a evita incestul, care ar duce la slăbirea 
grupului -, părăsesc tribul la vârsta pubertăţii 
sau, cel puţin, se îndepărtează de el pentru a 
dispune de un spatiu al lor, uneori chiar în inte- 
riorul teritoriului comun al tribului. Sexualitatea 
și reproducerea încep să fie resimţite ca fiind 
distincte, ceea ce va constitui o tendinţă cu 
numeroase consecinţe de-a lungul Istoriei. 

In urmă cu vreo 160 000 de ani, tot în Africa, 
pe o altă ramură a lui Homo sapiens, apare 
prima specie modernă a omului, fruct fizic și 
intelectual al exigenţelor vieţii nomade: Homo 

sapiens sapiens. Creierul său este mult mai 
sofisticat decât al celorlalte primate și trăiește 
în triburi mai mari, în cadrul cărora femeile 
sunt responsabile de educaţia copiilor. Pentru 
el, totul e înzestrat cu suflet: și natura, și obiec- 
tele. Își îngroapă morţii, iar canibalismul, firește, 
este în continuare prezent. Speranța medie de 
viaţă încă nu depășește 25 de ani. Grupurile 
de oameni migrează din Orientul Mijlociu în 
Europa; nu acumulează nimic, nu economisesc, 
nu păstrează nimic ca rezervă și nu iau cu ei 
nici un lucru pe care să nu-l poată transporta, 
în afară de foc, unelte, arme, îmbrăcăminte, 
cunoștințe, limbi, ritualuri și amintiri. Apar pri- 
mele schimburi de obiecte, de femei, de prizo- 
nieri: primele pieţe. Şi, fără îndoială, primele 
manifestări de sclavie. 

În jurul anilor 85000 î.e.n., climatul planetei 
se răcește; Homo sapiens sapiens își amena- 
jează primele adăposturi mai durabile și rămâne 
ceva mai multă vreme înăuntru. Călătorește mai 
puţin și coexistă în continuare cu multe alte 
specii de primate. Acestea se războiesc între ele 
pentru adăposturi, pentru femei sau pentru 
zonele de vânătoare. Conflictele lor au la bază 
câteva principii a căror simplitate reiese din 
vestigiile descoperite de arheologi: a speria, a 
ataca prin surprindere, a tăia liniile de comu- 
nicaţie ale dușmanului și a nu-i lăsa acestuia 
nici o clipă de răgaz; trădarea aliaţilor este ceva 
obișnuit, ca și simularea propriei fugi sau ata- 
cul pe la spate. Desigur, canibalismul este în 
continuare prezent, vizând mereu însușirea forţei 
strămoșilor și ritualizarea raporturilor cu moar- 
tea. A mânca ceva viu pentru a trăi este o lecţie 
valabilă și astăzi. 

În jurul anilor 45000 î.e.n., primatele noastre 
locuiesc iarna în peșteri, iar vara în colibe. 

Produc unelte tot mai specializate. Între membrii 
grupului se instaurează diviziunea muncii; odată 
cu aceasta apare și șomajul, pentru cei care nu 
mai contribuie direct la procurarea hranei. 

După 5 000 de ani, clima planetei se încăl- 
zește și mai mult; ca și celelalte animale, pri- 
matele ies din adăposturi şi-şi reiau peregrinările. 
Homo sapiens sapiens străbate nu numai Europa 
și Asia, dar și Australia, un continent pe care 
l-au mai vizitat poate și alte primate (a fost un 
extraordinar periplu maritim, mult dincolo de 
linia orizontului). Ajunge și în cele două Americi, 
foarte probabil pe uscat, traversând strâmtoarea 
Bering. În Europa, o subspecie a lui Homo sapi- 
ens sapiens, numită astăzi „omul de Cro-Magnon”, 
se întâlnește cu Homo neandertalis, venit aici 
cu 250 000 de ani mai devreme și stăpân incon- 
testabil al locurilor. Aceste primate diverse coe- 
xistă în Europa mai bine de 10 000 de ani, 
pribegind neîntrerupt pe teritoriile vaste, pe care 
nu le părăsesc decât în caz de extremă necesi- 
tate. 

Acum 30 000 de ani, fără să se știe prea 
bine de ce și într-un timp destul de scurt, dis- 
par toate speciile de primate, inclusiv Homo 
neandertalis, cu excepţia lui Homo sapiens 
sapiens. 

Un singur primat populează acum planeta, 
singur în mijlocul a zeci de milioane de alte 
specii vii. Acum, doar el știe să transmită cunoș- 
tințe din generaţie în generaţie. Istoria omului 
poate să înceapă. Tot ce a învăţat până acum 
vreme de două milioane de ani îi va servi pentru 
a construi ființa care suntem noi. Şi ceea ce 
vom deveni. 

Ritualizare și sedentarizare 


În acea epocă - așadar acum 30 000 de ani -, 
unii oameni începeau, fără îndoială, să viseze 
la o lume ideală, fără nici un neajuns și în care 
să-și regăsească strămoșii. Cu alte cuvinte, apare 
ideea unei forțe supreme, vitale, ideea unui 
Dumnezeu, mai întâi unic. Canibalismul începe 
să lase loc ritualizării sale, în cursul unui sacri- 
ficiu religios: a mânca trupul unui om trimis la 
Dumnezeu pentru a se apropia de El. Proprietatea 
capătă contur; limbile se diversifică; diviziunea 
muncii devine mai complexă: unul face colibe, 
altul coase piese de îmbrăcăminte sau cioplește 
pietre, unii meșteresc unelte și arme, iar altii 
vânează, povestesc, îngrijesc bolnavii ori se roagă. 
Bărbaţii se impun în faţa femeilor, își plasează 
mamele și surorile sub responsabilitatea fraţilor 
și a verilor. Apar interdicții care permit limitarea 
violenţei: membrii unui grup se ajută reciproc, 
muncesc împreună, își cresc împreună copiii și 
mănâncă împreună; însă nu mai pot nici să 
vâneze, nici să culeagă și nici să consume împre- 
ună anumite animale și anumite plante ridicate 
la rang de totem și, mai ales, nu mai au relaţii 
sexuale între ei: odată incestul interzis, femeile 
pot să rămână în grup. O lecţie pentru viitor: 
sacrul legitimează tabuurile. 

Speranţa de viaţă încă nu depășește 30 de 
ani. Omului începe să nu-i ajungă timpul pen- 
tru a transmite ceea ce știe generaţiilor urmă- 
toare. Dorința de a transmite este, de altfel, 
ceea ce-l deosebește tot mai mult de celelalte 
specii de animale. 

Încet-încet, omul învaţă să disocieze ideea 
de Dumnezeu în mai multe categorii, în funcţie 
de manifestările acestuia în natură: focul, vân- 
tul, pământul, ploaia etc. Așadar politeismul 

este o formă religioasă ce decurge dintr-un mono- 
teism primitiv, și tot sacrul contribuie la for- 
marea politicului. Începe Ordinea rituală. Omul 
se gândește acum să-și însoțească morții în 
lumea de dincolo în morminte sofisticate, cu 
ceremonii. ofrande, sacrificii aduse defuncților, 
astfel încât să obţină din partea zeilor, la care 
se vor duce și ei cândva, protecţie pentru cei 
rămași în viaţă. 

În fiecare grup sau trib, un șef - preot și 
vraci în același timp - stăpânește violența prin 
locul pe care-l atribuie fiecăruia în raport cu 
sacrul. Fiecare șef este stăpânul interdicţiilor, 
al calendarului, al vânătorii şi al forţei. Cosmo- 
goniile desemnează țapi ispășitori ce servesc și 
ca intermediari în relaţiile cu lumea de dincolo. 
Cântul și flautul sunt primele mijloace de adre- 
sare către acești intermediari. Labirinturile sunt 
primele reprezentări metaforice ale acestor călă- 
torii. 

Obiectele făcute de oameni sunt considerate 
în continuare niște ființe vii. Schimbul lor și 
căutarea echivalenţelor dintre ele înseamnă tot 
un fel de schimb, așa cum sunt schimburile de 
sclavi, de ostatici sau de femei; pentru obiecte 
se organizează o formă incipientă de troc, așa 
cum există deja, de multă vreme, unul pentru 
fiinţele umane. Aproape peste tot, dacă este 
scăpat de sub control, acest schimb de obiecte 
devine, ca și schimbul de ostatici, o sursă de 
violență. Deseori, el este ritualizat prin obligația 
de a tăcea impusă participanţilor la schimb. O 
lecţie pentru viitor: cuvântul poate deveni o 
armă mortală; târgul este periculos, dacă nu 
este echilibrat. 

În urmă cu 20 000 de ani, cele mai evoluate 
dintre aceste ultime primate, nomade și ele, se 
instalează în Orientul Mijlociu, o zonă cu un 

climat deosebit de propice acum. Aici, ele găsesc 
din abundență, în stare naturală, produse care 
pot fi stocate (inul, grâul, orzul, mazărea și 
lintea) și animale care pot fi capturate (câinele, 
oaia, porcul, bovinele și calul). Câteva grupuri 
se stabilesc pentru perioade destul de îndelun- 
gate în locuri unde își construiesc primele case 
de piatră. Sacrul îi însoțește şi aici: anumiti zei 
devin stăpânii unor întinderi de pământ. 

Acum 15 000 de ani, acești mesopotamieni, 
încă nomazi, sapă puțuri și controlează turme 
de animale sălbatice, fără să le domesticească 
deocamdată; acordă tot mai multă importanță 
progeniturilor lor și protejează natura, conside- 
rată expresie a divinității. 

Acum 10 000 de ani, pentru a vâna animale 
mai iuți decât el, omul inventează două instru- 
mente revoluționare ce-i permit pentru prima 
oară să-și amplifice propria forță: propulsorul, 
prima pârghie, și arcul, primul motor. 

Tot în acele timpuri, mesopotamienii fac din 
ce în ce mai bine diferenţa dintre act și conse- 
cinţele sale; ei învață să ude ogoarele, controlează 
reproducerea animalelor în captivitate, reutilizează 
seminţele plantelor, stochează rezervele în silo- 
zuri. Toate acestea necesitau o existenţă de 
durată în locuri fixe. De vreme ce oamenii încep 
să trăiască ceva mai mult, au mai mult timp 
pentru transmiterea cunoștințelor. Cosmogoniile 
devin mai complexe; în cadrul acestora, pămân- 
tul și agricultura încep să ocupe un loc major. 
Zeii protectori ai călătoriilor sunt lăsaţi în pla- 
nul secund. Astfel, la 150 000 de ani de la 
apariția sa, Homo sapiens sapiens inventează 
sedentaritatea. Sacrul basculează în glorificarea 
posesiunii solului: zeii sunt stăpâni ai pămân- 
tului tot așa ca și ai cerului. 

O mie ani mai târziu - așadar acum 9 000 
de ani —, mesopotamianul se gândește să obţină, 


O istorie foarte îndelungată 217 


prin încrucișări succesive, noi specii de ani- 
male, mai bine adaptate nevoilor sale. Devine 
și păstor. În aceeași perioadă, în China se dez- 
voltă o altă economie agricolă, bazată de data 
aceasta pe cultivarea meiului și creșterea por- 
cilor, câinilor și găinilor. 

Așadar sedentaritatea este ideea unui vână- 
tor; agricultura e invenţia unui nomad, iar păs- 
toritul e practica imaginată de un țăran. 

În Mesopotamia și în Asia, unde populaţia 
se sedentarizează, progresele sunt fulgerătoare. 
În Asia Centrală, unele triburi (numite astăzi 
mongoli, indo-europeni și turci) învaţă să crească 
reni, cai și cămile. Tot ele descoperă roata, 
revoluționând condiţiile de transport, dar și răz- 
boaiele, și încep cucerirea câmpiilor mai fertile 
din Mesopotamia, India și China. 

În faţa năvălirilor, primele sate se barica- 
dează; sunt construite case și întărituri de piatră; 
șefii colectează primele impozite pentru constru - 
irea armatelor. Apar primele state - sedentare, 
prin natura lor - care încearcă să facă față 
agresiunilor — nomade, prin natura lor. Sedentarii 
nu mai au nevoie de călători decât pentru a-și 
comercializa produsele și pentru a-i apăra, în 
avangardă, de nomazi. În mai multe locuri simul- 
tan, sedentarii descoperă cuprul și fac din el 
săgeți, apoi, amestecându-l cu cositor, obţin 
bronzul. 

O lecţie pentru viitor: din confruntarea noma- 
zilor cu sedentarii, omenirea dobândește forţă 
și libertate. 

Aproximativ prin anul 5000 î.e.n., în China 
se organizează spaţii din ce în ce mai vaste, 
sub conducerea unui șef unic. Fără îndoială că 
aici se inventează, în acea vreme, ceea ce mai 
târziu va deveni ceramica și cârma vaselor plu- 
titoare; și, mai ales, se pun bazele scrierii. În 

nord, cultura Yang Shao dezvoltă o agricultură 
bazată pe cultivarea meiului; în sud, în provin- 
ciile maritime Jiang Su și Zhejiang, începe cul- 
tivarea orezului, adus din insulele Oceanului 
Pacific. 

Odată cu scrierea, acumularea și transmite- 
rea cunoștințelor devine mai ușoară. Astfel, din 
neantul preistoriei apar primele povestiri despre 
aventurile popoarelor și primele nume de principi. 
Apar, de asemenea, primele contabilități, primele 
echivalenţe și, în curând, primele imperii. 


Epoca imperiilor 


Regatele de acum 6 000 de ani regrupează 
sate și triburi de pe teritorii din ce în ce mai 
întinse. Sacrul se estompează în fața forţei, iar 
autoritatea preotului scade -în fața militarului. 
Oamenii sunt puși să muncească sub amenin- 
area recurgerii la violenţă; priceperea esenţială 
este cea care permite obținerea unui surplus 
agricol. Obiectele nu mai au nici nume, nici 
personalitate; sunt niște artefacte, susceptibile 
de a fi schimbate prin troc, devenind simple 
unelte. Sclavia la care sunt supuși cea mai mare 
parte a oamenilor este condiţia libertăţii unei 
minorităţi. Şeful fiecărui regat sau imperiu este 
totodată principe, preot, căpetenie militară, stă- 
pân al timpului și al puterii, Om-Dumnezeu. El 
este singurul autorizat să lase o mărturie a 
exsitenţei sale printr-un mormânt personalizat: 
ceilalți continuă să moară în anonimat. Așadar 
odată cu principele apare și noţiunea de individ, 
după cum, odată cu dictatura sa, se înfiripă și 
primul vis de libertate. 

Un adevărat imperiu se instaurează atunci 
când ia sub controlul său surplusul, care-i 
permite să se apere și să-i atace pe ceilalți. El 

decade atunci când nu mai are destulă forţă 
pentru a controla căile strategice. 

În 2697 î.e.n., prima dată stabilită cu relativă 
certitudine, în nordul Chinei domnește cel din- 
tâi principe al cărui nume s-a păstrat: Huang 
Di. Tot pe atunci, ceva mai la sud, înflorește 
cultura Long Shan: sate păzite, cu incinte din 
pământ bătătorit, precum și o organizare în 
sistem de principate, cum a fost Hao Xi'an. Aici 
se cresc vite și oi, se cultivă grâu și orz. Totuși, 
dezordinea era la ea acasă: este așa-zisa peri- 
oadă a „celor zece mii de regate”. 

În aceeași perioadă, în Egipt, primul principe 
occidental menţionat în mărturiile scrise, regele 
Menes, stăpânește atât Egiptul de Sus, cât și 
Egiptul de Jos și înalță monumente de piatră 
pentru perpetuarea gloriei sale; alte popoare, 
numite „indo-europene” și „turcice”, pun bazele 
unor civilizaţii în India de Nord și în Mesopotamia; 
altele, numite „turcice” și „mongole”, creează 
orașe-cetăţi în Mesopotamia (Ur, Sumer, Ninive 
și Babilon). O nouă invenție revoluționară, scri- 
erea cuneiformă, apărută puţin mai înainte. 
permite păstrarea urmelor uneia dintre primele 
cosmogonii, Epopeea lui Ghilgameș, o reflecţie 
asupra dorinţei ca motor al Istoriei, matrice a 
majorităţii textelor cu caracter sacru din această 
regiune. În aceeași perioadă, în India sunt redac- 
tate Upanișadele, reprezentare literară majoră 
ce exprimă o nouă viziune asupra lumii și o 
nouă etică a refuzului dorinţei. Astfel, cele două 
mari viziuni asupra lumii contemporane sunt 
deja formulate sub formă de schiţe. 

În Egipt, în jurul anului 2400 î.e.n., faraonul 
Kheops ordonă construirea piramidei care-i poartă 
şi astăzi numele. În bazinul mediteranean, în 
China, în Siberia, în Asia Centrală și în India 
de Nord, arienii, mongolii, indo-europenii (sciţii, 

apoi sarmațţii) și turcii (xiongnu și khazarii) dez- 
voltă civilizaţii de un mare rafinament, ilustrate 
prin orașe, palate, întărituri, fortărețe, opere de 
artă, arme, bijuterii, ceremonii ritualice și biro- 
craţii. Toate sunt organizate în jurul însușirii 
surplusului prin forță. În China - de pe acum, 
zona cea mai populată, mai dinamică și cu cea 
mai intensă activitate comercială — apare meta- 
lurgia; tot de atunci datează și primele carapace 
de broască-țestoasă ornate manual, sursă a 
scrierii chinezești. Tot aici se dezvoltă o filosofie 
a Istoriei dominată de yin și yang, influenţată 
de cele cinci elemente primordiale și de hexagra- 
mele Yi King. Literatura vremii vorbește despre 
un „Împărat Galben” a cărui existenţă este la 
fel de legendară ca și aceea a dinastiei sale, 
Xia. 

Apoi, exact ca în cazul civilizaţiilor prece- 
dente, fiecare dintre acestea e înlocuită de altele, 
care se înverșunează uneori să șteargă până și 
urmele civilizațiilor anterioare. 

În Babilon, în 1792 î.e.n., împăratul Hammurabi 
lasă urme ale legilor sale într-un cod care va 
sta la baza multora de după el chiar înainte ca 
imperiul să fie jefuit de invadatorii hitiţi. În 
China încep domniile din dinastia Chang, carac- 
terizată printr-un înalt grad de dezvoltare a 
arhitecturii și a prelucrării bronzului, dar și 
prin fabricarea vaselor pentru sacrificiu sau 
prin practicarea ghicitului bazat pe interpretarea 
carapacelor de broască-testoasă. Indo-europenii 
tokharieni aduc în China carul, asigurând astfel 
stăpânirea Asiei Centrale. În 1674 î.e.n., Egiptul 
intră în declin, fiind invadat de triburi război- 
nice venite din Asia, cu caii și carele lor: este 
vorba despre hiksoși, care întemeiază o nouă 
dinastie de faraoni. 

În America și în Africa, numeroase alte civi- 
lizaţii care au ignorat utilitatea roții și a domesticirii 

calului au dispărut de îndată ce resursele natu- 
rale locale s-au epuizat. 

În 1364 îe.n., tot în Egipt, un faraon local, 
Amenophis al IV-lea, cunoscut apoi sub numele 
de Akhenaton, reinstaurează pentru o vreme 
ideea unui zeu unic. Ceva mai târziu, în 1290 
î.e.n., unul dintre succesorii sâi, Ramses al II-lea, 
respinge atacurile hitiților veniți din Mesopotamia 
și-și întinde imperiul pe distanțe niciodată atinse 
până atunci. 

În acest stadiu al dezvoltării omenirii, pe 
pământ există peste 50 de împărății, care se 
înfruntă sau dispar. Este tot mai greu să ges- 
tionezi ansambluri din ce în ce mai vaste: pen- 
tru așa ceva este nevoie de tot mai mulţi sclavi 
şi soldaţi, de tot mai multă organizare teritori- 
ală. Însăși ordinea imperială începe să-și piardă 
sensul: forţa nu mai e suficientă. 

Tot în acea epocă, făcându-și loc în istorie 
printre imperii, câteva triburi venite din Asia se 
instalează pe coastele și insulele Mediteranei. 
Spre deosebire de majoritatea popoarelor dina- 
intea lor, care se baricadează în fortărețe și în 
exigenţele ciclice ale agriculturii, micenienilor, 
fenicienilor și evreilor le place schimbarea, pe 
care o consideră, într-un fel sau altul, o formă 
a „progresului”. Chiar dacă și ei îşi venerează 
strămoșii, cinstindu-i pe cei care le mijlocesc 
relaţiile cu zeii, chiar dacă își iubesc pământu- 
rile, pe care le divinizează, acești mediteraneeni 
pun mai presus de toate drepturile -— politice și 
economice -— ale celor vii. Negoţțul și banii sunt 
cele mai bune arme ale lor, iar principalele lor 
terenuri de vânătoare sunt marea și porturile. 

Astfel, chiar în centrul ordinii imperiale se 
conturează niște societăți radical noi, având la 
bază ideea de libertate. Odată cu ele apare ceea 
ce va deveni mai târziu democraţia de piaţă, 
Ordinea economică. 


2. Scurtă istorie a capitalismului 


Dacă vrem să înțelegem extraordinarele sur- 
prize pe care ni le-ar putea rezerva viitorul, 
trebuie să cunoaștem esenţialul celor din tre- 
cut. Într-adevăr, ele ne ajută să discernem ceea 
ce este posibil, ceea ce se schimbă și ceea ce e 
invariabil şi, mai ales, ne ajută să fim mai con- 
știenți de formidabilele potenţialităţi ale Istoriei. 

În secolul al XII-lea î.e.n., pe țărmul Medite- 
ranei, în interstiţiile imperiilor, se conturează 
primele piețe și democraţii. Două mii de ani mai 
târziu, ele vor constitui Ordinea economică. Pe 
aici ne situăm și noi și, fără îndoială, vom rămâne 
încă multă vreme. lată care este istoria și care 
sunt legile acestei Ordini, valabile și pentru 
viitor. 

Chiar dacă manualele de istorie se intere- 
sează și în zilele noastre mai mult de principi 
decât de negustori, chiar dacă ele preferă să 
relateze ascensiunea şi decăderea împărăţiilor 
ce vor continua să-și împartă lumea și în mile- 
niile următoare, esentialul evoluţiei Istoriei se 
află, din acel moment, în altă parte: în nașterea 
unei ordini individualiste, care și-a făcut din 
drepturile omului un ideal absolut. O ordine 
capabilă să producă, prin violarea neîncetată a 
propriului ideal, bogăţie mai mult decât oricare 
dintre cele anterioare ei. 

La început, această ordine nu este decât un 
minuscul parazit în interiorul societăţilor teocra- 
tice sau imperiale. Apoi, ea le face concurență 
principilor și-i înlocuiește treptat cu negustorii, 
toate serviciile devenind produse în serie. Pe un 
spaţiu din ce în ce mai extins, cu tehnologii din 
ce în ce mai eficiente, prin violenţă sau nedreptate, 
dar și prin splendoare, este instaurată piața și 
democrația, democrația de piață Cu toate reacţiile 
contrare (care închid încă pentru mulți perspec- 
tiva), acest minuscul parazit pune bazele Ordinii 
economice. El face să triumfe un ideal de libertate 
pentru fiecare fiinţă umană - în orice caz, pentru 
cele mai bine pregătite s-o cucerească. De la un 
secol la altul, el pune la punct toate instituţiile 
sale, care vor cunoaște într-o zi paroxismul. 


Idealul iudeo-grec: noul și fnunosul 


Prin anul 1300 î.e.n., modul ciclic de a con- 
cepe lumea, dominant până atunci, suferă o 
modificare datorată câtorva mediteraneeni înzes- 
traţi cu o inventivitate nemaiîntâlnită până atunci: 
grecii, fenicienii și evreii. Acestora le este comună 
pasiunea pentru progres, pentru metafizică, pen- 
tru acţiune, pentru ceea ce este nou și frumos. 

Pentru a se apăra mai bine de vecini, grecii 
revoluționează corăbiile, armele, olăritul și cos- 
mogonia. Instalaţi în Siria și pe coasta Medi- 
teranei, fenicienii creează primul alfabet ce 
permite transcrierea altor limbi, pentru a facilita 
schimburile comerciale cu vecinii lor. Exact în 
aceeași perioadă, câțiva păstori, care-și spun 
evrei, pentru a-și afirma mai ferm identitatea, 
părăsesc Mesopotamia și se stabilesc în Canaan, 
pământul făgăduit de Dumnezeul lor unic și 
universal. 

Pentru aceste trei popoare, viața omului este 
bunul cel mai de preţ; pentru ei, toţi oamenii 
sunt egali (cu excepţia sclavilor și a „venetici- 
lor”); sărăcia e un blestem; lumea trebuie domes- 
ticită, îmbunătățită, reclădită din temelii, în 
așteptarea unui Mântuitor care va veni să 
schimbe legile. Pentru prima oară, viitorul omu- 
lui pe Pământ este conceput ca putând - și 
trebuind - să fie mai bun decât trecutul. Pentru 
prima oară, îmbogățirea materială este privită 
ca o modalitate de a te apropia de zeul unic, 
respectiv de zei. Acesta este noul ideal; el va 
deveni idealul Occidentului, apoi al întregii 
Ordini economice până în zilele noastre: idealul 
iudeo-grec. 

Un secol mai târziu, prin anii 1200 î.e.n., 
fenicienii fondează orașele Tyr, Sidon, Cartagina, 
Utica, Gades (Câdiz). Evreii părăsesc Canaanul 
pentru a merge în Egipt. În Peloponez, alte două 
popoare venite din Asia Centrală, dorienii și 
ionienii, dezvoltă și ei câteva orașe, dintre care 
Sparta, cetate preponderent agrară, folosind 
munca sclavilor străini, și Atena, mic port 
comercial orientat integral către larg. Spartanii, 
țărani și sedentari, devin o naţiune militară din 
cauza fricii de propriii sclavi, în vreme ce ate- 
nienii, negustori, știutori de carte și marinari, 
se dotează cu o formidabilă flotă pentru a se 
apâra de vecinii lor. Tot atunci, conform legen- 
dei, Troia se prăbușește sub loviturile miceni- 
enilor, adică ale cretanilor, acesta fiind primul 
război dintre Europa și Asia. 

Filosofi, interpreţi, marinari, medici, artiști 
şi negustori (greci, fenicieni și evrei, dar și mon- 
goli, indieni și perși), toți aceștia dezvoltă, în 
acele vremuri, circuite comerciale între toate 
statele Eurasiei. Trecând toate hotarele, chiar 
și pe timp de război, ei pun în circulație idei și 

produse, din Peninsula Iberică până în China, 
unde cei din dinastia Shang tocmai sunt răs- 
turnaţi de la putere de către cei din dinastia 
Zhou, prima care a avut o existență bine deli- 
mitată din punct de vedere istoric şi ai cărei 
împărați își iau titlul de tianzi („fii ai Cerului”). 

Pe la 1100 î.e.n., poporul evreu, revenit pe 
pământurile sale după șederea în Egipt, își alege 
drept conducători niște judecători. Apoi, prin 
anul 1000, pentru a se apăra mai eficient de 
filisteni (palestinieni), ei acceptă, fără nici o 
tragere de inimă, monarhia (Saul, apoi David 
și, în final, Solomon), bine delimitată, la rândul 
ei, din punct de vedere istoric, înainte de a se 
scinda (în 931) în două regate. 

Ceva mai târziu, niște negustori atenieni 
revendică de la proprietari pământurile din jurul 
cetății; tot pe atunci, ei inventează numai pen- 
tru ei rudimentele pentru ceea ce vor deveni 
democraţia și moneda. 

Prima va pune capăt domniilor dinastice, iar 
cea de-a doua va permite exprimarea valorii 
oricărui obiect în funcţie de un etalon unic. Și 
una, și cealaltă vizează smulgerea puterii din 
mâinile preoților și ale militarilor, pentru a o 
încredința negustorilor. Sclavii, atât de necesari 
celor două ordini anterioare, sunt încă pentru 
multă vreme esenţiali pentru funcționarea noii 
ordini. 

Idealul iudo-grec consideră că: libertatea este 
o finalitate, iar respectarea codului moral e o 
condiție a supravieţuirii; bogăţia este un dar al 
Cerului; sărăcia e o ameninţare. Libertatea indi- 
viduală și Ordinea economică vor fi de acum 
înainte inseparabile și vor progresa împreună 
până în zilele noastre. 

În jurul anului 850 î.e.n., fenicienii își per- 
fecționează alfabetul; aproximativ sub această 

formă îl utilizăm și astăzi. Arameenii se insta- 
lează în Siria, în timp ce, alături de ei, în Israel, 
proorocesc Amos, Isaia și Osea. 

Puțin mai târziu, în 753 î.e.n. — în vreme ce 
minuscula Atenă este pe cale să devină una 
dintre cele mai influente puteri ale lumii, nu 
atât prin armatele sale, cât prin ideile și operele 
ei de artă —, în China, de departe cea mai mare 
putere demografică a momentului, împărații Zhou 
se sfâșie între ei după ce și-au împărțit imperiul 
în mai multe regate combatante; în acest timp, 
pe un alt țărm al Mediteranei, pe fondul unei 
indiferențe generale, se pun bazele unui nou 
oraș: Roma. 

În punctul de întâlnire al Asiei cu Occidentul, 
Mesopotamia este, în acel moment, ţinta tuturor 
invaziilor și locul unor deplasări masive de popu- 
laţie; în 722 î.e.n., asirienii din Sargon cuceresc 
Samaria şi exilează poporul evreu în Asiria, 
înainte ca ei înșiși să fie izgoniți, în 630, de pe 
pământurile lor de către mezi, care îi retrimit 
pe evrei în ţara lor. 

Următoarele două secole sunt de-a dreptul 
ameţitoare: principiile individualismului se preci- 
zează în ritmul unor evenimente cu consecinţe 
pe termen lung. În 594 î.e.n., Solon impune ate- 
nienilor prima Constituţie democratică din Istorie; 
în 586 îe.n., regele babilonian Nabucodonosor 
distruge lerusalismul și-i deportează din nou 
pe evrei, de data asta în Babilon; în 538 î.e.n. 
recent coborâţi din munţi, perșii, sub conduce- 
rea regelui Cirrus, se îndreaptă și ei către cim- 
piile fertile ale Mesopotamiei, cuceresc Babilonul 
și-i trimit încă o dată pe evrei în Israel, înainte 
de a invada întreaga regiune — din Mesopotamia 
până în Egipt —, punând'capăt o dată pentru 
totdeauna, în 525 î.e.n., bimilenarului Imperiu 
Egiptean. În aceeași epocă, un înțelept chinez, 

Lao Zi, afirmă că fericirea constă în non-acţiune 
şi că singura liberate adevărată este cea care-ţi 
permite să nu depinzi de propriile dorințe. În 
India, un prinț bogat, Gautama, refuză să preia 
succesiunea tatălui său, devine „Iluminatul” — 
Buddha - și dă o nouă viaţă vechii doctrine a 
regiunii, hinduismul. Puțin mai târziu, în China, 
un alt înțelept, Confucius, susține că fericirea 
impune respectarea principiului politeței, a fami- 
liei, a tradiţiei, a ierarhiei și a strămoșilor. 

Aici se situează marea cotitură ai cărei moș- 
tenitori suntem până astăzi şi ale cărei urme 
viitorul le va purta încă multă vreme: Asia înțe- 
lege să-l elibereze pe om de dorințele sale, în 
timp ce Occidentul vrea să-i ofere libertatea rea- 
lizării lor. În primul caz, lumea e considerată o 
iluzie, iar în cel de-al doilea ea trebuie să devină 
singurul loc al acţiunii și al fericirii. În primul 
caz se vorbește despre transmigrarea sufletelor, 
iar în celălalt, despre mântuirea lor. 

În bazinul mediteranean (unde Roma devine, 
în 510 î.e.n., republică pentru câţiva cetăţeni 
liberi), spre surpriza generală, minuscula Atenă 
rezistă asalturilor formidabilelor trupe ale Impe- 
riului Persan, care cucerise totuși, unul după 
altul, toate cetăţile grecești din Asia Mică. Mai 
mult, ajutată de Sparta, Atena pune pe fugă 
armatele persane: Darius, regele perșilor, admi- 
rator al celui mai mare filosof grec al epocii, 
Heraclit, este învins la Maraton în 490 î.e.n.; 
succesorul: său, Xerxes, este zdrobit zece ani 
mai târziu, prin şiretenie, la Salamina. Pentru 
prima dată, o cetate minusculă rezistă unui 
imperiu. Dar nu va fi și ultima. 

Astfel, mica lume a negustorilor, pe care încă 
nimeni n-o ia în serios, demonstrează deja că 
e stăpânită de o furie interioară, de o aprigă 
dorinţă de a trăi liber și că poate rezista cuiva 


38 Scurtă istorie a viitorului 


mult mai puternic decît ea. De altfel, este pen- 
tru prima oară când Occidentul rezistă unor 
invadatori veniți din Orient. Ordinea economică 
suscită de îndată interesul a numeroase popoare. 
Ea se întărește mereu, iar valorile sale capătă 
contur. 

În vreme ce în Israel profeţii le anunţă dezastre 
iminente, în 444 î.e.n., Pericle, șef incontestabil 
al Atenei, face din metropola elenă o mare putere 
militară, economică și culturală; timp de două- 
zeci de ani, aici înfloresc sculptura, poezia, tea- 
trul, filosofia și idealul demoeratic, până când, 
în 431 î.e.n., un război absurd împotriva Spartei 
duce la victoria unui vecin occidental, Filip, rege 
al macedonenilor. 

O lecţie universal valabilă: când o suprapu- 
tere este atacată de o putere rivală, deseori un 
al treilea câștigă. Altă lecţie: uneori, învingăto- 
rul își însușește cultura învinsului. În sfârșit, 
a treia lecţie: în lume, puterea continuă să se 
deplaseze spre vest, chiar dacă principalele bogă- 
ţii rămân încă în est. 

De aceea, după ce Filip își instituie controlul 
asupra Peloponesului (și în timp ce Platon dă 
o formă gândirii lui Socrate), fiul său Alexandru, 
elev al lui Aristotel, nu râvnește decât la India, 
unde ajunge în 327 î.e.n. Pleacă de acolo doi 
ani mai târziu, pentru a muri, în 323 î.e.n., în 
capitala Persiei. Imperiul său se divide în acest' 
moment în trei părți — greacă, persană și egip- 
teană —, a căror splendoare e lipsită de vitalitate. 
A trecut vremea Greciei. 

Bogăția rămâne în răsărit. În India prosperă 
nenumărate mici regate ariene. În China, începând 
cu anul 220 î.e.n., în unsprezece ani de domnie 
remarcabilă, împăratul Qin Shihuangdi unifică 
ţara prin construirea unei capitale, Xianyang, prin 
uniformizarea scrisului și înălțarea Marelui Zid, 

înainte de a se îngropa în mijlocul a patru armate 
de piatră. La trecerea dintr-o eră în alta, o nouă 
dinastie, Han, adoptă confucianismul, rezistă 
invadatorilor Xiongnu și deschide „drumul mătă- 
sii”, prima legătură comercială cu Occidentul. 

În Apus, Roma devine moștenitoare a greci- 
lor fără să fi luptat realmente vreodată împo- 
triva lor; ea pune bazele unui nou imperiu, 
primul cu centrul în Occident. Centrată pe ace- 
leași valori iudeo-grecești, pe care le duce mai 
departe, Roma se autoconcepe ca o imitație a 
Atenei, la o scară mai mare, până și în privinţa 
panteonului său religios și a sistemului său 
politic. Trăgând învăţăminte din înfrângerea 
Atenei în faţa macedonenilor și din propriile 
înfrângeri suferite în faţa galilor lui Brennus, 
Roma își asigură o puternică armată de uscat. 
În curând, cetatea controlează întreaga Europă 
Occidentală, nordul Africii și Mediterana, extin- 
zându-se înspre Europa de Nord şi Balcani. În 
170 î.e.n., Antioh al IV-lea jefuiește templul din 
Ierusalim; în 125 î.e.n., partea de sud a Galiei 
devine provincie romană. Pax romana este la 
apogeu atunci când, în anul 44 î.e.n., generalul 
Iulius Cezar, întors triumfător din nordul Galiei, 
îngenunchează Senatul Republicii, include în el 
reprezentanţi ai popoarelor supuse, încearcă să 
se proclame împărat și-și urmărește rivalii până 
în Egipt, pentru ca, la întoarcere, să fie asasi- 
nat. În 27 î.e.n., succesorul său Octavian devine 
Cezar Augustus, primul împărat. Preocupaţi să 
evite orice revoltă la hotare, succesorii săi zdro- 
besc revolta egipteană și-i reduc la tăcere pe 
toți disidențţii, printre care, în 30 e.n., un rabin 
din Ierusalim pe nume lisus, apoi pe alţi evrei 
răsculați, înainte de a distruge Ierusalimul (în 
70 e.n.) și de a-i masacra din nou pe evrei. 
Apăruse creștinismul. 

În timpul primului conciliu (a Ierusalim, în 
48), creștinismul (mai întâi aliat al romanilor 
împotriva evreilor, apoi încorporat acelorași resen- 
timente) aduce păgânilor mesajul iudaismului, 
transformându_-l: toţi oamenii sunt reuniți întru 
Iisus Hristos; deoarece Mesia cel așteptat a sosit, 
poporul evreu, care-i vestise venirea, nu mai 
are nici o rațiune de a rămâne la fel și trebuie 
să se convertească; noul popor ales va fi Biserica; 
sărăcia și non-violenţa vor fi singurele căi către 
mântuire; condiţia eternității e iubirea; acumu- 
larea de averi nu mai înseamnă binecuvântare; 
progresul nu se mai bucură de pici un interes. 
Așadar idealul iudeo-grecesc este serios modi- 
ficat. 

Se conturează un sincretism între gândirile 
creștină, romană, greacă și evreiască: iubirea 
de Dumnezeu este cea mai prețioasă dintre valori; 
numai Biserica și, prin urmare, principii care i 
se supun pot acumula bogății, care vor servi la 
a-i ajuta pe oameni să-și pregătească mântuirea. 

Creștinismul câștigă în epocă un număr cres- 
când de adepţi în Imperiul Roman prin forța 
unică a filosofiei sale. În acel moment, el ar fi 
putut provoca un regres al Ordinii economice, 
al idealului de libertate și al individualismului 
în profitul fraternității, al egalităţii, al non-vio- 
lenţei, cumpătării și umilinţei; numai că nu se 
va întâmpla așa ceva. O lecţie pentru viitor: o 
doctrină religioasă, oricât de influentă ar fi, nu 
reușește să încetinească mersul înainte al ideii 
de libertate individuală. De fapt, până astăzi, 
nici o forţă - nici religioasă, nici laică — n-a 
reușit să frâneze în mod durabil acest mers 
înainte. 

Spre deosebire de alte imperii de până acum, 
în acest moment, Roma nu are rivali, ci numai 
dușmani: triburi venite dinspre răsărit, dornice 

să profite de bogăţiile şi de climatul din spațiul 
mediteranean, o hărțuiesc din toate părțile. 

Așadar Roma este nevoită să amplaseze la 
frontiere armate din ce în ce mai costisitoare. 
Trebuie să gestioneze și multitudinea de limbi 
şi credinţe ale soldaţilor ei, o logistică greoaie, 
și se confruntă cu dificultatea de a-i găsi finan- 
țarea. Împăratul Marcus Aurelius merge până 
acolo încât petrece el însuși douăzeci de ani 
(între 160 și 180) la hotarele imperiului. 

Numai că aceste eforturi eșuează: sub lovi- 
turile germanilor și ale slavilor, ei înșiși împinși 
din urmă de turci și de mongoli, Roma se retrage 
epuizată, concurată, mai nou, și de alte cetăţi 
ale imperiului, cum ar fi Bizanțul în Asia Mică. 

În 284, Dioclețian încearcă încă o dată să 
colecteze pentru Roma impozite, acceptate din 
ce în ce mai puţin. Zadarnic. Imperiul nu mai 
dispune de mijloace pentru a-și finanța apărarea. 
În 313, succesorul său, Maxenţiu, încercând să 
recâștige sprijinul poporului și al nobililor, acordă 
libertatea cultului pentru creștinii din ce în ce 
mai numeroși, dar totul e în zadar: în 320, 
Constantin, învingătorul lui Maxenţiu, se con- 
vertește; în 395, la moartea împăratului Teodosie, 
Imperiul Roman, care nu mai putea fi gestionat 
dintr-un singur centru, se scindează definitiv 
în două părți, în jurul a două capitale: Roma 
şi Bizanţ, devenit Constantinopol. Începe istoria 
Imperiului Roman de Răsărit, iar Europa se 
îndepărtează de Asia. 

Numeroase triburi indo-europene (goți, franci, 
vandali, slavi, alamani, lombarzi. teutoni, vikingi, 
huni și mongoli) se concentrează pentru a ataca 
ceea ce a mai rămas din Imperiul Roman de 
Apus. Acești invadatori nu se gândesc decât 
cum să devină romani - adică, de fapt, creștini 
şi iudeo-greci - prin cultură și mod de viaţă. În 

406, mase de migratori trec Rinul și pătrund 
în Imperiul Roman; hunii îi împing spre Roma 
pe vizigoți, care dau îndărăt în momentul lovi- 
turii de graţie. 

Sfârșitul este totuși aproape: în 476, la Roma, 
ultimul împărat al Occidentului, Romulus Augus- 
tulus, este înlocuit de un rege al herulilor, 
Odoacru. Imperiul Roman de Apus dispare. Pentru 
prima oară, un imperiu cade fără ca un altul 
să-i ia locul. Şi nu va fi pentru ultima oară. 

Format în jurul Constantinopolului, Imperiul 
Roman de Răsărit rămâne aproape intact. În 
Europa Occidentală, dimpotrivă, episcopii, prin- 
cipii și burgurile se organizează în mici puteri 
autonome. În 496, asemenea multor altor prin- 
cipi din Occident, Clovis, regele francilor,. pri- 
mește botezul creștin și se detașează de ultimele 
rămășițe ale Imperiului Roman. Bântuită de 
tâlhari și de bande înarmate, întreaga Europă 
se structurează în jurul unor regate în minia- 
tură, al unor domenii rurale (ca în fosta Galie 
romană) și al unor mănăstiri, puţinele spaţii 
protejate. 

În tot acest timp, în Asia, în America și în Africa 
dispar alte imperii și regate, atunci când suveranii 
nu reușesc — ca la Palenque, în Mexic - să evite 
epuizarea resurselor naturale; altele supravie- 
ţuiesc, atunci când vreun cap încoronat orga- 
nizează din vreme mutarea capitalei sale, așa 
cum s-a întâmplat, mai târziu, cu cetatea Amber 
din Rajasthan, mutată la Jaipur. În China, dinas- 
tiile se succed fără a mai reuși să refacă uni- 
tatea teritoriului, ruinată la sfârșitul dinastiei 
Han (începutul secolului al III-lea), până când, 
în 618, dinastia Tang va restabili unitatea ţării. 
Budismul devine atunci religie de stat; capitala, 
Xi'an, este încă de departe orașul cel mai popu- 
lat din lume. Apoi, împărații Tang intră și ei în 

declin, în cursul unei perioade haotice numită 
„a celor cinci dinastii și a celor zece regate”. 
Pretutindeni în lume, imperiile sunt tot mai 
fragile, tot mai greu de condus. 

În 622, în Arabia, Mohamed, care va deveni 
cunoscut ca Profetul, fuge de la Mecca la Medina; 
mesajul său devine din ce în ce mai inflexibil 
și mai mobilizator; încet-încet este elaborat 
Coranul; începe istoria Islamului. În mai puţin 
de o sută de ani, această forţă deopotrivă reli- 
gioasă, politică și militară zdruncină structurile 
vechi, așa cum a făcut și creștinismul înaintea 
sa. Ea pune capăt, pe calea armelor, unor imperii 
milenare în numele unei noi forme de monoteism; 
în mai puțin de un secol, trupele succesorilor 
Profetului fondează chiar un nou imperiu, dar 
inconsistent, volatil, aproape nomad. Pentru a-și 
finanța armatele, primii califi, instalaţi la Damasc, 
apoi la Bagdad, recurg pentru prima dată la ban- 
cheri, toţi evrei, singurii autorizaţi de religia lor 
să facă comerţ cu bani. Trupele Islamului cuceresc 
rapid Orientul Mijlociu, Mesopotamia, Egiptul, 
Africa de Nord și Spania; populaţiile sunt uneori 
convertite cu forța, înainte ca acești noi cuce- 
ritori să fie opriţi la Poitiers, în 732, de către 
trupele lui Carol Martel. 

Imperiul musulman, califatul, se organizează 
în jurul unor instituții mobile, mai eficiente 
decât cele ale imperiilor anterioare, utilizând în 
același timp toate cunoștințele și resursele aces- 
tora. Ajuns, alături de China, una dintre cele 
două mari puteri ale lumii, califatul își fixează 
capitalele la Bagdad și Cârdoba. Găsim aici 
toate produsele, toate religiile și toate științele, 
într-o coexistenţă impregnată de neîncredere, 
marcată de hărţuieli. Drumurile devin mai sigure. 
Pieţele Europei și ale Asiei se trezesc din nou 
la viaţă. Astfel, negustorii, bancherii, cărturarii, 

muzicienii, poeţii și soldaţii circulă dintr-un 
oraș în altul, dintr-un târg în altul. 


Târguri, orașe și națiuni 


În secolul al IX-lea, mai la nord, în vechiul 
Imperiu Roman de Apus, apar primele orașe- 
târguri ale creștinătății, relee pentru cele ale 
Islamului; iau naștere statele, în forme deocam- 
dată embrionare. În anul 800, Imperiul Roman 
de Apus, mai mult o aparenţă decât o realitate, 
renaște în Germania, mai întâi sub domnia lui 
Carol cel Mare, apoi a lui Otto și Frederic. Alături 
se înfiripă două națiuni (Franţa, dominată de 
franci, și Rusia, dominată de vikingi), precum 
și nenumărate principate întemeiate de vizigoți 
în Spania, de saxoni în Germania și Flandra, 
de lombarzi în Italia. 

Această istorie este de fapt a noastră: și 
astăzi Franţa, Rusia, Italia, Spania și Anglia 
poartă numele unora dintre invadatorii lor din 
acea epocă; în privinţa Germaniei, aceasta poartă 
numele a trei dintre ei, după limba în care sunt 
denumiți. Pe vikingi, nomazi veniţi din Nord, îi 
găsim printre fondatorii popoarelor danez, sue- 
dez, francez, islandez, englez, rus și italian. 

În China, în 960, unitatea sudului ţării este 
înfăptuită de împărații Song, apoi consolidată, 
în 1115, de dinastia Jin, care se organizează 
îndeosebi sub presiunea militară a principatelor 
din Nord. 

În bazinul mediteranean, Islamul este deo- 
camdată în fruntea a ceea ce va deveni Ordinea 
economică. La Cordoba, capitala califatului, cel 
mai mare oraș din Europa, oamenii vorbesc 
araba, gândesc în greacă și se roagă în latină, 
arabă sau ebraică. Bogăţiile vin de peste tot: 

aurul din Africa, mirodeniile din Asia, grânele 
din restul Europei. În bibliotecile califatului există 
mai multe cărţi decât în toate celelalte biblioteci 
europene la un loc. 

Celălalt mare imperiu al lumii, cel chinezesc, 
controlează toate mările Asiei; coordonează expor- 
tul de mirodenii către Europa în schimbul unor 
produse agricole și meșteșugărești, pe vase impu- 
nâtoare înzestrate cu cârme și busole. 

La mijlocul secolului al XII-lea, Islamul euro- 
pean continuă să fie prima putere din bazinul 
mediteranean. La Cârdoba, capitala unui impe- 
riu musulman ce se întinde din Andaluzia până 
în Libia, prosperă o excepţională elită creatoare: 
bancheri, poeţi, savanţi, negustori, de la Omar 
Khayyam la Ibn Gabirol, de la Maimonide la 
Averroes. În Mediterana, flotele și armatele musul- 
mane încep să înfrunte noile forţe ale principilor 
creștini plecaţi în cruciadă pentru a recuceri 
Locurile Sfinte şi pentru a deschide o cale comer- 
cială câtre Asia. 

La mijlocul secolului al XII-lea, cel mai mare 
oraș din Asia este tot Xian; Parisul, capitala 
celui mai populat regat din Europa, nu joacă 
în acea perioadă decât un rol economic şi cul- 
tural marginal: cel mai puternic oraș din Europa 
continuă să fie Cârdoba. 

Aceasta până când, în 1148, noii stăpâni ai 
Cordobei, Almohazii, învăţaţi într-ale credinţei 
veniţi din Sudul marocan, interzic musulmanilor 
studierea gândirii grecești și îi expulzează pe evrei 
şi pe creștini din califatul lor. Asta în timp ce, de 
cealaltă parte a Mediteranei, alți șefi musulmani 
purced la recucerirea Locurilor Sfinte, ocupate cu 
puţin timp înainte de cruciați. 

În acest an de legătură, Islamul triumfă în 
Orient, dar nu mai deţine mijloacele de a câștiga 
și în Occident. Interzicându-și accesul la știință, 

el pierde orice șansă de a se menţine în fruntea 
Ordinii economice și intră în declin. Aproape 
simultan, același lucru se întâmplă și în China. 

Așadar lumea se schimbă în mod radical: 
cele două mari imperii, chinez și musulman, 
întorc spatele competiţiei impuse de Ordinea 
economică. India, divizată în prea multe regate 
exotice, nu este deloc interesată de restul lumii, 
cel mult doar pentru a menţine unele schimburi 
de mărfuri de preţ necesare luxului în care se 
lăfăie câţiva maharajahi. Ameninţat de Islam, 
Bizanțul nu mai are nici agilitatea, nici forţa de 
a deveni o foarte mare putere economică. 

Aceste evenimente de la mijlocul secolului 
al XII-lea vor cântări greu asupra prezentului și, 
așa cum se va vedea, asupra viitorului nostru. 

Centrul puterii mondiale se mută acum în 
Europa creștină, fără a se instala totuși în unul 
dintre marile regate în formare: Franţa, Anglia 
și Rusia rămân prizonierele sistemului specific 
vechilor imperii, sistemului feudal. Munca neplă- 
tită, efectuată gratis sau forţat, reprezintă încă 
aspectul esenţial al producţiei, iar nobilimea se 
menţine la putere ţinându-i pe iobagi departe 
de tot ceea ce mișcă (mercenari, briganzi, negus- 
tori, marinari, medici, pelerini, jongleri, muzi- 
cieni, exploratori, filosofi și cerșetori). Chiar și 
în Franţa, de departe ţara cea mai populată și 
mai promițătoare, tot legea imperiului persistă: 
marea nu constituie un orizont, negustorul nu 
este stăpân, pământul continuă să fie princi- 
palul însemn al puterii. 

Şi totuși, în câteva târguri de pe continent, 
noua ordine, încă derizorie, parazită, neobser- 
vată, dar revoluţionară, se insinuează în inter- 
stiţiile regatelor: Ordinea economică, aceeași și 
în zilele noastre, este înfloritoare și, fără îndo- 
ială, așa va rămâne pentru foarte multă vreme. 

În aceste prime burguri, este posibil să gân- 
dești mai liber decât în alte părţi; puterile reli- 
gioasă și militară pierd puţin câte puţin controlul 
economiei și al politicii; o nouă clasă conducă- 
toare, formată din negustori și oameni de finanţe, 
își ridică propriile libertăţi la rangul de valoare 
supremă; această clasă nouă exploatează munca 
sclavilor, a țăranilor, a salariaților și a mește- 
șugarilor, făcând din controlul mijloacelor de 
muncă instrumentul puterii sale. Această nouă 
elită se aliază și cu Biserica, ale cărei prejude- 
căţi cu privire la îndeletnicirile legate de bani 
diminuează; simultan însă, aceasta din urmă 
sporește restricțiile impuse sexualităţii. 

Aceste elite negustorești aprofundează idea- 
lul iudeo-grec, instituie libertatea de a circula, 
a crea, a transmite, a cunoaște și a face avere. 
Ele ocolesc apologia creștină a sărăciei și utili- 
zează — în atelierele, antrepozitele, pe vasele sau 
în băncile lor —- o muncă ceva mai liberă decât 
a sclavilor sau a iobagilor: munca salariată. 
Elitele nu sunt nici pacifiste, nici liberale: piața 
are nevoie de un stat puternic, pentru a insta- 
ura și apăra dreptul de proprietate. Cei care 
apără drepturile și interesele negustorimii sunt 
mercenarii. Aceasta permite elitelor să delege 
gestionarea afacerilor lor comune unor repre- 
zentanţi ai grupului lor, unii fiind însărcinaţi 
să redacteze legile, alţii să le aplice, aceștia din 
urmă fiind uneori controlaţi de primii. 

În spațiul privat, libertatea fiecăruia dintre 
membrii noii elite se limitează acum la ceea ce 
aceștia posedă; în spaţiul public, ea e limitată 
prin decizia majoritară a celorlalţi. Toţi sunt 
convinși că simultaneitatea deciziilor lor libere 
duce la o maximă satisfacţie colectivă. 

Libertatea, economică și politică, este mai 
mult ca oricând motorul Istoriei. 

De la o „inimă” la alta 


Spre deosebire de cele două ordini prece- 
dente, când pe planetă coexistau în orice moment 
mii de triburi, regate sau imperii și se venerau 
o mie de șefi, se adorau o mie de zei, se vorbeau 
o mie de limbi, ignorându-se sau înfruntându-se 
unele pe altele, Ordinea economică vorbește o 
singură limbă: aceea a banului. Ea se organi- 
zează în orice clipă într-o formă unică, în jurul 
unui singur centru, al unei inimi unice, în care 
se întrunește o clasă creativă (armatori, indus- 
triași, negustori, tehnicieni, oameni de finanțe), 
caracterizată prin gustul său pentru nou și prin 
pasiunea pentru descoperiri. Asta până când o 
criză ori un război duce la înlocuirea unei „inimi” 
cu alta. 

Acest fapt se explică prin însăși natura noii 
ordini: piaţa şi democraţia se întemeiază pe 
organizarea competiției, conducând la exigenţa 
noutăţii și la selecţia unei elite. Mai mult, acu- 
mularea de capital nu poate avea loc pe termen 
foarte lung, nici într-o firmă, nici într-o familie, 
și una, și alta fiind prea precare; ea are loc 
într-un oraș, o „inimă” care devine centrul capi- 
talismului și care-l organizează. În sfârşit, com- 
petiția presupune luptă: așadar va exista un 
continuum între piaţă, democraţie și violenţă. 

Toate „inimile” dispun în mod necesar de un 
teritoriu important în jurul lor, un arricre-pays, 
pentru a putea dezvolta acolo o agricultură și 
un mare port destinat exportului producţiei. 
Toate „inimile” depind de această bază, a cărei 
absenţă ar însemna dispariția lor; ele utilizează 
strategii voluntariste pentru a avea un ascen- 
dent asupra celorlalte: armele lor sunt imitarea, 
rigoarea, forţa, dirijismul, protecţionismul și con- 
trolul schimburilor. Un oraș devine „inimă” dacă 

şi clasa lui creativă este mai capabilă decât altele 
să întrunească mijloacele de a transforma un 
nou serviciu în produs industrial. Pentru aceasta, 
ea trebuie să stăpânească niște capitaluri, să 
fixeze preţuri, să acumuleze profituri, să stăpâ- 
nească politica salariilor, să dispună de o armată, 
să finanţeze niște exploratori, să controleze evo- 
luţia ideologiei care-i asigură puterea. 

Fiecare „inimă” preia atunci controlul intern 
și extern al resurselor energetice celor mai efi- 
ciente și al mijloacelor de comunicare celor mai 
rapide. Bancheri, artiști, intelectuali și inven- 
tatori vin să-și aducă banii, să-și construiască 
palate sau morminte, să picteze portretele noilor 
stăpâni ai lumii, să le conducă armatele. 

În jurul acestei „inimi” se află un anumit 
mediu, format din vechi și viitori rivali în declin 
sau în expansiune. Restul lumii, regatele și 
imperiile, formează periferia, parţial guvernată 
de rânduielile anterioare, vânzându-și materiile 
prime și mâna de lucru, oferind-o de regulă în 
scopul subjugării „inirnii” și a „mediului”. 

O formă economică durează atâta vreme cât 
inima” poate aduna destulă bogăţie pentru a 
stăpâni „mediul și „periferia”; ea obosește atunci 
când „inima” trebuie să consacre prea multe 
resurse pentru a menţine pacea interioară sau 
pentru a se apăra de unul sau de mai mulți 
dușmani din afară. 

Trecând de la o formă la alta, fiecare „inimă”, 
ruinată de cheltuieli, lasă locul unui rival. În 
general, nu este unul dintre cei care atacă, ci 
o altă putere, care, în timpul luptei, s-a ocupat 
de elaborarea unei alte culturi, a unei alte dina- 
mici de creștere, în jurul unei alte clase creative, 
al unei noi libertăţi, al unei noi surse de surplus, 
al unei noi tehnologii a energiei sau informației, 
al înlocuirii unui serviciu învechit cu un nou 
obiect produs în serie. Ă 

“Trecând de la o formă la alta, se industria- 
lizează și producţia de bunuri agricole, apoi a 
celor artizanale; dispare sclavia şi se dezvoltă 
munca salariată; se automatizează producţiile 
de energie și de informaţie; se deplasează ingi- 
neri, negustori, bancheri, armnatori, militari, artiști, 
intelectuali; se extinde câmpul libertății indivi- 
duale, al pieţei și al democraţiei; ţăranii, mește- 
șugarii și lucrătorii independenţi sunt transformați 
în salariaţi cu statut precar; avuţiile se concen- 
trează în mâinile unui număr restrâns de indi- 
vizi; apar libertăţi mai mari pentru consumatori 
şi pentru cetăţeni, precum și dezavantaje din 
ce în ce mai numeroase pentru. muncitori. 

Printr-o stranie ironie, această basculare a 
Ordinii imperiale către Ordinea economică este 
însoţită de o întoarcere la nomadism: ţăranul 
redevine călător. De aici importanţa îndelunga- 
tei istorii a nomadismului, baza culturii umane, 
ce reapare în prezent și pe care, şi mai mult, 
îl vom vedea în viitor. 

Până în zilele noastre, Ordinea economică a 
cunoscut nouă formne succesive. Vom vedea că le 
putem desemna fie cu numele orașului — „inimă” 
(Bruges, Veneţia, Anvers, Genova, Amsterdam, 
Londra, Boston, New York și Los Angeles), fie 
cu cel al serviciului transformat treptat într-un 
bun de consum de masă (alimentele, îmbrăcă- 
mintea, cărţile, finanțele, mijloacele de transport, 
aparatura casnică, instrumentele de comunicare 
și de divertisment) sau al tehnologiei care a 
permis extinderea câmpului mărfii (cârma încor- 
porată a navelor, caravela, tiparul, contabilita- 
tea, vasele de transport, mașina cu aburi, motorul 
cu explozie, motorul electric, microprocesorul), 
fie, în sfârșit, cu numele monedei dominante 
(gros, ducat, gulden, genovino, florin, liră ster- 
lină, dolar). Şi, cum se va vedea, poate chiar 

cu numele unui artist sau al unui filosof repre- 
zentativ pentru „inimă”. 

Esenţialul istoriei economice, tehnice, cultu- 
rale, politice și militare din ultimele șapte secole 
se explică prin strategiile la care au recurs puterile 
pentru a deveni „inimi”, pentru a rămâne în 
această ipostază, pentru a scăpa de „periferie” 
sau pentru a ieși din Ordinea economică. Această 
istorie ne revelează nu atât legile trecutului, 
cât, mai ales, pe cele ale viitorului. 


Bruges, 1200-1350: premisele Ordinii 
economice 


La sfârșitul secolului al XII-lea, câteva por- 
turi din Flandra și din Toscana, dispunând fie- 
care de o bază teritorială cuprinzând cele mai 
bune terenuri agricole de pe continent, consti- 
tuie locuri de întâlnire a negustorilor aflaţi în 
trecere, a sclavilor revoltați, a ţăranilor iobagi 
izgoniți de pe pământurile lor. Nici un monarh 
absolut nu preia surplusul acestor burguri situ- 
ate la marginea feudalismului; iobăgia nu mono- 
polizează întreaga forţă de muncă; o nouă clasă 
creativă, burghezia, aplică un complex de cunoș- 
tinţe tehnice noi, economisind muncă, pentru 
a-și însuși profitul. 

Mai întâi, pe câmpiile din jur apar asolamen- 
tul trienal, hamul pentru cai, morile cu apă, 
piua mecanică; aceste progrese tehnice permit 
începerea industrializării producţiei de alimente. 
Urmează apoi invenţia majoră, cârma încorpo- 
rată, care-i permite vasului să navigheze împo- 
triva vântului și, ceva mai târziu, amplasarea 
primelor arme de foc la bordul său. Toate ino- 
vaţiile amintite oferă acestor burguri — în același 
timp porturi, arsenale și târguri - mijloacele de 

a domina comerțul maritim. În regiunile con- 
trolate de ele, banul devine mai important decât 
forța, sistemul salariat se impune în faţa iobăgiei, 
investiția în fața construcției monumentale, iar 
comerțul în fața serviciului de ordine. Diviziunea 
muncii se amplifică, productivitatea agricolă 
crește, iar prețul grâului, produs acum în can- 
tităţi mari, scade; tot mai mulţi orășeni pot să-l 
consume și pot cumpăra haine de lână vopsită 
cu noi culori; apar primele războaie de ţesut. 
Se face resimţită nevoia creditelor; minuscule 
comunități evreiești, răspândite de treisprezece 
veacuri pe continentul european, singurele auto- 
rizate din punct de vedere teologic să împru- 
mute cu dobândă, sunt constrânse, așa cum 
au fost și sub stăpânirea islamică, să împru- 
mute bani principilor, negustorilor și țăranilor 
în schimbul garantării unui adăpost altminteri 
precar; tot ele creează primele sisteme bancare. 
Și, întrucât anotimpurile nu mai sunt suficiente 
pentru a marca ritmul timpului urban, după ce 
au bătut în mănăstiri vreme de șase secole 
pentru a chema la rugăciune, în turnurile ora- 
șelor își fac apariţia clopotele: timpul aparține 
noilor stăpâni. 

La sfârșitul secolului al XII-lea, Bnuges este cel 
mai dinamic dintre aceste mici porturi. Deocam- 
dată, nu-i decât un mare burg înzestrat cu o 
importantă bază agricolă. Negustorii săi merg 
deja - pe mare și pe uscat — în Scoţia, în Anglia, 
în Germania, în Polonia, în Franţa, în Spania, 
iar unii dintre ei, în etape mici, ajung chiar și 
în Persia și India. Rada portului, ameninţată 
neîncetat de înnămolire, dar mereu curățată, 
devine una dintre escalele cele mai importante 
din întreg ansamblul târgurilor flamande. Înce- 
pând din 1227, aici acostează vasele genoveze; 
apoi, din 1314, și cele venețiene. În oraş se 


Scuwtă istorie a capitalismului 53 


instalează negustori italieni, ce participă la comer- 
țul cu mirodenii aduse din Levant, din India și 
din China, pe care le dau în schimbul oţelului, 
lânii, sticlei şi bijuteriilor din Flandra. 

Diferenţele dintre nivelul de viaţă al mește- 
șugarilor și cel al negustorilor („patricienii” care 
conduc orașul) sunt considerabile; răscoalele 
se ţin lanţ; în 1302, meșteșugarii care-l sprijină 
pe contele de Flandra obţin o victorie provizorie 
în faţa patricienilor, susținuți de regele Franţei. 
Viaţa democratică este în expansiune. Deși aflată 
încă sub controlul Bisericii, viaţa intelectuală 
şi artistică este totuși ceva mai liberă decât în 
alte părţi. 

La începutul secolului al XIV-lea, Bruges 
devine „inima” acestei prime forme a noii ordini: 
capitalismul. O „inimâ” modestă: în 1340, la 
apogeul dezvoltării sale, orașul nu numără mai 
mult de 35 000 de locuitori. 

În „mediul” acestei forme se află târgurile 
hanseatice, cele din Germania, din Franţa și 
din Italia. La „periferie”, cele din restul Europei 
dominate de mari proprietari funciari. „Inima” 
și „mediul” trimit „periferiei” și imperiilor vin, 
pânzeturi, argint, sticlă și bijuterii; primesc în 
schimb grâu, lemn, blănuri și secară. În marile 
regate, nimeni nu acordă nici cea mai mică 
importanță agitaţiei din aceste orașe. 

În Asia, unde se află în continuare partea 
cea mai importantă a bogățiilor lumii, continuă 
„hora” imperiilor: mongolul Genghis Han, apoi 
turcul Tamerlan edifică imperii imense, care se 
întind de la Pacific până sub zidurile Vienei. Le 
conduc tot ca nomazi, prin mijlocirea forţei și 
a fricii, copleșind demografic și economic lumea, 
băgând groaza în europeni, care se așteaptă ca 
în orice clipă să vadă aceste imense armate 
apărând la orizont. 

Apoi această primă formă de organizare negus- 
torească șovăie: insecuritatea din Asia înceti- 
nește schimburile la foarte mare distanţă; răcirea 
climei reduce pofta pentru călătorie. În 1348, 
o teribilă epidemie de ciumă venită în Europa 
prin Turcia și Mediterana ucide o treime dintre 
europeni și întrerupe circuitele de schimb; por- 
turile Hansei şi târgurile din Champagne sunt 
ruinate. 

Bruges nu mai are mijloace financiare să-și 
întreţină portul, care se înnămolește definitiv. 
La sfârșitul secolului al XIV-lea, această primă 
„inimă” alunecă încet, cu întreaga ei frumuseţe, 
în eternitatea operelor de artă. Orașul va mai 
rămâne vreme de un secol cea mai mare putere 
comercială din nordul Europei, dar nu mai este 
„inima” Ordinii economice. 

În vreme ce Franţa și Anglia sunt încleștate 
într-un război care va dura mai bine de un veac, 
în jurul unui oraș încă neînsemnat se constituie 
o a doua formă comercială, o nouă „inimă” la 
fel de puţin scontată ca și prima: Veneţia. 


Veneţia, 1350-1500: cucerirea 
Orientului 


Ca și Bruges pe vremea sa, Veneţia este un 
port izolat, dispunând și el de un vast teritoriu 
agricol, condamnat la expansiune sau la ine- 
xistenţă. Ca și în cazul orașului Bruges, forța 
Veneţiei provine dintr-o deficiență, prestigiul — 
dintr-o sfidare, iar luxul — din insolenţă. O lecţie 
pentru viitor: după Veneţia, toate celelalte „inimi” 
vor fi la rândul lor produsele unui efort de 
autodepășire. 

În acea epocă, Veneţia era un orășel situat 
tocmai la capâtul Mării Adriatice, loc ideal pentru 

comercializarea argintului recent descoperit în 
minele germane. Numai că necesitatea nu este 
suficientă: mai e nevoie și de hazard. Şansa 
Veneţiei este întâlnirea ei cu cruciadele, la sfâr- 
şitul secolului al XI-lea. Pentru armarea corâbiilor 
cavalerilor, finanţate cu banii furaţi de la comu- 
nitățile evreiești rnasacrate în trecere, Republica 
Serenisimă construiește șantiere navale. 

Chiar dacă, la începutul secolului al XIII-lea, 
jefuirea Constantinopolului de câtre cruciați și 
plecarea lor din Veneţia întrerup pentru o vreme 
acest trafic, Serenisima rămâne, de-a lungul 
acestui secol, singura protecţie a Europei în 
faţa pericolului turcesc și un punct de trecere 
obligatoriu al produselor Orientului înspre nor- 
dul Europei. În plus, un pod construit îndrăzneţ 
peste Brenner deschide calea spre Saint-Gothard 
şi leagă direct minele de argint germane de Marea 
Adriatică; el permite orașelor din Nord să pri- 
mească produsele venite din imperiile Orientului 
fără a mai avea nevoie să treacă prin porturile 
flamande amenințate și nici prin arogantele case 
de comerţ din Europa de Nord. Germania nu 
este deocamdată decât un loc de trecere, iar 
porturile Mării Nordului, de la Altona la Tallin, 
nu vor putea niciodată să se ridice la rangul de 
„inimă” — abia dacă pot avea pretenţii la cel de 
„mediu”. 

Când, la jumătatea secolului al XIV-lea, după 
trecerea Marii Ciume, Bruges intră pe neaștep- 
tate în declin, Europa cunoaște o nouă poftă 
de viață și de plăceri. Pentru un secol, Veneţia 
devine „inima” Ordinii economice. În umbra tur- 
cilor, orașul preia controlul comerțului Europei 
cu Orientul. 

Ca și Bruges, Veneţia este în acel moment o 
entitate condusă cu o mână de fier de niște 
principi negustori și militari în egală măsură. 

Dogele (ducele), șef al executivului, teoretic ales 
pe viaţă, poate fi constrâns să demisioneze sub 
presiunea oligarhilor. Pentru nevoile proprii, ora- 
șul înfiinţează ateliere și instituţii financiare 
necesare armatorilor, bancherilor şi negustorilor 
care sosesc aici din lumea întreagă. Încă și mai 
mult decât la Bruges, aici domnește o formida- 
bilă libertate intelectuală, artistică și umană, 
aptă să favorizeze toate aventurile. Ducând un 
război niciodată câștigat și niciodată pierdut 
împotriva Imperiului Roman de Răsărit, apoi 
împotriva Imperiului Otoman, conducâtorii vene- 
țieni negociază mereu abile compromisuri, schim- 
bând deseori gloria cu bogăţia. lar în acest timp 
Războiul de 100 de ani epuizează restul Europei. 

În Imperiul Chinez, loviturile de stat se suc- 
ced: dinastia Jin lasă loc mongolilor, apoi, în 
1368, dinastiei Ming. In ciuda acestor dezordini 
politice, o excepţională stăpânire a producției 
agricole şi o formidabilă organizare birocratică 
îi permit Chinei să pună în practică numeroase 
progrese tehnice (cum ar fi caracterele mobile 
de tipar), să producă mai mult de 10 tone de 
fier pe an și să finanţeze o armată de un milion 
de oameni. Flota imperială, orientată din nou 
spre exterior, explorează până şi Africa, ajun- 
gând, sub conducerea unui oarecare Zheng He, 
până în Australia şi poate chiar în Americi, fără 
a stăpâni totuși drumurile comerciale sau fâră 
a dori să cucerească pieţele ori să difuzeze cunoș- 
tinţe. Alte imperii - indian, rus, mongol, turc 
şi grecesc — continuă să separe China de Europa. 

Așadar Veneţia, cetate foarte modestă în com- 
paraţie cu aceste vaste imperii, devine centrul 
lumii negustorilor. Venețienii fixează preţurile 
principalelor mărfuri, manipulează cursul mone- 
dei lor, acumulează profituri, fixează canoane 
estetice, arhitecturale, picturale şi muzicale. 

Scriitori, filosofi, arhitecţi — cărora Palladio le 
va fi maestru ceva mai târziu — vin să scrie și 
să teoretizeze aici, înainte de a-și răspândi ideile 
de-a lungul și de-a latul Europei. Catolic fiind, 
orașul se distanțează totuși de Roma și nu lasă 
să i se impună nici o morală. Veneţia domină 
Europa: la sfârșitul secolului al XIV-lea, casele 
de schimb venețiene controlează toate pieţele 
financiare ale continentului, din Franța până 
în Flandra și din Castilia până în Germania. 
Decalajul de putere este enorm: nivelul de trai 
venețian este de cincisprezece ori mai ridicat 
decât cel de la Paris, Madrid, Anvers, Amsterdam 
sau Londra. 

Veneţia este în această epocă un oraș com- 
plex, guvernat de o aristocrație puţin nume- 
roasă şi de mai multe mii de strategi de înaltă 
clasă. Sub conducerea lor, cei 100 000 de mem- 
bri ai ghildelor, salariaţi protejaţi şi cu venituri 
destul de mari, fac să funcţioneze atelierele. 
Sub conducerea lor trudește „proletariatul mării”, 
respectiv 50 000 de marinari supuși legilor unei 
necruțătoare pieţe a muncii. Alături de ei sunt 
mulți alţii, zilieri sau indivizii aflaţi în trecere, 
mercenari şi curtezane, oameni ai Bisericii, artiști 
sau medici. 

Orașul se dotează cu o flotă de nave comer- 
ciale de 300 de tone fiecare, galere da mercato, 
utilizând în același timp vâslele și pânzele, foarte 
sigure și bine apărate de mercenari. Acestea 
sunt închiriate unor asociaţii de negustori mereu 
puse în discuţie: o dată în plus, necesităţile 
militare se îmbină cu cele ale comerțului. 

La fel ca Bruges și celelalte „inimi” ce aveau 
să apară, Veneţia nu este centrul inovației teh- 
nologice: „inima” nu inventează; ea detectează, 
copiază, pune în practică ideile altora. Acest lucru 
va fi valabil și pentru toate „inimile” următoare. 

Astfel, în acest moment, dacă Genova bate pri- 
mele monede de aur (genovino) și dacă Florenţa 
inventează cecul și holdingul, Veneţia este prima 
care le include într-un sistem sofisticat de burse, 
case de comerț, bănci și societăţi de asigurări. 
Şi tot Veneţia afretează pentru prima dată navele 
prin societăţi de navigaţie pe acţiuni, finanţate 
de un mare număr de mici depunători. 

Lumea devine un spaţiu al aventurilor pen- 
tru marinarii, descoperitorii şi exploratorii aflaţi 
în slujba venețienilor, civilizatori cu sabia. Restul 
Europei formează „mediul”. „Periferia” se întinde 
în toată Europa de Est, până în Africa de Nord, 
până la coastele africane și până la Imperiul 
Bizantin. 

Apoi, pe la 1450, Serenisima intră în criză 
de bani, la fel ca, de altfel, întreaga Europă. 
Pentru a face rost de ei, caută, ca toată lumea, 
mijloace să ajungă până în ţinuturi necunos- 
cute, descrise în legende ce vorbesc de regate 
fabuloase, în care aurul se etalează în cantități 
nelimitate. Însă marinarii venețieni se întorc cu 
coada între picioare. 

Veneţia, care nu e ameninţată nici de Franța, 
nici de Spania, nici de Anglia, e ameninţată de 
ea însâși. Sistemul ei de organizare se dovedește 
a fi tot mai costisitor; ghildele sunt din ce în 
ce mai rigide; cartelurile ei de galere și armatele 
nu au nici mărimea și nici armament suficient 
pentru a apăra drumurile; metalele preţioase 
extrase din minele germane devin din ce în ce 
mai rare și mai costisitoare. Sufocat de presi- 
unea otomană, acest oraș în care se înghesuie 
100 000 de locuitori, devenit prea bogat și în 
care se trăiește prea bine, înţepenește. 

Această fragilitate subită face să năvălească 
asupra Veneţiei dușmani pe care puterea ei îi 
ţinuse până atunci la distanţă. În 1453, turcii, 

care ocupă deja cvasitotalitatea fostului Imperiu 
Roman de Răsărit, iau cu asalt Bizanțul încer- 
cuit de o jumâtate de secol şi repun în discuţie 
dominaţia venețiană asupra Mării Adriatice. 
Imperiul Roman de Răsărit dispare. Un semn 
al timpului: grecii, izgoniți de către turci din 
Bizanţ, se refugiază la Florenţa, nu la Veneţia. 
Trecuse vremea Veneţiei. 

Cine ar putea deveni cea de-a treia „inimâ”? 

Florenţa nu, pentru că nu este port, iar por- 
tul utilizat de ea pentru a-și vinde magnificile 
pânzeturi, Genova, nu este deocamdată pregâtit 
să preia ștafeta de la Serenisima Veneţie. Bruges 
ar putea reveni la putere: orașul e încă viguros, 
atrage artiști și negustori; Jan van Eyck pic- 
tează aici, în 1434, primul portret de negustori 
din istoria picturii, în care apar doi florentini 
instalaţi la Bruges, Arnolfini, marcând astfel 
intrarea în artă a individului laic. Dar, în 1482, 
prosperitatea orașului flamand este compro- 
misă pentru totdeauna odată cu moartea Mariei 
de Burgundia, eveniment care pune capăt splen- 
dorii burgunde de care depindea Bruges. 

În același moment, China împăraţilor Ming 
interzice supușilor sâi să mai construiască nave 
de cursă lungă şi să pârăsească ţara: prima 
putere mondială decide o dată în plus sâ nu 
mai privească înspre exterior şi se autoexclude 
din nou din Ordinea economică, de astă dată 
pentru multă vreme. 

Nici un port din Franţa, Anglia sau Rusia 
nu are în acești ani mijloacele necesare pentru 
a lua locul Veneţiei. În aceste ţări, capetele 
încoronate cheltuiesc nechibzuit pentru ridica- 
rea de monumente ori se epuizează în lupte 
zadarnice, cu toate eforturile birocraţiei de a-i 
tempera în cheltuielile lor. 

Atunci apare caravela: un foc, două pânze 
pâtrate și una de tip latin fac în așa fel încât 
structura ei să aibă o mobilitate perfectă. Pusă 
la punct pe la 1430 în Portugalia, ea ar putea 
conferi putere regilor navigatori portughezi, aflaţi 
într-o poziţie optimă pentru a iniţia explorarea 
coastelor africane și pentru a lega Flandra de 
Mediterana; însă regele Henric Navigatorul și 
succesorii săi sunt mai preocupați de glorie şi 
de mântuire decât de comerţ. 

Și Sevilia ar putea deveni cea de-a treia 
„inimă”: Castilia și Aragân, unite acum sub 
aceeași coroană, sunt ideal plasate pentru a 
putea cutreiera toate mările, din Flandra până 
în răsăritul Mediteranei. Când, în 1492, geno- 
vezul Cristofor Columb, plecat în căutarea auru- 
lui pentru regji Spaniei, descoperă din întâmplare 
un nou continent plin de promisiuni, el ar putea 
ajuta Spania să devină prima putere mondială, 
iar Sevilia - „inima” Ordinii economice. Însă 
portul castilian (cu Câdiz situat în aval) este 
lipsit de o bază agricolă suficientă, nu are încre- 
dere în propriii bancheri și resimte lipsa expe- 
rienţei unor armatori de anvergură; orașul are 
prea mare încredere în militari. Regii catolici şi 
curtea lor nu se gândesc decât să consume în 
tihnă ceea ce fură de la indigenii pe care-i exter- 
mină în America. Ei nu dezvoltă nici o tehno- 
logie, nici o industrie, nici o reţea comercială. 
Mai râu este că, izgonindu-i pe evrei și pe maurii 
convertiți, ei își descurajează propriile clase cre- 
ative, lăsând succesiv „inima” în seama a două 
porturi devenite, în urma unor întâmplări dinas- 
tice, provincii ale Imperiului Habsburgic și, în 
același timp, colonii spaniole: Anvers, apoi 
Genova. 

Pe la 1500, unul după altul, aceste două 
orașe vor prelua într-adevăr ștafeta de la Veneţia, 

după un secol și jumătate de domnie. „Inimi” 
cu o longevitate mai mică, ele își împart secolul 
al XVI-lea. O lecţie pentru viitor: deschiderea 
către elitele străine este una dintre condiţiile 
succesului. i 


Anvers, 1500-1560: ora tiparului 


Mai întâi, pe la 1500, a venit vremea Anversului. 
Având o bogată zonă agricolă și dezvoltând creș- 
terea oilor, a căror lână locuitorii Anversului o 
țes, timp de vreo 200 de ani, acest oraș comer- 
cializează pânzeturi flamande, sare din Zeelanda, 
cuțite englezești, sticlă flamandă, metale din 
Germania, în schimbul produselor din Orient. 
Orașul nu are decât 20 000 de locuitori când, 
pe la 1450, devine principalul loc de schimb al 
produselor din Europa de Nord cu mirodenii 
aduse acum din Africa și din Asia de către 
corăbiile portugheze și spaniole: piper, stafide, 
scorțișoară, zahăr. Toată lumea, chiar și englezii 
sau francezii, vin să-și vopsească aici ţesăturile 
după niște tehnici ţinute cu strășnicie secrete. 
Bursa din Anvers devine primul centru financiar 
al Europei în privinţa asigurărilor, a pariurilor 
și loteriilor; este pusă la punct o reţea bancară 
sofisticată, care utilizează noile monede de argint, 
având cursul strict controlat, cum ar fi „grosul”, 
pentru finanţarea comerţului exterior. Lipsit de 
armată, Anvers domină forma — așa cum au făcut-o 
și o vor face și alte „inimi” — prin capacitatea sa 
de a gestiona pieţele financiare și de a le folosi 
în beneficiul său. O lecţie pentru viitor: finanţele 
și asigurările, strâns legate între ele, constituie o 
dimensiune esenţială a puterii economice. 

Anvers este, de asemenea - așa cum vor fi 
și alte „inimi” —, primul utilizator industrial al 


62 Scurtă istorie a viitorului 


unei inovaţii tehnologice majore adusă din altă 
parte: caracterele mobile de tipar, invenţie chi- 
nezească redescoperită în 1455 în Germania, 
rezervată mai întâi celor ce aveau cunoștințe 
religioase. Este vorba despre primul dintr-o lungă 
serie de progrese vizând creșterea vitezei de 
transmitere a datelor. Scrisul devine astfel prima 
bogăţie al cărei cost marginal de reproducere 
este aproape nul. Nu va fi și ultima. Cartea 
devine primul obiect nomad produs în serie. 
Nici acesta nu va fi ultimul. 

Succesul tiparului este fulgerător, într-atât 
au nevoie noile clase conducătoare de ceea ce 
el favorizează: libertatea de expresie, progresul 
individualismului și al rațiunii, difuzarea idea- 
lului iudeo-grec. 

Pe la 1490, la numai patruzeci de ani de la 
introducerea tiparului în Europa, funcţionează 
prese în 110 orașe de pe continent. Excelează 
mai întâi Veneţia; apoi Anvers joacă și el un 
rol-cheie, cu atelierele lui Christophe Plantin. 
În 1500, în Europa s-au tipărit 20 de milioane 
de exemplare de cărți. La Florenţa, Marsilio 
Ficino și Pico della Mirandola contribuie, prin 
cărțile lor, la redescoperirea moștenirii iudeo-gre- 
cești și arabe, riguros cenzurate până atunci de 
Biserică. Noii cititori află atunci că Biblia nu 
conține exact ceea ce susţin preoţii, că mai 
există și încercări filosofice și romane, că în ele 
vorbește atât raţiunea, cât și iubirea; că o cul- 
tură — evreiască, grecească, latină, arabă, per- 
sană - le-a fost până acum tăinuită cu grijă. 
Mulţi vor să citească aceste texte și altfel decât 
într-o latină pe care nu o mai utilizează; limbile 
vernaculare, specifice unor popoare diferite, 
detronează acum limba Bisericii, care în curând 
nu va mai rămâne decât limba oficială a câtorva 
cancelarii. 

Pe scurt, în câteva decenii, tiparul compro- 
mite definitiv visul Vaticanului și al Imperiului 
Roman de Națiune Germană de a omogeniza 
Europa în jurul limbii latine şi al Bisericii. 

O lecţie pentru viitor: o nouă tehnologie de 
comunicare despre care s-a crezut că este cen- 
tralizatoare se dovedește un dușman necruţător 
pentru forțele aflate în plin exerciţiu al puterii. 

În 1517, Luther le citește Biblia adepților 
săi, se ridică împotriva corupţiei papalității și 
se aliază cu principii germani contra Bisericii 
și a împăratului; protestantismul se pune în 
slujba naţionalismului, în care-și face cuib. 
Vremea naţiunilor poate să înceapă. 

Carol Quintul, succesor al Regilor catolici și 
al Habsburgilor, care domnește la Madrid și în 
Flandra, este nevoit să facă faţă revendicărilor 
de independenţă ale Ţărilor de Jos, susținute 
de Anglia, acestea fiind deja protestante. El 
încearcă zadarnic să interzică accesul străinilor 
în Anvers; aceștia vin totuși în număr mare, 
accelerând progresul și dinamismul orașului. 
Principalii bancheri. gremani - Hăschsteller, 
Fugger, Welser - se instalează și ei aici. La 
bordul navelor vin și bani din America; pe baza 
acestor fonduri se întemeiază comerțul orașului. 
În 1550, când ajunge la apogeu, Anvers numără 
100 000 de locuitori: mărimea „inimilor” este 
în creștere. 

Apoi această a treia formă a Ordinii econo- 
mice își pierde și ea puterea: o dată în plus, ca 
și în cazurile precedente, ea nu mai dispune de 
mijloacele necesare menţinerii reţelelor. Exploa- 
tarea masivă a minelor de argint din America 
face să scadă valoarea metalului pe care se baza 
reţeaua comercială a orașului Anvers, care nu 
controla și comerţul aurului: or, tocmai preţul 
acestui metal crește, aurul devenind astfel mult 

mai tentant pentru speculanțţi. În plus, războa- 
iele religioase întrerup legăturile maritime din- 
tre "Țările de Jos și Spania și izolează Anversul, 
lipsit de marină militară, de reţelele sale comer- 
ciale; argintul din America nu mai poate urca 
spre nord şi rămâne la Sevilia sau ia drumul 
Mediteranei. Anvers rămâne la discreţia celei 
mai mici crize financiare, iar strălucirea sa apune 
în 1550, în urma unei crize bursiere declanșate 
la Sevilia. 

Franţei, ţara cea mai întinsă și mai populată 
din Europa, i se oferă o a doua șansă de a 
deveni „inima” capitalismului. Nivelul său de 
trai crește, iar situaţia marinei se ameliorează. 
În 1524, un genovez naturalizat francez, Jean 
de Verrazzano, plecat de la Honfleur la cererea 
lui Francisc I, pătrunde primul în golful Hudson. 
Dar Franţa nu reușește să găzduiască o „inimă” 
în lipsa unei burghezii, a unei marine comerci- 
ale și a unui mare port fie la Mediterana, fie la 
Marea Nordului. În plus, suprafaţa sa conside- 
rabilă constituie un impediment: piaţa interi- 
oară este atât de vastă, încât nu are nevoie să 
exporte produsele industriei sau ale agriculturii 
sale şi nici chiar să producă obiecte cu mare 
valoare adăugată. 

În alte părţi, în Germania sau în Polonia, 
sistemul feudal și iobăgia persistă; nobilimea, 
neliniștită de apariţia burgheziei naţionale, se 
mulțumește cu serviciile câtorva negustori stră- 
ini ce vin să cumpere grâu pentru restul Europei. 
În sfârșit, în ciuda fascinantei dinamici econo- 
mice a câtorva porturi de la Marea Baltică, 
Europa de: Nord rămâne în afara fenomenului. 

Și Spania are în acest moment o a doua 
șansă să se ridice la primul rang: argintul și 
apoi aurul din Lumea Nouă, care curg acum în 
valuri, îi asigură o rentă imensă ce ar putea-o 

ajuta să devină, în sfârșit, o „inimă”. Dar cul- 
tura specifică imperiului este un impediment 
redutabil: marii seniori îi domină pe negustori; 
soldaţii spanioli capătă solde tot mai mari, fără 
ca Spania să producă textilele, bijuteriile şi 
armele pe care aceştia și le doresc — așadar ele 
trebuie importate din "Țările de Jos și din Italia. 
Se declanșează inflația, Castilia se îndatorează, 
moneda se depreciază, bancherii părăsesc pie- 
ţele financiare de la Madrid și Sevilia, care dau 
faliment în 1557; apoi este rândul celei de la 
Lisabona, în 1560. 

Anvers este antrenat și el în crahul spaniol. 
Atlanticul nu mai este îndeajuns de sigur pen- 
tru tranzitarea comerţului mondial. 

Singurul port mediteranean disponibil, Genova, 
unde se află și prima piaţă a aurului, va deveni 
pe la 1560 noua „inimă”, pentru ceva mai mult 
de o jumătate de veac. Este ca și cum Ordinea 
economică ar ezita deocamdată să părăsească 
Mediterana, locul unde a apărut. 


Genova, 1560-1620: arta speculației 


Încă din secolul al XIII-lea, oamenii de afa- 
ceri genovezi au înţeles că puterea politică este 
o sursă de necazuri. Pentru exercitarea ei, aceşș- 
tia au găsit două familii, Visconti și Sforza, iar 
acum se concentrează asupra comerțului şi a 
finanţelor. În secolul al XIV-lea - adică de îndată 
ce Biserica le permite —, unii dintre acești lombarzi 
devin bancheri și împrumută bani cu dobândă; 
printre ei se află și numeroși evrei convertiți. 
Mai întâi, acești bancheri îi finanţează cu aur 
și argint pe principalii principi din Europa, apoi 
susțin financiar cea mai mare parte a comer- 
țului și industriei textile florentine. 

Puterea lor este întemeiată pe o formidabilă 
capacitate de organizare contabilă. De fapt, con- 
tabilitatea este pentru Genova ceea ce fusese 
tiparul pentru Anvers sau le galere da mercato 
pentru Veneţia: o inovaţie strategică de o irmpor- 
tanţă majoră care-i asigură puterea asupra ansam- 
blului reţelelor comerciale. De altfel, la Genova, 
Patini şi apoi Massari inventează conturile de 
pierderi și de profit, care se propagă apoi graţie 
cărţilor genovezului Luca Pacioli, o adevărată 
revoluţie în ordinea economică și în filosofie. 

Căci contabilitatea este și arta de a cântări 
„pro și contra”, ca în filosofie, iar raţiunea pro- 
gresează la Genova în jurul figurii bancherului 
care-și asumă riscuri, speculează asupra viito- 
rului și, prin urmare, este tentat să-l prevadă. 
La Genova, ca și în alte lacuri, această clasă 
creativă este foarte influenţată acum de scrierile 
unor evrei exilați din Spania, cum ar fi Isaac 
Abravanel, și de cele ale lui Jean Bodin, care 
teoretizează, pentru prima dată în Franţa, con- 
ceptul de suveranitate și care se face avocatul 
toleranţei religioase. 

Trecută, la începutul secolului al XVI-lea, 
sub dominație spaniolă, Genova devine astfel, 
pe la 1560, prima piaţă financiară a Europei, 
„inima” capitalismului epocii. Stăpâni ai pieţei 
aurului, bancherii genovezi fixează cursurile de 
schimb ale tuturor devizelor și finanţează ope- 
raţiunile regilor Spaniei și Franţei, ale principi- 
lor italieni, germani și polonezi. 

Așa cum nici un oraș nu poate deveni o 
„inimă” fără a controla și agricultura, și indus- 
tria, ţinuturile din vecinătatea Genovei, care se 
întind dincolo de arhibogata Toscana, devin o 
mare putere industrială (industria lânii și a 
metalurgiei). Genova are în acea vreme ultima 
tresărire de orgoliu a lumii mediteraneene, ultimul 

ecou al visurilor Atenei, ale Romei, ale Florenței, 
ale lui Carol Quintul și Filip al II-lea. 

Apoi Atlanticul redevine o mare liniștită: în 
1579 — adică la opt ani după inutila victorie de 
la Lepanto a fiului natural al lui Carol Quintul 
(aflat în fruntea flotelor Veneţiei și Spaniei) împo- 
triva turcilor lui Selim al II-lea —, spaniolii sunt 
alungaţi din Țările de Jos, eveniment mult mai 
important și mult mai puţin celebru decât pri- 
mul. Flota engleză, nou-apărută pe mări, având 
în fruntea ei mari căpitani ca Francis Drake și 
Thomas Cavendish, își propune să prade aurul 
spaniol adus din America. În 1588, invincibila 
Armada spaniolă, greoaie și prost înarmată, 
naufragiază în fața coastelor Angliei; două tre- 
imi dintre marinarii și navele ei se scufundă 
sub ochii echipajelor de pe vasele englezești 
înarmate cu tunuri mult mai precise. Atlanticul 
se deschide atunci din nou vaselor comerciale, 
îndeosebi genoveze, olandeze, englezești și fran- 
ceze, redevenind un bazin comercial. 

În timp ce, în 1598, China îi învinge pe japo- 
nezi în Coreea fără ca totuși să le ocupe ţara 
(acest lucru se va repeta de încă trei ori şi va 
fixa niște reguli esenţiale pentru viitor), Genova 
dă semne de oboseală: orașul nu mai are sufi- 
ciente resurse umane și financiare pentru a ţine 
piept concurenţilor ei pe toate fronturile. Lipsită 
de armată, ea nu-i poate împiedica pe olandezi, 
în sfârșit liberi, să preia controlul noilor rute 
ale Atlanticului și să atragă aurul și argintul 
Americii la care Anvers râvnise un secol mai 
devreme. În acel moment, la fel ca Anvers îna- 
intea sa, Genova este fragilizată de o nouă rece- 
siune generală declanșată în Spania. 

Născută dintr-o lovitură la bursă care slăbise 
Anversul, Genova dispare așadar de pe firmament 

pe la 1620, în urma altei lovituri, care va con- 
solida de această dată Amsterdamul. Și, odată 
cu Genova, se îndepărtează pentru totdeauna 
de prima scenă și Mediterana. Așadar în jurul 
anului 1620, centrul capitalismului se mută pen- 
tru a doua oară dinspre Mediterana spre Atlantic. 
Este un drurri fără întoarcere: Marea Mediterană 
dobândește pentru totdeauna o importanţă secun- 
dară. "Țările care o înconjoară - regatul Spaniei, 
Franţa - intră în declin și pierd pentru tot- 
deauna contactul cu „inimna”. Nivelul lor de viaţă 
va fi de acum înainte mai scăzut decât cel al 
noilor puteri. 

"Țările de Jos au un formidabil avans: nivelul 
de trai din orașele Provinciilor Unite îl depășește 
acum pe cel din Genova și din Veneţia, fiind de 
cinci ori mai mare decât cel din regatele Franţei, 
Spaniei sau Angliei. 

Aceeași logică se află la baza evoluţiilor: extin- 
derea progresivă a spațiului comercial, a câm- 
pului industriei, a finanţelor și tehnologiei. 
Această logică aduce la putere o nouă clasă 
creativă, dirijistă şi liberă în același timp, loca- 
lizată într-un port modern, ce dispune de o 
importantă zonă agricolă, de o industrie navală, 
de o marină militară și comercială, fiind un 
spaţiu primitor pentru bancheri, armnatori, negus- 
tori, inventatori și aventurieri. Această logică 
extinde puţin câte puţin drepturile salariaţilor 
şi determină dispariția muncii forţate. Ea preia 
controlul planetar al surselor de materii prime 
şi al pieţelor. 

Astfel, pentru aproape patru secole, Atlanticul 
devine cea dintâi mare a lumii.. 

Amsterdam, 1620-1788: arta 
„flautului”! 


După Anvers și Genova, Amsterdamul reface 
rețelele unei „inimi”. Pentru a finanța importu- 
rile alimentare, zona agricolă adiacentă furni- 
zează produse sofisticate (in, cânepă, rapiţă, 
hamei), crește oi, dezvoltă industria coloranților 
și filatura mecanizată. Toate acestea îi permit să 
înceapă industrializarea producției de alimente, 
iar apoi a celei de îmbrăcăminte. Amsterdamul 
vopsește ţesături de lână din întreaga Europă, 
inclusiv din Anglia, în ciuda măsurilor protec- 
ţioniste promulgate la Londra. Cu beneficiile 
obținute, orașul poate trece la producţia pe 
scară industrială a unei nave excepţionale, inven- 
tată în 1570, flautul, mult mai rentabilă decât 
cele dinaintea ei, întrucât poate fi fabricată în 
serie și funcționează cu un echipaj redus cu o 
cincime. 

La începutul secolului al XVII-lea, Amsterdamul 
se transformă într-un imens șantier de produc- 
ție, vânzare și întreţinere a navelor. Atelierele 
sale utilizează macarale și fierăstraie acţionate 
de forţa vântului. Flota sa este enormă, foarte 
bine înarmată și superioară celorlalte ţări: nave 
de 2 000 de tone cu 800 de persoane la bord 
transportă mărfuri cât toate celelalte flote euro- 
pene la un loc —- mai exact, trei sferturi din 
cantităţile de grâne, sare și lemn, precum și 
jumătate din cantitatea de metale și textile din 
întreaga Europă. Și. întrucât războiul favori- 
zează întotdeauna comerțul, marina militară 
olandeză preia controlul mărilor, de la Baltica 
până în America Latină; preia chiar și controlul 


1. În franceză, fliite — vas de război pentru transportul 
armamentului (n.tr.). 

comercial al Seviliei, rămasă un port de primire 
a metalelor din America. Compania Indiilor, apoi 
Bursa și Banca din Amsterdam transformă această 
putere navală în forță de dominație financiară, 
comercială și industrială; tot la Amsterdam, în 1604 
a fost iniţiată finanţarea operațiunilor industriale 
terestre prin intermediul societăților pe acţiuni. 

Ca și precedentele, această formă înlocuiește 
noile servicii cu produse industriale, iar munca 
forţată cu sistemul salariat; ea concentrează tot 
mai mult bogăţia în mâinile unui număr restrâns 
de proprietari, acordă libertăţi tot mai mari cetă- 
țenilor și consumatorilor, punând în același timp 
la punct, pe ascuns, noi forme de alienare pen- 
tru muncitori. 

Această a cincea „inimă” nu mai este un 
simplu oraș; acum este vorba de o întreagă 
regiune; industria e concentrată la Leiden, iar 
șantierele navale la Rotterdam. Regenţii bur- 
ghezi ai Amsterdamului domină provincia și 
controlează beneficiile, în ciuda conflictelor din- 
tre marele guvernator al Olandei și stadhou- 
der-ul Provinciilor Unite. Poporul trudește din 
greu și suferă uneori de foame, chiar dacă scla- 
via a dispărut definitiv din Provinciile Unite. 
Protestantismul eliberează individul de orice cul- 
pabilitate în ceea ce privește bogăţia: Biserica 
nu mai monopolizează averile. Viaţa publică 
este fastuoasă, iar cea intelectuală intensă. Există 
societăți savante care se ocupă cu schimbul de 
idei; universităţi celebre primesc savanţi din 
străinătate, cum ar fi Descartes sau, înaintea 
lui, evrei izgoniți din Spania (unul dintre des- 
cendențţii acestora, Baruch Spinoza, îndrăznește 
pe la 1650 să-și imagineze o lume în care 
Dumnezeu se identifică cu Natura, fără să 
impună vreo morală oamenilor, singuri şi liberi). 

Restul lumii asistă fascinată la acest triumf, 
care va dura aproape două secole: va fi cea mai 
longevivă formă comercială din toate timpurile. 

Totuși, descriind această perioadă, cărţile de 
istorie vorbesc mai mult despre soarta monar- 
hilor decât despre cea a bogățiilor. În 1644, 
Imperiul de Mijloc continuă să fie prima putere 
economică mondială, când nomazii manciurieni 
răstoarnă dinastia Ming și întemeiază dinastia 
Qing, mutând de astă dată capitala la Beijing. 
Împărații Qing vor rămâne la putere timp de 
două secole și jumătate. În același an, în Franţa, 
regele Ludovic al XIV-lea urcă pe tron și pune 
capăt, în 1648, Războiului de 30 de ani care 
epuiza Europa. În ciuda aparentei sale splen- 
dori, Regele-Soare nu deţine mijloacele de a 
rivaliza cu Provinciile Unite; în 1685, data revo- 
cării Edictului de la Nantes, venitul pe cap de 
locuitor în Amsterdam este de patru ori mai 
mare decât cel al parizienilor, iar decalajul se 
adâncește și mai mult odată cu plecarea pro- 
testanţilor din Franţa. 

Lumea se schimbă: Bruges nu mai e decât 
un oraș secundar; Anvers este o periferie a 
Amsterdamului; Genova continuă să decadă, la 
fel ca, de altfel, întreaga Lombardie, exclusă 
încet-încet din principalele circuite comerciale. 
Veneţia nu mai este decât o etapă magnifică a 
comerțului cu Orientul; Spania este izolată din- 
colo de Pirinei. China începe totuși să iasă în 
evidenţă: în 1683, împăratul ocupă insula Taiwan. 
Apar noi puteri: Austria se instalează ca un fel 
de fortificaţie în calea turcilor; în 1689, Rusia 
își face intrarea pe scena internațională odată 
cu domnia lui Petru cel Mare; Prusia face la fel 
în 1740, odată cu domnia lui Friedrich de 
Hohenzollern. În 1720, China împăraţilor Qing 
ocupă Tibetul, apoi podișul Altai — Xinjiang de 

astăzi -, o regiune musulmană. În acest timp, 
zeci de milioane de africani vânduți ca sclavi 
de negustorii arabi sunt deportaţi spre diverse 
colonii de către portughezi, spanioli, olandezi, 
englezi și francezi. Așa cum a fost evident încă 
de la începuturile Ordinii economice, geopolitica 
evoluează mai mult cu comerțul și cu economia 
decât cu dinastiile. 

Secolul al XVIII-lea continuă să fie pentru 
Țările de Jos prima cvasidemocraţie, un secol 
al triumfului, iar pentru rivalii lor, o perioadă 
de eșecuri. Cu cei aproximativ 300 000 de locu- 
itori ai săi, Amsterdamul conduce cu o mână 
de maestru politica Europei. Flota sa maritimă 
controlează toate mările; bancherii săi deţin 
autoritatea asupra cursurilor de schimb; negus- 
torii săi fixează preţurile tuturor produselor. 
Tara cea mai populată din Europa, Franţa, suferă 
eșec după eșec, în ciuda aparentei sale puteri: 
eșec militar pe mare, eșec diplomatic în Indiile 
Occidentale, în Louisiana și în Canada, eșec 
financiar odată cu falimentul sistemului Law. 
Dacă, în 1714, nobilimea franceză poate în sfâr- 
şit să facă negoţ fără să-și piardă rangul, minus- 
cula burghezie franceză nu este interesată nici 
de marină, nici de industria modernă; economia 
franceză se mulțumește să vegeteze în industriile 
depășite ale capitalismului agricol (alimente, pie- 
lărie și lână) pe care negustorii îndrăzneţi din 
Provinciile Unite i le abandonează de bună voie. 

În acest timp, în China, tripla recoltă anuală 
de orez permite populaţiei să sporească de la 
180 la 400 de milioane, mult înaintea altor ţări 
ale lumii, fără ca împăratul să reacționeze la 
sosirea negustorilor olandezi veniţi în Oceanul 
Indian pentru a-și vinde mărfurile la Canton. 

Totuși, în jurul anului 1775, după un secol 
și jumătate de la instalarea sa, a cincea formă 

de piaţă dă semne de declin, ca și cele dinaintea 
ei și din aceleași motive: navele de război olan- 
deze nu mai sunt cele mai puternice; mările nu 
mai sunt: sigure pentru ele; apărarea drumurilor 
comerciale costă din ce în ce mai mult Ţările 
de Jos; energia utilizată de industriile lor — 
lemnul pădurilor, ce servește și la construcția 
navelor — este pe sfârșite, iar tehnologiile pentru 
coloranţi și pentru armarea corăbiilor nu mai 
progresează. Conflictele sociale se accentuează, 
salariile cresc, ţesăturile din lână produse la 
Amsterdam se scumpesc mereu. 

O lecţie pentru viitor: nici un imperiu, chiar 
dacă pare etern, nu durează la nesfârșit. 

În alte zone ale Europei, burgheziile își mani- 
festă nemulțumirea și reclamă libertăţi; se dez- 
lănțuie naționalismul. Un semn precursor care 
nu înșală este următorul: capetele încoronate de 
la toate curțile Europei cer acum muzicienilor să 
aleagă pentru operele lor librete scrise în limba 
lor națională, și nu în italiană, cum era obiceiul 
până acum. Muzica prevestește viitorul. 

În 1776, coloniile britanice din America se 
declară independente; în 1781, marina franceză, 
eficientă cândva, permite insurgenților ameri- 
cani să câștige bătălia de la Yorktown. În Europa, 
popoarele înfometate dau semne de exasperare. 
Războiul ameninţă tot continentul. Armatorii și 
apoi cei mai buni oameni de finanţe olandezi 
părăsesc "Țările de Jos și se îndreaptă spre Londra, 
ajunsă între timp un oraș mai sigur și mai 
dinamic. 

Ca întotdeauna, o criză financiară ratifică 
declinul unei „inimi”. În 1788, băncile din Țările 
de Jos dau faliment: în ajunul Revoluţiei fran- 
ceze, „inima” capitalismului traversează definitiv 
Marea Nordului pentru a se instala la Londra, 
unde democrația și piața avansează în același 
ritm. 

Londra, 1788-1890: forța aburului 


Anglia stăpânește tehnologia țesutului lânii, 
a extracţiei de cărbuni și a fabricării sticlei încă 
din secolul al XVI-lea. Abundenţa apelor cur- 
gătoare, principala sursă de energie, favorizează, 
în Lancashire,: mecanizarea filaturilor unei noi 
materii prime textile rivale lânii, bumbacul, 
cunoscut de multă vreme în Europa și redes- 
coperit de englezi în India. 

Pentru a dispune de această fibră vegetală 
de o importanţă strategică la fel ca și aurul și 
argintul din Peru, Compania engleză a Indiilor 
preia controlul Indiei, al Americi de Nord și al 
Asiei de Sud, ţinuturi producătoare de bumbac. 
Primul avanpost englez din Asia de Sud este 
stabilit în 1619 la Surat, pe coasta nord-vestică 
a Indiei. Puțin mai târziu, British East India 
Company, care gestionează aceste teritorii exclu- 
siv în beneficiul său, instalează contoare comer- 
ciale permanente la Madras, Bombay și Calcutta. 
Armatele engleze procedează la fel și în America 
de Nord. Astfel, Anglia importă din colonii, la 
preţuri foarte mici, toate produsele posibile (lână, 
bumbac, mătase, piei, cositor, tutun, orez și 
indigo), pe care le exportă apoi, la. preţuri mari, 
sub formă de îmbrăcăminte și obiecte preţioase. 

În 1689, la Londra, viaţa politică primește o 
lovitură puternică: principii regali, May şi Wilhem 
de Orania (urcați pe tron după execuţia buni- 
cului lor Charles I, după dictatura lui Cromwell), 
acordă Parlamentului, liber ales de către bur- 
ghezie, dreptul de control asupra afacerilor 
publice. Astfel, este promulgat, după primele 
schițe olandeze, actul de naștere al democraţiei 
moderne: Parlamentul votează legile, garantează 
libertăţile individuale și-l autorizează pe rege să 
mobilizeze trupele și să declare război. Anglia 
devine prima democrație de piață. 

În același an, la Londra, John Locke publică 
un Tratat asupra guvernâăni, în care expune 
teoria guvernării democratice, făcând din liber- 
tatea individuală un drept natural și inalienabil. 
În același an, în Franţa se naște Montesquieu, 
care va teoretiza separarea puterilor în stat și 
libertatea politică. Naţiunile se vor constitui 
de-acum în jurul idealului de egalitate; diferen- 
țele, rău văzute de democraţie, vor rămâne nece- 
sare pieţei. Idealul iudeo-grec continuă să-și 
extindă imperiul. 

În secolul al XVIII-lea, bogăţia Marii Britanii 
sporește și-și răsfrânge proiecția asupra lumii; 
schimburile sale exterioare cresc de șase ori; 
procentul exporturilor din venitul său naţional 
se triplează, realizând un beneficiu care finan- 
țează modernizarea industriei și permite dez- 
voltarea unei noi clase întreprinzătoare, burgheze 
și industriale. 

Ca și în cazul „inimilor” anterioare, această 
ascensiune la puterea mondială a negustorilor 
britanici este foarte voluntaristă. În 1734, în 
urma unui concurs inițiat de Parlament, un 
dulgher-ceasornicar englez, John Harrison, pune 
la punct primul cronometru pentru marină, ce 
cântărește 32,5 kilograme. Această invenţie de 
o importanţă majoră, cerută de puterea politică, 
îmbunătățește considerabil localizarea navelor, 
făcând astfel posibilă scurtarea duratei călăto- 
riilor transoceanice. Astfel, cronometrul permite 
Marii Britanii stăpânirea largului și facilitează 
o exploatare sistematică a restului lumii. În 
1757, trupele Companiei Engleze a Indiilor 
Orientale preiau controlul Bengalului și impun 
meșteșugarilor din zonă preţuri atât de mici 
pentru bumbacul lor, încât foametea seceră 
aproape 10 milioane de persoane. După trei 
războaie cu Olanda, englezii obţin, în sfârșit, 

controlul total al mărilor și, mai ales, al comer- 
țului cu metale prețioase din America, pe care 
olandezii îl smulseseră de la spanioli cu 150 de 
ani mai devreme. 

În 1776, anul în care Adam Smith publică 
prima carte de referință despre economia de 
piaţă (Avutia natiunilor, cercetare asupra naturii 
și cauzelor ei), Anglia trebuie să renunţe la suvera- 
nitatea asupra unei părţi a Americii de Nord 
pentru a nu păstra decât ceea ce o interesează 
cu adevărat: bumbacul și sclavii care asigură 
producţia lui la prețuri mici. Guvernul lui William 
Pitt redresează situația economică a ţării apli- 
când doctrina lui Adam Smith; în 1786, el sem- 
nează chiar un tratat de liber-schimb cu cel 
mai mare rival de pe continent al Angliei, Franţa. 

Aparent imuabilă, Anglia este de fapt pro- 
fund răscolită: proprietăţile agricole iau amploare 
odată cu împrejmuirile care le delimitează mai 
clar; drumurile devin mai sigure, datorită noilor 
legi privitoare la cei săraci; vechile elite se năruie; 
o nouă clasă întreprinzătoare — gentry, nobilime 
fără pământuri - se instalează la cârmă, per- 
miţând unei aristocrații minuscule să stăpâ- 
nească totalitatea rentei funciare. În vreme ce 
toţi englezii plătesc impozitul indirect, în Franţa, 
impozitul direct (la taille) este plătit doar de cei 
din starea a treia. 

Anglia posedă în această epocă o flotă de 
război egală cu cea a Franţei, în ciuda faptului 
că are o populaţie de trei ori mai mică și un 
venit pe cap de locuitor ce ajunge abia la jumă- 
tatea celui din Franţa și doar la o cincime din 
cel al Ţărilor de Jos. 

La sfârșitul secolului al XVIII-lea, lâna engle- 
zească este vopsită mai ales în Flandra și în 
Provinciile Unite, iar comerțul cu produse brita- 
nice este în bună parte controlat de olandezi. 

Și totuși, în numai douăzeci de ani. între 
1790 și 1810, în vreme ce continentul este răvă- 
șit de războaie, Londra preia puterea asupra 
lumii. Încă o dată, în momentul în care o ţară 
încearcă să se impună în faţa alteia, piața va 
da câștig de cauză unui al treilea competitor. 
Încă o dată, un conflict reglementează în forță 
o succesiune considerată imposibilă. Încă o dată, 
așa cum s-a mai întâmplat de cinci ori până 
acum, această transmitere a puterii între două 
porturi. se decide în mediul rural, pe câmpiile 
roditoare. 

Și asta pentru că pământul furnizează în 
continuare totul: hrană, îmbrăcăminte, unelte, 
lemn pentru energie și pentru construcţia coră- 
biilor. Tot aici este produsă și renta funciară, 
ce finanţează industria și creează primele pro- 
fituri. În 1768, un nou război de ţesut inventat 
de Richard Arkwright și funcţionând pe baza 
energiei apei curgătoare a râurilor îmbunătă- 
țește considerabil productivitatea în industria 
textilă. 

Totuși energia este deficitară în Anglia, mai 
mult chiar decât în Țările de Jos: puţinele păduri 
de care dispune trebuie păstrate cu grijă în 
scopul armării navale, atât de importantă din 
punct de vedere strategic; întrucât aici nu există 
munţi înalţi, nu prea există nici ape repezi. 

Pentru a obţine energia care-i lipsește, gentry 
va pune în practică inovaţia tehnică a unui 
francez, Denis Papin, care, dată fiind abundența 
forestieră din Franţa, fusese neglijată la Paris: 
mașina cu aburi. Brevetată de englezul James 
Watt, ea le permite mai întâi englezilor să extragă 
cărbune și să-l utilizeze la alimentarea cu ener- 
gie a noilor războaie de ţesut inventate în 1785 
de Edmund Cartwright. În zece ani, producti- 
vitatea filaturilor de bumbac crește de zece ori. 

Este triumful ideii înseși de mașină: se ajunge 
până acolo încât, în 1812, legea britanică pre- 
vede pedeapsa cu moartea pentru oricine dis- 
truge o mașină industrială. 

O lecţie pentru viitor: lipsa îl împinge pe om 
să caute noi bogății. Rarităţile sunt binecuvântări 
pentru cei ambiţioși. O altă lecţie: nu contează 
cine anume inventează o. tehnologie, important 
este ca situația - culturală sau politică - a 
momentului să o pună în aplicare. 

Franţa ar fi putut, o dată în plus, să devină 
rivala Angliei. În jurul anului 1780, ea are ingi- 
neri, pieţe, tehnici și libertate intelectuală. Numai 
că, deși vorbește lumii despre libertăţi, ea nu 
are nici un port important, nici flotă eficientă, 
nici apetenţă pentru elitele străine și nici curi- 
ozitate pentru mașinile industriale. În ciuda 
idealurilor din Secolul Luminilor, Franţa rămâne 
dominată de o castă funciară și birocratică ce 
monopolizează renta agricolă și n-o 'orientează 
spre inovaţie. Monarhia franceză preferă să o 
şicaneze pe cea engleză, sprijinind independenţa 
unei părți a coloniilor americane, decât să-și con- 
sacre puţinele resurse pentru a-și construi o 
industrie. În 1778, Franţa este deja epuizată de 
războaie (în curând și de secetă), iar la Paris izbuc- 
nesc o criză financiară, apoi una alimentară. 

Începând din 1789, preocupată să elibereze 
Europa de împărați, Revoluţia franceză îi deter- 
mină pe puţinii săi negustori să plece din ţară; 
în 1797, ultimul dintre cei 120 de dogi din 
istoria Veneţiei abdică din ordinul generalului 
Bonaparte, iar ultimii oameni de finanţe francezi 
se refugiază la Londra. 

Şi de această dată, pentru viitoarea „inimă”, 
adversitatea constituie o șansă: Revoluţia fran- 
ceză, care-i interzice Angliei piaţa continentală 
şi îi incită pe negustorii britanici să privească 

înspre larg. Această ţară mică, cu puţin mai 
populată decât Irlanda, dar aproape la fel de 
săracă, urmărind un proiect ambițios, asemenea 
tuturor celorlalte „inimi” anterioare, se lansează 
în producția destinată pieţelor lumii, dispunând 
totuși de cea mai valoroasă flotă mondială. De 
acum înainte, de la Londra, aflată la adăpost 
de conflicte, este gestionat esenţialul capitalu- 
rilor europene: timp de 20 de ani, lira sterlină 
înlocuiește florinul olandez și devine cea mai 
importantă monedă a comerțului mondial. 

În tot acest timp, recent createle State Unite 
ale Americii primesc milioane de imigranţi care fug 
de războaiele din Europa către niște ţinuturi fără 
rnemorie, debarasate puţin câte puțin de băștinași, 
constituint o situaţie ideală pentru edificarea unei 
democraţii de piaţă, fără rentieri sau seniori, întru 
totul la dispoziția negustorilor. 

În 1803, în vreme ce pregătește debarcarea 
franceză în Anglia, Napoleon instituie în Franța 
o economie de război și vinde Louisiana Statelor 
Unite contra sumei de 15 milioane de dolari; în 
același an, împăratul refuză o invenție pe care 
i-o prezintă un mecanic american, Robert Fulton: 
folosirea aburilor pentru a pune în mișcare un 
vapor. Împăratul nu-i vede vreo întrebuințare mili- 
tară. În 1807, în timpul bătăliilor de la Eylau și 
Friedland, Fulton, întors în Statele Unite, con- 
struiește aici primul vapor cu aburi, „Clermont”. 
Englezii pun imediat invenţia în aplicare. În 
1814, în plin război împotriva Imperiului Francez 
aflat în agonie, prima locomotivă cu aburi este 
experimentată la Londra de Stephenson. O ironie 
a Istoriei: prima putere navală a lumii este cea 
care va revoluţiona transporturile terestre. 

Sfârșitul războaielor napoleoniene relansează 
produsele engleze pe continentul european. Londra 
este acum un oraș foarte mare și concentrează 

un sfert din populaţia ţării. Aici se instalează 
în 1815 prima structură financiară multinaţio- 
nală, venită de la Frankfurt, banca Rothschild, 
care-și impune propriul stil al negocierilor și 
face posibilă finanțarea prin sistemul european 
de economii a siderurgiei, a câilor ferate și a 
vapoarelor englezești cu carcasă metalică. În 
1821, prima cale ferată este dată în exploatare 
în apropierea Londrei. 

În 1825, în Marea Britanie, pentru prima 
dată în istorie, valoarea adăugată industrială a 
unei ţări o depășește pe cea a agriculturii sale 
(această schimbare radicală va avea loc în Prusia 
în 1865, în Statele Unite în 1869, iar în Franţa 
abia în 1875). Dacă la începutul secolului al 
XIX-lea alimentaţia reprezenta mai mult de 90% 
din totalul cheltuielilor de consum ale britani- 
cilor, în 1855 ea nu mai constituie decât două 
treimi; în aceeași perioadă de timp, cheltuielile 
alocate îmbrăcămintei se dublează. 

Între 1800 și 1855, preţul de cost al ţesătu- 
rilor din bumbac englezești a scăzut de cinci 
ori, în vreme ce producţia a crescut de 50 de 
ori. Produsele pe bază de bumbac, ce nu repre- 
zentau decât o treime din exporturile englezești 
în 1800, ajung la 50% în 1855. 

Munca în industrie rămâne totuși o activitate 
marginală: în 1855, muncitorii nu reprezintă, 
după ţărani și servitori, decât al treilea grup de 
lucrători din Anglia. Deși trei sferturi dintre 
muncitorii din industria textilă sunt femei și 
copii, cea mai mare parte a femeilor nu au 
salariu și se ocupă și de treburile casnice, con- 
tribuind astfel la menţinerea relativă în oraș a 
modului de viaţă rural. Întreţinerea casei este 
o funcţie majoră, strategică, ce cântărește greu 
în rentabilitatea economiei și care va fi parțial 
industrializată un veac mai târziu. 

Eficacitatea „inimii” este atât de mare, încât 
impozitele britanice pot scădea până la a nu 
mai reprezenta, în 1860, decât a zecea parte 
din venitul naţional, față de o treime cu patru- 
zeci de ani în urmă. 

Ca și celelalte cinci de până acum, această 
a șasea formă a Ordinii economice transformă 
noi servicii în produse industriale și noi țărani 
în salariaţi cu venituri precare; ea concentrează 
tot mai multe bogății în mâinile unui număr 
tot mai mic de indivizi, suscită libertăţi mai 
mari pentru cetățeni și consumatori, precum și 
alienări mai mari pentru cei care muncesc. 

Proletarizarea ţăranilor, începută odată cu 
delimitarea oficială a proprietăţilor, se accele- 
rează. Pentru a supraveghea și a controla acţi- 
unile muncitorilor și ale revoluţionarilor, apar 
actele de identitate: cei care muncesc au devenit 
acum mai periculoși decât cei care șomează. 
Condiţiile de muncă ale muncitorilor sunt mai 
rele decât ale ţăranilor și ale meșteșugarilor: la 
oraș, mai mult de o treime dintre copii mor de 
foame sau din cauza bolilor înaintea vârstei de 
cinci ani; printre ei este și cazul a trei dintre 
cei șase copii ai unui refugiat politic german 
recent debarcat la Londra după eșecul Revoluţiei 
de la 1848: Karl Marx. 

Progresul se manifestă și în privința rapidi- 
tăţii călătoriilor: în 1850, motoarele cu aburi 
încep să înlocuiască pânzele în transportul călă- 
torilor, al mărfurilor și al informaţiilor. Telegraful 
accelerează transmiterea acestora din urmă. Și 
forța aburilor, și telegraful accelerează mondi- 
alizarea începută odată cu Ordinea economică: 
înconjurul lumii este acum la îndemâna arma- 
telor, a negustorilor şi chiar a primilor turiști. 

Democraţia progresează odată cu piaţa: în 
Marea Britanie, la fel ca în Franţa și în alte 

câteva (puţine) ţări din Europa și din America, 
numărul burghezilor cu drept de vot crește puţin 
câte puţin. O lecţie pentru viitor: statul auto- 
ritar creează piaţa, care, la rândul ei, dă naștere 
democraţiei. 

Pentru prima dată, „inima” Ordinii econo- 
mice este și capitala imperiului dominant din 
punct de vedere politic și militar. Ţările de Jos 
sunt în declin; Franţa și Germania rămân înţe- 
penite în „mediu”, alăturându-li-se Statele Unite 
după descoperirea minelor de aur din California. 
Ordinea economică pătrunde mai adânc în Asia: 
începând cu 1857, armatele britanice iau locul 
Companiei Indiilor Orientale și controlează nemij- 
locit India. În 1860, armatele engleze pârjolesc 
China pentru a vinde nestânjenit opiu, obținând 
Hong Kong-ul și alte „concesiuni”. Opt ani mai 
târziu, Japonia, care nu vrea să aibă aceeași 
soartă, decide să imite Occidentul și-i transformă 
forțat pe ţăranii iobagi în muncitori urbani. 

În anul următor, deschiderea Canalului de 
Suez permite soldaţilor, apoi negustorilor brita- 
nici să ajungă mai repede în Orient, pentru a 
ruina și mai rapid industria textilă indiană și 
pentru a impune acolo, în numele libertăţii 
comerțului și al democraţiei, ceea ce este în 
avantajul industriei britanice. 

Ca și celelalte „inimi” precedente, Londra 
devine locul de întâlnire al tuturor inventatori- 
lor, creatorilor, industriașilor, exploratorilor, ban- 
cherilor, intelectualilor, artiștilor din toată lumea, 
de la Dickens la Marx și de la Darwin la Turner. 

Numai că Londra obosește de pe urma pro- 
priei dominaţii; mai întâi, țara începe să se 
teamă de vitezele terestre mari: în 1865, legea 
numită Locomotive Act reduce viteza autorizată 
a trenurilor la 2 mile pe oră în oraș și la 4 mile 
pe oră în afara lui. Și mai grav este că, în 

America, războiul de secesiune, eliberându-i pe 
sclavi, determină creșterea preţului bumbacului 
cumpârat de englezi de la sudiști. City, centrul 
financiar al lumii începând cu 1790, este astfel 
amenințat de apariţia unor noi bânci în America. 
Iar lira sterlină este ameninţată de dolar. Pentru 
a-i menţine puterea, finanţele engleze trebuie 
să-i susțină rentabilitatea prin speculaţii. 

Începând din 1880, rivalii prusaci, francezi 
și americani devin tot mai insistenţi: noi teh- 
nologii și descoperiri majore antrenează la Londra 
declanșarea unei speculaţii bursiere - o „bulă”, 
se va spune — care provoacă, în 1882, falimente 
bancare în City. O lecţie pentru viitor: o dată 
în plus, falimentul pieţei financiare dominante 
determină sfârșitul unei „inimi”. 

Pentru prima oară, nici un port și nici o 
națiune europeană nu se află în situaţia de a 
înlocui Londra, chiar dacă Prusia, adunând în 
jurul ei întreaga Germanie, a: devenit o mare 
putere și chiar dacă Franța continuă să aibă 
pretenţii la acest statut. 

„Inima” își continuă periplul - început în 
secolul al XIII-lea —înspre Apus; acum traver- 
sează Atlanticul. După un secol de dominație, 
Londra cedează locul orașului Boston. 


Boston, 1890-1929: explozia mașinilor 


Domesticirea calului oferise Asiei Centrale 
un avantaj în faţa Mesopotamiei; cârma încor- 
porată a adus, puterea în Europa; galera i-a 
permis Veneţiei să se impună în fașa orașului 
Bruges; tiparul a însemnat triumful Anversului; 
caravela a făcut posibilă descoperirea Americii; 
motorul cu aburi a asigurat triumful Londrei. 
O nouă sursâ de energie (petrolul), un nou 

motor (cu explozie) și un nou produs industrial 
(automobilul) vor conferi putere coastei estice 
a Americii de Nord și orașului său dominant de 
pe atunci, Boston. 

Transportarea energiei și a informației, ale 
cărei mutații au accelerat deja în mai multe 
rânduri cursul Istoriei, se prezintă acum ca o 
mașină, un produs industrial de masă cu folo- 
sință privativă, înlocuind calul, caleașca, dili- 
genţa și chiar căile ferate. 

Franța pare să aibă ocazia acum, pentru a 
treia oară, să devină „inimă”; într-adevăr, ea 
dispune de o excelentă reţea rutieră moștenită 
din vremea monarhiei și, mai ales, se află în 
topul inovaţiilor tehnice: un francez, Alphonse 
Beau de Rochas, este cel care inventează auto- 
mobilul echipat cu un motor cu explozie. 

Totuși, noua „inimă” se instalează în America: 
în timp ce Europa și mai ales Franţa nu văd în 
automobil decât un vag substitut al trăsurii, 
coloniștii americani, aflaţi pe drumuri încă de 
la începuturile cuceririi Vestului, obsedaţi de 
reducerea duratei traseelor interioare, extrem 
de individualiști, prea nerăbdători pentru a 
accepta trenul, întreprinzători prin natura lor, 
sunt mai bine plasați pentru a face înaintea 
altora din trăsura-automobil un produs de serie. 
De altfel, absenţa tradiţiei meșteșugărești le 
permite să accepte mai ușor munca la banda 
rulantă impusă de producția de masă. 

Boston va fi așadar primul centru al acestui 
capitalism american. 

incă din secolul al XVII-lea, un grup de puri- 
tani veniţi din Anglia decretează că a reuși din 
punct de vedere material înseamnă a-ţi dovedi 
ţie însuţi că faci parte dintre aleșii lui Dumnezeu 
și că, prin urmare, ai acces la paradis. Altfel 
spus, a te îmbogăţi este un ţel nobil; și ar fi 

chiar onorabil din punct de vedere moral să te 
lauzi că ești bogat. 

Astfel, Boston devine primul port al Americii, 
exportând rom, pește, sare și tutun. La înce- 
putul secolului al XIX-lea, regiunea de nord-est 
a Statelor Unite este cel mai mare centru manu- 
facturier de pe continent; aici se fabrică îmbră- 
căminte, e prelucrată pielea, se produc mașini. 
Tot aici este concentrată industria pescuitului; 
încă nimănui nu-i pasă, în 1855, de riscul penu- 
riei de ulei cauzate de dispariția balenelor. În 
regiune se instalează de îndată tot ceea ce este 
important pentru o „inimă”: banca la New York, 
marina și industria între Boston și Chicago, 
trecând prin Baltimore, Detroit și Philadelphia. 
Numeroase alte invenții de importanţă majoră, 
venite în cea mai mare parte din Europa, se 
dezvoltă aici: printre ele, becul cu filament și 
fonograful lui Thomas Edison, precum și tele- 
fonul, invenţie a unui emigrant italian exploa- 
tată comercial în Statele Unite în 1877, cu doi 
ani înainte de a fi introdusă și în Franţa. 

Spre deosebire de toate celelalte mari puteri 
potenţiale și de toate „inimile” precedente, Statele 
Uniţe nu au nici un rival credibil pe propriul 
continent. De aceea, se simt libere să intervină 
în întreaga lume, fără riscuri și fără ameninţări 
pe teritoriul lor. Ele preiau destul de rapid con- 
trolul asupra Americii Latine, asupra unei părți 
din Asia, Filipine și Coreea. 

Și de această dată, evoluţia este în perfectă 
fază cu istoria Ordinii economice: ea se mani- 
festă întotdeauna acolo unde nici un trecut 
sedentar nu frânează mobilitatea de care are 
nevoie, acolo unde burghezia poate căpăta puterea 
fără a fi nevoie să trimită la ghilotină nobilirnea. 

incepând din 1880, o teribilă recesiune face 
ravagii în nordul Europei, din Islanda până în 

Polonia, şi se adaugă declinului englez; ea pro- 
voacă cea mai mare deplasare de populaţii din 
Istorie de la începuturile sedentarismului: între 
1880 şi 1914, 15 milioane de europeni, adică 
a cincea parte din populaţia continentului, care 
deţin o treime din sumele de bani economisite 
în întreaga lume, migrează spre continentul ame- 
rican. Este ca și cum astăzi întreaga populaţie 
a Franţei, Belgiei și Olandei ar părăsi Europa 
în numai 35 de ani! 

Din cauza unor îndelungate și violente lupte 
sociale, noua clasă muncitoare americană obţine 
salarii ceva mai bune, ceea ce-i permite să cum- 
pere bunuri de bază, alimentare și textile; în 
consecinţă, acest fapt duce la îmbogățirea bur- 
gheziei, care devine clienta industriei de auto- 
mobile pe cale de a se naște. 

De altfel, totul se va învârti de-acum în jurul 
acestei noi industrii, instrument al unei noi 
libertăţi individuale. Și totul se va structura în 
jurul unei noi burghezii bostoniene, atât de bine 
descrisă de Henry James și ale cărei valori sunt 
perfect reproduse de pictura lui James Whistler. 

Motorul cu explozie este utilizat în America 
începând din 1880, la treisprezece ani după 
inventarea lui în Franța, mai întâi în producția 
de mașini-unelte. Apoi, pe la 1890, el este folosit 
pentru ceea ce se va numi automobilul, dar și 
pentru primele aeroplane. La Boston se inau- 
gurează, în 1897, primul metrou din America 
de Nord. În 1898 există deja în Statele Unite 
50 de mărci de automobile. Din 1904 până în 
1908 sunt create alte 241 de mărci, între care 
cea a lui Henry Ford, în iunie 1903, la Detroit. 
Acest inginer, angajat mai întâi la compania de 
iluminat public a lui Thomas Edison, va vinde, 
în primul an, 1 700 de vehicule. 

Industria automobilului structurează ansam- 
blul ţării: în amonte, ea impulsionează dezvoltarea 

oţelăriilor, a minelor, a sticlei, a companiilor 
petroliere, iar în aval duce la expansiunea reţe- 
lei de drumuri, a sectorului bancar și a comer- 
ţului. De asemenea, începe să se contureze o 
nouă formă de alienare, prin munca la banda 
rulantă. 

Totuși, în 1907, fabricanţii francezi de auto- 
mobile domină în continuare piaţa mondială: ei 
produc în cursul acestui an 25 000 de automo- 
bile (adică la fel de multe ca și Statele Unite și 
de zece ori mai multe decât Anglia); două treimi 
dintre automobilele exportate în lume sunt încă 
franceze. 

Totul se schimbă brusc între 1908 și 1914: în 
Statele Unite, producţia pe bandă rulantă a mode- 
lului „T” coboară preţul acestuia la jumătate. În 
Franţa, fascinată încă de idealurile Vechiului 
Regim, industria automobilului consideră încă 
mașinile niște obiecte de lux și le proiectează 
ca pe niște calești. De aceea, atunci când la 
Paris apare prima piaţă de masă, aceea a taxi- 
urilor, Louis Renault și muncitorii săi, foști 
lucrători în industria trăsurilor, refuză să treacă 
la producţia în serie. 

În 1914, Franța produce de unsprezece ori 
mai puţine automobile decât America, deși, cu 
numai șapte ani înainte, producţia celor două 
țări era egală. Ford produce 250 000 de auto- 
mobile și deţine aproape jumătate din piaţa 
americană; Anglia, încorsetată în imperiul ei, 
incapabilă să iasă din declinul său financiar, nu 
produce decât 34 000 de vehicule, Germania — 
23 000, Franţa — 45 000, iar Statele Unite — 
485 000. Jocurile erau făcute. 

Motorul creșterii este acum, în mod evident, 
unul american, atât în privinţa automobilului, 
cât și a industriei petroliere. Piaţa mondială 
este din ce în ce mai deschisă. Pretutindeni, 

democraţia progresează în același ritm cu piaţa. 
În 1912, mai mult de 12% din PIB-ul mondial 
se realizează prin comerţ exterior. În același an, 
ultima dinastie chineză, Qing, cedează locul 
unei republici. 

Uneori această creştere dă naștere unor ten- 
siuni și rivalități pentru stăpânirea pieţelor și 
pentru sursele de aprovizionare. În 1914, un 
război ce ţinea aparent de o altă epocă închide 
frontierele. Totul se petrece ca și cum comerci- 
anţii englezi, francezi și germani și-ar epuiza 
forţele disputându-și o putere ce deja nu le mai 
aparţine. Cel care condiţionează soarta armelor 
și modelează epoca de după război este petrolul: 
în vreme ce milioane de oameni mor în tranșee, 
acordul Picot-Sykes din mai 1916 înţelege să 
împartă Orientul Apropiat, proprietate a Imperiului 
Otoman aliat cu Germania, între cele două mari 
puteri europene; Statele Unite intră în război 
pentru a putea emite pretenţii în momentul 
împărțirii rezervelor din Orientul Mijlociu. 

La sfârșitul primului război mondial, încheiat 
cu o epidemie de gripă și cu o revoluţie comu- 
nistă în Rusia și în Germania, se constată că 
acesta a accelerat bascularea puterii înspre 
America, așa cum războaiele mapoleoniene asi- 
guraseră victoria Marii Britanii. Încă o dată, o 
lecţie a Istoriei: învingătorul unui război nu este 
cel care-l declară sau, în orice caz, nu cel care 
luptă pe teren propriu. 

Epuizarea europenilor consfințește astfel supre- 
maţia coastei estice a Statelor Unite, de la 
Washington la Chicago, de la New York la Boston. 
Întărită în urma războiului, industria automo- 
bilului triumfă. Apar noi tehnologii, printre care 
radioul și motorul electric. În 1919, Tratatul de la 
Versailles, a cărui secțiune economică este redac- 
tată în special de oamenii de finanțe americani, 

redesenează harta Europei. El decupează Imperiul 
Otoman în bucățele ușor de digerat, ratifică 
nașterea Uniunii Sovietice și impune Germaniei 
învinse plata unei imense datorii de război. 
Atotputernic acum, președintele american poate 
chiar să încerce să impună reguli pentru evita- 
rea unui nou război, prin crearea unei Societăți 
a Naţiunilor, primul embrion al unei iluzorii 
forme de guvernare mondială. 

Dar în America, la fel ca și în Europa, cos- 
turile producţiei cresc, salariile de asemenea, 
în timp ce indicii rentabilității scad; imaginea 
viitorului se înceţoșează, cererea scade catas- 
trofal, invențiile încetează să mai apară, șomajul 
explodează, măsurile protecționiste se înăspresc, 
iar libertăţile cunosc îngrădiri tot mai drastice. 
Constituirea în 1928 a unui cartel al marilor 
companii petroliere, cele „șapte surori”, crește 
prețul benzinei, antrenează prăbușirea produc- 
ţiei de automobile, declanșează Marea Criză și 
pune capăt celei de-a șaptea forme, în vreme 
ce a opta a început să se afirme. 


New York, 1929-1980: victoria 
electricității 


Ca și în cazul celor șapte forme anterioare, 
apariţia celei de-a opta presupune întrunirea 
condiţiilor culturale, politice, sociale și econo- 
mice pentru înlocuirea serviciilor, gratuite sau 
contra cost, cu noi mașini produse în serie: 
după industrializarea producţiei agricole, a celei 
de îmbrăcăminte și a transporturilor, motorul 
electric înlocuiește serviciile domestice, prestate 
până acum de femei sau de servitori, cu aparate 
electrocasnice. 

La fel ca în cazul fiecăreia dintre mutaţiile 
anterioare, a opta criză a Ordinii economice se 

rezolvă chiar înainte să se declanșeze: electri- 
citatea se impusese încă de la sfârșitul secolului 
al XIX-lea. O lecţie pentru viitor: perioada de 
timp care separă o inovaţie, chiar și necesară 
din punct de vedere social, de generalizarea ei 
durează cam o jumătate de veac. 

Inventarea de către Nikola Tesla, în 1889, a 
micului motor electric permite mai întâi utili- 
zarea acestei energii pentru îmbunătățirea pro- 
ductivității mașinilor anterioare, printre care și 
a mașinilor-unelte agricole și industriale, pre- 
cum și a automobilului. Datorită lui Thomas 
Edison, iluminatul este cea de-a doua utilizare a 
electricității: la sfârșitul secolului al XIX-lea, prin- 
cipalele orașe americane sunt luminate și devin 
mai sigure; începând din 1906, statul federal 
inițiază crearea unei reţele electrice naţionale. 

Apoi, motorul electric face posibilă instalarea 
ascensoarelor — așadar a construirii zgârie-nori- 
lor —, favorizând astfel urbanismul pe verticală 
şi consacrarea marelui arhitect Frack Lloyd 
Wright. Aşadar motorul electric contribuie indi- 
rect la intensificarea migraţiei rurale și la redu- 
cerea numărului de membri ai familiilor, creând 
o piaţă a mașinilor, permițând apoi înlocuirea 
în apartamentele devenite mai mici a unei părți 
a treburilor casnice (curățenie, conservarea ali- 
mentelor, gătitul, dar şi jocurile) cu obiecte fabri- 
cate în serie (cadă, chiuvetă, mașină de spălat, 
frigider, mașină de gătit, aparat de radio, iar 
mai târziu televizor). 

Neavând o ţradiţie rurală, America este foarte 
bine plasată pentru a reuși această mutație 
înspre orașul gigant. La rândul lor, revistele ilus- 
trate pentru femei și mișcarea feministă le pre- 
gătesc pe acestea, mai bine decât în alte ţări, 
pentru acceptarea statutului lor de consumatoare. 
În plus, publicitatea, aflată la începuturile ei, 

reamintește neîncetat femeii, uneori într-un mod 
foarte explicit, pretinsul ei „raport particular” 
cu proprietatea: sub pretextul „eliberării” sale, 
piaţa proclamă alienarea ei. 

Ca şi precedentele, această a opta formă îi 
transformă din nou pe ţărani în meșteșugari și 
în salariaţi cu statut precar; ea concentrează tot 
mai multe avuţii în mâinile unui număr restrâns 
de persoane, revoluționează condiția femeii, sta- 
tuează mari libertăți pentru consumatori şi cetă- 
țeni şi noi alienări pentru muncitori. 

În 1910, motorul electric servește mai întâi 
la acționarea ventilatoarelor, apoi a posturilor 
de radio (la început cu utilizări militare). În 
1920 apar primele mașini de spălat și primele 
frigidere. Jumătate dintre locuinţele americane 
sunt electrificate, dispun de apă curentă și une- 
ori de gaze; sala de baie devine un element al 
confortului pentru clasa mijlocie. În același timp, 
Federal Water Power Act instituie un control al 
surselor de energie hidraulică. În 1921, indus- 
tria americană produce 2,5 milioane de aparate 
sanitare, apoi producţia se dublează în 1925. 
În 1930, 80% dintre locuinţele americane sunt 
electrificate. Producţia de aparate sanitare, înce- 
tinită doar în timpul crizei din 1929, atinge 3,5 
milioane de produse în 1941. Vânzarea de tele- 
vizoare și de frigidere este relansată, în ciuda 
Marii Crize. Treptat, echipamentele de uz casnic 
înlocuiesc servitorii (negri, în cea mai mare parte), 
urmași ai sclavilor recent emancipaţi: numărul 
lor scade de la 4 milioane în 1920 la 300 000 
în 1940; ceilalți îngroașă rândurile șomerilor. 
În 1935, Congresul votează Public Utility Holding 
Company Act, prin care orașele au acces la 
energie electrică ieftină, pentru a putea utiliza 
aceste noi aparate. 

Această a opta reorganizare a formei comer- 
ciale, de data asta în cadrul mai intim al fami- 
liei, este deosebit de bine adaptată la logica 
socială americană; ea ajunge însă şi în Europa, 
unde coincide cu crispările dictatoriale din Italia, 
Spania și Germania, unde familia se află și în 
centrul proiectului fascist și nazist. În 1935, 
producţia industrială a Germaniei este net supe- 
rioară celei din Franța, Marea Britanie și Statele 
Unite. Din 1933 până în 1938, producţia de 
oţel, de ciment și de aluminiu se triplează. Dar, 
întrucât Germania are nevoie de mână de lucru, 
de petrol, de materii prime și de terenuri agri- 
cole şi nu poate conta numai pe comerţ pentru 
a le obține în cantităţi suficiente, războiul devine 
pentru ea indispensabil. În același timp, şi mode- 
lul sovietic pare să reușească să se organizeze 
ca economie de război, însă nimeni nu poate 
verifica statisticile publicate de propaganda insti- 
tuită de el. 

Războiul, inițiat pentru a doua oară de către 
Germania, ajută din nou Statele Unite, cruțate 
pe propriul teritoriu, să stăpânească tehnologi- 
ile și producţia necesară industriei și finanțelor 
grupate acum la New York. 

Și de data aceasta, energia joacă un rol-cheie: 
pentru a ajunge la rezervele de petrol din Caucaz, 
Hitler se îndreaptă spre Stalingrad, odată rupt 
pactul germano-sovietic ce-i asigurase petrolul 
necesar primelor sale victorii. Din cauza embar- 
goului asupra aprovizionărilor cu petrol, Japonia 
atacă Pearl Harbour în decembrie 1941. În sfâr- 
şit, întorcându-se de la Yalta, în februarie 1945, 
Roosevelt preia de la Marea Britanie Arabia Saudită, 
deținătoarea celor mai mari rezerve de aur negru 
din lume. 

La sfârșitul acestui nou război mondial, care 
s-a soldat cu aproximativ 50 de milioane de 

victime (adică de cinci ori mai multe decât pri- 
mul), lumea s-a schimbat total: a apărut arma 
atomică; a avut loc Shoah; Orientul Mijlociu a 
fost împărţit în mai multe state; comunismul a 
ieșit triumfător. Cea de-a opta formă economică 
se reface într-o jumătate a lumii care include 
și fostele dictaturi fasciste și naziste, pe când 
cealaltă jumătate, de la Budapesta la Beijing, 
intră în zona de influenţă a Uniunii Sovietice. 
între foștii aliaţi se instaurează Războiul Rece. 

Noua formă economică este centrată acum 
în jurul New York-ului şi al electricităţii. Este 
cea de-a doua formă a cărei „inimă” este situată 
în America. Dar nu va fi și ultima. 

Electrificarea, alocaţiile familiale, ajutoarele 
pentru locuinţe produc, începând cu 1945, o 
cerere de masă pentru bunurile de echipamente 
casnice inventate în anii '20, relansând econo- 
mia mondială într-un mod mult mai eficient 
decât marile lucrări publice. 

În douăzeci de ani, din 1945 până în 1965, 
datorită motorului electric, New York devine cea 
mai mare metropolă a lumii. Preţul echipamen- 
telor casnice scade de cinci ori, în vreme ce 
producţia crește de zece ori. Noi produse de 
consum accelerează și mai mult evoluţia eco- 
nomiei de piață înspre nomadism, un alt nume 
dat libertăţii individuale: în 1947, bateria elec- 
trică și tranzistorul, invenţii capitale ce trans- 
formă în obiecte portabile radioul și patefonul. 
Are loc o revoluţie majoră, întrucât acestea permit 
tinerilor să danseze și în afara sălilor de dans, 
deci nu neapărat în prezența părinţilor; așa se 
ajunge la libertatea sexuală, la dezvoltarea unor 
noi genuri de muzică (de la jazz la rock), anun- 
țând intrarea tinerilor în universul consumului, 
al dorinţei și al revoltei. O lecţie pentru viitor: 

legătura dintre tehnologie și sexualitate struc- 
turează dinamica Ordinii economice. 

Pe când cei mai săraci dintre americani se 
răscoală în ghetouri, clasa mijlocie economi- 
sește în loc să consume. Așadar crește și numă- 
rul celor a căror meserie constă în incitarea la 
cheltuieli: bancă, asigurări, publicitate, market- 
ing, mass-media. Între 1954 şi 1973, nivelul 
împrumuturilor acordate de bănci familiilor ame- 
ricane crește de cinci ori. 

Restul lumii se instalează în „mediu”: în timp 
ce PIB-ul Statelor Unite crește cu 3% pe an 
între 1959 și 1973, Marea Britanie, Franţa și 
Germania, epuizate după al doilea război mon- 
dial, recuperează din întârziere (în parte și dato- 
rită ajutorului american). PIB-ul Japoniei trece 
de la 300 de dolari pe cap de locuitor în 1956 
la 12 000 de dolari în 1980. Cu excepţia Europei, 
lumea pare să se afle sub controlul total fie al 
Uniunii Sovietice, fie al Americii: de exemplu, 
când, în 1954, prim-ministrul iranian Mohammad 
Mossadegh naţionalizează petrolul din Golful 
Persic, el este imediat destituit printr-o lovitură 
de stat pusă la cale de CIA; un consorțiu inter- 
naţional format din cinci companii franceze, 
olandeze, britanice și americane preia controlul 
asupra producţiei de petrol a acestei ţări. În 
1956, Nikita Hrușciov trimite la Budapesta tan- 
curile sovietice. fără ca Occidentul să reacţio- 
neze. Ordinea domnește în lume. 

Apoi, ca de fiecare dată, „inima” își epuizează 
resursele în cheltuielile militare din străinătate și 
în cheltuielile serviciilor de ordine din propriile 
ghetouri. În Vietnam, după Coreea, înfruntarea 
Statelor Unite cu lumea comunistă demonstrează 
că superioritatea capitalistă este supusă greşe- 
lilor din punct de vedere militar şi fragilă din 
punct de vedere financiar. 

Pretutindeni în Occident, activităţile din ser- 
viciile publice şi private, neputând fi automati- 
zate, necesită o parte tot mai mare din venit: 
în lipsa automatizării serviciilor prestate de „gule- 
rele albe” în industrie, productivitatea muncii 
și a capitalului stagnează, în timp ce cheltuielile 
militare și sociale cresc. Rentabilitatea capita- 
lului descrește; circuitele financiare își dirijează 
împrumuturile mai degrabă spre industriile tra- 
diționale decât spre întreprinderile novatoare, 
mai degrabă spre finanţatorii publici străini decât 
spre cei privaţi naţionali, mai degrabă spre com- 
paniile mari decât spre întreprinderile mici; side- 
rurgia nu mai investește decât o jumătate din 
suma necesară pentru a putea face concurenţă 
Japoniei sau Coreei. 

În 1973, creșterea preţurilor materiilor prime, 
în'special al petrolului, diminuează și mai mult 
venitul disponibil al salariaților, fără a mări nici 
producţia, nici cererea. Economisirea e în scă- 
dere, iar datoriile cresc. Apare apoi inflaţia, 
care, reducând valoarea datoriilor, reduce în 
același timp cuantumul îndatorării, ceea ce relan- 
sează și accelerează inflaţia. În acest caz, creş- 
terea șomajului și sărăcirea unei părți a populației 
agravează insecuritatea. 

În 1980, Statele Unite par să fie în pragul 
declinului: ele pierd primul loc în lume în pri- 
vința exportului de automobile; aportul lor pe 
piaţa mondială a mașinilor-unelte scade de la 
25% în 1950 la 5% în 1980, în timp ce Japonia, 
o nouă putere, înregistrează o creștere de la O 
la 22%. Datoria externă a Statelor Unite spo- 
rește masiv, depășind activele lor din străinătate; 
pentru a o plăti, oficialii americani tolerează folo- 
sirea tot mai frecventă a dolarului de către cre- 
ditorii străini. New York nu mai este singurul 
loc în care se elaborează politica financiară a 

lumii: City-ul londonez (unde un emigrant ger- 
man, Sigmund Warburg, lansează primele împru- 
muturi în eurodolari și prima ofertă publică de 
cumpărare) pare să regăsească un loc pe care 
îl crezuse pierdut pentru totdeauna. Japonia 
devine principalul creditor al Statelor Unite, 
unde cumpără, în mod spectaculos, un mare 
număr de întreprinderi simbolice și de bunuri 
imobiliare. America a ajuns în situaţia de a nu 
mai fi decât furnizorul de grâne al unei Japonii 
înfloritoare, așa cum era Polonia pentru Flandra 
în secolul al XVIII-lea. 

Mulţi - printre care şi eu - au crezut că 
Tokyo ar putea spera să ajungă atunci la stadiul 
de „inimă”. În acel moment, Japonia își însușise 
forţa financiară, dirijismul, teama de lipsuri, 
tehnologia și puterea industrială. În realitate 
însă, această ţară s-a dovedit destul de repede 
incapabilă să rezolve dificultăţile structurale ale 
sistemului său bancar, să stăpânească bula 
financiară în formare, să evite o reevaluare masivă 
a monedei sale, să creeze mobilitate în rândurile 
muncitorilor, să îmbunătățească productivitatea 
serviciilor şi a muncii „gulerelor sale albe”. Și, 
mai ales, nu a atras pe terenul ei elitele din 
lumea întreagă, nu a promovat individualismul 
atât de necesar „inimii” şi nici nu a ieșit de pe 
orbita învingătorului său american. 

Acesta este momentul în care, în California, 
apare un nou val tehnologic, ce face posibilă 
automatizarea masivă a activităţilor adminis- 
trative în marile întreprinderi, adică exact ceea 
ce constituia lipsa celei de-a opta forme. Acest 
val apare în contextul unei extraordinare creș- 
teri a productivităţii. 

Centrul economic și geopolitic al lumii își 
continuă deplasarea de la est spre vest. Plecat 
din China în urmă cu 5 000 de ani, trecând 

prin Mesopotamia, prin Mediterana și prin Marea 
Nordului, traversând apoi Atlanticul, iată-l acum 
instalat din nou pe țărmurile Pacificului. 


Los Angeles, 1980-?: nomadismul 
californian 


Pentru a noua oară — și ultima, până acum —, 
Ordinea economică se reorganizează în jurul 
unui loc, al unei culturi și al unor resurse 
financiare ce permit unei clase creative să trans- 
forme o revoluţie tehnică într-o piață comercială 
de masă. Pentru a noua oară, această mutație 
lărgeşte spaţiul Ordinii economice și pe cel al 
democraţiei, determinând și o creștere a numă- 
rului democraţiilor de masă. 

Această nouă formă, în care ne aflăm și 
astăzi, constituie baza Istoriei în desfășurare. 
Așadar vom încerca s-o descriem mai în detaliu 
decât pe celelalte opt. 

Începând din 1980, noua „inimă” se insta- 
lează în California, un stat de mărimea Italiei 
în care trăiesc 35 de milioane de oameni (adică 
un american din opt), de la San Francisco la 
Los Angeles și de la Hollywood la Silicon Valley. 
Acest loc nu este întâmplător: aici s-au desco- 
perit cândva zăcăminte de aur, au demarat indus- 
triile petrolieră și a cinematografului; aici s-au 
regrupat cei mai aventurieri dintre americani; 
aici s-au concentrat industriile electronică și 
aeronautică; aici se află câteva dintre cele mai 
cunoscute universităţi și centre de cercetări, 
precum și cele mai bune podgorii; aici s-au adu- 
nat talentele industriei divertismentului, cei mai 
renumiți muzicieni și inventatorii tuturor tehno- 
logiilor informaţiei. Tot aici, de la frontiera mexi- 
cană la cea canadiană, o permanentă ameninţare 

a cutremurelor de pământ suscită o vibraţie 
intensă și o formidabilă dorinţă de a trăi, pre- 
cum și un nedezminţit gust pentru nou. 

La fel ca în cazul precedentelor crize ale 
Ordinii economice, tehnologiile necesare celei 
de-a noua forme comerciale există înainte de 
punerea lor în practică, pentru că activităţile 
de birou ale băncilor și ale întreprinderilor apasă 
tot mai greu asupra productivităţii globale, iar 
automatizarea manipulării informaţiei a devenit 
o miză majoră. Apar mai întâi, prin anii '20, 
dispozitive electronice cu cartele perforate, apoi, 
în anii '40, primele calculatoare cu destinaţie 
militară ce utilizează tranzistori. În 1971 apare 
microprocesorul, urmaș al tranzistorului, lansat 
pe piaţă de o nouă întreprindere, Intel, cofon- 
dată în acel moment de Gordon Moore sub forma 
unei minuscule plăcuţe de siliciu pe care sunt 
montate mii, apoi milioane, iar mai târziu mili- 
arde de unităţi elementare de stocare și tratare 
a informaţiei. Microprocesorul permite punerea 
la punct a calculatorului de serie, la rândul său 
moștenitorul unei îndelungate succesiuni de 
invenţii inițiate în Franţa secolului al XVII-lea 
de către Blaise Pascal. 

Din 1973, calculatorul începe să înlocuiască 
în birouri dispozitivele electrice cu cartele perfo- 
rate și sporește considerabil productivitatea servi- 
ciilor și a industriei. Acesta e începutul biroticii. 

Noi întreprinderi, în cea mai mare parte cali- 
forniene, permit astfel reducerea costurilor ser- 
viciilor comerciale și ale administraţiilor. Aceste 
tehnologii înlesnesc mai cu seamă industriali- 
zarea serviciilor financiare, permițând băncilor 
o exploatare automată a celor mai mici imper- 
fecțiuni ale pieței, punând în relaţie milioane 
de tranzacții, eliminând în totalitate limitările 
impuse diversificării instrumentelor financiare 

și mecanismelor de prevenire a riscurilor: finan- 
țele şi asigurările devin niște industrii. 

Așadar, încă o dată, o „inimă” preia puterea 
prin industrializarea serviciilor —- în cazul de 
față, cele financiare și administrative. Încă o 
dată, contrar anticipărilor futurologilor, nu este 
vorba despre instaurarea unei societăţi a servici- 
ilor, a unei societăţi postindustriale — dimpotrivă, 
avem de-a face cu începuturile industrializării 
serviciilor ce vizează transformarea acestora în 
noi produse industriale. 

Ca și revoluțiile precedente, aceasta aduce 
pe piaţă noi produse de consum; în noua formă, 
ele au rolul jucat de automobil și de aparatura 
electrocasnică în cele două forme precedente: 
obiecte nomade (expresie pe care am introdus-o 
în 1985, cu mult înainte ca acestea să apară, 
și care, de atunci, a intrat în mai multe limbi), 
dispozitive miniaturizate în stare să reţină, să 
stocheze, să trateze și să transmită informaţia — 
sunete, imagine și date — cu o viteză foarte mare. 

De ce „obiecte nomade”? Așa cum s-a văzut, 
nomazii transportă dintotdeauna obiecte în stare 
să-i ajute să suporte vicisitudinile călătoriei; 
primul dintre acestea a fost, fără îndoială, o 
piatră cioplită, un talisman, apoi au urmat focul, 
îmbrăcămintea, încălțămintea, uneltele, armele, 
bijuteriile, relicvele, instrumentele muzicale, caii, 
papirusurile... Au urmat cartea, primul obiect 
nomad produs în serie, apoi obiectele ce permit 
miniaturizarea și transportul instrumentelor 
sedentare: ceasul, aparatul de fotografiat, radi- 
oul, picupul, camera de luat vederi, casetofo- 
nul. În sfârșit, au apărut altele pentru tratarea 
informaţiei. 

În 1976, un nou-venit, tot californian și el, 
Steve Jobs, creează Apple 1, un calculator indi- 
vidual cu interfeţe simple, ce poate fi utilizat 

de oricine. În 1979, japonezii comercializează 
primul obiect nomad ce poartă un nume adec- 
vat: walkmanul, casetofonul portabil inventat 
de germanul Andreas Pavel. 

Simultan, se dezvoltă gustul pentru alte obiecte 
nomade, pentru animale de companie de toate 
felurile, care oferă sedentarilor ocazia de a duce 
o viaţă de cvasipăstori, de cvasinomazi, de cva- 
sicavaleri însoțiți de niște cvasiturme, fără să 
fie supuși vreunuia dintre riscurile pe care le 
presupun călătoriile, beneficiind de o companie 
fidelă şi durabilă într-un ocean de precaritate 
şi lipsă de loialitate. 

În 1981, odată cu apariţia în Franţa a Mini- 
tel-ului, gigantul american al informaticii indus- 
triale, IBM, lansează primul său calculator 
portabil, IBM - 5150, fără să-și pună totuși prea 
mari speranţe în el. Calculatorul este dotat cu 
un microprocesor Intel și un program MS-DOS 
produs de o altă întreprindere modestă de pe 
coasta de vest a Statelor Unite, Microsoft; cân- 
tărește 12 kilograme şi este de 32 000 de ori 
mai puţin performant și de 12 ori mai scump 
decât cel mai puțin sofisticate dintre calcula- 
toarele din 2006. Totuși, este un triumf: în loc 
de 2 000 de bucăţi, cât prevăzuse să vândă, 
IBM vinde un milion. Zece ani mai târziu, 
Microsoft avea să devină una dintre primele 
cinci întreprinderi din lume. În 2006 se vând 
250 de milioane de microcalculatoare, iar în 
lume există în funcţiune peste un miliard. 

În același timp, apar două alte instrumente 
de importanță majoră pentru noul nomadism: 
telefonul mobil și internetul. Ele se încetăţenesc 
la fel de încet ca și calculatorul, dar succesul 
lor derivă din faptul că se interconectează unul 
cu celălalt. Pentru sedentari, ele constituie niște 
substituți ai călătoriei; pentru nomazi, sunt 

mijloace de a rămâne în contact între ei și cu 
sedentarii. Și unul, şi celălalt permit pentru 
prima dată oricui să aibă o adresă neteritorială 
(număr de telefon mobil sau adresă de e-mail). 

Primul telefon mobil nemilitar apare în Marea 
Britanie la sfârșitul anilor '70. El necesită mai 
întâi alocarea unei frecvenţe și a unei baterii 
portative foarte voluminoase; aceasta până când 
reţelele celulare își măresc capacităţile de trans- 
misie, iar bateriile se miniaturizează. În treizeci 
de ani, telefonul mobil ajunge la nivel planetar 
și face posibilă circulaţia vocilor şi a datelor. El 
reprezintă astăzi cel mai mare succes comercial 
din toate timpurile: în 2006, mai mult de două 
miliarde de persoane, adică un sfert din popu- 
lația globului, dispuneau de acest obiect. 

" În paralel, s-a reușit punerea în legătură a 
două calculatoare prin telefon. Și în acest caz, 
generalizarea noii tehnologii va avea nevoie de 
treizeci de ani: este vorba despre internet. Dez- 
voltarea acestuia este foarte interesantă. În august 
1962, Massachusetts Institute of Technology, 
prestigioasa universitate situată lângă Boston, 
publică primele texte care descriu interacţiunile 
posibile într-o rețea de calculatoare ce ar putea 
fi legate prin telefon; în 1965 este testată prima 
conexiune informatică la mare distanţă între un 
calculator situat în Massachusetts și un altul 
în California. În 1969, centre importante ale US 
Army creează reţeaua Arpanet, pentru a schimba 
între ele informaţii electronice confidenţiale. În 
1979, niște studenţi americani creează primele 
newsgroups pentru a comunica date civile, conec- 
tând câteva sute de calculatoare din centre de 
cercetare şi din universități. În 1981, Arpanet 
debarcă în Europa. În același an apare, în pro- 
tocolul TCP/IP, cuvântul internet. În 1983 se 
deschide primul server care gestionează nume 

de site-uri. În 1984 sunt interconectate 1 000 
de calculatoare; în 1989, internetul este deschis 
pentru marele public și sunt create primele 
adrese de e-mail. În 1991, Tim Berners-Lee, un 
cercetător britanic de la Centrul European de 
Cercetări Nucleare din Geneva (CERN), inventează 
un limbaj comun pentru toți actorii conectaţi la 
această reţea: html; el organizează comunitatea 
celor care-l utilizează, căreia îi dă numele de 
World Wide Web, a cărei primă adresă (http:// 
info.cern.ch) o postează la 6 august 1991. 

O lecţie pentru viitor: numeroase invenţii de 
importanţă majoră sunt produsul activității unor 
cercetători plătiți din fonduri publice pentru a 
cerceta... altceva. 

Apar de îndată numeroase aplicaţii practice 
ale informaticii conectate, destinate să îmbună- 
tăţească productivitatea serviciilor: programele 
de gestiune comercială, de poștă electronică, de 
comerţ electronic și de schimburi de date finan- 
ciare. În 1992 sunt conectate la internet un 
milion de calculatoare; în 1996 vor fi 10 mili- 
oane, iar în 2006 - un miliard. 

Internetul apare ca un fel de nou continent — 
virtual, de data aceasta —, un continent ce tre- 
buie descoperit, populat și organizat, rezervând 
un câmp practic infinit pentru activităţile comer- 
ciale. Unele întreprinderi de programare ajung 
printre primele din lume: Microsoft, AOL, Oracle 
și Google sunt toate californiene. În 1998, cifra 
de afaceri a economiei internetului o depășește 
pe cea a telecomunicaţiilor tradiționale şi a com- 
paniilor aeriene. Mai mult, internetul multiplică 
și capacităţile telefonului mobil, care oferă trep- 
tat posibilitatea citirii mesajelor video, a foto- 
grafiilor, a receptării posturilor de televiziune și 
a editării de bloguri. În 2004, Apple înțelege că 
profitul se obține din obiectul nomad, și nu din 

datele care circulă prin el esențialmente gratis: 
iPod-ul înlocuiește casetofonul portabil și se 
vinde şi el în sute de milioane de exemplare. 

Jocurile video, care combină curiozitatea cu 
aventura, se dezvoltă și ele: mai întâi sub forma 
unor programe pentru jucători solitari, apoi, 
prin conectarea la internet, cu mai mulţi jucă- 
tori; numărul amatorilor crește exponențial: în 
2006, 100 de milioane de persoane joacă în 
reţea şi cumpără produse virtuale de peste un 
miliard de dolari. 

În total, în 2006, activitatea pe internet depă- 
șește 4 000 de miliarde de dolari în întreaga 
lume, adică 10% din PIB-ul mondial, din care 
jumătate în Statele Unite. 

Internetul accelerează și dezvoltarea serviciilor 
financiare; datorită lui, raportul dintre economia 
financiară și cea reală crește considerabil, tre- 
când în Statele Unite de la 2 în 1970 la 50 în 
2006. Tranzacţiile financiare internaționale repre- 
zintă în 2006 de 80 de ori volumul comerţului 
mondial, faţă de numai 3,5 ori în 1997, ceea 
ce înseamnă că volumul comerțului mondial 
anual nu mai reprezintă decât 4,3 zile de tran- 
zacţii pe piaţa devizelor, a titlurilor și a unor 
diverse opţiuni. 

Piaţa asigurărilor înregistrează și ea o creștere 
impresionantă datorită internetului; ea accele- 
rează și creșterea sistemelor financiare, acoperind 
principalele riscuri de pe principalele pieţe. 
Asigurarea bunurilor și a persoanelor reprezintă 
în 2006 circa 10% din PIB-ul Statelor Unite și 
5% din PIB-ul mondial, adică 2 500 de miliarde 
de dolari, faţă de 2 000 de miliarde pentru 
energie. Fondurile de acoperire a riscurilor ges- 
tionează în 2006 aproximativ 1,5 trilioane de 
dolari, adică de două ori mai mult decât în 
2000. Aceste fonduri reprezintă o treime din 

tranzacţiile bursiere; ele încep chiar să aibă 
participări active la întreprinderile cotate, ges- 
tionând activele unor particulari, și nu doar pe 
cele ale actorilor financiari. Ele își asumă dese- 
ori riscuri nelimitate şi se hazardează în pariuri 
asupra riscurilor fără a dispune de suficientă 
finanţare! 

Centrul de gravitație economică și demogra- 
fică al Statelor Unite se deplasează din nord-est 
înspre sud-vest: în 2006, California a fost pri- 
mul dintre state în privința PIB-ului (13% din 
PIB-ul american pentru 12% din populaţie) şi 
se află pe locul șase în lume, în condiţiile în 
care am considera-o un stat independent. Între 
1980 și 1990, 54,3% din creșterea demografică 
naţională are loc în California, în Florida și în 
Texas. Începând din 1990, Sudul şi Vestul ame- 
rican concentrează mai mult de jumătate din 
populaţia ţării. 

PIB-ul fostei „inimi”, statul New York, ajunsă 
acum a doua ca mărime, nu mai reprezintă 
decât 60% din cel al Californiei, deși a rămas 
în continuare centrul financiar al lumii. 

Statele Unite își regăsesc totuși dinamica 
obișnuită a ascensiunii, a locurilor de muncă, 
a productivităţii și a întreprinderii: spiritul de 
pionierat se reimprospătează. Cultura californi- 
ană a divertismentului, de la cinematograf la 
muzică și informaţie, găsește în obiectele nomade 
debușee cu totul noi. Preţurile altor produse de 
echipament, precum şi cel al automobilului scad; 
economia americană consumă în 2006 de două 
ori mai puţin petrol pe unitate produsă decât 
în 1985. 

Patrimoniile americanilor din clasa de mijloc 
cresc și ele masiv: aceștia posedă în 2006 peste 
14 trilioane de dolari plasați în domeniul imo- 
biliar și în valori de bursă. În 2006, două treimi 

dintre familii sunt proprietarele locuinţelor în 
care stau (față de numai 40% în 1939). Plus- 
valoarea realizată din imobilier reprezintă 60% 
din totalul creșterii avuţiei lor în ultimii două- 
zeci de ani. Preocuparea pentru echitate, despre 
care vorbește filosoful american John Rawls, 
înlocuieșe, cel puţin în vorbe, pe aceea pentru 
egalitate. 

Statele Unite se bucură acum mai mult ca 
oricând de statutul de supraputere planetară. Ele 
organizează reţele și constituie baze de date pentru 
a analiza, a seduce, a convinge și a influența. 

Creșterea economică mondială se accelerează 
și ea: Ordinea economică se extinde, incluzând 
noi democraţii de piață. În America Latină și în 
Europa de Vest, dictaturile cad una după alta: 
Grecia, Spania, Chile, Argentina, Brazilia, Turcia. 
Începând din 1985, chiar și sistemul sovietic, 
pe care toată lumea îl credea de nezdruncinat, 
se dovedește incapabil să mai continue cursa 
înarmărilor lansată de președintele american și 
sprijinită de Europa Occidentală. Când, în 1988, 
Mihail Gorbaciov încearcă să instaureze demo- 
crațţia menţinând regulile economiei planificate 
și proprietatea colectivă, el eșuează şi îi trebuie 
cel puțin trei ani pentru a trece de la glasnost 
la perestroika, adică pentru a înţelege că demo- 
craţia nu poate exista fără o economie de piaţă. 
Ansamblul blocului sovietic se nâruie și se apro- 
pie de Uniunea Europeană. 

Sistemul mondial se liberalizează pretutin- 
deni. În 2006, numărul ţărilor în care pedeapsa 
cu moartea a fost abolită se ridică la 130; ale- 
gerile, mai mult sau mai puţin libere, sunt o 
realitate în 140 de ţări; 82 dintre ele sunt aproape 
democratice, puterea executivă fiind controlată 
de un parlament, iar principalele drepturi ale 
omului fiind respectate. 

Rezultatele celei de-a noua forme a Ordinii 
economice sunt excepţionale: între 1980 și 2006, 
PIB-ul mondial a crescut de trei ori, iar comerțul 
cu produse industriale de peste 25 de ori. Producţia 
planetei depășește 40 de trilioane de euro și 
crește cu mai mult de 4% pe an, un ritm de 
dezvoltare ce nu a mai fost atins vreodată în 
istorie. Începând din 1985, exporturile repre- 
zintă din nou 13% din PIB-ul mondial, procentaj 
nemaiatins din 1913. 

Raporturile de forțe se modifică: luate în 
ansamblu, Statele Unite stagnează, Europa se 
află în declin, iar Asia — în ascensiune. Creșterea 
anuală depășește în 2006 7% în Asia, ceva mai 
puțin în Statele Unite și mult mai puţin în 
Europa. Din 1980 până în 2006, PIB-ul Asiei a 
crescut de patru ori, cel al Chinei de trei ori, 
al Indiei de trei ori, iar al Europei de două ori. 
Între 1980 și 2006, partea ce revine Statelor 
Unite din PIB-ul mondial rămâne egală cu 21%, 
cea a Uniunii Europene descrește de la 28% la 
20%, iar cea a Asiei de Est (China, Japonia, 
Coreea, Taiwan, Singapore, Hong Kong, Malaysia, 
Thailanda, Filipine, Indonezia) crește de la 16% 
la 28%. 

Deși unificată din punct de vedere economic, 
Europa pierde teren; competitivitatea sa este în 
scădere, dinamismul ei se încetinește, iar popu- 
laţia îmbătrânește. Chiar dacă Uniunea Europeană 
reușește în 1992 să se doteze'cu o monedă 
unică, ea nu devine o democraţie de piaţă inte- 
grată; nu mai progresează în același ritm cu 
restul lumii, PIB-ul ei pe cap de locuitor fiind 
în 2006 cu 25% mai mic decât cel din Statele 
Unite; cercetarea se află la un nivel mult mai 
scăzut; cele mai bune elemente ale clasei cre- 
ative părăsesc Europa pentru a se instala în 
Lumea Nouă; o parte importantă a industriei 

bătrânului continent se deplasează înspre Asia, 
fără a fi înlocuită cu industrii noi. Rusia, deși 
îmbogăţită formidabil de pe urma imenselor sale 
resurse petroliere, nu reușește să-și refacă bazele 
dezvoltării sale: speranţa de viaţă a locuitorilor 
ei este în scădere, iar infrastructurile continuă 
să se deterioreze. În vreme ce cheltuielile pentru 
asigurările sociale erau apreciate ca reprezen- 
tând 20% din PIB-ul Rusiei, în realitate, ele se 
ridică abia la 2%. Şi totuși, Banca Centrală 
Rusă dispune de o rezervă de peste 250 de 
miliarde de dolari. 

Pacificul devine acum cea dintâi mare a lumii: 
în 1990, comerțul transpacific reprezintă dublul 
comerțului transatlantic; jumătate din comerțul 
mondial se efectuează aici. Nouă dintre cele mai 
mari 12 porturi ale lumii sunt situate pe lito- 
ralul asiatic al Pacificului, iar majoritatea trans- 
portului comercial aerian al planetei traversează 
acest ocean. 

„Inima” se apropie din nou de Asia: două 
treimi dintre absolvenţii cu diplomă ai facultă- 
ților americane de științe și de inginerie sunt, 
în 2006, de origine asiatică; chiar dacă ei mai 
rămân o vreme în Statele Unite, mulţi creează 
impresionante reţele cu partenerii lor din Extremul 
Orient; foarte multe întreprinderi din Statele 
Unite, mai ales din California, sunt înființate și 
conduse de străini: eBay de un iranian, Google 
de un rus, Juniper de un indian. 

Japonia, care, așa cum s-a văzut, ar fi putut 
deveni o „inimă”, intră în 1995 într-o criză din 
care iese, foarte slăbită, în 2005. Totuși, anul 
2006 o confirmă ca fiind a doua economie a 
lumii. / 

China ia avânt după 1989: cea mai mare 
dictatură de pe planetă produce în 2006 peste 
jumătate dintre produsele considerate esenţiale 

de către formele anterioare (frigidere, televizoare, 
mașini de spălat). Ea este astăzi cel mai mare 
consumator mondial de cupru, fler, nichel, plumb 
și aluminiu; ocupă a doua poziţie în privința 
consumului de petrol (7 milioane de barili pe 
zi, față de 21 în Statele Unite și 5,5 în Japonia). 
China contribuie cu o treime la creșterea mon- 
dială anuală a consumului de petrol. PIB-ul 
chinez pe cap de locuitor atinge 1 300 de dolari 
în 2006, iar la Shanghai el este chiar de 5 300 
de dolari. În același an, învățământul superior 
din China formează 800 000 de ingineri, iar 
numărul abonaților la internet este mai mare 
decât în Statele Unite; salariile reprezintă însă 
doar a douăsprezecea parte din cele de peste 
Ocean. 

India, devenită democraţie de piață începând 
din 1985, intră și ea într-o creștere puternică, 
dispunând de un sector industrial excepțional 
şi de întreprinderi de nivel mondial. Înregistrând, 
mai mult decât China, inegalităţi extreme, ea 
numără deja 80 000 de milionari în dolari; circa 
100 de companii indiene sunt încă de pe acum 
apreciate ca valorând mai mult de un miliard 
de dolari fiecare. În plus, sectorul agricol indian 
ocupă în 2006 două treimi din populaţie și nu 
produce decât o cincime din PIB. Numărul de 
țărani fără pământ a crescut de la 35% din 
populaţia rurală în 1998 la 55% în 2006. Inegali- 
tăţile dintre clase, sexe, etnii și regiuni sunt 
enorme: de exemplu, locuitorii regiunilor Bihar, 
Orissa și Assam au astăzi de 10 ori mai puţine 
șanse decât un locuitor din New Delhi să ajungă 
licenţiaţi ai îinvățărnântului superior sau să dețină 
un telefon mobil. lar în bidonville-urile din Bombay 
sunt mai mulți locuitori decât în întreaga Norvegie. 

Și alte ţări din Asia progresează foarte rapid: 
Coreea de Sud, abia ieșită de sub dictatură în 

1990, ia avânt în toate domeniile de producţie, 
de la automobil la telefon. Are un avans deosebit 
față de restul lumii în materie de conexiuni cu 
bandă largă prin fibră optică; de asemenea, este 
pionieră în materie de multimedia cu Cyworld, 
care interconectează o treime a populației, și 
cu OhmyNews, site al jurnalismului participa- 
tiv, devenită una dintre reţelele media cele mai 
puternice și mai ascultate din țară. În spatele 
celor mai mari firme, chaebol, apar alte între- 
prinderi de vârf, cum ar fi NHN, care dezvoltă 
unul dintre puţinii concurenţi serioși ai lui 
Google, și NCsoft, care exploatează unul dintre 
principalele jocuri în reţea cu mai mulți jucători, 
Lineage. Produsele culturale coreene invadează 
restul Asiei, suscitând entuziasmul unei populații 
foarte diverse, de la familiile din Tokyo la tineretul 
chinez, vietnamez sau filipinez. Filmele, serialele 
și cântăreții coreeni constituie împreună așa-nu- 
mitul „val coreean” (hallyu), oferind tineretului 
din Asia imaginea unei societăți care a reușit 
să concilieze modernitatea occidentală cu valo- 
rile tradiționale asiatice, un model pe care acesta 
era mai dispus să-l accepte ca venind din Coreea 
decât dintr-o Japonie care încă nu și-a încheiat 
problemele de memorie în privința trecutului 
său imperialist. 

În America Latină, toate ţările, în afară de 
Cuba, sunt, în 2006, democraţii de piaţă. În Africa, 
de unde dictatorii sunt alungaţi unul după altul, 
câteva ţări ies acum din recesiune; între 1986 și 
2006, numărul celor care știu să citească și să 
scrie a crescut de la 40% la 67% în Rwanda, de 
la 33% la 64% în Nigeria, de la 27% la 47% în 
Câte d'Ivoire și de la 40% la 63% în Algeria. 

Așadar totul pare pus la punct pentru ca 
această a noua formă să reducă masiv sărăcia 
și să dureze încă foarte multă vreme. 

Şi totuși, sfârșitul celei de-a noua forme se 
anunţă deja, la fel cum, anterior, cu mult timp 
înainte, se anunţa sfârșitul tuturor formelor 
precedente. 

În primul rând, Ordinea economică suferă de 
numeroase contradicții interne. Deficitele externe 
explodează, iar finanţarea lor depinde din ce în 
ce mai mult de străinătate. Dacă, în 1985, defi- 
citul extern. american (2,8% din PIB) nu era 
finanţat decât în proporţie de 8% de guvernele 
străine, în 2006 el este de 5,2% din PIB, fiind 
finanţat cu mai mult de 30% de străinătate. În 
plus, două treimi din rezervele mondiale, expri- 
mate în dolari, din care două trilioane numai 
în Asia, au pierdut o treime din valoarea lor în 
euro începând din 2002. 

Proliferând excesiv, nelimitat și fără control, 
sistemul financiar american pretinde niște ren- 
tabilităţi pe care industria nu le poate atinge, 
astfel încât întreprinderile industriale preferă 
să dea cu împrumut banii câștigați în sectorul 
financiar decât să-i investească în propriile acti- 
vităţi. În consecinţă, automobilele, echipamen- 
tul casnic, televizoarele și telefoanele arnericane 
nu mai sunt la nivelul celei mai bune calităţi 
mondiale. lar întreprinderile americane sunt 
copleșite de povara sumelor pe care le au de 
plătit pensionarilor lor. 

În plus, o parte a economiei americane este 
ameninţată de apariția internetului: tot ceea ce 
poate fi dematerializat este schimbat treptat în 
mod gratuit. Deja marii distribuitori vând mai 
puţine CD-uri decât în urmă cu zece ani; ten- 
tativele de înlocuire a vânzărilor de CD-uri cu 
cele de fișiere digitale eșuează: în 2006, din cele 
20 de miliarde de fişiere digitale muzicale 

download-ate s-au cumpărat mai puţin de un 
miliard. 

Salariaţii au și ei din ce în ce mai multe 
datorii, mai ales la două societăţi publice (Fannie 
Mae, a doua întreprindere din Statele Unite, și 
Freddie Mac, a cincea) care posedă sau garan- 
tează împrumuturi ipotecare în valoare de patru 
trilioane de dolari; datoria a crescut de patru 
ori în zece ani. Dobânda pentru economiile sala- 
riaților americani nu mai este decât de 0,2%, 
cea mai mică din lume, pe când, până în 1980, 
aceasta era de 10%. Datoriile familiilor armeri- 
cane către emițătorii de carduri depășesc în 
2006 venitul pe mai mulţi ani. Concurența dintre 
băncile ce acordă împrumuturi este necruţă- 
toare: dacă în urmă cu douăzeci de ani ban- 
cherii protestau atunci când 30% din venitul 
unei familii erau luate în calcul pentru rambur- 
sarea datoriilor, în 2006 ei consideră-că un nivel 
de 50% este perfect tolerabil. 

Pe de altă parte, o adevărată prăpastie se 
adâncește mereu între cei mai bogaţi dintre 
americani şi restul populaţiei: în 1975, venitul 
a 0,01% dintre cei mai bogaţi (în principal, 
actori ai pieţelor financiare) era de 50 de ori 
mai mare decât salariul mediu al unui munci- 
tor, dar a devenit de 250 de ori mai mare treizeci 
de ani mai târziu; de jumătate din bogăţia cre- 
ată între 1990 și 2006 a beneficiat doar 1% 
dintre familii. Salariul muncitorului american 
scade neîncetat din 1973, din cauza concurenţei 
imigrației şi a delocalizărilor. În 2006, salariaţii 
americani lucrează, în medie, 46 de săptămâni 
pe an, cu șase mai mult decât europenii, și au 
concedii de două ori mai mici decât aceștia. 

În 2006, chiar și în California, unde salariul 
minim pe oră este totuși, în principiu, de opt 
dolari, un copil din cinci trăiește sub pragul 

sărăciei; 3,5 milioane de sedentari americani 
sunt lipsiți de adăpost cel puţin trei luni pe an; 
aproape un copil de culoare din 10 şi un copil 
de origine hispanică din 20 locuiesc cel puţin 
două luni pe an într-un refugiu; este și cazul 
unei persoane vârstnice din 10. La New York, 
peste 38 000 de persoane dorm în fiecare noapte 
în cămine municipale: dintre acestea, 16 800 
sunt copii și aproape tot atâţia bătrâni. În 2006, 
41 de milioane de americani nu beneficiază de 
nici un ajutor, iar 31 de milioane nu au nici 
un fel de asigurare. 

La scară mondială, contrastele sunt, de ase- 
mnenea, din ce în ce mai vizibile: dacă în 1950 
jumătate din populaţia lumii — circa 1,2 miliarde 
de oameni — trăiau sub pragul sărăciei absolute, 
estimat la un dolar pe zi, în 2006, jurnătate din 
omenire supraviețuiește cu mai puţin de doi 
dolari pe zi, noul nivel al sărăciei, iar 1,3 mili- 
arde nu dispun de mai mult de un dolar. Salariul 
pe oră minim al unui californian este de patru 
ori mai mare decât salariul zilnic al unei treimi 
din omenire. Jumătate dintre locuitorii planetei 
nu au accesul elementar la apă curentă, la 
educaţie, la sănătate, la credite și nici la locu- 
inţă. Dintre locuitorii orașelor din ernisfera sudică, 
78% trăiesc în cocioabe. Ei reprezintă 99,4% în 
Etiopia. Orașele cresc dezordonat: populaţia din 
Dacca, Kinshasa şi Lagos a crescut de 40 de 
ori între 1950 și 2006. Există în lume 200 000 
de bidonville-uri. Cele mai sărace 49 de ţări de 
pe planetă, totalizând 11% din populaţia lumii, 
continuă să nu primească decât 0,5% din PIB-ul 
mondial. 

Agricultura mondială bate pasul pe loc, în 
vreme ce populaţia crește din ce în ce mai repede 
şi continuă să sufere de foame. Cantitatea de 
calorii disponibilă pe cap de locuitor la nivelul 

planetei a crescut cu numai 3% între 1994 şi 
2006. Tot în 2006, 850 de milioane de oameni 
suferă de malnutriție, adică mai mult decât 
oricând; un miliard (dintre care mai bine de 
două treimi sunt femei) sunt analfabeți; mai 
mult de 150 de milioane de copii între 6 și 11 
ani nu frecventează școala. 

Aceste creșteri agravează și mai mult mize- 
ria. O parte importantă a bunurilor exportate 
la preţuri foarte mici (îmbrăcăminte, jucării și 
articole de sport) către magazinele din Europa 
și din Arnerica este produsă de muncitori ultra- 
exploataţi în ţările cele mai sărace din Asia și 
din America Latină. În 2006, 250 de milioane 
de copii din întreaga lume -— dintre care un sfert 
au mai puţin de 10 ani —- muncesc ilegal, 180 
de milioane dintre ei în condiţii de exploatare 
intolerabile; 10 milioane sunt victime ale scla- 
viei și ale prostituţiei. În același an, 22 000 de 
copii au decedat ca urmare a accidentelor de 
muncă. În Bangladesh, de exemplu, în între- 
prinderile de export, salariul minim lunar nu 
depășește 10 dolari și nu a mai fost reevaluat 
din 1994, în ciuda revoltelor; copiii muncesc 
șapte zile din șapte, iar salariile nu reprezintă 
decât mai puţin de 10% din costurile de pro- 
ducție. Nimeni nu controlează nimic. 

În Africa, situaţia este și mai gravă: venitul 
pe cap de locuitor a scăzut cu un sfert între 
1987 şi 2006. Din 1970 până în 2006, partea 
Africii pe piața mondială a scăzut la jurnătate; 
datoria sa a devenit de 20 de ori mai mare și 
este acum egală cu producţia sa totală. În 2006, 
SIDA, boală apărută la începutul anilor '80, 
ameninţă viaţa a 30 de milioane de oameni, 
dintre care mulți au mai puţin de 40 de ani 
(cadre didactice, tinere cadre, polițiști, soldați), 
distrugând infrastructura umană a acestor ţări; 

numai 27 000 dintre bolnavi beneficiază de un 
tratament, costul triterapiei fiind de 12 000 de 
ori mai mare decât își poate permite să cheltu- 
iască anual un' african pentru medicamente. 

Acolo unde statutul femeii este deosebit de 
periclitat —- din nordul Africii până în nordul 
Indiei, indiferent de religie —, mizeria este și mai 
evidentă. 

În faţa acestor teribile decalaje, migraţia popu- 
laţiei se accelerează. În Africa, mai mult de o 
cincime dintre locuitori trăiesc în altă parte 
decât acolo unde s-au născut. Este și cazul 
fiecăruia al cincilea locuitor al Australiei, al 
fiecăruia al doisprezecelea locuitor al Statelor 
Unite și al fiecăruia al douăzecilea locuitor al 
Uniunii Europene. 

În plus, violența n-a încetat să ia amploare; 
deși nu este vorba despre un război declarat, 
dispariţia confruntării Est-Vest face mai vizibilă 
opoziţia Nord-Sud. Războaiele civile izbucnesc 
peste tot, din Balcani până în America Latină, 
din Africa până în Orientul Mijlociu. 

În iulie 1991, imediat după căderea Zidului 
Berlinului, Irakul, unul dintre noii aliaţi laici ai 
Americii, crede că poate profita de susținerea 
Washingtonului pentru a pune mâna pe petrolul 
din Kuwait; va renunţa la această pretenţie 
după războiul din Golf, cu ocazia căruia trupele 
americane se instalează în apropierea Locurilor 
Sfinte din Arabia Saudită. La puţină vreme după 
aceea, pirați suniţi, apoi șiiţi, utilizaţi în anii 
'70 de către Statele Unite în Afghanistan și în 
alte locuri pentru a contracara influenţa sovie- 
tică, întorc armele împotriva Washingtonului. 
Atentatele se înmulțesc, vizând izgonirea „necre- 
dincioșilor” de pe Pământurile Sfinte, apoi din 
ţările arabe. În primii ani ai celui de-al treilea 
mileniu al erei creștine, în Arabia, în Africa, la 

New York, apoi în Afghanistan, în Irak și în 
Liban, o parte a Islamului, profund ostilă lumii 
sovietice, devine inamicul capitalismului, al State- 
lor Unite și al aliaţilor acestora. La 11 septembrie 
2001, pirați fanatici ai religiei islamice deturnează 
avioane de linie (mijloace nomade) pentru a 
dobori Turnurile Gemene new-yorkeze (monu- 
mente sedentare). 

Statele Unite sunt nevoite atunci să supli- 
menteze cheltuielile destinate securităţii, pentru 
a se proteja în interior și pentru a-i ataca în 
afară pe cei pe care-i desernnează ca responsabili. 
Astfel, ele declanșează un interminabil război 
în Afghanistan, apoi în Irak. O adevărată mlaș- 
tină: numai costul războiului din Irak s-a ridi- 
cat, în 2006, la 300 de miliarde de dolari, adică 
2,5% din PIB-ul american. Pentru a noua oară, 
costurile apărării unei „inimi” ameninţă supra- 
vieţuirea acesteia. 


LE E i 


În concluzie, până astăzi, Ordinea economică 
a cunoscut așadar nouă forme succesive cris- 
talizate în jurul a nouă „orașe-inimă”: Bruges, 
Veneţia, Anvers, Genova, Amsterdam, Londra, 
Boston, New York și, în sfârșit, Los Angeles. 

Viitorul, ce pare a-i surâde la infinit Arnericii, 
ar trebui totuși să ţină cont de lecţiile trecutu- 
lui. Într-adevăr, el ar trebui să semene, în bine 
și în rău, cu acesta: cea de-a noua formă ar 
intra în declin și ar urma o a zecea, consecinţă 
a răsturnărilor geopolitice, economice, tehnolo- 
gice şi culturale cristalizate în jurul unei noi 
„inimi” și statuând condiţia altor învinși. 

Istoria trecutului va ajuta la trasarea contu- 
rurilor acestui viitor, la punerea în evidenţă a 
pericolelor, tocmai pentru a le putea controla. 


3. Sfârșitul imperiului american 


Aici începe istoria viitorului, a priori impre- 
vizibilă: pararmetrii care pot să-l influenţeze sunt 
extrem de numeroși; o mulțime de coincidenţe 
pot transforma un incident local într-un episod 
la nivel planetar fericit sau nefericit; numeroși 
actori vor avea fiecare cuvântul lor de spus în 
geopolitică, în cultură, în ideologie, în economie, 
încât pare imposibil de răspuns la oricare dintre 
întrebările asupra viitorului, fie el și apropiat. 
Se vor retrage Statele Unite din Irak fără ca 
aceasta să presupună o dramă sângeroasă? 
Pacea va fi totuși posibilă, într-o bună zi, în 
Orientul Mijlociu? Natalitatea la nivel mondial 
va reîncepe să crească la fel de misterios cum 
a scăzut? Rezervele de petrol se vor epuiza peste 
20 sau peste 50 de ani? Va găsi oare omenirea 
energii de substituție? Mizeria și inegalităţile 
din ţările bogate vor fi oare surse de noi vio- 
lențe? Țările arabe vor cunoaște oare, într-o zi, 
o evoluţie democratică asemănătoare celei din 
Europa de Est? Oare nu cumva Pakistanul sau 
Egiptul vor bascula în tabăra islamismului? Nu 
cumva strâmtorile Ormuz și Malacca, prin care 
circulă cea mai mare parte a petrolului din 
lume, vor fi blocate prin scufundarea unor nave 
de către pirați? Coreea de Nord va recurge oare 
la arma nucleară? Occidentul va recurge la forţă 
pentru a împiedica Iranul să se doteze, la rândul 

său, cu această armă? Un atentat terorist în 
Occident va putea obliga vreun guvern să cedeze? 
Va conduce acest lucru la instaurarea unor 
regimuri polițienești autoritare? Nu cumva teh- 
nologiile vor face posibile noi forme de dicta- 
tură? Religiile vor deveni oare tolerante? Se vor 
descoperi oare noi mijloace de eradicare a can- 
cerului, a obezității sau a maladiei SIDA? Gripa 
aviară sau vreo altă epizootie va fi, într-o zi, 
transmisibilă la om? Este posibil să apară o 
nouă religie sau o nouă ideologie? Muncitorii 
hiperexploataţi din uzinele din China sau din 
Bangladesh se vor revolta cândva? Cursul mone- 
dei chinezești se va înzeci oare în raport cu 
dolarul? Va exploda bula imobiliară americană? 
Va fi reluat procesul de integrare în Uniunea 
Europeană? Organismele modificate genetic sau 
nanotehnologiile constituie o ameninţare sau o 
șansă? Clima de pe Terra se va degrada oare 
atât de mult încât viața să devină imposibilă? 
Va izbucni oare un război între Creștinătate și 
Islam? Sunt posibile noi forme de relaţii sexuale 
și de iubire ce pot zdruncina morala actuală? 

Fiecare dintre răspunsurile la aceste între- 
bări — dar mai sunt și altele — va putea orienta 
viitoarele decenii într-un sens foarte particular, 
înspre foarte rău sau înspre foarte bine. De 
altfel, timpurile ce vin se caracterizează printr-o 
instabilitate atât de evidentă și o interdepen- 
denţă împinsă atât de departe, încât orice revoltă, 
orice idee nouă sau progres tehnic, orice act 
terorist sau lovitură de stat, orice mișcare de 
masă și orice descoperire științifică ar putea 
reorienta direcţia lumii. În particular, mai pro- 
zaic, fiecare dintre aceste evenimente ar putea 
influenţa libertatea de circulaţie a ideilor, a măr- 
furilor, a capitalurilor și a oamenilor, influen- 
țând astfel și dezvoltarea, locurile de muncă și 

libertatea. Or, aceste probleme sunt atât de 
imprevizibile, încât viitorul ar putea avea un 
număr infinit de variante. 

Totuși, majoritatea evenimentelor vor avea 
doar un impact ternporar asupra evoluţiei lumii. 
Pentru că, dincolo de problemele ce par astăzi de 
o importanţă rnajoră şi care vor fi rezolvate într-o 
zi (vom vedea mai încolo, în detaliu, prin ce peri- 
peţii), vor exista tendinţe importante și cvasicon- 
stante ce vor continua să rămână operante. 

Deși îndelungată, așa cum am văzut, Istoria 
s-a supus până acum câtorva reguli simple; de 
la apariţia democraţiei și a pieţei, evoluţia are 
o singură direcţie: de la un secol la altul, ea 
generalizează libertatea politică și canalizează 
dorinţele spre expresia lor comercială. De la un 
secol la altul, ţăranii se tot îndreaptă către 
orașe, iar democraţiile de piaţă se adună într-o 
piaţă din ce în ce mai largă și mai integrată, în 
jurul unei „inimi” provizorii. Pentru a prelua 
puterea în lumea economică, pentru a deveni 
„inimă”, un oraș sau o regiune trebuie să fie 
cel mai important nod de comunicaţii al momen- 
tului și să fie susținut(ă) de o foarte puternică 
zonă agricolă și industrială. De asernenea, „inima” 
trebuie să fie capabilă să creeze instituții ban- 
care îndeajuns de îndrăzneţe pentru a se încu- 
meta să finanţeze proiectele unei clase creative, 
să pună în aplicare tehnologii noi, care să per- 
mită transformarea celui rai frecvent serviciu 
al momentului în obiect industrial. În sfârșit, 
trebuie ca „inimna” să fie capabilă să controleze 
din punct de vedere politic, social, cultural și 
militar minoritățile ostile, liniile de comunicaţie 
și resursele de materii prime. 

Astăzi, totul ne face să înțelegem că Los 
Angeles, a noua „inimă” a Ordinii economice, 
va mai fi încă multă vreme capabil să îndepli- 
nească un asemenea rol. 

Totuși, actuala formă a capitalismului este 
supusă acelorași ameninţări ca și cele care au 
îngenuncheat formele precedente: securitatea 
sa este în pericol, clasa ei creativă nu mai este 
loială, progresele exploatabile din punct de vedere 
industrial au devenit din ce în ce mai lente, 
industria este tot mai puţin rentabilă, speculaţiile 
financiare sunt tot mai dezlănţuite. Inegalităţile 
se agravează, revolta mocnește, îndatorarea a 
luat proporţii considerabile. Și, mai ales, „inima” 
începe să pună sub semnul îndoielii propria 
voință de a mai dăinui. 

Într-o zi — peste cel mult treizeci de ani —, 
această a noua formă va cunoaște, ca și cele- 
lalte opt, niște limite. O dată în plus, piața va 
juca împotriva „inimii”; o nouă tehnologie va 
înlocui serviciile cu alte produse industriale: 
după automobil, echipamente casnice și obiecte 
nomade, vor apărea alte obiecte de importanţă 
majoră, lansate pe piață de o altă „inimă”, mai 
dinamică din punct de vedere ideologic, militar și 
cultural, cristalizată în jurul unui alt proiect. 

Înainte însă ca toate acestea să se întâmple, 
vor avea loc nenumărate evenimente, cea mai 
mare parte dintre ele neieșind totuși din albia 
străveche a Istoriei. 


Un viitor promițător pentru 
a noua formă 


Clasa californiană nu a fost niciodată mai 
inventivă, mai bogată și mai promițătoare, iar 
nivelul de trai californian nu a atins nicicând 
cote mai înalte. Profiturile marilor întreprinderi 
americane n-au atins niciodată asemenea nive- 
luri, iar inovaţia din domeniile industrial și finan- 
ciar n-a fost mai triumfătoare. Niciodată Statele 


120 Scurtă istorie a viitorului 


Unite n-au dominat în asemenea măsură lumea 
din punct de vedere militar, politic, economic, 
cultural și chiar, într-o anumită măsură, demo- 
grafic: ele sunt și astăzi a treia ţară din lume 
ca număr de locuitori, şi-şi vor păstra poziția 
şi în 2040, cu cei aproximativ 420 milioane de 
locuitori ai lor. 

În plus, nu se anunţă nici un rival credibil, 
nici în Europa, nici în Asia și nici în altă parte, 
iar un alt model de dezvoltare nu este nici 
măcar imaginabil. În consecinţă, cel puțin până 
în 2025, atât cei mai bogaţi oameni ai planetei, 
cât şi principalele bănci centrale vor continua 
să privească Statele Unite și dolarul ca fiind 
cele mai bune refugii din punct de vedere eco- 
nomic, politic și financiar. În special fiscalitatea 
americană va atrage, și mai mult decât până 
acum, averi din alte ţări, prin suprimarea în 
viitorul apropiat a drepturilor de succesiune. 
Universitățile americane vor contribui la recon- 
stituirea neîntreruptă a clasei creative, recru- 
tând pe unii dintre cei mai buni studenţi din 
întreaga lume, care vor rămâne apoi aici pentru 
a-şi exercita potenţialul creativ. 

Los Angeles va rămâne în continuare cen- 
trul cultural, tehnologic şi industrial al ţării; 
Washington va fi în continuare capitala politică, 
iar New York - metropola financiară. Statele 
Unite vor păstra încă multă vreme controlul 
asupra tehnologiilor apărării, asupra transpor- 
tului datelor şi microelectronicii, asupra ener- 
giei şi telecomunicaţiilor, asupra aeronauticii şi 
motoarelor, precum și asupra materialelor și 
sistemelor de ghidare. Ele își vor păstra în mod 
durabil partea lor din producţia mondială; defi- 
citele vor continua să funcţioneze ca niște instru- 
mente de dezvoltare a consumului în Statele 
Unite și a producţiei din alte părţi ale lumii. În 

sfârșit, în următoarele două decenii cel puţin, 
chiar dacă nivelul ascensiunii americane ar putea 
fi în mod provizoriu întrerupt de crize financi- 
are, recesiuni sau conflicte, esenţialul eveni- 
mentelor culturale, politice, militare, estetice, 
morale şi sociale de pe planetă va continua să 
accentueze supremația Statelor Unite. 

Atât timp cât va fi posibilă amânarea altor 
variante de viitor — despre care va fi vorba mai 
încolo —, creșterea mondială va continua în rit- 
mul mediu actual de 4% pe an. În 2025, dacă 
tendinţele actuale continuă (ceea ce nu oferă 
totuși decât o foarte vagă idee asupra viitorului, 
chiar și pentru următorii douăzeci de ani), PIB-ul 
mondial va fi crescut cu 80%, iar venitul mediu 
pentru fiecare locuitor al planetei cu 50%. O 
parte semnificativă a celor mai săraci dintre ei 
vor fi intrat în economia de piaţă în calitate de 
muncitori, dar și de consumatori. Vor fi puse 
în vânzare produse adaptate puterii lor de cum- 
părare (alimente, îmbrăcăminte, locuinţe, medi- 
camente, motociclete, calculatoare, telefoane și 
produse financiare). Emigranții vor continua să-și 
finanţeze ţările de origine prin transferarea eco- 
nomiilor. Microcreditul .(care permite încă de pe 
acum accesul la finanţarea unor mijloace de 
muncă pentru mai mult de 100 milioane dintre 
cei mai săraci antreprenori) se va extinde în 2025 
la cel puţin 500 milioane de capi de familie; 
microasigurarea va permite chiar și celor mai 
sărace familii să beneficieze de un minimum de 
protecţie socială. Chiar dacă, în 2025, aproape 
jumătate din populaţia lumii nu va supraviețui 
decât cu doi dolari pe zi, locuitorii planetei care 
vor participa la economia de piaţă şi vor şti să 
citească și să scrie vor fi, evident, mai numeroși. 

În paralel, această creștere economică va 
duce şi la extinderea câmpului democraţiei: nici 

un regim autoritar n-a rezistat vreodată mult 
timp abundenței. Cele mai recente exemple (de 
la generalul Franco la generalul Suharto, de la 
generalul Pinochet la generalul Marcos) s-au 
dovedit incapabile să utilizeze ascensiunea remar- 
cabilă pentru a-și menţine controlul asupra cla- 
selor mijlocii. Majoritatea ţărilor care încă nu 
sunt democrații de piaţă (China, Coreea de Nord, 
Birmania, Vietnam, Pakistan și chiar Iran) vor 
putea deveni curând așa ceva. Guvernele, insti- 
tuţiile, administraţiile, aparatele polițienești și 
judecătorești vor fi subordonate și aici unor 
parlamente alese, și nu unor partide unice sau 
unor autorităţi teologice. 

În următoarele două decenii, Uniunea Euro- 
peană nu va fi probabil nimic mai mult decât 
un simplu spaţiu economic comun, incluzând 
și țările din fosta Iugoslavie, Bulgaria, România, 
Moldova și Ucraina. Chiar dacă euro are tot mai 
multe șanse să fie utilizată în toată lumea, este 
îndoielnic faptul că Uniunea va reuși să-și for- 
meze instituţii politice, sociale și militare inte- 
grate: pentru așa ceva ar trebui ca securitatea 
ei să fie supusă unor ameninţări foarte puter- 
nice, care nu vor fi însă percepute decât odată 
cu dezlănțuirea celui de-al doilea val al viitoru- 
lui, despre care vom vorbi în capitolele urmă- 
toare. În lipsa unei modernizări a sistemului de 
învățământ superior, a capacităţii de a reanima 
inovaţia și de a primi imigranţi, Uniunea nu 
va reuși nici în viitor să constituie o clasă 
creativă nouă și nici să-și recupereze cercetă- 
torii şi întreprinzătorii plecaţi peste Ocean. În 
absența unui dinamism demografic suficient, 
nu se va putea asigura procesul de înlocuire a 
generaţiilor, îndeosebi în Spania, Portugalia, 
Italia, Grecia și Germania. În ipoteza menținerii 
tendinţelor actuale, în 2025, Uniunea nu va mai 

reprezenta decât 15% din PIB-ul mondial, faţă 
de 20% cât reprezintă astăzi; PIB-ul pe cap de 
locuitor european nu va mai fi decât jumătate 
din cel al unui american, astăzi el reprezentând 
peste 60% din acesta, fapt care se va traduce 
printr-o depreciere a calităţii serviciilor publice, 
a transporturilor și educației, a sănătăţii și asi- 
gurărilor sociale. În perspectiva acutizării con- 
fruntărilor dintre flamanzi și valoni, Bruxelles 
ar putea deveni, după multe peripeții, un dis- 
trict federal european, fără o afiliere naţională 
anume. Firește, o acţiune politică voluntaristă 
ar putea schimba această donă. 

Se vor afirma unsprezece alte puteri econo- 
mice și politice: Japonia, China, India, Rusia, 
Indonezia, Coreea, Australia, Canada, Africa de 
Sud, Brazilia și Mexic (în cele ce urmează le voi 
numi Cei 11). Toate vor fi. peste 20 sau 25 de 
ani, dernocraţii de piaţă sau în curs de devenire. 
În imediata lor apropiere, alte douăzeci de ţări 
ce înregistrează o dezvoltare puternică vor mai 
avea încă de suferit de pe urma lacunelor insti- 
tuționale, dintre care Argentina, Iran, Vietnam, 
Malaysia, Filipine, Venezuela, Kazahstan, Turcia, 
Pakistan, Arabia Saudită, Algeria, Maroc, Nigeria 
și Egipt. Alte câteva, de mai mică mărime, cum 
ar fi Irlanda, Norvegia, Dubai, Singapore și Israel, 
vor juca şi ele un rol important. 

Asia va deveni dominantă. Două treimi dintre 
schimburile comerciale ale lumii se vor efectua 
de-a lungul și de-a latul Pacificului. În ceva mai 
mult de douăzeci de ani, producţia Asiei va 
depăși 50% din producţia mondială. Încă de 
acum, 13 dintre cele 20 de mari porturi ce 
asigură transportul containerelor sunt situate 
în Asia: Shanghai, Hong Kong, Singapore, Nagoya 
în Japonia, Busan în Coreea, Kaohsiung în Taiwan, 
Dampier în Australia. Busan și Shanghai sunt 

de pe acum capabile să prirnească 90 de port-con- 
tainere pe oră; aici se dezvoltă, în continuare, 
imense infrastructuri portuare și aeroportuare. 
China va deveni a doua putere economică a 
lumii, cu 1,35 miliarde de locuitori în 2025. 
Dacă păstrează ritmul actual de creștere, PIB-ul 
său îl va depăși în 2015 pe cel al Japoniei, iar 
în 2040 pe cel al Statelor Unite. Partea ei din 
PIB-ul mondial, care este astăzi de 4,5%, va 
crește la 7% în 2015 şi va fi în jur de 15% în 
2025. În 2015, nivelul mediu de trai al chine- 
zilor va fi egal cu media mondială, adică o cin- 
cime din cel al americanilor. În 2025, chiar dacă 
ritmul creșterii anuale al economiei chineze va 
scădea la jumătate, China va înregistra un venit 
anual pe cap de locuitor de 6 000 dolari. Sute 
de milioane de chinezi vor face parte atunci din 
clasa de mijloc și mai multe zeci de milioane 
din clasa superioară. China va continua să aibă 
un excedent al balanței de capitaluri; ea va 
continua să finanţeze deficitele Statelor Unite, 
ca şi cum cele două ţări s-ar fi aliat în menţi- 
nerea pentru multă vreme a creșterii mondiale 
în propriul beneficiu, așteptând momentul când 
se vor simţi destul de puternice pentru a lupta 
una împotriva celeilalte. China va deveni primul 
investitor din regiune, din Filipine până în 
Cambodgia, în detrimentul Japoniei și al Statelor 
Unite. Dacă vor reuși să mențină sub control 
migraţia rurală, regiunile de coastă ale Chinei 
vor deveni chiar centrul de primire a unei clase 
creative venite din întreaga lume, mai ales prin 
întoarcerea în țară a diasporei chineze. 
Partidul Comunist Chinez va fi din ce în ce 
mai puţin capabil să organizeze viaţa urbană; 
el va fi nevoit să lase, în fiecare oraș, puterea 
în mâna unor aleși. Nu va reuși să rezolve 
imensele dificultăţi actuale fără şă le reformeze: 


Sfârșitul imperiului american 125 


90% dintre chinezi nu au până acum nici pen- 
sie, nici asigurări de sănătate; jumătate din 
populaţia urbană și patru cincimi din populaţia 
rurală nu au acces la îngrijiri medicale; jumă- 
tate din cele 500 de orașe mai mari ale ţării nu 
au nici apă curentă, nici sistern de eliminare a 
deșeurilor. Țara va trebui să pună la punct o 
infrastructură urbană, să consolideze stabilita- 
tea monetară, să lupte împotriva corupției, să 
elibereze în mod durabil finanţele publice, să 
creeze locuri de muncă pentru sutele de mili- 
oane de ţârani ce se îndreaptă către orașe, să 
reducă decalajele dintre venituri, să îmbunătă- 
țească sistemul educativ, să formeze tot mai 
multe cadre, să reformeze un sector public înve- 
chit, să creeze un sistem juridic capabil să pro- 
tejeze proprietatea privată şi cea intelectuală. 
Sunt obiective practic imposibil de atins în con- 
dițiile unui regim dominat de un partid unic. 
Cam prin 2025, Partidul Comunist, aflat, în acel 
moment, la putere de 76 de ani (nici un partid 
din lume n-a rămas la putere mai mult de 70 
de ani), va dispărea într-un fel sau altul. O 
vreme va domni o mare dezordine, așa cum s-a 
întâmplat atât de frecvent în istoria acestei țări. 
S-ar putea chiar să apară o nouă democrație, 
asernănătoare celei din 1912, dominată de „seni- 
orii războiului”. Dacă ţara nu va reuși atunci 
să-și menţină unitatea, ipoteză care nu trebuie 
exclusă, ea va lua parte la procesul general de 
deconstrucţie a naţiunilor, despre care va fi 
vorba în capitolul următor. Ca să supraviețu- 
iască, partidul ar putea fi tentat de o incursiune 
în exterior, invadând Taiwanul sau Siberia, așa 
cum vom vedea mai încolo. 

Într-un scenariu al evoluţiei liniare, prin 2025 
India ar trebui să fie ţara cea mai populată din 
lume (cu 1,4 miliarde de locuitori) și a treia 

putere economică, după China şi Statele Unite. 
Începând din 2010, evoluţia sa va fi superioară 
celei din China, dar PIB-ul pe cap de locuitor 
va rămâne inferior celui din statul vecin, din 
cauza creșterii demografice superioare. Nume- 
roase întreprinderi, cum ar fi Tata, Infosys sau 
Mittal, vor fi printre cele mai mari din lume. 
Pentru ca acest scenariu să poată fi verificat, 
va trebui ca democraţia indiană să învingă difi- 
cultăţi majore, unele similare cu cele ale Chinei: 
să finanţeze infrastructuri urbane, să găsească 
surse de energie alternativă, să construiască 
drumuri și aeroporturi, să echilibreze în mod 
durabil finanţele publice, să reducă inegalităţile 
dintre regiuni și dintre clasele sociale. Dacă 
guvernul central nu va reuși să rezolve aceste 
probleme, situația ar putea antrena, ca și în 
China, o dezarticulare a ţării: la urma urmei, 
India nu a devenit unită decât din momentul 
colonizării britanice. 

Japonia va continua să îmbătrânească și să 
decadă în privinţa valorii relative, în ciuda forței 
sale economice, care o va menţine printre pri- 
mele puteri mondiale. Dacă nu va reuși să pri- 
mnească mai mult de 10 milioane de străini sau 
să relanseze natalitatea propriei populaţii, aflată 
deja într-o continuă descreștere, numărul locu- 
itorilor niponi va scădea foarte mult. Chiar dacă 
este excepţional plasată pentru a domina teh- 
nologiile viitorului (roboții și nanotehnologiile), 
Japonia nu va reuși să facă din libertatea indi- 
viduală o valoare dominantă. Se va resimţi tot 
mai mult de pe urma unui complex al încercu- 
irii: de armele Coreei de Nord, de produsele 
Coreei de Sud, de investiţiile Chinei. Este cert că 
va reacționa, dotându-se din punct de vedere mili- 
tar cu toate armele, inclusiv nucleare, într-o stra- 
tegie din ce în ce mai defensivă și mai protecționistă, 

ceea ce ar putea-o costa foarte scump din punct 
de vedere economic. Este posibil ca, în 2025, 
Japonia să nu mai fie nici măcar a cincea putere 
economică din lume. 

Dintre Ceilalţi 11, Coreea de Sud va deveni 
prima putere din Asia. PIB-ul pe cap de locuitor 
ar trebui să se dubleze până în 2025; ea va fi 
noul model economic și cultural și va impresi- 
ona lumea prin tehnologiile și dinamismul său 
cultural. Modelul coreean va fi tot mai apreciat 
în China, în Malaysia, în Indonezia, în Filipine 
și chiar în Japonia, considerat ca fiind modelul 
de succes demn de urmat în locul celui ameri- 
can. Perenitatea succesului va depinde de capa- 
citatea Coreei de a-și croi un drum între două 
scenarii catastrofice: reunificarea impusă de 
prăbușirea subită a regimului nord-coreean, al 
cărei cost economic ar fi insuportabil, și o esca- 
ladare a unui conflict militar, poate chiar nuclear, 
provocată de accelerarea înarmării regimului 
nord-coreean, ceea ce ar reduce la zero mai 
mult de o jumătate de veac de miracol economic 
al Sudului. 

Vietnamul va depăși, în 2025, 115 milioane 
de locuitori; dacă va ști să-și reformeze siste- 
mele politic, bancar și educaţional, dacă va ști 
să-și modernizeze infrastructurile rutiere și să 
lupte împotriva corupţiei, va deveni a treia eco- 
nomie din Asia. Va fi în mod cert un actor 
important al acestui continent, atrăgând inves- 
titori străini. 

Indonezia va continua să sufere de pe urma 
unor probleme cvasiinsolubile: corupţie, sistem 
educativ defectuos, evidente tensiuni etnice între 
cele o sută de naţionalităţi ale sale. Dacă va 
reuși să le țină sub control, ceea ce este puţin 
probabil, va putea deveni o mare putere econo- 
mică mondială (în orice caz, cea mai importantă 

țară islamică), numărând, în 2025, 270 milio- 
nane de locuitori. Dispune pentru aceasta de 
toate bogăţiile naturale (petrol, gaze naturale, 
aur, argint, nichel, cupru, bauxită). Cel mai 
probabil, la fel ca în cazul Indiei și al Chinei, 
ascensiunea nu-i va fi suficientă pentru a tempera 
revendicările separatiste din arhipelag: ca și 
China, India și atâtea alte țări, Indonezia ar putea, 
ceva mai târziu, să se fărâmițeze în zeci de entităţi 
mai mici. Vom reveni asupra acestui subiect. 

Rusia și-ar putea regăsi un mai bun echili- 
bru demografic și ar putea utiliza o parte a 
rentei sale petroliere pentru a-și organiza dez- 
voltarea. Devenită, în 2006, primul producător 
de aur negru, înaintea Arabiei Saudite (eu rezerve 
de 100 miliarde de barili), și primul producător 
de titan, PIB-ul Rusiei ar trebui să-l depășească 
în 2025 pe cel al Germaniei, al Angliei și al 
Franţei, țara devenind astfel a șasea putere 
economică mondială. Datorită rezervelor de devize 
acumulate din vânzarea petrolului, ea va avea 
mijloacele de a cumpăra o industrie din Europa 
Occidentală, ceea ce ar costa-o mai puţin decât 
modernizarea propriilor uzine. Petrolul va con- 
tinua să furnizeze jumătate din veniturile sale 
fiscale. Ca și Ceilalţi 11, ea va trebui să se 
doteze cu o infrastructură urbană modernă, 
cu un cadru juridic care să protejeze proprie- 
tatea privată și pe cea intelectuală, cu un sistem 
bancar modern și, mai ales, va trebui să-și 
îmbunătățească sistemul de sănătate: speranța 
de viaţă (care a scăzut, în 2006, la 59 de ani 
pentru bărbaţi și 72 de ani pentru femei) va 
reîncepe să crească; populaţia se va stabiliza 
în jurul a 120 milioane în 2025, faţă de 142 
milioane cât are acum. Si Rusia va avea de 
înfruntat noi amenințări: pe cele musulmane 
din sud și pe cele chineze din est. 

În America Latină, două puteri vor fi domi- 
nante în 2025: cu 130 milioane de locuitori, 
Mexicul ar putea avea un PIB superior celui al 
Franţei. Totuși, acestei ţări îi va fi greu să evite 
creșterea dezordonată a orașelor, să rezolve pro- 
blemele legate de gradul de poluare și de extrema 
inegalitate dintre clasele sociale și dintre gru- 
purile etnice. Revoltele politice antiamericane îi 
vor putea încetini ascensiunea și vor repune în 
discuţie alianţa cu Statele Unite. Cu cei 210 
milioane de locuitori în 2025, Brazilia va putea 
deveni a patra putere economică a lumii, după 
Statele Unite, China și India, dar înaintea 
Japoniei. În particular, Brazilia va deveni unul 
dintre giganţii agriculturii și ai industriei agro- 
alimentare. Dacă prelungim tendinţele — ceea 
ce, să reamintim, nu ar oferi decât o foarte vagă 
idee despre viitor, chiar și în privința celui apro- 
piat —, PIB-ul ei îl va depăşi încă din 2025 pe 
acela al Italiei, apoi pe cele ale Franţei, Marii 
Britanii și Germaniei. Dar, pentru a ajunge aici, 
Brazilia va trebui să învingă și ea niște dificul- 
tăţi care astăzi par cvasiinsolubile: moderniza- 
rea infrastructurii urbane, edificarea unui stat 
solid și eficient, lupta împotriva corupţiei, îmbu- 
nătăţirea sistemului educaţional, reforma sec- 
torului public învechit, dezvoltarea industriei 
pentru export. 

Spre deosebire de celelalte continente, Africa 
nu va reuși, foarte probabil, să favorizeze apa- 
riţia unei importante clase de mijloc, chiar dacă 
este în măsură să cunoască o foarte puternică 
evoluţie economică, larg compensată printr-o 
creștere dernografică și mai însemnată. În 2025, 
continentul va număra mai mult de 1,5 miliarde 
de locuitori. Nigeria, Congo și Etiopia vor fi, în 
acel moment, printre primele 10 naţiuni cele 
mai populate din lume. Chiar dacă subsolul 

Africii ascunde 80% din zăcămintele de platină, 
40% din cele de diamante, mai mult de o cin- 
cime din aurul și cobaltul din lume, chiar dacă 
pădurile africane sunt pline de resurse și bogății 
turistice neexploatate, chiar dacă India, China 
și alte puteri venite aici în căutare de materii 
prime vor ajuta la amenajarea infrastructurilor 
cu preţuri mai mici, continentul african tot nu 
va ajunge un actor economic de importanţă 
mondială. Motivele sunt multiple: climatul său 
face dificilă organizarea muncii; modificările cli- 
matice, despre care vom mai vorbi, vor antrena, 
în regiunile semiaride, o scădere cu aproape 
20% a recoltelor și distrugerea suprafeţelor cul- 
tivabile din zonele umede. Populaţia activă, 
redusă timp de secole de negoţul de sclavi, iar 
astăzi de SIDA și de alte pandemii, va rămâne 
în continuare insuficient formată. O dată în 
plus, elitele vor continua să emigreze. Cea mai 
mare parte a continentului va fi și în viitor 
dominată de dezordini politice, corupţie și vio- 
lenţe. Numeroase ţări artificiale, cum ar fi Nigeria 
sau Congo, vor fi în permanenţă gata să explo- 
deze. În 2025, continentul va avea în continuare 
un PIB pe cap de locuitor inferior unui sfert din 
media mondială; jumătate dintre africani vor 
continua să încerce să supravieţuiască cu un 
venit inferior pragului de sărăcie; numărul copi- 
ilor malnutriţi ar putea ajunge la 41 de milioane. 
Vor reuși să se descurce doar ţări ca Africa de 
Sud (cu un PIB pe cap de locuitor care-l va 
depăși pe cel al Rusiei), Egiptul, Botswana și 
poate Ghana. Celelalte ţări de pe continent vor 
fi amenințate de dezmembrare, riscând ca, odată 
divizate, să devină formaţiuni nestatale. 

În sfârșit, contribuţia lumii arabe la PIB-ul 
mondial va crește și el, dar slab, mai mult 
datorită demografiei decât creșterii productivităţii. 

În absenţa stabilității politice, a cadrului legis- 
lativ, a separării dintre religios și laic, a statu- 
ării drepturilor omului și a celor ale femeii, 
PIB-ul pe cap de locuitor nu va crește cu aceeași 
viteză ca în restul lumii, cu excepția Maghrebului, 
unde reconcilierea probabilă a Algeriei cu Marocul 
va crea condiţii pentru fondarea unei pieţe comune 
a ţărilor riverane din sud-vestul Mediteranei și 
pentru o foarte promițătoare cooperare cu ţările 
Europei de Sud. De asemenea, Turcia și Iranul 
vor avea șanse să devină puteri de importanţă 
majoră. 

În concluzie, această evoluţie mondială per- 
sistentă (cea mai îndelungată și aflată la nivelul 
cel mai înalt din toată istoria umanităţii) va fi 
însoţită de o formidabilă accelerare a punerii în 
practică a globalizării și a conceperii timpului 
ca marfă. 


Timpul ca marfă 


Oamenii vor consacra tot mai mult timp unor 
activități economice care vor lua treptat locul 
serviciilor, gratuite, voluntare sau forțate. Agri- 
cultura va deveni din ce în ce mai industrială, 
trimițând înspre oraș sute de milioane de mun- 
citori. Industria mondială va fi tot mai globali- 
zată, frontierele tot mai deschise pentru capitaluri 
și mărfuri: uzinele vor migra din ce în ce mai 
ușor înspre zone în care costul global al muncii 
va fi cel mai mic, adică înspre Asia de Est, apoi 
spre India. Serviciile cele mai sofisticate, cen- 
trele de cercetări și sediile sociale ale celor mai 
mari firme se vor deplasa în acele ţări din emi- 
sfera sudică în care engleza este și va rămâne 
una dintre limbile naţionale. Pe fiecare piață 
locală, întreprinderile nu vor mai asigura decât 

studiile de piață necesare comercializării pro- 
duselor și serviciilor de întreţinere. 

Invențiile vor lua avânt: ciclul presupunând 
crearea, producerea și comercializarea produ- 
selor alimentare și a îmbrăcămintei va scădea 
de la o lună la patru zile; cel al automobilelor 
şi al articolelor electrocasnice, deja redus de la 
cinci la doi ani, va fi curând de șase luni; cel 
al medicamentelor va trece de la șapte la numai 
patru ani. Durata de viaţă a mărcilor va fi și 
ea din ce în ce mai mică; doar cei mai bine 
situaţi și mai mondializaţi vor rezista acestui 
ritm al înnoirii. Durata de viaţă a imobilelor și 
a caselor va fi și ea din ce în ce mai scurtă. 
Acţionarii marilor societăți vor deveni tot mai 
volatili, mai capricioși, mai incorecțţi și mai indi- 
ferenți față de exigenţele pe termen lung ale 
întreprinderilor în care investesc, fiind preocu- 
paţi doar de avantajele imediate pe care le pot 
obţine. Bancherii vor cere ca întreprinderile să 
le furnizeze situaţii contabile la intervale de 
timp tot mai scurte. Cadrele de conducere vor 
fi tot mai frecvent apreciate conform unor cri- 
terii pe termen scurt și nu vor rămâne pe post 
decât atâta vreme cât vor răspunde așteptărilor 
unei pieţe aflate în schimbare. Competiţia dintre 
muncitori, atât în întreprindere, cât și în cău- 
tarea unui loc de muncă, va fi tot mai severă. 
Cunoștinţele vor deveni, mai mult decât astăzi, 
un factor activ de importanţă majoră, mereu 
repus în discuţie de inovaţii. Formaţia profesi- 
onală inițială va rămâne în continuare esenţială: 
pentru a prezenta interes în ochii angajatorului, 
fiecare va fi nevoit să se perfecţioneze în per- 
manenţă. Reducerea pe termen lung a natali- 
tăţii și creșterea continuă a speranţei de viață 
vor duce la mai puţine zile lucrătoare în cursul 
anului, dar la o viaţă activă mai îndelungată. 

Vârsta pensionării se va ridica la 70 de ani 
pentru toţi cei a căror muncă nu este nici grea, 
nici periculoasă pentru ei și pentru ceilalţi. Cei 
mai în vârstă vor fi utilizaţi ca îndrumători, 
formatori, consilieri. Industria destinată unor 
produse pentru ridicarea calităţii vieţii va deveni 
una de importanță majoră. 

Va fi tot mai greu de făcut deosebirea dintre 
muncă, transport, consum, distracţie și for- 
mare. Consumatorii vor juca un rol tot mai 
important în stabilirea obiectivelor, concepute 
din ce în ce mai mult pe măsură și într-un flux 
accelerat. Consumatorii din cadrul „inimii” și 
cei din cadrul „mediului” vor continua să aibă 
datorii mari, fără ca acest lucru - așa cum 
credea Tocqueville — să însemne mai mult decât 
o limitare voluntară a freneziei lor de a' con- 
suma. Consumatorul va rămâne stăpân, iar inte- 
resele sale vor trece înaintea celor ale muncitorilor. 

Mai mult de jumătate dintre muncitori își 
vor schimba reședința la fiecare cinci ani, iar 
patronul încă și mai frecvent. Locuitorii orașelor 
din emisfera nordică vor finanța din ce în ce 
mai consistent reședința lor principală prin cre- 
dite ipotecare ușor transferabile. 

Populaţia orașelor va locui tot mai departe 
de centru; o familie care locuiește intra muros 
în 2007 va locui cu opt kilometri mai departe 
zece ani mai târziu și cu 40 de kilometri mai 
departe în 2025. Vor apărea noi meserii ce vor 
organiza logistica acestui nomadism. 

De asemenea, a noua formă va continua să 
creeze condiţii de viaţă urbană pentru persoane 
tot mai solitare, în apartamente tot mai înguste, 
cu parteneri sexuali și afectivi tot mai efemeri. 
Frica de legături prea durabile, fuga de atașări 
mai profunde și indiferența aparentă vor deveni 
(și deja au devenit) forme de seducţie. Apologia 

individului, a corpului, a autonomiei și a indi- 
vidualismului vor face din ego, din sine, valori 
absolute. Erotismul va deveni o știință reven- 
dicată în mod deschis. Vor fi tolerate cele mai 
diverse forme de sexualitate, cu excepţia inces- 
tului, a pedofiliei și a zoofiliei. Ubicuitatea nomadă 
și comunităţile virtuale vor crea noi ocazii de 
întâlniri, de tip comercial sau nu. 

Reședința secundară, moștenire a generaţi- 
ilor anterioare, va deveni habitatul principal, 
singura adresă fixă a celor care locuiesc la oraș. 
Turismul va însemna tot mai mult căutarea 
liniștii și a singurătăţii; locurile, religioase sau 
laice, de meditaţie, izolare, evadare și odihnă 
vor deveni mai numeroase. Sedentaritatea va fi 
ultimul privilegiu al copiilor, care vor trăi deseori 
cu bunicii lor în locuri mai stabile și mai prote- 
jate, în care părinţii — de regulă, despărțiți — vor 
veni alternativ să stea cu ei câteva momente. 

Transportul va ocupa tot mai mult timp: 
punctele de plecare și de sosire, dar și mijloa- 
cele de transport vor deveni locuri în care oame- 
nii vor trăi, se vor întâlni, vor munci, vor cumpăra 
și se vor distra. Timpul petrecut acolo va fi 
considerat un timp alocat muncii, după cum se 
va generaliza și munca de noapte și de dumi- 
nică. Călătoria va deveni o latură importantă a 
formaţiei universitare și profesionale: pentru a fi 
sacotit apt pentru angajare, va trebui să demon- 
strezi necontenit calități de călător. Toate ora- 
șele europene cu mai mult de un milion de 
locuitori vor fi conectate la reţeaua continentală 
de trenuri de mare viteză. Mai mult de două 
miliarde de pasageri — turiști de afaceri, în cea 
mai mare parte a lor — vor lua anual avionul; 
se va dezvolta masiv și avionul-taxi; în orice 
clipă se vor afla în avioane peste 10 milioane 
de oameni. Vehiculele urbane fără pilot, mult 

mai puţin costisitoare decât cele actuale, con- 
struite din materiale ușoare, biodegradabile și 
având un consum redus de energie, vor fi pro- 
prietatea colectivă a unor abonaţi care le vor 
preda altora după fiecare utilizare. 

Va apărea un nou drept de proprietate, per- 
miţând accesul, în fiecare loc de reședință, la 
o locuinţă de o calitate și o mărime determinate, 
neatașată de un loc anume. În general, se va 
trece de la cumpărarea unui anumit produs la 
accesul la utilizarea acestuia. În special dema- 
terializarea informațiilor va face să fie mai ușor 
să treci de la proprietatea asupra datelor la 
utilizarea lor, permiţând accesul la cultură, la 
educaţie și la informaţie. Controlul proprietății 
intelectuale va și el tot mai greu de asigurat. 

În toate sectoarele consumului se vor pune 
în circulaţie și produse foarte ieftine. Ele vor 
permite indivizilor săraci din toate ţările să intre 
în economia de piaţă, iar clasei de mijloc să 
consacre o parte tot mai mică din venituri pentru 
cumpărarea produselor alimentare, a calculatoa- 
relor, automobilelor, îmbrăcămintei, echipamen- 
tului casnic. 

Cea mai mare parte a venitului claselor mij- 
locii și superioare va fi utilizat pentru achiziţi- 
onarea de servicii: educaţie, sănătate și securitate. 
Pentru a le finanța, partea din venitul repartizat 
va crește, sub formă de impozite și cotizaţii. Tot 
mai mulți oameni vor prefera să-și încredințeze 
asigurările unor companii private, acestea deve- 
nind tot mai puternice, în detrimentul statelor. 
Schimburile comerciale, informatizate și finan- 
ciare, vor scăpa din ce în ce mai mult de sub 
controlul statelor, care vor fi astfel lipsite de o 
parte semnificativă a încasărilor fiscale. Adminis- 
traţiile publice vor fi revoluţionate prin folosirea 
de noi mijloace de comunicaţie, îndeosebi a 

internetului, care vor permite ca serviciile publice 
să funcţioneze implicând costuri mai mici și 
într-un mod personalizat. 

Pentru gestionarea timpului ca marfă, econo- 
mia mondială va fi dominată de două industrii, 
care, de fapt, au început deja .să-și manifeste 
autoritatea: asigurările și divertismentul. 

Pe de o parte, pentru a te pune la adăpost 
de riscuri, răspunsul raţional al oricărui actor 
al pieței va fi (și este deja) să te asiguri, adică 
să te pui la adăpost de riscuri posibile. Companiile 
de asigurări (și instituţiile de acoperire a riscu- 
rilor de pe pieţele financiare) vor completa regi- 
murile de asigurări sociale și vor deveni — dacă 
nu sunt încă de pe acum -— primele industrii 
ale planetei în privința cifrei de afaceri și a 
profiturilor pe care le vor realiza. Pentru cei mai 
săraci, microasigurarea va deveni un instru- 
ment esenţial al reducerii insecurităţii. 

Pe de altă parte, pentru evitarea precarităţii, 
fiecare va dori să se deconecteze, adică să se 
distanţeze, să se apere de agresiunile prezen- 
tului. Industriile de divertisment (turism, cinema, 
televiziune, muzică, sport, spectacole în direct, 
jocuri) vor deveni — dacă nu sunt deja — primele 
industrii din lume în privinţa timpului pe care-l 
va ocupa consumul produselor și al serviciilor 
pe care le oferă. Mass-media vor avea tot mai 
multă influență asupra democraţiei și asupra 
opţiunilor cetățenilor. 

Şi unele, și altele vor fi și pretexte ale unor 
activităţi ilegale: racketul constituie forma cri- 
minală a asigurării; comerțul sexual și drogurile 
sunt formele criminale ale divertismentului. 

Toate întreprinderile și toate naţiunile se vor 
organiza în jurul acestor două exigenţe: a pro- 
teja și a distra. A te proteja și a te sustrage 
temerilor care proliferează în întreaga lume. 

Încă înainte de 2030, toți oamenii, cu excep- 
ţia celor mai săraci, vor fi conectaţi, oriunde 
s-ar afla, la toate reţelele informatice prin infra- 
structuri cu bandă largă, mobile (HSDPA, WiBro, 
WiFi, WiMax) și fixe (fibră optică). În felul acesta, 
oricine se va afla în situaţie de ubicuitate nomadă. 
Procesul a început deja: Google a pus la dispo- 
ziţia locuitorilor din orașul californian în care-și 
are sediul, Mountain View, și a celor din San 
Francisco accesul gratuit și universal la inter- 
net, fără fir și prin conexiune cu bandă largă. 
În Coreea, orașe întregi sunt deja echipate cu 
rețele de telefonie mobilă HSDPA, de 10 ori mai 
performante decât 3G, și cu acces la internet 
wireless în bandă largă (WiBro). Aceste infrastruc- 
turi informatice le vor permite și colectivităților 
să gestioneze mai bine securitatea urbană, aglo- 
meraţiile din transporturi și prevenirea catastro- 
felor. 

Această conectare la rețea a membrilor cla- 
sei creative, împrăștiați în mai multe locuri, va 
favoriza crearea în comun și la distanţă, fără a 
fi nevoie să se întrunească într-o aceeași „inimă”, 
a programelor, serviciilor și producţiilor. Anumite 
limbaje vor permite scrierea programelor acce- 
sibile maselor și structurarea informației pentru 
a oferi accesul simultan la date și la semnificaţie. 

Pentru a permite conectarea mai comodă la 
aceste reţele de creaţie în comun, obiectele 
nomade vor deveni mai ușoare și mai simple; 
telefonul mobil și calculatorul portabil vor fuzi- 
ona și vor fi reduse la dimensiunea unui ceas-bră- 
țară, a unui inel, a unei perechi de ochelari sau 
a unui card cu memorie, integrate în niște piese 
de vestimentaţie mai bine adaptate exigenţelor 
mișcării. Un obiect nomad universal va servi 

simultan ca' telefon, agendă, calculator, player 
multimedia, televizor, carnet de cecuri, carte de 
identitate, portchei. Calculatoare foarte ieftine, 
utilizând tehnologiile open-source (cum ar fi 
Linux), vor permite accesul la aceste reţele la 
un preţ extrem de scăzut. Se vor dezvolta din 
ce în ce mai mult motoarele de căutare perso- 
nalizate, site-urile de colaborare, site-urile cu 
schimburi gratuite de conţinuturi, site-urile de 
consiliere, radiourile și televizoarele nomade. 

Televiziunea va deveni un instrument „de 
comandă” și diferențiat. Telespectatorii vor urmări 
mai puţin marile reţele; adolescenţii petrec deja 
de trei ori mai puţin timp decât adulţii în faţa 
televizorului; în schimb, timpul pe care-l petrec 
navigând pe internet este de șase ori mai mare 
decât al adulţilor. Programele de televiziune vor 
fi urmărite cu ajutorul unor obiecte nomade și 
vor fi preferate spectacolele în direct. Se vor 
dezvolta canale din ce în ce mai specializate, 
personalizate, „la comandă”. 

Proprietarii conţinuturilor (editori, muzicieni, 
cineaști, scriitori, ziariști, profesori, actori, infor- 
maticieni, designeri, creatori-stiliști) nu vor reuși 
să-și impună în mod durabil brevete pentru 
proprietăţile lor și nici sisteme de criptare care 
să împiedice circulaţia gratuită a fișierelor muzi- 
cale și a filmelor. Autorii vor fi remuneraţi prin 
infrastructuri digitale și vor primi pentru aceasta 
o redevenţă, precum și venituri din publicitate. 

Încă înainte de 2030, cea mai mare parte a 
presei scrise (în special cotidianele) va deveni 
virtuală, oferind servicii de interes comun din 
ce în ce mai prompte, după modelul reprezentat 
de Myspace (Statele Unite ale Americii), OhmyNews 
(Coreea) sau Agoravox (Franţa). Sub controlul 
ziariştilor profesioniști, cetăţenii vor da o altă 
perspectivă informaţiei (și divertismentului): 

aceasta va fi mai subiectivă, mai pasionată, mai 
indirectă și se va concentra asupra unor teme 
neglijate sau puţin cunoscute. Unii dintre acești 
ziariști-cetățeni vor dobândi o mare notorietate; 
veniturile lor vor varia în funcţie de populari- 
tatea operelor lor; unii realizatori de bloguri 
câştigă peste 3 000 de dolari pe lună. Se va 
asista la ultrapersonalizarea conținuturilor în 
funcţie de nevoile și de centrele de interes ale 
fiecărui individ: combinări de texte, fișiere audio 
și video selectate în funcție de interese. Deose- 
birile dintre presă, radio, televiziune și „noile 
media” vor fi din ce în ce mai puţin pertinente. 
Pentru a supravieţui, mass-media vor fi nevoite 
să accepte această evoluţie ineluctabilă spre 
gratuitate, spirit participativ și ultrapersonalizare. 

De asemenea, cartea va deveni accesibilă pe 
displayuri avantajoase, de grosimea unei foi de 
hârtie (e-paper și e-ink, un nou obiect nomad 
sub formă de rulou), dând în sfârșit o realitate 
comercială cărții electronice. Ea nu va înlocui 
cartea tradițională, dar va avea alte folosințe: 
va fi utilizată pentru publicarea unor lucrări 
efemere, mereu reactualizate și scrise special 
pentru aceste suporturi noi. 

Încă înainte de 2030, noile opere de artă vor 
combina toate tipuri de suport și tot felul de 
modalități de difuzare: deosebirile dintre pic- 
tură, sculptură, cinematografie și literatură vor 
fi tot mai greu de făcut. Vor apărea cărţi al căror 
conținut va fi povestit prin intermediul imagi- 
nilor tridimensionale, sculpturi care vor dansa, 
pe noi ritmuri muzicale, alături de spectatori. 
Jocurile vor deveni tot mai frecvent modalităţi 
de a crea, de a imagina, de a informa, de a 
instrui, de a supraveghea și de a face să crească 
stima de sine și sentimentul comunităţii. Filmele 
existente, ca și cele din viitor, vor putea fi vizionate 

tridimensional, fiind completate de simulatori 
senzoriali și olfactivi virtuali. Se va putea con- 
versa la distanţă cu interlocutorul prin aceeași 
tehnică tridimensională și tot așa se va putea 
asista la concerte, la reprezentații teatrale și 
sportive, la conferinţe și la cursuri. 

Roboții casnici, a căror apariţie a fost-anun- 
ţată cu mult timp în urmă, vor deveni un ele- 
ment obișnuit al vieţii cotidiene. Aceștia vor fi 
mereu conectaţi la rețele cu bandă largă, în 
ubicuitate nomadă. Vor fi utilizaţi pentru asis- 
tența la domiciliu, pentru a ajuta persoanele 
handicapate sau pe cei în vârstă, pe muncitori 
și forţele de securitate; vor servi, mai ales, ca 
„supraveghetori”. În Coreea, de exemplu, unul 
dintre obiectivele formulate deja este ca, în 2015, 
fiecare cămin să fie echipat cu astfel de roboţi, 
care pot îndeplini diferite funcţii casnice. 

Tot înainte de 2030, ubicuitatea nomadă va 
invada toate serviciile industrializate la ora 
actuală: ambalajele pentru produse alimentare, 
îmbrăcămintea, vehiculele și aparatele casnice 
vor deveni și ele „comunicante”. Senzorii inte- 
graţi în materiale, motoare, mașini, produse 
fluide, poduri, clădiri și baraje vor ajuta la supra- 
vegherea în permanenţă și de la distanță a para- 
metrilor solicitaţi. Astfel, produsele, mașinile și 
persoanele vor fi marcate cu o etichetă de iden- 
tificare prin frecvență radio, care va permite 
întreprinderilor să amelioreze calitatea produ- 
selor, productivitatea uzinelor și a reţelelor de 
distribuţie ale acestora. Consumatorii vor putea 
afla totul despre originea și parcursul produse- 
lor, de la materiile prime până la termenul de 
expirare; ei vor fi informaţi de îndată de telefo- 
nul mobil al copilului lor că acesta a intrat pe 
poarta școlii; vor putea comanda de la distanță 
deschiderea automată a ușii domiciliului, punerea 

în funcţiune a aparatelor de uz casnic, cumpă- 
rarea unui produs a cărui lipsă frigiderul o va 
detecta. În vehiculele noi vor fi integrați detec- 
tori de erori, iar acestea vor evolua în funcție 
de gradul de utilizare. Oricine va putea deveni 
student al învățământului la distanţă, fiind înscris 
la o universitate îndepărtată, va putea vizita un 
muzeu fără să fie necesar să se deplaseze, iar 
bolnavii vor putea fi îngrijiţi într-un spital de 
pe un alt continent. 

Odată ce fiecare va fi conectat astfel în spaţiu 
și în timp, ubicuitatea nomadă se va converti, 
în jurul anului 2030, într-o hipersupraveghere 
care, așa cum se va vedea, va fi caracteristica 
următoarei forme a Ordinii economice. 


Îmbătrânirea lumii 


Creșterea economică va favoriza pretutindeni 
în lume prelungirea vieţii. Vom asista -— și asis- 
tăm deja -, cu o intensitate ce variază în funcţie 
de ţară, la o scădere a natalității și la o creștere 
a speranţei de viaţă. De aici rezultă o îmbătrâ- 
nire generală a populaţiei. 

Dacă tendinţa actuală va continua, speranța 
de viaţă în țările dezvoltate va depăși 90 de ani 
în 2025, apoi se va apropia de... un secol. Pe 
de altă parte, odată cu creșterea gradului de 
libertate, în special în rândul femeilor, natali- 
tatea va scădea până la a face imposibilă, în 
numeroase țări, reînnoirea generaţiilor. În Coreea, 
de exemplu, indicele natalității a scăzut de la 
5,1 în anii '50 la 1,5 în 2000; natalitatea va 
scădea chiar și în ţările musulmane, unde rămâne 
cea mai ridicată (în unele regiuni din Orientul 
Mijlociu ea este și acum de șapte copii pentru 
fiecare femeie). 

În 2025, mai mult de 10 milioane de ameri- 
cani vor depăși 85 de ani; numărul celor cu o 
vârstă mai mare de 65 de ani va crește de la 
4% (cât era în 1900) la 33%. Aceștia vor repre- 
zenta 45% în Japonia și 22% în China. În Franţa, 
proporția lor va fi de 33%, iar numărul persoa- 
nelor cu vârste de peste 85 de ani se va dubla 
în următorii zece ani. 

În unele ţări, îmbătrânirea va fi atât de pro- 
nunțată, încât numărul populaţiei va descrește: 
în 2025, populaţia Japoniei va număra cu 20 
de milioane mai puţin, cea a Rusiei va scădea 
cu 15 milioane, iar cea a Germaniei cu 10 mili- 
oane. Populaţia activă europeană se va reduce 
cu 30 de milioane până în 2030. 

Femeile, având mai puţini copii de crescut, 
se vor emancipa mai ușor de sub dominaţia 
bărbaţilor și își vor găsi mai ușor locul în soci- 
etate. Acest fapt va contribui mai ales la evoluţia 
islamismului, așa cum, din aceleași rațiuni, au 
evoluat și celelalte religii monoteiste. Persoanele 
în vârstă vor fi majoritare din punct de vedere 
politic; ele vor impune priorităţile prezentului, 
stabilitatea preţurilor și raportul sarcinilor în 
privința generaţiilor următoare; vor consuma 
produse specifice (cosmetice și dietetice), precum 
și servicii adaptate (spitale, case de sănătate, 
personal pentru asistenţă, cămine de bătrâni). 
Toţi vor consuma mai multe medicamente și 
îngrijiri spitalicești, provocând o creștere masivă 
a cheltuielilor cu sănătatea - și, prin urmare, 
a asigurărilor - din consumul mondial. 

Ponderea finanţării pensiilor va cântări tot 
mai greu pentru persoanele active; astăzi, în 
Europa, fiecare persoană activă contribuie deja 
la un sfert din cuantumul unei pensii. În 2050, 
fiecare va finanța mai mult de o jumătate. 

Pentru menţinerea raportului actual dintre 
persoanele active și pensionari, va trebui acceptată 

fie creșterea impozitelor, fie a natalității, fie a 
imigrației. Acele ţări care-i vor respinge pe imi- 
granţi vor vedea cum populaţia lor scade catas- 
trofal. Cele care-i vor accepta îşi vor vedea 
populaţia transformându-se. În cadrul Uniunii 
Europene, persoanele venite din Africa și urma- 
şii lor ar putea reprezenta, în 2025, până la 
20% din populaţie. La acea dată, 45% din popu- 
lația orașului Bruxelles ar putea fi compusă din 
urmași ai imigranţilor originari din ţări islamice 
şi din Africa. 

O asemenea evoluţie ar implica imense depla- 
sări de populaţie, pe care Statele Unite vor fi, fără 
îndoială, mai bine pregătite decât alte țări să le 
înfrunte sau să le accepte. Ea va impune îndeo- 
sebi o extraordinară ascensiune a orașelor. 


Orașele de mâine 


Cele mai masive migrații se vor înregistra în 
interiorul emisferei sudice: de la ţară înspre 
orașe, de la mizeria rurală înspre mizeria urbană. 
Nici o putere politică (și nici chiar o dictatură, 
cum este cea chineză) nu va reuși să înceti- 
nească această evoluţie. Mutaţiile vin de departe: 
dacă în 1950 existau în lume 80 de orașe cu 
peste un milion de locuitori, numărul acestora 
va fi de 550 în 2015. 

Ascensiunea urbană va deveni pretutindeni 
un fenomen: în 2007, jumătate din populaţia 
globului trăiește deja în orașe.: În 2015, 24 de 
orașe, aproape toate din Sud (dintre care Sâo 
Paulo, New Mexico, Bombay, Shanghai, Rio de 
Janeiro, Calcutta, New Delhi, Seul, Lagos, Cairo), 
vor număra peste 10 milioane de locuitori, în 
condiţiile în care astăzi sunt în număr de 16. 
În 2025, planeta va număra 30 de orașe cu 

peste 10 milioane de locuitori și șapte aglome- 
rări urbane cu peste 20 de milioane; Tokyo și 
Bombay vor avea fiecare aproape 30 de mili- 
oane. Nouă dintre cele mai populate 12 orașe 
din lume vor fi situate în Sud (singurele excepţii 
vor fi Tokyo, New York şi Los Angeles). Între 
2006 și 2025, orașele din China vor trebui să 
primească echivalentul întregii populaţii a Europei 
Occidentale. În 2035, populaţia urbană a emi- 
sferei sudice va fi practic de două ori mai mare 
decât cea actuală, atingând circa patru miliarde 
de locuitori. În 2050, un miliard de oameni vor 
trăi în 50 de orașe din Asia, fiecare numărând 
peste 20 milioane de locuitori, unele chiar mai 
mult de 30 milioane. 

Așadar în treizeci de ani, volumul infrastruc- 
turilor urbane va trebui să crească de trei-patru 
ori, ceea ce, în majoritatea cazurilor, este practic 
imposibil. În câteva orașe, viața va fi totuși 
suportabilă; produse noi — de exemplu, cimentul 
ieftin — și tehnici de construcţie și de microfi- 
nanţare a locuinţelor inovatoare vor permite 
transformarea unor bidonville-uri în piețe ren- 
tabile pentru întreprinderile care vor ști să eva- 
lueze corect situaţia. 

Dacă nu cumva ne imaginăm că evoluţiile 
urbane vor fi mai puţin gigantice decât o arată 
aceste proiecţii liniare și dacă nu cumva sperăm 
că se va asista la o repliere către orașele medii, 
aceste mari aglomerări nu vor fi, în definitiv, 
decât niște alăturări de case precare, lipsite de 
servicii de salubritate, de ceea ce se cheamă 
calitatea vieţii, de servicii de ordine, de spitale, 
grupate în jurul câtorva cartiere bogate, trans- 
formate în buncăre și protejate de mercenari. 
Mafiile vor controla aici imense zone scoase de 
sub jurisdicţia publică, așa cum este cazul, 
printre altele, la Rio, Lagos, Kinshasa ori Manilla. 

Împreună cu câţiva membri ai claselor favori- 
zate, foștii locuitori ai satelor stabiliți aici vor 
fi principalii animatori ai noilor mișcări sociale 
şi politice, care vor revendica schimbări con- 
crete în viața oamenilor. De ei, și nu de mun- 
citori, de funcţionari sau de profesori vor depinde 
marile procese ale evoluţiilor economice, cultu- 
rale, politice și militare ale viitorului. Ei vor fi 
motoarele Istoriei, mai ales ale celui de-al doilea 
și al treilea val al viitorului, despre care va fi 
vorba mai încolo. 

Pentru a fugi de aceste „cetăţi infernale”, 
mulți se vor deplasa, în următorii douăzeci de 
ani, înspre alte ţări din emisfera sudică, în 
căutarea unor clime mai blânde, a unor spații 
mai extinse, a unor orașe mai sigure sau mai 
apropiate de Nord. 

Astfel, mase întregi de chinezi se vor îndrepta 
spre Siberia: Vladivostok este deja într-o mare 
măsură un oraș chinezesc din punct de vedere 
economic, uman și cultural; de asemenea, mai 
mult de jurnătate din populaţia orașului Habarovsk, 
oraș rusesc situat pe fluviul Amur, este origi- 
nară de pe malul sudic al fluviului. În timp ce 
provincia chineză Heilongjiang, de lângă frontiera 
Siberiei, numără tot atâţia locuitori cât Argentina, 
pe un teritoriu cam cât al Suediei, 70% din 
teritoriul rusesc se depopulează, iar terenurile 
agricole, foarte fertile, sunt părăsite. Cei mai 
potriviţi să le repopuleze sunt chinezii: în Urali, 
notabilitățile locale din Sverdlovsk tocmai au 
invitat ţăranii chinezi să cultive 100 000 de 
hectare lăsate în paragină. Acest flux se va 
intensifica prin creșterea numărului de căsătorii 
ruso-chineze; o masă considerabilă de chinezi 
va invada încet-încet Rusia. În total, în 2025, 
Rusia va număra cel puţin 15 milioane de mun- 
citori străini, adică 20% din populaţia activă a 

țării. Slavii vor asista la reapariţia neuitatei 
ameninţări a invaziilor mongole. 

Tot cam pe atunci, adică în jurul anului 2020, 
alte migrații masive vor porni din Africa Centrală 
spre Africa Australă sau de Nord, din Indonezia 
spre Malaysia, din Malaysia spre Thailanda, din 
Bangladesh spre ţările din Golf, din Irak spre 
Turcia și din Guatemala spre Mexic. 

Pentru mulți imigranţi, aceste deplasări nu 
vor fi decât un mod de a se apropia de ţările 
din emisfera nordică. Mase tot mai numeroase 
se vor precipita înspre Occident. În prezent, se 
înregistrează valuri de câteva sute de mii de 
oameni în fiecare lună; vor fi însă milioane și 
apoi zeci de milioane în viitor. Şi nu numai 
dintre cei mai defavorizaţi: toate elitele emisferei 
sudice se vor îndrepta spre Nord. Principalele 
puncte de trecere vor fi frontierele ruso-polo- 
neză, ibero-marocană, turco-greacă, turco-bul- 
gară, italo-libiană și mexico-americană. 

Statele Unite vor continua să fie ţara cea 
mai căutată de emigranţi. În 2006, 1,5 milioane 
de străini au intrat în această ţară, numai 
600 000 făcând-o într-un mod legal; 12 mili- 
oane de persoane, adică o treime dintre imi- 
granţii din America, se află aici cu statut ilegal. 
Jumătate dintre aceștia vin din Mexic, iar o 
treime din America Centrală. Un număr cres- 
când de oameni își vor încerca șansele prin 
tragerea la sorţi, care va decide atribuirea celor 
50 000 de vize americane anual (sunt deja înre- 
gistrate opt milioane de candidaturi, dintre care 
1,5 milioane din Orientul Mijlociu). Peste două- 
zeci de ani, populaţiile hispanică și afroameri- 
cană vor fi aproape majoritare în Statele Unite. 
Elitele lor și cele venite din Asia vor întări forța 
Americii. Dacă tendinţele actuale vor continua, 
populaţia americană va trece de la 281 milioane 

în 2000 la 350 milioane în 2025, iar acest aflux 
demografic va fi suficient pentru a explica de 
la sine prelungirea evoluţiei înregistrate în cadrul 
„inimii” celei de-a noua forme. 

După ce au fost părăsite uneori masiv de 
locuitori care au luat drumul emigrației, ţările 
din sudul Europei vor deveni și ele țări primi- 
toare, regăsindu-și astfel dinamismul, creșterea 
şi mijloacele de finanţare a pensiilor. Alte ţări 
europene — cum ar fl Franţa, de exemplu - vor 
încerca să-i refuze pe imigranții veniţi din Europa 
de Est și din Africa. Şi tot ca Franţa, unele 
dintre ele vor înţelege ceva mai târziu că un 
aflux de populaţie, bine controlat și integrat, 
este chiar condiția propriei supravieţuiri. Marea 
Britanie va deveni și ea o destinaţie majoră, 
îndeosebi pentru imigranții veniţi din țările Europei 
Centrale. Acestea din urmă vor primi, la rândul 
lor, muncitori ucraineni, ei înșiși înlocuiţi în 
Ucraina de ruși, aceștia fiind, la rândul lor, 
înlocuiţi de grupuri masive de chinezi. Așadar 
afluxul de muncitori imigraţi în ţările dezvoltate 
va înlesni finanțarea pensiilor, dar va influenţa 
negativ salariile claselor medii. 

Pe de altă parte, tot mai mulţi oameni vor 
trece dintr-o ţară a emisferei nordice în alta, 
tot din Nord: mai mult de 10 milioane de per- 
soane își vor schimba ţara de reședință în fie- 
care an. Unii o vor face din raţiuni profesionale 
și vor contribui substanţial, câ și în trecut, la 
întărirea ţării lor de origine, ai cărei reprezen- 
tanţi economici, financiari, industriali și cultu- 
rali vor rămâne în continuare. Alţii, din ce în 
ce mai numeroși, vor alege să plece tocmai 
pentru a nu mai depinde de o ţară cu a cărei 
fiscalitate, legislaţie şi chiar cultură nu vor mai 
vrea să aibă de-a face și poate chiar pentru a-și 
pierde urma, pentru a-și schimba identitatea, 

pentru a trăi o viaţă nouă. Astfel, lumea va fi 
tot mai plină de anonimi voluntari; va fi ca un 
carnaval în care fiecare — ca o ultimă libertate — își 
va alege o nouă identitate. 

În sfârşit, zeci de milioane de pensionari se 
vor duce să trăiască, pentru anumite perioade 
sau definitiv, în ţări cu climă mai blândă și cu 
un cost al vieţii mai puţin ridicat, mai ales în 
Africa de Nord. Pentru acești nou-veniţi se vor 
construi orașe întregi, ce vor atrage spitale, 
medici, arhitecţi și avocaţi, care se vor deplasa 
aici alături de clienţii lor. Această stare de fapt 
va dura atâta vreme cât populaţiile autohtone 
îi vor accepta pe noii rezidenți. 

În concluzie, peste 25 de ani, aproximativ 
50 de milioane de oamenii vor lua anual calea 
exilului. Aproape un miliard de persoane vor 
trăi în altă parte decât în tara lor de origine 
sau decât în ţara natală a părinţilor lor. 


Penurii de nedepășit 


Până în prezent, Ordinea economică a reușit 
să scoată întotdeauna la iveală, la momentul 
oportun, ceva cu care să înlocuiască materiile 
prime tot mai rare, uneori cu preţul unor opera- 
ţiuni militare sau printr-o deplasare a „inimii”. 

Așa au putut fi depășite succesiv dispariţia 
terenurilor cultivabile din Flandra, a mangalului 
din Anglia, a grăsimii de balenă în Atlantic, a 
cărbunilor din întreaga Europă. Acoperirea ora- 
șelor cu bălegar de cal, de care se temea lumea 
la sfârșitul secolului al XIX-lea, nu a fost nici- 
odată un fapt real. În ultima sută de ani, mediul 
înconjurător a fost îmbunătăţit considerabil în 
ţările „inimii” și în cele din „zona medie”: aerul 
Londrei, de nerespirat în secolul al XLX-lea, este 


Sfârșitul imperiului american 149 


astăzi mult mai curat, ca și cel al tuturor celor- 
lalte mari centre industriale din ţările bogate. 
De asemenea, penuria de energie, anunţată cu 
regularitate de mai bine de un secol, dispare 
pe zi ce trece. Totuși, de la începutul secolului 
al XVIII-lea, consumul de resurse naturale a 
crescut de treizeci de ori. Numai în ultimii patru- 
zeci de ani consumul de resurse minerale s-a 
triplat, iar de când se utilizează petrolul s-au 
consumat 900 de miliarde de barili. 

Încă înainte de anul 2035, când se va înre- 
gistra aproape o dublare a populaţiei urbane de 
astăzi, această creștere va fi însoţită de o dublare 
a cererii de materii prime. Cu siguranţă, într-o 
zi, fiecare dintre aceste materii prime va deveni 
o raritate, însă ele vor fi încă disponibile la 
sfârșitul secolului XXI, iar cele mai preţioase 
dintre ele, argintul și aurul, vor mai fi disponi- 
bile pentru încă cel puţin două veacuri. Pe de 
altă parte, s-a început reciclarea masivă a deșe- 
urilor industriale, recuperându-se astfel o parte 
importantă a materiilor prime: 40% aluminiu 
din sectorul casnic. lar când acestea vor ajunge, 
în final, rare, lumea va căuta fier, titan și alte 
minereuri în oceane sau chiar pe Lună... 

În privinţa energiei însă, datele sunt mai 
neliniștitoare: în actualul ritm de creștere a 
consumului mai există rezerve de cărbuni pen- 
tru 230 de ani, gaze naturale pentru 70, iar 
petrol pentru numai 50 de ani. În ceea ce pri- 
vește petrolul, insuficiența investiţiilor ar putea 
duce la penurii și la majorări de preţ semnifi- 
cative în jurul anului 2020. 

Însă trebuie luate în calcul și rezervele de 
petrol greu din Venezuela, de nisipuri bitumi- 
noase din Canada și chiar de șisturi bitumi- 
noase. Numai nisipurile bituminoase canadiene 
ar putea da tot atâta energie cât petrolul din 

Arabia Saudită, chiar dacă extragerea lor este 
dezastruoasă din punct de vedere ecologic și 
necesită aporturi energetice considerabile. Extra- 
gerea petrolului din șisturile bituminoase necesită 
cheltuieli sub forma consuinului de cărbune, al 
unor cantități de energie superioare celor care 
ar putea fl obţinute sub formă de petrol... 

Gazele naturale par să se găsească din abun- 
denţă încă mult timp de acum încolo, chiar 
dacă exploatarea lor va necesita investiții masive 
în transport, însoţite de riscuri geopolitice majore; 
în plus, peste douăzeci de ani va fi posibilă 
convertirea, rentabilă din punct de vedere eco- 
nomic, a cărbunilor în gaze și a gazelor în pro- 
duse petroliere, ceea ce va dubla cantitatea de 
petrol disponibilă. Așadar pentru încă un secol, 
disponibilităţile de petrol nu vor constitui decât 
o chestiune de preţ. 

Prin urmare, trecerea la alte energii va fi din 
ce în ce mai necesară. Acolo unde gestionarea 
deșeurilor.radioactive va fi acceptată din punct 
de vedere politic, energia nucleară va fi tot mai 
utilizată; se vor face unele progrese în materie 
de siguranţă, de acceptabilitate și de competi- 
tivitate; peste treizeci de ani, această energie 
va reprezenta 15% din energia primară a lumii. 
Nici energia solară, nici cea eoliană nu consti- 
tuie surse inepuizabile decât din clipa în care 
ele vor putea fi stocate. Biomasa va fi greu de 
dezvoltat la scară mare, în afara posibilității — 
foarte importantă, de altfel — ca ea să-și găsească 
utilizarea în alimentarea automobilelor particu- 
lare. Celelalte surse de energii naturale (geoter- 
mia, energia valurilor, a mareelor) par incapabile 
să răspundă unei cereri semnificative. În sfârșit, 
fuziunea termonucleară, singura ce ar putea 
reprezenta o sursă cvasinelimitată, cu siguranță 
nu va fl practicabilă mai devreme de sfârșitul 

secolului XXI. Privind lucrurile în ansamblu, 
energia va fi din ce în ce mai costisitoare, ceea 
ce va incita la economisirea ei, înlocuind miș- 
carea fizică cu schimburile imateriale. 

Cu mult înainte ca lipsa de energie să înceapă 
să se facă simțită, vor trebui depășite și alte 
penurii, în special aceea a produselor agricole, 
dar şi a pădurilor. Astfel, pentru a hrăni popu- 
laţia planetei, până în 2050, producția agricolă 
va trebui dublată, fiind nevoie de un miliard de 
tone de cereale pe an în plus, deci cu 50% mai 
mult decât în 2006; ca o consecinţă a urbani- 
zării, în fiecare an dispar cinci milioane de hec- 
tare cultivabile; în afară de asta, omenirea a 
redus deja la jumătate potenţialul vegetal ce 
asigura fotosinteza luminii solare. Așadar o pro- 
ducție agricolă suficientă va presupune utilizarea 
unor organisme modificate genetic; însă nimic 
nu ne garantează că acestea nu sunt vătămă- 
toare. Și timpul trece, iar rezervele scad mereu. 

Pădurile vor deveni și ele din ce în ce mai 
rare, devorate de industriile de armare navală, 
apoi de industria hârtiei, de expansiunea agri- 
culturii și a orașelor. Începând cu secolul al 
XVIII-lea, s-au tăiat păduri de pe o suprafaţă a 
globului egală cu suprafaţa Europei. În ultimii 
zece ani ai secolului XX au dispărut jumătate 
dintre rezervele forestiere din vestul Germaniei. 
În fiecare oră este despădurită o suprafaţă egală 
cu suprafaţa a șapte terenuri de fotbal. Japonia, 
primul importator mondial de lemn tropical, 
este responsabilă de o treime dintre aceste dis- 
trugeri. În plus, gazele industriale, oxizii de sulf 
și de azot distrug copacii de la un capăt la 
celălalt al globului şi mai ales fragilele păduri 
de foioase ale „periferiei”. În sfârșit, dezvoltarea 
economiei imaterialului nu va reduce prea curând 
cererea de hârtie pentru produsele imprimate. 

În ritmul actual, peste patruzeci de ani nu.vor 
mai exista păduri decât în locurile unde ele 
vor fi menținute în mod special, adică, pentru 
moment, în Europa și în America de Nord. Această 
dispariţie va fi fatală pentru nenumărate specii 
vii și va pune în pericol însăși supraviețuirea 
omenirii. 

Emisiile de gaze, fenomen imputabil produc- 
ției industriale, constituie o altă amenințare: 
dacă producţia clorofluorocarbonaţilor ce reduc 
grosimea stratului de ozon care învelește atmo- 
sfera pare astăzi sub control, 23 de miliarde de 
tone de carbon (rezultate din combustia cărbu- 
nilor, a petrolului și a gazelor) umplu anual 
atmosfera, încălzind-o. 

La acest fenomen participă și alte emisii de 
gaze, iar situația se agravează tot mai mult: 
China, care trimite în atmosferă de cinci ori mai 
puţin gaz carbonic decât ţările bogate, va con- 
strui timp de treizeci de ani echivalentul unei 
centrale electrice de 1 000 de megawați pe lună; 
astfel, ea va polua atmosfera cu cantităţi “din 
ce în ce mai mari de gaze. Dacă, începând de 
acum și până în 2030, nu se va iniția nici o 
acțiune masivă, la acea dată, emisiile de gaz 
carbonic pe cap de locuitor se vor dubla. 

Acesta este cel mai mare pericol, deoarece 
gazul carbonic emis va duce la o creștere sen- 
sibilă. după părerea celor mai mulţi experţi, a 
temperaturii atmosferei: dacă în ultima sută de 
ani temperatura medie la suprafața globului a 
crescut doar cu o jumătate de grad, ultimii zece 
ani au constituit deceniul cel mai cald din Istorie. 
Fără îndoială că fenomenul este abia la început: 
cercetările cele mai serioase prevăd că, în ciuda 
extremei variabilități a climei, Terra se va încălzi 
cu două grade până în 2050 și cu cinci grade 
până în 2100. Consecințele acestui fapt sunt 
deja vizibile: calotele polare au început să se 

topească, cel puţin în nord; viteza de topire a 
ghețarilor a crescut cu 250% între 2004 și 2006, 
ghețarii din Groenlanda, a doua sursă de apă 
dulce a lumii, se reduc foarte rapid; din 1990 
până în 2006 au dispărut trei milioane de kilo- 
metri cubi de gheaţă din cele opt care existau 
la Polul Nord; nivelul oceanelor crește cu doi 
milimetri pe an și, până în 2050, va crește cu 
cel puţin 12 centimetri, poate chiar cu 50. Ultima 
oară când s-au înregistrat temperaturi atât de 
ridicate a fost pe la mijlocul pliocenului, acum 
trei milioane de ani, când nivelul oceanelor era 
cu 25 de metri mai mare decât astăzi. 

Catastrofele naturale se vor ţine lanţ, iar 
consecinţele financiare pe care le vor genera vor 
fi enorme. Întrucât diferențele dintre tempera- 
turi vor fi din ce în ce mai evidente, în natură 
se vor produce alterări foarte importante: arborii 
vor crește mai repede și vor fi mai fragili; vor 
fi mai mulți stejari și mai puţini fagi; vom întâlni 
greieri până și în Scandinavia, precum și călu- 
gărițe și fluturi mediteraneeni; planctonul va 
migra spre nord, urmat de peștii care se hră- 
nesc cu el, ducând la dispariţia păsărilor marine 
intiofage. Mult mai grav este faptul că nume- 
roase regiuni de coastă vor putea deveni de 
nelocuit, în condiţiile în care șapte dintre pri- 
mele zece orașe mari ale lumii sunt porturi, iar 
o treime din populaţia lumii locuiește pe litoral. 
Deșertul african va progresa anual cu o supra- 
față egală cu cea a Belgiei; două miliarde de 
oameni vor trăi în zone amenințate de deșert, 
dintre care 700 de milioane numai în Africa. 
Cincisprezece milioane de locuitori au trebuit 
deja să-și părăsească satele, devenite de nelocuit. 
Conform Înaltului Comisariat pentru Refugiaţi al 
Naţiunilor Unite (ICR), numărul acestor exilați 
va fl de zece ori mai mare în 2050. 

Emisiile de gaz carbonic și de alte gaze polu- 
ante nu se vor reduce cu ușurință. Țărilor din 
Nord le va veni greu să-și modifice modul de 
trai, iar cele din Sud vor refuza multă vreme 
orice restricţii, susținând că ele nu vor face 
decât să protejeze bogăţia și confortul Nordului. 
Brazilia va continua să ardă pădurea amazoni- 
ană, atâta vreme cât ţările industrializate nu-și 
vor reduce substanţial propriile emisii de gaz 
carbonic. Singurele acorduri internaţionale refe- 
ritoare la acest subiect, semnate la Tokyo în 
1999, nu vor avea, practic, nici un efect asupra 
acestor evoluţii. Schimbarea nu va fi sensibilă 
decât atunci când ţările din emisfera nordică 
vor înţelege extrema gravitate a acestor conse- 
cinţe şi când cele din Sud vor înţelege că inves- 
tiţiile venite din Nord se vor reduce ca șagrinul 
dacă nu fac efortul de a-și micșora consumul 
energetic. Aceasta va începe, cum vom vedea în 
capitolul următor, printr-o foarte viguroasă acţi- 
une a pieţei, sub presiunea companiilor de asi- 
gurări și a opiniei publice. 

Seceta va avea o altă consecinţă: apa pota- 
bilă va deveni și mai rară. În acest sens, cifrele 
sunt mai mult decât convingătoare: jumătate 
din cursurile de apă ale lumii sunt deja grav 
poluate din cauza producţiei industriale, agri- 
cole şi urbane. Omenirea a consumat deja 80% 
din resursele sale de apă dulce naturală. N-au 
mai rămas decât 8 000 m? de apă potabilă pe 
cap de locuitor pentru fiecare an, față de 15 
000 m? în 1900. Mai mult de 1,5 miliarde de 
oameni au cu greu acces la apă potabilă, iar 
3,5 miliarde, la o apă sănătoasă. Peste 200 de 
milioane de oameni se îmbolnăvesc în fiecare 
an de holeră în urma consumului de apă con- 
taminată. Apa poluată ucide 15 000 de persoane 
în flecare zi, provocând sute de maladii. Această 

situaţie, deja foarte îngrijorătoare, se va înrău- 
tăţi: în 2025, jumătate din populaţia globului 
se va confrunta cu lipsa apei potabile, mai ales 
în Africa, Orientul Mijlociu și în sudul Asiei. 
Până în 2040, cantitatea de apă potabilă dis- 
ponibilă pe cap de locuitor va scădea cu încă 
o jumătate, trecând de la 8 000 la 4 000 m? pe 
an. Cazul fâșiei Gaza este elocvent din acest 
punct de vedere: aici apa din puțuri este atât 
de exploatată, încât pânza freatică se umple 
direct din mare, ea însăși poluată de apele uzate 
deversate, 40% dintre locuitori neflind racordați 
la nici un sistem de canalizare. Orice soluţie pe 
termen lung, în Gaza sau în altă parte, va nece- 
sita un sistem de salubritate urbană mai efici- 
ent, desalinizarea apei. de mare și o mai bună 
gestionare a rezervelor de apă dulce. De fapt, 
ar exista apă dulce în cantităţi suficiente pentru 
20 de miliarde de persoane, dacă sistemele de 
preluare a apelor de către industrie şi agricul- 
tură ar fi mai atent supravegheate, dacă cei 70 
de miliarde de dolari alocaţi anual producerii, 
distribuirii și gestionării apei dulci s-ar dubla, 
dacă s-ar pune la punct un sistem eficient de 
desalinizare a apei marine, de 35 de ori mai 
mare ca volum decât apa dulce. Ca și în cazul 
tuturor celorlalte materii prime, acest fapt va 
implica o creștere masivă a preţului pentru con- 
sumator sau pentru contribuabil. În capitolul 
următor vom vedea cum va dezvolta primul val 
al viitorului aceste tehnologii adaptate. 

În sfârșit, diversitatea animală și vegetală 
pare să se reducă din cauza efectelor combinate 
ale degradării naturii. Circa 10 000 de specii 
dispar în fiecare an, din cele 1,75 milioane cunos- 
cute deja și din cele 14 milioane care par să 
existe. Un sfert dintre speciile de mamifere sunt 
pe cale de dispariţie; a zecea parte dintre recifele 

de corali, fără de care nici o formă de viață 
terestră n-ar fl fost posibilă, este deja iremedi- 
abil condamnată; o altă treime este serios ame- 
nințată cu dispariţia în următorii treizeci de 
ani; pisica-de-mare, de exemplu, este pe cale 
să dispară, precum și patru dintre cele șapte 
specii de broască-ţestoasă de mare; la nivel 
mondial, numărul căluţilor-de-mare s-a redus 
la jumătate în ultimii cinci ani; 80% dintre 
unele specii de rechini au dispărut deja de zece 
ani; morunul ar putea dispărea definitiv înainte 
de sfârșitul secolului, iar tonul roșu a devenit 
tot mai rar. În total, numărul speciilor de ani- 
male s-ar putea reduce cu 90%, așa cum s-a 
mai întâmplat în două rânduri în istoria plane- 
tei (mai întâi în urmă cu 250 milioane de ani, 
apoi acum 65 milioane de ani, când au dispărut 
dinozaurii și au apărut mamiferele). Așadar dis- 
pariţia a jumătate dintre speciile vii înainte de 
sfârșitul secolului XXI nu trebuie ignorată și nu 
este deloc sigur că specia umană va supraviețui. 

La fel ca în trecut, s-ar putea să apară unele 
tehnologii care să contracareze efectele acestor 
penurii. Printre altele, ele ar trebui să permită 
reducerea consumurilor energetice, să ajute 
comunităţile să se debaraseze de deşeuri, să 
stimuleze: regândirea orașului și a transportu- 
rilor. 


Epuizarea tehnologică 


Două progrese tehnologice au asigurat până 
acum expansiunea celei de-a noua forme: pri- 
mul a permis creșterea continuă a posibilităţii 
de stocare a informaţiei graţie microprocesoa- 
relor, iar al doilea a permis stocarea energiei în 
baterii. În jurul anului 2030, aceste două progrese 

își vor atinge limitele: legea lui Moore (dublarea 
capacităţilor microprocesoarelor la fiecare 18 
luni) va atinge limita ei fizică; în mod similar, 
capacitatea-limită de stocare pentru bateriile cu 
litiu va fi și ea atinsă. 

Și dinamica inovaţiilor din alte domenii pare 
să încetinească: industria automobilului, pre- 
cum și cea a echipamentelor casnice stagnează; 
telefonul mobil și internetul aproape că n-au 
progresat în ultimii 15 ani; genetica bate pasul 
pe loc, iar noile medicamente întârzie să apară; 
au încetinit și progresele din agricultură, iar 
noile energii se lasă așteptate. În același timp, 
proliferează formele falsului progres: calcula- 
toarele personale sunt inutil de performante, 
iar automobilele sunt prea complexe. Un calcu- 
lator portabil din zilele noastre este de 10 ori 
mai puternic și de 10 ori mai scump decât cele 
care ar putea satisface astăzi necesitățile consu- 
matorului. 

Așadar pentru a răspunde nevoilor de energie, 
apă, materiale, produse alimentare și vestimen- 
tare, mijloace de transport și de comunicaţie, 
pentru a elimina deșeurile, în creștere propor- 
țională cu înmulţirea masivă a populaţiei, vor 
trebui rezolvate probleme științifice astăzi încă 
insolubile, după care vor trebui puse la punct 
tehnologii și sisteme logistice eficiente din punct 
de vedere industrial, practicabile din punct de 
vedere financiar și acceptabile din punct de 
vedere social. 

Vor trebui realizate mai ales progrese de impor- 
tanţă majoră în miniaturizarea unui număr mare 
de procese; nu îngrămădind tot mai multă ener- 
gie și informaţie în spaţii din ce în ce mai 
restrânse, ci utilizând microuniversul, viu sau 
nu, ca pe o mașină. Trebuie, în mod deosebit, 
să se reușească modificarea seminţelor agricole, 

încât culturile să consume mai puţină apă, mai 
puţine îngrășăminte și mai puţină energie;. tre- 
buie să se reușească stocarea hidrogenului gazos 
în nanofibre, pentru a fabrica, în condiţii eco- 
nomice rezonabile, baterii cu hidrogen sub înaltă 
presiune, iar apoi motoare hibride care să pro- 
ducă hidrogen în flux continuu prin electroliză. 
Biotehnologiile și nanotehnologiile sunt ambițiile 
valurilor tehnologice care se anunţă, dar vala- 
bilitatea, practicabilitatea, securitatea și accep- 
tabilitatea lor politică și socială nu vor fi reale 
înainte de anul 2025, 

În plus, pentru a răspunde cerinţelor pieţelor 
financiare, laboratoarele de cercetare ale între- 
prinderilor private își vor pune din ce în ce mai 
puţin în circulaţie rezultatele și își vor asuma 
tot mai puţine riscuri. În general, întreprinderile 
industriale vor fi tot mai puţin tentate să-și 
asume riscuri investind în industrie, preferând 
beneficiile speculaţiei financiare în locul celor 
ale tehnicii, mult mai hazardate. 

În sfârșit, există un factor ce pare de nede- 
pășit și de durată: timpul. 


O singură criză reală: lipsa de timp 


Producerea de obiecte pentru piaţă va lua 
oamenilor și din ce în ce mai puţin: timp; de 
asemenea, ei vor petrece tot mai puţin timp la 
locul de muncă, la făcut curăţenie și la masă. 
Dimpotrivă, produsele de pe piaţă vor fi din ce 
în ce mai cronofage. Proporţional cu dimensiu- 
nile orașului, va crește în primul rând timpul 
alocat transportului. Odată devenit multifunc- 
țional, timpul va integra, într-un anumit fel, și 
consumul, și munca: pe durata transportului, 
oamenii vor consacra tot mai mult timp comu- 
nicării, informării, vizionării de filme, jocului și 

vor asista la spectacole. De asemenea, mulți 
vor putea să asculte muzică sau o carte audio, 
să urmărească un spectacol în direct, toate 
acestea chiar în timp ce muncesc. Muzica va 
deveni tot mai mult marea consolatoare pentru 
toate necazurile, doliile, singurătatea sau dis- 
perarea existenţei. 

În ciuda'acestor aglutinări, pentru mulţi va 
fi tot mai clar că nu vor avea niciodată timp să 
citească până la capăt, să înțeleagă tot, să vizi- 
teze tot, să înveţe tot: cum volumul de cunoș- 
tinţe disponibile se dublează în ritmul actual la 
fiecare şapte ani, iar în 2030 se va dubla la 
fiecare 72 de zile, timpul necesar pentru a f 
informat, pentru a învăţa, pentru a deveni și a 
rămâne „competitiv” va crește și el în mod pro- 
porțional. La fel se va întâmpla în privinţa tim- 
pului necesar îngrijirii şi întreţinerii. Doar timpul 
alocat pentru a dormi și pentru a iubi va rămâne 
același. 

Pentru a ocoli acest obstacol care limitează 
consumul, Ordinea economică a stimulat încă de 
la început stocarea obiectelor cronofage — cărți, 
discuri și filme - într-o formă materială, iar în 
zilele noastre, într-una virtuală: acumulări neli- 
mitate, iluzorii, fără nici o legătură cu posibilitatea 
de a face uz de ele. Ca și cum această stocare ar 
servi să dea fiecăruia iluzia că nu va muri înainte 
de a fi citit toate aceste cărţi, de a fi ascultat toate 
aceste melodii, de a fi trăit tot acest timp stocat 
în ele. Zadarnic. De altfel, viitoarele opere de artă 
vor gravita tot mai mult în jurul acestei teme a 
timpului, devenită obsesie. 

Omenirea va înţelege în sfârșit că timpul 
este, de fapt, singura realitate într-adevăr defi- 
citară: nimeni nu este în stare să-l fabrice, 
nimeni nu-l poate vinde pe cel de care dispune 
și nimeni nu se pricepe să facă provizii de timp. 

Desigur, unii se vor strădui să producă puţin 
timp prelungind durata vieţii. Vor miza pe o 
durată medie de 120 de ani, combinând-o cu o 
săptămână de lucru de 25 de ore. 

Pentru a merge mai departe, vor trebui forțate 
bariere a priori de netrecut, reducând timpul 
necesar unor funcţii inerente vieţii, cum ar fi: 
nașterea, somnul, învățătura, îngrijirile, iubirea 
și luarea unei decizii. De exemplu, va trebui 
imaginată zămislirea unui copil în mai puţin de 
nouă luni; el va trebui să înveţe să meargă în 
mai puţin de un an și va trebui să înveţe să 
vorbească în mai puţin de trei mii de ore. 

Alţii vor sfârși prin a descoperi că libertatea 
însăși - obiectiv major al omului încă de la 
începuturile Ordinii economice - nu este, de 
fapt, decât iluzoria manifestare a unui capriciu 
în interiorul închisorii timpului. 

Atunci va începe marea criză a acestei forme. 


Sfârșitul celei de-a noua forme 


A noua formă va reuși așadar, cel puţin până 
în 2025, să-și asigure o producţie agricolă pro- 
prie, să-și protejeze industriile de vârf, să pună 
la punct noi tehnologii, să crească productivi- 
tatea serviciilor, să-și modernizeze sistemele de 
înarmare, să-și apere zonele comerciale, să garan- 
teze accesul la materiile prime, să-și asigure 
influenţa strategică. În tot cursul acestei peri- 
oade, California va rămâne o „inimă”, iar Statele 
Unite își vor păstra avansul tehnologic prin 
comenzi publice masive făcute întreprinderilor 
strategice, mai ales militare, finanţate de un 
buget al cărui deficit, din ce în ce mai abisal, 
va rămâne acoperit de împrumuturi internați- 
onale. Washingtonul va menţine relaţii de bună 
înţelegere cu Europa și cu Cei 11, astfel încât 

aceștia vor continua să subscrie la împrumu- 
turile Statelor Unite și să contribuie la cheltu- 
ielile lor pentru apărare. În particular, Statele 
Unite nu vor face nimic pentru a cere o reeva- 
luare masivă a monedelor acestor țări, mai ales 
a celei chinezești, ceea ce ar meţine totuși oferta 
de locuri de muncă de pe teritoriul american la 
cote atrăgătoare. Ca și europenii, o parte a Celor 
11 vor accepta această alianţă, care le va per- 
mite continuarea ascensiunii fără a trebui să 
consacre sume excesive pentru propria apărare. 
Statele Unite vor continua să acorde asistenţă 
guvernelor aliate, să combată influenţa politică 
și socială a adversarilor lor, să le ajute la popu- 
larizarea modelului de dezvoltare și a idealului 
de libertate individuală, valoarea supremă a 
Ordinii economice. 

Programul pentru următorii douăzeci de ani 
a început deja să fie pus în aplicare. El a fost 
perfect rezumat de președintele american în 
discursul său inaugural din ianuarie 2005: „Conti- 
nuăm să avem o încredere absolută în triumful 
libertăţii... În decursul istoriei, justiţia a cunos- 
cut perioade de flux și de reflux, dar direcţia ei 
este vizibilă, definită de libertate și de Înteme- 
ietorul libertăţii”. Întreaga ideologie a Ordinii 
economice și a celei de-a noua forme este per- 
fect rezumată în aceste câteva cuvinte. 

Numai că, de la un an la altul, de acum 
până în 2030, cea de-a noua „inimă” va avea 
de înfruntat, ca și precedentele, dificultăți glo- 
bale asemănătoare celor evocate în capitolele 
anterioare, precum și provocări specifice din ce 
în ce mai costisitoare, care vor antrena declinul 
și apoi dispariţia celei de-a noua forme. 

Provocarea va veni mai întâi din partea între- 
prinderilor virtuale; dacă internetul este astăzi, 
fără excepţie, o colonie americană în care se 

vorbește engleza și ale cărei resurse sunt dre- 
nate spre patria-mamă, acest al șaptelea „con- 
tinent” își va dobândi într-o zi independenţa. 
El va deveni o putere în sine, o entitate auto- 
nomă, obţinând profit și în afara spaţiului ame- 
rican. Noi puteri din domeniul finanţelor, al 
informaţiei, al divertismentului și al formării 
vor acţiona împotriva puterii politice și culturale 
americane. Ele vor face să apară o nouă diver- 
sitate, ce va repune în discuţie dominaţia eco- 
normică, politică, ideologică și estetică americană 
asupra democraţiei de piaţă. Va deveni tot mai 
evident că poţi fi democrat și în favoarea eco- 
nomiei de piaţă fără a vorbi neapărat engleza 
și fără a crede în supremația naturală și defi- 
nitivă a imperiului american. 

În faza următoare, întreprinderi realmente 
americane se vor detașa ele însele de America. 
Supuse, în numeroase sectoare, concurenţei tot 
mai acerbe din partea unor întreprinderi și cen- 
tre de cercetare din lumea largă, industriile 
strategice americane își vor delocaliza producţia 
și cercetările. Ca și întreprinderile din cadrul 
altor „inimi” anterioare lor, aceste firme vor 
înțelege, în final, că interesele lor comerciale nu 
se mai confundă cu cele ale guvernului lor, a 
cărui imagine tot mai degradată va dăuna vân- 
zării produselor. Ele vor încerca mai întâi să 
obţină de la Casa Albă o atitudine mai conformă 
cu nevoile consumatorilor din toată lumea; apoi, 
dezamăgite, se vor distanţa de administraţie, 
vor investi mai puţin în universităţile și în spi- 
talele americane și vor crea mai puţine locuri 
de muncă în Statele Unite. Unele vor trece chiar 
sub controlul unor fonduri de investiţii străine, 
cu naţionalitate imposibil de precizat. Acestea 
își vor acumula profiturile în paradisuri fiscale, 
făcându-i pe acţionarii americani să piardă 

esențialul profitului, lipsind și statul american 
de grosul încasărilor sale fiscale. Astfel, tot mai 
concentrat în jurul anumitor instituţii de asi- 
gurări și al unor fonduri de acoperire a riscu- 
rilor tot mai hazardate, pretinzând o rentabilitate 
tot mai ridicată, întregul sistem financiar va fi 
periclitat. 

Frustrările economice ale salariaţilor se vor 
resimți -tot mai acut pretutindeni în America. 
Clasa de mijloc, principalul actor al democraţiei 
de piaţă, va recădea în starea de precaritate de 
care crezuse că a scăpat prin disocierea de clasa 
muncitoare; de îndată ce cadrele nu-și vor mai 
revendica apartenenţa de clasă, muncitorii vor 
fi sărăciţi, funcţionarii vor fi hărțuiţi, familiile 
vor rămâne fără alocaţii, proprietarii vor fi înglo- 
daţi în datorii, consumatorii vor fi dezamăgiţi, 
clienții vor fi revoltați, minoritățile vor fi frustrate, 
credincioșii revoltați vor clama insondabilitatea 
singurătăţii lor, vor fi denunţate enormitatea 
nedreptăţilor, violenţa inegalităților și dezinte- 
grarea comunităţii. Concentrarea populațiilor în 
oraşe va determina aici nevoi tot mai mari de 
servicii de salubritate, de școli și spitale, de 
numeroase servicii colective tot mai greu de 
finanțat prin impozitele a căror insuficiență va 
duce la tulburări în rândul minorităților. De 
altfel, dezastrul provocat de uraganul Katrina 
în 2005 a revelat inegalitatea structurală a ser- 
viciilor publice americane și a arătat incapaci- 
tatea lor de a-și gestiona propriile probleme de 
infrastructură. 

Salariile americanilor vor scădea neîncetat 
din cauza concurenţei reprezentate de munci- 
torii străini și a delocalizării întreprinderilor. 
Decalajele dintre veniturile muncitorilor și cele 
ale bogătașilor vor repune în discuţie legitimi- 
tatea visului american. 

Cheltuielile pentru energie, apă, sănătate, 
educaţie, securitate, pensii și protecţia mediului 
vor prelua o parte crescândă din venitul fiecă- 
ruia. Finanţarea deficitului interior și a celui 
exterior va deveni tot mai problematică. Dolarul 
american va ajunge o monedă mai mult politică 
decât economică, ceea ce va stopa utilizarea lui 
de către alte state, mai ales din America Latină 
și din Orientul Mijlociu; or, această utilizare este 
totuși esenţială forței Statelor Unite. Rentabilitatea 
capitalului nu va putea fi menţinută decât în 
mod artificial, prin creșterea continuă a valorii 
activelor. 

Pretutindeni, în America Latină, în Europa, 
în Africa, în Asia și în Orientul Mijlociu, modelul 
californian va fi, prin 2025, repus în discuţie, 
iar dominaţia americană va fi respinsă. Modelul 
democraţiei de piaţă va fi, la rândul său, tot mai 
contestat, chiar și pe terenul unde și-a dobândit 
succesul; vor apărea mici state totalitare perfect 
adaptate sistemului, iar democraţia de piaţă nu 
va mai fi sinonimul exclusiv al succesului eco- 
nomic și nici al eficacităţii ecologice. 

Așadar prin 2025 sau 2030, Statele Unite 
nu vor mai fi în stare să păstreze pe teritoriul 
lor cea mai mare parte a profiturilor realizate 
de întreprinderile sale; cheltuielile de organi- 
zare, atât interne, cât și externe, vor crește atât 
de mult, încât deficitul structural al balanței de 
plăţi americane va deveni insurmontabil. Asia, 
care va mai asigura o vreme partea cea mai 
însemnată a finanţării Statelor Unite, la un 
moment dat, va avea nevoie de aceste resurse 
pentru a reduce inegalităţile dintre propriile regi- 
uni, pentru a lupta împotriva tulburărilor urbane, 
pentru a-și pune la punct propriul sistem de 
asigurări sociale și de pensii. Beijingul va decide 
să nu mai finanţeze la preţuri dezavantajoase 

deficitul american și chiar să-și repatrieze capi- 
talurile investite în titluri americane. Și alte 
bănci centrale străine vor începe să-și echili- 
breze rezervele în alte devize. Trezoreria ameri- 
cană va fi nevoită să propună un randament 
mult mai ridicat pentru propriile împrumuturi, 
mărind pentru americani costul noilor contracte 
de vânzări pe bază de credit, al împrumuturilor 
ipotecare și al datoriilor indexate pe indicatori 
variabili, cum ar fi cărțile de credit. Familiile 
americane vor fi nevoite să-și vândă locuinţele 
cu care și-au garantat împrumuturile; preţul 
tranzacţiilor imobiliare va scădea masiv; pira- 
mida creditului care are la bază valoarea locu- 
ințelor americanilor se va prăbuși. Familiile care 
s-au îndatorat vor ajunge insolvabile. Companiile 
de asigurări vor pretinde plata primelor de asi- 
gurare. Statul federal va fi incapabil să vină în 
ajutorul celor mai slabi, fiind el însuși paralizat, 
ca de altfel întregul sistem financiar american. 
Ritmul producției se va încetini, iar șomajul va 
atinge proporții nemaiiritâlnite până atunci. Însă 
criza ar putea fi declanșată, într-o formă mult 
mai directă, și de incapacitatea sistemului finan- 
ciar de a păstra fondurile încredințate, care vor 
fi plasate tot mai speculativ în fonduri gestio- 
nate pe internet începând cu paradisurile fis- 
cale. Rentabilitatea capitalurilor nu va mai putea 
fi menţinută prin creșterea valorii activelor. Va 
izbucni criza financiară. 

Toate acestea seamănă cu ceea ce s-a întâmplat 
în trecut la Veneţia, Genova, Anvers, Amsterdam, 
Londra, Boston și New York, însă într-o altă 
formă. 

Prin 2030, California va înceta să mai fie cen- 
tnul de atracţie al clasei creative, al realizării și 
finanţării lansării principalelor inovaţii industriale. 
Celei de-a noua forme îi va fi trecut vremea. 

Statele Unite ar putea deveni atunci fie o 
social-democraţie de tip scandinav, fie o dicta- 
tură, poate chiar una după cealaltă. N-ar fi 
pentru prima oară când ar avea loc o asemenea 
surpriză: primul lider politic ce a recurs la prin- 
cipii care să permită ieșirea din criza celei de-a 
opta forme a fost Mussolini; al doilea a fost 
Hitler. lar Roosevelt a fost al treilea. 

Pe o cale sau alta, ar putea vedea atunci 
lumina zilei cea de-a zecea formă a Ordinii 
economice. 


Este posibilă a zecea formă 
economică? 


În timpul fiecăreia dintre cele nouă mutații 
precedente ale Ordinii economice, anumite redre- 
sări, ameliorări momentane sau rezistențe au 
putut da contemporanilor sentimentul că forma 
respectivă, oricât de ameninţată ar fi fost, nu 
putea să dispară și că „inima” din acel moment 
va rămâne pentru totdeauna capitala lumii. 

Deseori, puterea a trecut chiar în alte mâini, 
fără să-și fi dat seama cineva din „inima” aflată 
în declin sau din jurul ei de acest lucru: foștii 
stăpâni continuau să creadă că ei dominau 
lumea cu produsele și cultura lor, cu diplomaţia 
și cu armatele lor, când, de fapt, ei intraseră 
într-o ireversibilă decadenţă, iar alţii le luaseră 
deja locul. Așa s-a întâmplat la Bruges, Veneţia, 
Londra, Boston sau New York, la timpul lor, și 
la fel se va întâmpla cândva în California. 

Totuși, dacă istoria are un sens, peste cel 
puţin treizeci de ani, când a noua formă a Ordinii 
economice va dispărea, epuizată de eforturile 
depuse pentru a lupta împotriva adversarilor, ea 
va lăsa locul unei alte forme, cu o altă „inimă”, 

cu alte tehnologii și alte raporturi geopolitice 
între continente. 

Astfel, întreaga istorie povestită în detaliu în 
capitolele anterioare își află justificarea, întru- 
cât acest fapt ne permite să trasăm cu precizie 
conturul viitorului. 

Dacă, într-adevăr, această a zecea formă se 
va asemăna cu cele nouă anterioare, ea va face 
să apară noi echilibre între naţiuni; va extinde 
libertatea moravurilor; noile tehnologii vor per- 
mite reducerea și mai consistentă a timpului 
necesar producţiei de alimente, îmbrăcăminte, 
mijloace de transport şi de divertisment; plasa- 
mentele industriale vor redeveni rentabile; noile 
servicii vor fi transformate în produse industri- 
ale; alți muncitori vor intra în zona salariilor 
precare; energii noi le vor înlocui pe cele deve- 
nite rare; tot mai multe bogății vor ajunge să 
fie concentrate în mâinile a tot mai puţini pri- 
vilegiați; consumatorii și cetăţenii în general vor 
dispune de o și mai mare varietate de opţiuni, 
ceea ce va impune însă muncitorilor noi forme 
de alienare. 

„Inima” acestei a zecea forme va trebui să 
fie, încă o dată, o regiune vastă, în jurul unui 
mare port - sau aeroport -, care să domine 
rețelele comerciale ale planetei. În această nouă 
„inimă”, un climat relațional deosebit de liberal 
și dinamic va trebui să permită unei clase cre- 
ative să pună în aplicare, în beneficiul ei, idei, 
tehnici și valori capabile să aducă o soluţie 
provocărilor cu care se va confrunta Ordinea 
economică (adică reducerea, de această dată, a 
costurilor pentru sănătate, educaţie și securi- 
tate) și să ducă la apariţia unor noi obiecte de 
consum necesare relansării creșterii mondiale. 

Cel mai verosimil ar fi ca această a zecea 
„inimă”, dacă apare, să fie situată, pentru a 

patra oară, undeva tot pe teritoriul Statelor 
Unite ale Americii, pentru că această ţară va 
rămâne, chiar și după criza din 2025, prima 
putere militară, tehnologică, financiară și cul- 
turală din lume; de asemenea, pentru că ea va 
constitui, fără vreo concurență imaginabilă, cea 
mai mare piaţă și cel mai sigur refugiu pentru 
elite și pentru capitaluri. Pentru că Washingtonul 
va rămâne capitala politică a lumii și pentru că 
armata americană va continua să fie, de departe, 
prima putere militară a planetei. Pentru că, în 
sfârșit, America își va reface într-o zi finanţele, 
regăsind mijloacele — așa cum a făcut-o cu auto- 
mobilul, apoi cu echipamentul casnic și, în sfâr- 
şit, cu obiectele nomade - pentru a relansa 
dezvoltarea prin producerea industrială a unor 
noi obiecte. 

De asemenea, dacă un nou oraș american 
va trebui să devină cea de-a zecea „inimă”, aceasta 
va fi, fără îndoială, tot un oraș situat pe coasta 
Californiei, care va rămâne, cu siguranţă, pen- 
tru încă cel puţin 50 de ani, statul cel mai 
dinamic, pe ţărmul celui mai frecventat ocean 
al planetei. Nici un alt stat american nu va fi 
în situaţia să rivalizeze cu California: statul New 
York va fi în continuare prea slăbit din punct 
de vedere industrial, în vreme ce Texasul, izolat, 
va fi prea lipsit de infrastructuri. 

Cea de-a doua „inimă” californiană (așa cum 
au existat două „inimi” succesive pe coasta de 
est, Boston și New York) va fi situată probabil 
mai la sud, spre frontiera mexicană, deci în 
vecinătatea unei alte ţări mari, a unuia dintre 
cele mai dinamice porturi la Oceanul Pacific 
(San Diego), nu departe de centrele industriilor 
de apărare, spaţiale, de telecomunicații și micro- 
electronică, de cele mai importante centre ale 
biotehnologiilor și nanotehnologiilor (La Jolla), 

de unele dintre cele mai bune universităţi din 
lume (Stanford și Berkeley), unde tineri suprado- 
taţi din întreaga lume vor veni să-și facă studiile. 
Această a zecea „inimă”, realizând noi produse 
industriale care să răspundă nevoilor viitorului, 
se va întinde de fapt din nordul Mexicului până 
în vestul Canadei. 

Totuși, după părerea mea, există puţine șanse 
ca o astfel de schemă să aibă succes: peste 20 
sau 30 de ani, în momentul crizei finale a celei 
de-a noua forme, Statele Unite vor fi prea obo- 
site — de putere, de ingratitudinea celor cărora 
le-au asigurat securitatea și care, pe deasupra, 
se vor mai considera și victime. Ele vor avea 
nevoie de o perioadă de respiro, în care să se 
ocupe de ele însele, să-și restaureze finanţele, 
să-și lingă rănile, să amelioreze bunăstarea pro- 
priilor locuitori, să se preocupe de propriile pro- 
bleme și, mai ales, să-și apere propriul teritoriu. 
Ele nu vor mai vrea să-și asume, nici militar, 
nici financiar, sarcinile inerente dominaţiei „ini- 
mii”. Nu vor vrea să-și asume nici riscul unui 
război la ele acasă. Nu vor mai fi tentate să 
gestioneze afacerile lumii, ce va rămâne dincolo 
de aria de interes a finanţelor, armatei și diplo- 
maţiei lor. Armatele lor vor deveni prin excelenţă 
defensive. De altfel, încă de pe acum, liderii de 
la Washington nu mai justifică prezenţa trupelor 
americane în afara propriului teritoriu decât 
prin necesitatea apărării teritoriului naţional şi 
a protejării cetăţenilor americani. 

America va rămâne totuși o foarte mare putere. 
Din proprie iniţiativă, și nu din resemnare sau 
din obligaţie, ea nu va mai fi nici imperiu domi- 
nant, nici „inima” Ordinii economice. 

Evident, i-ar fi greu oricui să precizeze data 
precisă a acestei renunţări. Istoria ne învaţă că 
durata de viaţă a imperiilor este din ce în ce 

mai scurtă: Imperiul Roman de Răsărit a durat 
1 058 de ani; Sfântul Imperiu Roman de Națiune 
Germană - 1 006 ani; imperiile din Orient - cam 
400 de ani fiecare; Imperiul Chinez - mai puţin 
de trei secole; imperiile persan, mongol și cele 
europene - între două și trei secole; Imperiul 
Olandez - două secole și jumătate; Imperiul 
Britanic - un secol; Imperiul Sovietic - 70 de 
ani; tentativele japoneză, germană și italiană, 
chiar mai puţin. Statele Unite, imperiul domi- 
nant de aproximativ 120 de ani, adică ceva mai 
mult decât media imperiilor celor mai recente, 
vor înceta curând să mai domine lumea. 
Această perspectivă poate părea de necon- 
ceput pentru mulţi. Astăzi, cea mai mare parte 
a liderilor americani mai cred că imperiul ame- 
rican va fi etern; pentru ei, America este, la 
urma urmei, o democraţie și nu un imperiu; ea 
ar fi investită cu o misiune salvatoare la scara 
întregii omeniri. Ei se comportă ca și cum tim- 
pul, adică Dumnezeu, n-ar servi decât interesele 
lor; ca și cum America, invulnerabilă și fără 
să-și reproșeze nimic, ar mai rămâne stăpâna 
lumii pentru încă multe veacuri. Mulţi oameni 
de altă naţionalitate din anturajul lor, inclusiv 
unii dintre cei mai înverșunaţi adversari, cred 
același lucru. Unii acţionează chiar ca și cum 
propria sinucidere ar putea ameninţa cât de cât 
eternitatea puterii americane. Toate acestea n-au 
nici o importanţă; peste trei decenii va trebui 
să căutăm în altă parte noua „inimă” a lumii. 
Ar fi posibile și alte locuri. Istoria ne-a arătat 
că nu e obligatoriu ca o „inimă” să fie situată 
pe teritoriul naţiunii celei mai populate ori să 
dispună de teritoriul cel mai întins pentru a 
pretinde acest statut; nici Bruges, nici Veneţia 
și nici orașele care le-au urmat nu erau așa 
ceva. Pentru a putea ajunge la acest rang, ele 

au trebuit să găsească în ele însele energia, 
forţa creatoare, dorința de a inova, de a produce 
masiv, de a se expune în fața lumii, de a-și 
impune dominaţia. Luând în consideraţie aceste 
criterii, sunt numeroase orașele care, peste 20 
sau 30 de ani, pot fi considerate candidate. 

Londra ar putea emite primele pretenţii, întru- 
cât dispune de mijloacele necesare: este prima 
piaţă financiară de pe continentul european, pol 
de atracţie pentru elitele din întreaga lume, 
având în același timp în apropiere două dintre 
cele mai mari universităţi din lume. Chiar și 
peste 20 sau 30 de ani, va întruni mai multe 
dintre caracteristicile unei „inimi”: o populaţie 
diversă, un port și un aeroport aflate la para- 
metri excepţionali, o capacitate creatoare peste 
medie. Numai că toate acestea nu sunt sufici- 
ente: orașul care a mai fost „inirnă” în secolul 
al XIX-lea nu va mai avea în spate aceeași zonă 
industrială și nici infrastructura transporturilor 
și a serviciilor publice necesară realizării viitoa- 
relor produse de consum; City-ul londonez nu 
va mai fi decât o formidabilă platformă finan- 
ciară, sofisticată și fragilă în același timp, ce ar 
putea fi părăsită în cazul celei mai mici incer- 
titudini tehnologice sau militare şi de care mulţi 
dintre cei care trăiesc astăzi acolo ar fugi după 
viitoarea explozie a bulei imobiliare. 

Și vasta aglomerare urbană din Europa, situ- 
ată de-a lungul liniei trenurilor de mare viteză 
care leagă Londra de Frankfurt, trecând prin 
Bruxelles, Lille și Paris, ar putea constitui o 
astfel de „inimă”: aceasta ar dispune atât de 
putere financiară, cât și de puterea industrială 
necesară, lucru posibil dacă integrarea politică, 
industrială și militară a câtorva ţări din Uniunea 
Europeană, printre care Franţa și Germania, ar 
fi destul de avansată pentru a permite edificarea 

unei puteri politice, industriale și militare con- 
siderabile, fără de care o „inimă” nu și-ar putea 
îndeplini rolul. Această regiune ar putea înlocui, 
într-adevăr, California, iar euro ar putea înlocui 
dolarul. Dar, fără îndoială, acest lucru nu se 
va întâmpla - în orice caz, nu fără mari schim- 
bări, despre care vom vorbi în capitolele urmă- 
toare și care vor veni, din păcate, prea târziu. 
Europenii ar avea nevoie într-adevăr de o voinţă 
excepţională de a exista, de a conduce, de a 
avansa împreună, de a atrage talentele venite 
de oriunde, de dorința de a pune mâna pe puterea 
mondială, stimulaţi de frica penuriilor ce vor 
veni, de curajul de a-și risca viaţa și sufletul, 
calităţi care au modelat în trecut toate „inimile”, 
însă care nu mai par să aibă motive să se 
manifeste fără teribilele ameninţări ce se vor 
abate mai târziu asupra acestei părți a Europei. 

O altă „inirnă” și-ar putea face apariţia în 
țările scandinave, între Stockholm, Helsinki și 
Oslo. Acolo există și vor exista — la parametri 
superiori chiar — un climat relaţional excepţional, 
industrii de vârf, universităţi excelente, resurse 
petroliere importante, un înalt nivel educativ, 
un grad înalt de siguranţă, o protecţie socială 
exemplară, un înalt nivel al calităţii vieţii, pe 
care, în mod paradoxal, încălzirea climei îl va 
îmbunătăţi chiar, dacă zona de coastă este ame- 
ninţată. Aceste orașe ar putea chiar să atragă 
o importantă clasă creativă venită din toată 
lumea. După părerea mea însă, țările nordice, 
preocupate să se țină la distanţă de pericolele 
care ameninţă lumea, vor refuza să se amestece 
în afacerile altora altfel decât ca diplomaţi dis- 
creţi, nefiind câtuși de puţin dispuse să atragă 
atenţia dușmanilor libertăţii. Așadar vor refuza 
să joace rolul unei „inimi”, întrucât acesta nu 
este niciodată neutru. 

Nici un alt oraș și nici o altă ţară din Europa 
nu va putea asigura cheltuielile de protecţie și 
de expansiune ale unei „inimi”; așadar aceasta 
nu va traversa din nou Atlanticul. 

Un alt candidat serios va fi Tokyo: industria 
sa va dispune și în jurul anului 2030 de un 
anumit avans faţă de alte țări din zona asiatică 
a Pacificului și va juca un rol major în conce- 
perea viitoarelor produse de pe piaţă. Dar capi- 
tala Japoniei n-a știut să profite de șansa care 
i s-a oferit în anii '80; în 2030, ea va fi cu atât 
mai puţin capabilă să creeze valori universale, 
iar libertatea individuală nu este în nici un caz 
idealul său filosofic și nici nu va ști cum să atragă 
destule talente din străinătate. În afară de asta, 
în condiţiile absenței unor tratate de reconciliere 
cu China și Coreea, Japonia nu va fi nici pe viitor 
în stare să-și asume rolul de protector politic al 
periferiei și al hinterlandului, și cu atât mai puţin 
va fi în stare să-și asume rolul militar planetar 
aferent în mod firesc „inimii”. 

Alte două orașe asiatice, Shanghai și Bombay, 
vor deține prin 2030 cele mai mari două eco- 
nomii ale lumii; prin urmare, și ele ar putea 
pretinde să devină într-o zi „inima” Ordinii eco- 
nomice. De fapt, și unul, și celălalt vor fi porturi 
importante, primind produsele unei imense zone 
economice continentale și aducându-i acesteia 
mărfuri din întreaga lume. Pentru a avea o 
șansă de a deveni „inimă”, ar trebui să fie în 
stare să se doteze cu reţele de comunicaţie, cu 
infrastructuri urbane și legislative, cu servicii 
de ordine și militare, tehnologice, să fie în stare 
să stabilizeze mediul politic din ţările lor și să 
ofere suficiente locuri de muncă pentru supra- 
populaţia rurală a zonei. După părerea mea, 
aceste două orașe nu vor reuși așa ceva -— în 
orice caz, nu în următoarele trei decenii. Excesiv 

preocupate să-și regleze problemele interne, 
amenințate cu posibile confruntări cu rebeliu- 
nea altor provincii mai puţin privilegiate, lipsite 
de infrastructurile cele mai elementare, ele nu 
vor fi gata să preia la momentul potrivit ștafeta 
unei noi forme. 

Neindoielnic, și Australia va fi, într-un viitor 
mai îndepărtat, în situaţia de a deveni o „inimă”: 
un fel de nouă Americă, dispunând de o dina- 
mică asemănătoare, de aceeași capacitate de a 
primi imigranți, de aceeași voinţă de a dezvolta 
tehnologii de viitor, ea deţine, încă de pe acum, 
unul dintre cele mai mari porturi din lume. Dar 
este încă prea puţin populată și situată prea 
departe de celelalte continente. Ar fi necesare 
imense progrese în transportul mărfurilor pen- 
tru a aduce orașul Sydney la mai puţin de patru 
ore cu avionul de Los Angeles sau Tokyo și la 
cinci zile cu vaporul; de asemenea, ar avea 
nevoie de o populaţie de cel puţin 100 milioane 
de locuitori. Dar toate acestea vor rămâne niște 
utopii pentru încă multă vreme de acum încolo. 

Rusia și Canada, având clime ameliorate de 
încălzirea globală, nu vor deveni în mod auto- 
mat niște candidaţi credibili. Și Islamul va visa 
să primească titlul de „inimă”, fie la Cairo, fie 
la Ankara, Bagdad sau Djakarta. Dar, în 2035, 
el va fi departe de a dispune de mijloacele indus- 
triale, financiare, culturale și politice necesare 
și ar mai trebui să asigure libertatea intelectu- 
ală, care, la ora actuală, este de neconceput. 

Ar fi, desigur, o ipoteză destul de tentantă 
să ne imaginăm că deplasarea „inimii” va con- 
tinua spre vest, urmând sensul deplasării înce- 
pute în urmă cu 3 000 de ani, trecând succesiv 
prin Japonia, China, Australia și India, pentru 
a ajunge, până la urmă, într-o zi, în Orientul 
Mijlociu, unde s-au manifestat începuturile Ordinii 

economice. Ne-am putea chiar imagina că „inima” 
s-ar opri la Ierusalim, oraş devenit capitala tutu- 
ror statelor din regiune, trăind, în sfârșit, în 
pace unele cu altele. Orașul-lume ar deveni, de 
ce nu, capitala planetară a ansamblului demo- 
craţiilor de piață sau capitala unei democrații 
de piață planetare. 

În așteptarea realizării acestei foarte înde- 
părtate utopii, despre care va fi vorba în capi- 
tolul referitor la al treilea val al viitorului, nici 
o „inimă” nu va lua locul metropolei californiene 
Los Angeles. Pentru o foarte îndelungată peri- 
oadă de timp, până la sosirea celor trei valuri 
următoare ale viitorului, funcţionarea Ordinii 
economice nu va avea nevoie de o altă „inimă”: 
piaţa va fi devenit destul de puternică, iar costul 
schimbului de date destul de neînsemnat pen- 
tru ca membrii clasei creative să nu fie nevoiţi 
să trăiască într-un același loc pentru a conduce 
lumea; noua industrie va fi amplasată într-o 
mie de locuri simultan; forma economică va 
funcţiona fără „inimă”. 

În noile condiţii, capitalismul va fi mai viu, 
mai dinamic, mai promiţător și mai dominator 
ca oricând. Cei care se vor fi grăbit să-i anunţe 
funeraliile vor rămâne încă o dată dezamăgiţi. 


4. Primul val al viitorului: 
hiperimperiul 


În Statele Unite, ca și în alte părţi, mulţi 
pretind că, de acum înainte, Istoria nu va mai 
avea un alt obiect de studiu decât generalizarea 
pieţei, apoi a democraţiei în interiorul frontie- 
relor fiecărei ţări; este ceea ce ei numesc sfâr- 
șitul Istoriei Această evoluţie, susţin ei, va avea 
loc în mod firesc, pașnic. În opinia lor, ea nu 
va necesita un război al democraţiilor împotriva 
ultimelor dictaturi; nu bombardând Moscova, 
explică ei, se va termina cu Uniunea Sovietică, 
nu ocupând Bagdadul va fi „democratizat” Irakul 
și nici măcar recurgându-se la sancțiuni eco- 
nomice: nici un embargo n-a îngenuncheat vre- 
odată o dictatură. Popoarele, speră ei, se vor 
elibera ele însele prin simplul fapt al creșterii 
economice, al transparenţei informaţiei și al 
expansiunii claselor mijlocii. În opinia lor, Ordinea 
economică va fi atunci policentrică, adică jux- 
tapunerea unui număr tot mai mare de democraţii 
de piaţă în jurul câtorva puteri dominante. 

Un asemenea scenariu va deveni cu sigu- 
ranţă realitate: între 2025 și 2035, când a noua 
formă va dispărea, ea va lăsa în urmă o lume 
fără stăpân, vag coordonată de câteva puteri 
relative. Nu cred că această situaţie va putea 
dura: se va instaura o piaţă fără democraţie, 
formă deja cunoscută în Istorie. 

Cam prin 2050, sub presiunea exigențelor 
pieței și graţie unor noi mijloace tehnologice, 
lumea se va organiza în jurul unei pieţe devenite 
planetare, fără structuri statale. Va începe atunci 
ceea ce numesc eu hiperimperiul, un sistem de 
deconstrucție a serviciilor publice, apoi a demo- 
craţiei și, în sfârșit, a statelor și a naţiunilor. 

Această piață mondială unificată și fără state 
va rămâne în mod durabil fidelă valorilor fostei 
„inimi” californiene. Așa cum valorile culturale 
ale Londrei au semănat multă vreme cu cele 
ale Amsterdamului, cele ale Bostonului cu ale 
Londrei și cele din Los Angeles cu cele din New 
York, hiperimperiul va rămâne parțial american; 
așa cum se va vedea, produsele sale de consum 
vor fi încă, în general, prelungiri ale celor nomade, 
ca și cultura ei (metisată), modul său de viaţă 
(precar), valorile sale (individualiste) și idealul 
său (narcisist). 

Așa va debuta prima fază a viitorului. Va 
începe apoi, așa cum se va vedea, o serie de 
războaie de o extremă violenţă, ducând la un 
hiperconflict. În sfârșit, în faţa eșecului hiperim- 
periului și al lipsei oricărui rezultat al hiper- 
conflictului, noile valori vor duce la o reechilibrare 
între democraţie și piață la scara întregii lumi, 
la o hiperdemocrație planetară. 


Generalizarea democrației de piață: 
lumea policentrică 


Peste tot unde încă n-a fost cazul până la 
acea dată, adică mai cu seamă în China și în 
lumea musulmană, creșterea economică va duce 
la apariţia, prin anul 2035, a unei clase de 
mijloc, ce va răsturna dictatura și va instaura 
democraţia parlamentară. 

Așadar vom asista în continuare, cum s-a 
întâmplat și în ultimele două secole, la genera- 
lizarea în întreaga lume, în mod progresiv și 
paralel, haotic și ireversibil, a pieței, apoi a 
democrației, adică a democrației de piaţă. Feno- 
menul va cuprinde chiar și Egiptul, Indonezia, 
Nigeria, Congo, China şi Iranul. Toate aceste 
țări vor fi încorporate, intacte sau fărâmiţate, 
în aceeași logică flexibilă care a dus odinioară 
la răsturnarea dictaturilor din Chile, Spania, 
Rusia sau Turcia. Nici islamismul, nici hindu- 
ismul și nici confucianismul nu se vor mai 
opune democraţiei; dimpotrivă, fiecare dintre 
aceste vechi înțelepciuni va încerca să revendice 
paternitatea conceptului. 

Evident, organizarea de alegeri libere nu va 
fi suficientă pentru instaurarea durabilă a aces- 
tor democraţii de piaţă: exemplele irakian, alge- 
rian sau ivorian demonstrează că alegerile, chiar 
şi libere, dacă nu sunt urmate de crearea unor 
instituții stabile economice și politice și dacă 
nu există o dorință efectivă a cetăţenilor de a 
trăi împreună, pot chiar să determine regresul 
democraţiei. Va trebui ca, treptat, aceste ţări, 
așa cum au făcut și altele înaintea lor, să-și 
creeze constituții laice, cu parlamente, partide 
politice, sisteme juridice și servicii de ordine 
care să respecte drepturile omului, cu o reală 
pluritate a informaţiei. Asta va cere timp: nu 
va trebui să cerem Asiei și Africii ceea ce nimeni 
nu a cerut, la vremea respectivă, Europei. 

Pentru a le ajuta, naţiunile democratice vor 
trebui să apeleze la propriile valori și instituţii 
mai mult decât la rachete: ele vor trebui să-și 
deschidă piețele industriilor, produselor și stu- 
denţilor veniți din aceste ţări; vor trebui să 
finanţeze investiții care să creeze locuri de muncă, 
să susțină înființarea de noi mass-media, să 

contribuie la apariţia unei agriculturi moderne, 
a unui sistem bancar, a unei securităţi sociale, 
a unui sistem juridic și a unui serviciu de ordine 
și, în sfârșit, să contribuie la promovarea unor 
ziare și a unor posturi de radio, a noilor elite 
și a organizaţiilor neguvernamentale. 

În cursul acestui proces, anumite etnii, regi- 
uni și popoare vor decide să nu mai trăiască 
unele alături de celelalte; regiunile bogate se 
vor debarasa de povara constituită de regiunile 
sărace, așa cum a făcut Cehia cu Slovacia. 
Dintre democraţiile existente, Flandra ar putea 
decide să se separe de Valonia, Italia de Nord 
de Italia de Sud, Catalonia de restul Spaniei. 
Scoţia ar putea să-și reclame și ea indepen- 
denţa; kurzii ar putea să se disocieze de ceilalți 
irakieni; indienii și indonezienii ar putea fi și 
ei actorii unor astfel de scenarii. Statele create 
artificial prin colonizarea Africii și Asiei s-ar 
putea dezmembra și ele. Astfel, înainte de sfâr- 
şitul secolului, ar putea să apară mai mult de 
100 de noi naţiuni. 

În fiecare dintre aceste viitoare democraţii, 
ca și în cele vechi, de altfel, o parte crescândă 
a venitului naţional va trece pentru o vreme 
prin bugetele publice și prin sisteme de asigu- 
rări, sociale şi private, care vor repartiza riscu- 
rile legate de sănătate și bătrânețe. Acest proces 
va fi însoţit de diminuarea treptată a claselor 
țărănească și muncitorească și de înflorirea cla- 
selor mijlocii, mai puţin solicitate de muncile 
grele și mai pregătite să se mulțumească cu 
libertăţi formale și cu bunăstare materială. 

Atâta vreme cât democraţia și piaţa vor rămâne 
forțe egale, ele își vor împărţi câmpurile de 
competenţă și își vor respecta frontierele; Ordinea 
economică se va structura ca o juxtapunere a 
democrațţiilor de piață; lumea va fi policentrică, 

pe fiecare continent existând una sau două 
puteri de importanţă majoră: Statele Unite, 
Brazilia, Mexic, China, India, Egipt, Rusia și 
Uniunea Europeană (chiar dacă aceasta din urmă 
nu va prezenta toate atributele unui stat). Lor li 
se va alătura Nigeria, dacă va mai exista, ceea ce 
este puţin probabil. Împreună, aceste nouă naţi- 
uni, devenite stăpânele ordinii policentrice, vor 
forma un guvern informal âl lumii, despre care 
voi vorbi atunci când voi aborda al treilea val al 
viitorului. Le vom regăsi mai întâi în Consiliul de 
Securitate al Naţiunilor Unite și în G8. 

O asemenea ordine policentrică nu se va 
putea menţine: prin natura ei, piaţa este o enti- 
tate cuceritoare; ea nu acceptă limite, nici împăr- 
ţire a teritoriilor și nici armistiţii. Nu va semna 
tratate de pace cu statele și va refuza să le lase 
anumite competenţe. Ea se va extinde asupra 
tuturor serviciilor publice și va priva guvernele 
(chiar și pe cele din ţările din fruntea ordinii 
policentrice) până și de ultimele lor prerogative, 
inclusiv de cele ţinând de suveranitate. 

Chiar dacă, pentru un timp, unele naţiuni, 
agenţii de reglementare și organizaţii internați- 
onale vor încerca să stopeze sau să limiteze 
marșul triumfal al pieţelor, puterile industriale, 
financiare și tehnologice, legale sau ilegale, vor 
refuza să accepte orice echilibru policentric, vor 
nesocoti în permanenţă frontierele și vor con- 
cura unele după altele toate serviciile publice. 
Apoi serviciile de educaţie, de sănătate și cele 
ținând de exercitarea suveranităţii, asigurate la 
ora actuală mai ales de agenţi publici, vor înceta 
cu totul să mai fie publice: medicii, profesorii, 
iar apoi judecătorii și militarii vor deveni sala- 
riaţi ai sectorului privat. 

În sfârșit, ca și altele înaintea lor, aceste 
servicii, ajungând tot mai costisitoare din punctul 

de vedere al timpului și al banilor alocaţi, din 
cauza îmbătrânirii planetei, a urbanizării masive, 
a lipsei tot mai manifeste de securitate, a mize- 
lor ecologice și a necesităţilor formării perma- 
nente, vor fi înlocuite cu produse industriale 
realizate în serie. 

Va începe - de fapt, a început deja -— o for- 
midabilă bătălie geopolitică între piaţă și demo- 
craţiile de piaţă pentru supremaţia planetară. 
Această bătălie va duce la victoria, astăzi de 
neconceput, a capitalismului asupra Statelor 
Unite și chiar a pieţei asupra democraţiei. lată 
desfășurarea acestui proces istoric. 


Obiectul substitut al statului: 
de la hipersupraveghere la 
autosupraveghere 


Treptat, pieţele vor găsi noi surse de renta- 
bilitate în activitățile exercitate astăzi de serviciile 
publice: educaţie, sănătate, mediu și suverani- 
tate. Unele întreprinderi private își vor propune 
să comercializeze aceste funcţii, după care le 
vor înlocui cu produse de consum fabricate în 
serie, care se vor integra perfect dinamicii pro- 
gresului tehnic ce se manifestă încă de la înce- 
puturile Ordinii economice. 

Mai întâi, se vor căuta (și se vor găsi) noi 
mijloace de acumulare a cât mai multor infor- 
maţii și a energiei în volume din ce în ce mai 
reduse, în special pentru a reduce consumul 
de energie, de materii prime și de apă, precum 
și consecinţele acestui fapt asupra mediului. 
Acest aspect va fi realizat prin tehnologii care 
vor duce la stocarea energiei și a informaţiei în 
entităţi nanometrice, de unde și denumirea de 
nanotehnologii. Se va tinde spre construirea unor 


182 Scurtă istorie a viitorului 


nanomașini, prin asamblarea moleculelor, fapt 
care va necesita reperarea atomilor, precum și 
manipularea și poziționarea lor. Diverse tehnologii 
vor permite economisirea apei, a pădurilor și a 
petrolului, utilizarea resurselor încă nesigure, 
cum ar fi bogăţiile mării și cele ale spaţiului. Vor 
apărea microprocesoare care vor utiliza biomole- 
cule de ADN și peptide, dispozitive capabile să se 
autorepare și să se reproducă. Nanocentralele 
energetice vor utiliza baterii cu hidrogen. Pe de 
altă parte, unele progrese tehnice majore vor 
îmbunătăţi eficacitatea ecologică a materialelor, 
propulsiei, aerodinamicii, structurilor, combus- 
tibililor, motoarelor și sistemelor. 

Aceste tehnologii vor modifica radical modul 
de realizare a produselor actuale. Ele vor per- 
mite să se consume mult mai puţină energie 
pentru fiecare unitate produsă, să se gestioneze 
mai judicios apa potabilă, deșeurile urbane şi 
emisiile poluante; vor îmbunătăți caracteristi- 
cile produselor alimentare, ale îmbrăcămintei, 
ale locuinţelor, ale vehiculelor, ale echipamen- 
telor casnice și ale obiectelor nomade. 

Alte obiecte nomade vor funcţiona prin mini- 
aturizarea mijloacelor de informaţie, de distracție, 
de comunicație, de transport, mărind conside- 
rabil ubicuitatea nomadă. Obiectul nomad unic 
va fi integrat corpului într-un fel sau altul. El 
va servi drept captator şi controlor. Materialele 
plastice, recuperabile şi reciclabile, vor permite 
transformarea hainelor în obiecte nomade conec- 
tate. Alte mase plastice vor deveni displayuri 
de unică folosinţă, ceea ce va permite realizarea 
de imagini murale în locurile publice și în casele 
conectate la ele; acest fapt va revoluţiona ilu- 
minatul, construcțiile, lectura, modul de a locui 
și de a trăi în cadrul nomadismului. Roboții 
personalizați îi vor ajuta pe invalizi, apoi şi pe 

cei sănătoși, în viaţa lor de toate zilele; ei vor 
permite participarea simultană la mai multe 
reuniuni virtuale și reproducerea - cel puţin 
din punct de vedere virtual — a unei perosane 
dispărute sau închipuite. Automobilul ce va rula 
singur îl va scuti pe utilizator de neplăcerile 
condusului, cel puţin pe autostrăzi. Avioanele 
hipersonice vor permite scurtarea timpului de 
zbor la mai puţin de patru ore între Tokyo sau 
Los Angeles și orice punct al Pacificului; vapoa- 
rele vor aduce la mai puțin de 24 de ore toate 
porturile din Asia unele de altele și vor reduce 
timpul alocat traversării Pacificului la numai trei 
zile. Diverse societăți private vor trimite turiștii 
în hoteluri situate pe orbite extraterestre, vor 
organiza călătorii pe Lună, apoi pe Marte. 

Anii 2040 vor marca începutul unor schim- 
bări esenţiale care vor diminua masiv costul 
organizării democrațţiilor de piaţă, vor restabili 
rentabilitatea industriei, vor reduce progresiv 
până la zero rolul statelor și vor elimina puţin 
câte puţin ordinea policentrică: produsele noi 
vor lua, ca factori determinanţi ai creșterii, locul 
automobilului, al mașinii de spălat, al obiectelor 
nomade -— este vorba despre obiectele de supra- 
veghere, pe care le voi numi supraveghetori, şi 
care vor prelua multe dintre funcțiile statului. 

Serviciile de educaţie și de sănătate, precum 
și cele ale suveranităţii vor fi treptat înlocuite — la 
fel ca în cazul transporturilor, serviciilor casnice 
și comunicațiilor — de mașini produse în serie, 
ceea ce va deschide, o dată în plus, noi pieţe 
pentru întreprinderi și va duce la creșterea pro- 
ductivităţii economiei. Întrucât va fi vorba des- 
pre servicii esenţiale pentru ordinea socială, 
despre părţi constitutive ale statelor și chiar ale 
popoarelor, acest lucru va modifica radical relaţiile 
cu imaginarul individual și colectiv, cu identitatea, 

viaţa, suveranitatea, știința, puterea, cultura și 
geopolitica. 

Va fi cea mai importantă revoluţie care ne 
așteaptă în următoarea jumătate de secol. 

Supraveghetorii nu vor apărea pur și simplu 
din imaginaţia unor cercetători extravaganţi sau 
a unor tehnicieni iluminaţi; ei vor răspunde 
imperativelor financiare ale Ordinii economice, 
în permanentă căutare a unor noi mijloace de 
reducere a timpului necesar realizării produse- 
lor actuale, de creștere a capacităţii reţelelor, 
de reducere a cheltuielilor colective, de valori- 
zare a timpului, de transformare a dorințelor și 
nevoilor în privința bunurilor de piaţă. 

Acest proces se va desfășura în două etape, 
pe care le voi numi hipersupraveghere și autosu- 
praveghere. 

Atunci când legea pieţei va începe să se 
impună în fața celei a democraţiei, serviciile 
publice de educaţie, de îngrijiri medicale, de 
securitate, apoi și cele ale justiţiei și ale suve- 
ranităţii vor începe să fie concurate de întreprin- 
deri private. Statele vor fi obligate să trateze 
clinicile străine ca spitale publice, filialele uni- 
versităților private străine ca unități naţionale. 

Companiile private de securitate, de asigu- 
rare a serviciului de ordine și informaţii vor 
concura cu serviciile de ordine naţionale, în 
activitatea de supraveghere a mișcărilor și a 
datelor, pe socoteala unor companii de asigurări 
și a unor întreprinderi ce vor dori să știe totul 
despre salariaţii, clienţii, furnizorii și concuren- 
ţii lor, precum și despre riscurile pe care le vor 
avea de înfruntat și care vor dori să-și protejeze 
activele materiale, financiare și industriale împo- 
triva unor diverse ameninţări. Acest transfer 
spre sfera privată va reduce câte puţin cheltu- 
ielile publice și va contribui la economisirea 

resurselor rare. El se va înscrie, așa cum am 
văzut anterior, în procesul de apariţie a unor 
servicii-noi, permiţând urmărirea deplasării obiec- 
telor și a oamenilor. Ubicuitatea nomadă des- 
chide perspectivele hipersupravegherii, când 
entitatea conectată lasă o urmă a trecerii sale 
pe traseele străbătute. 

Tot niște servicii private vor gestiona drep- 
turile sociale și serviciile administrative. Oamenii 
vor putea primi mai repede un document admi- 
nistrativ sau o alocaţie, dar plătind mai mult, 
așa cum se întâmplă deja în Marea Britanie. 
Statul s-a debarasat încă de pe acum, în multe 
locuri, de povara nenumăratelor decizii ce i s-au 
încredinţat; acestea vor fi lăsate pe seama unor 
înalte autorități independente, care-l vor scuti 
de orice responsabilitate. 

Altfel spus, în schimbul unei scăderi a impo- 
zitelor care-i va avantaja mai ales pe cei bogați, 
serviciile publice vor fi efectuate contra cost, 
ceea ce va fi în defavoarea săracilor. Și cum 
aceste întreprinderi private, aflate în concurență 
unele cu altele, vor trebui să cheltuiască sume 
considerabile pentru a-și atrage clientela (lucru 
pe care nu-l fac serviciile publice), costul final 
al serviciului cerut de client va crește în mod 
proporțional. 

Clienţii, persoane private sau întreprinderi, 
vor deveni consumatori, obligați să plătească 
direct serviciile cerute, fie sub formă de cum- 
părare directă de la prestatori, fie sub formă de 
prime vărsate în contul unor companii de asi- 
gurări - private sau publice —, substitute ale 
impozitelor, care vor scădea substanţial. 

Aceste companii de asigurări vor pretinde 
clienţilor nu doar să-și plătească primele (pen- 
tru a se asigura contra bolilor, șomajului, dece- 
sului, furtului, incendiilor sau a altor cauze de 

insecuritate), ci, în plus, vor verifica periodic ca 
aceștia să se conformeze unor norme pentru 
reducerea riscurilor ce vor trebui acoperite. 
Treptat, ele vor ajunge să dicteze norme la nivel 
planetar (ce să mâncăm, cum să conducem, 
cum să ne comportăm, cum să ne protejăm, 
cum să consumăm, cum să producem). Ele îi 
vor penaliza pe fumători, pe băutori, pe obezi, 
pe cei incapabili să facă ceva, pe cei rău pro- 
tejaţi, pe agresivi, pe imprudenţi, pe stângaci, 
pe distraţi și pe cheltuitori. Ignoranţa, expune- 
rea la riscuri, risipa și vulnerabilitatea vor fi 
considerate ca niște boli. Celelalte întreprinderi 
vor trebui să se supună și ele unor norme pentru 
reducerea riscurilor de catastrofe industriale, 
de accidente de muncă sau de agresiuni externe, 
sau chiar pentru reducerea risipei unor resurse 
reale. Într-un fel, toate întreprinderile vor fi 
obligate să ţină cont, în hotărârile pe care le 
vor lua, de interesul general. Unele își vor face 
chiar din „spiritul lor cetăţenesc” una dintre 
dimensiunile imaginii și ale acţiunilor lor. 

Creșterea riscurilor legate de îmbătrânire, de 
dezvoltarea urbanistică, de catastrofele provo- 
cate de dereglările ecologice și de atentate va 
duce la creșterea treptată a cuantumului acestor 
prime de asigurare din venitul naţional, simultan 
cu diminuarea cuantumului prelevărilor obliga- 
torii. Ă 

Întreprinderile vor trebui să respecte normele 
impuse de companiile de asigurări și, în același 
timp, să impună colaboratorilor - cărora le vor 
plăti o parte din cotizaţii - să respecte alte 
norme: să aibă grijă de sănătatea lor, de cunoş- 
tinţele, vigilența și proprietăţile lor, să econo- 
misească resursele rare, să se îngrijească, să-și 
perfecţioneze formaţia, să se protejeze şi, în 
general, să fie în formă. Toate acestea vor deveni 

comportamente necesare din punct de vedere 
social. 

Pentru ca societăţile de asigurare să fie ren- 
tabile din punct de vedere economic, fiecare — 
persoană privată sau întreprindere - va trebui 
să accepte ca o terță entitate să verifice confor- 
mitatea cu normele; pentru aceasta, fiecare va 
trebui să accepte să fie supravegheat. 

Supraveghere este un cuvânt-cheie pentru 
timpurile ce vor veni. 

Astfel, va apărea mai întâi o hipersuprave- 
ghere. Tehnologiile vor permite oamenilor să știe 
totul despre originea produselor și despre acţi- 
unile semenilor, fapt care, într-un viitor mai 
îndepărtat, va avea şi aplicaţii militare esenţiale. 
Dispozitivele de captare și microcamerele de 
luat vederi plasate în toate locurile publice, apoi 
și în cele private, în birouri și în locurile de 
odihnă, iar în final chiar și pe obiectele nomade 
vor supraveghea intrările și ieșirile; telefonul per- 
mite deja nu doar comunicarea, ci şi reperarea 
locului unde se află cineva; tehnicile biometrice 
(amprente, iris, forma mâinii și a chipului) vor 
permite supravegherea călătorilor, a muncitori- 
lor și a consumatorilor. Numeroase dispozitive 
de analiză vor permite supravegherea sănătăţii 
trupului, a spiritului ori a unui produs. 

Obiectul nomad unic va putea fi localizat în 
permanenţă. Toate datele pe care le va conţine, 
inclusiv imaginile din viaţa cotidiană a fiecăruia, 
vor fi stocate și vândute unor întreprinderi spe- 
cializate şi unor servicii de ordine publice şi pri- 
vate. Datele individuale referitoare la sănătate și 
la competenţe vor fi actualizate prin bazele de 
date private ce vor permite efectuarea de teste 
predictive în vederea tratamentelor preventive. 
inchisoarea însăși va fi treptat înlocuită prin 

supravegherea la distanţă și prin consemnarea 
la domiciliu. 

Nimic nu va putea rămâne ascuns; discreţia, 
considerată până acum o condiție a vieţii în 
societate, nu va mai avea raţiuni de a subzista. 
Oricine va ști totul despre celălalt; mentalitatea 
va evolua spre mai puţină culpabilitate și mai 
multă toleranţă. leri, uitarea era însoţită de 
remușcări; mâine, transparența va incita la dis- 
pariția lor. Curiozitatea, bazată pe secret, va 
dispărea și ea, spre marea nemulțumire a zia- 
relor de scandal. Dar și celebritatea. 

Ceva mai târziu, prin 2050, piaţa nu se va 
mulțumi să organizeze supravegherea la dis- 
tanţă: produsele industriale realizate în serie 
vor permite oricui să-și autosupravegheze pro- 
pria conformitate cu normele: vor apărea pro- 
dusele de autosupraveghere. Nişte dispozitive 
vor permite fiecăruia - întreprindere sau per- 
soană privată - să-și supravegheze consumul 
de energie, de apă, de materii prime etc.; altele 
vor supraveghea economiile și patrimoniul. Aceste 
dispozitive vor permite şi importante economii 
de timp pentru viaţa de zi cu zi. Oglinda, cân- 
tarul, termometrul, alcooltestul, testele pentru 
sarcină, electrocardiografele și nenumăraţii cap- 
tatori măsoară deja parametrii, îi compară cu 
o valoare considerată normală și anunţă oricui 
rezultatul testării. Tehnologiile vor multiplica 
posibilitățile acestor mijloace de supraveghere 
portabile: graţie nanofibrelor, în articolele de 
vestimentaţie vor putea fi integrate calculatoare, 
miniaturizându-se și mai mult produsele de 
autosupraveghere corporală. Cipuri electronice 
subcutanate vor înregistra în permanenţă bătăile 
inimii, tensiunea arterială și parametrii coles- 
terolului. Microprocesoare branșate la diferite 
organe vor supraveghea abaterile funcţionării 

în raport cu o serie de norme. Microcamerele, 
senzorii electronici, biomarcatorii, nanomotoa- 
rele și nanotuburile (captatori microscopici care 
vor putea fi introduși în alveolele pulmonare 
sau în sânge) vor permite oricui să-și măsoare 
în permanenţă — sau periodic — parametrii pro- 
priului corp. 

Şi în domeniile educaţiei și informaţiei vor 
apărea instrumente și programe de autosupra- 
veghere a conformităţii cu norme ale cunoașterii; 
acestea vor organiza verificarea cunoștințelor: 
ubicuitatea nomadă a informaţiei va deveni con- 
trolul permanent al cunoștințelor. 

Pentru un timp încă nedeterminat, numai 
medicii și profesorii (care vor colabora la pro- 
ducerea și experimentarea acestor produse de 
autosupraveghere) vor fi autorizaţi să se ser- 
vească de ele. Apoi, aceste obiecte miniaturi- 
zate, simplificate și fabricate la un preţ foarte 
scăzut, vor fi puse la îndemâna tuturor, în ciuda 
puternicii concurenţe dintre experţi. Supra- 
vegherea va deveni nomadă și autonomă. Toţi 
își vor reînnoi plini de interes aceste instru- 
mente: teama de degradare fizică şi de ignoranță, 
familiarizarea crescândă cu obiectele nomade, 
neîncrederea din ce în ce mai mare în corpora- 
țiile medicale și în cele din învățământ, precum 
şi încrederea în infailibilitatea tehnologică vor 
deschide imense piețe pentru aceste diverse 
game de aparate. Companiile de asigurări vor 
recurge din plin la utilizarea lor, fiind preocu- 
pate să-și ajusteze permanent primele în raport 
cu evaluarea riscurilor la care sunt expuși toți 
clienții lor. Așadar vor cere clienţilor să facă 
dovada că utilizează produse de autosupra- 
veghere. 

Practicienii își vor găsi atunci un rol, ocu- 
pându-se de boli care n-au fost detectate înaintea 

acestei perioade: profesorii vor deveni îndrumă- 
tori ai celor identificaţi ca fiind refractari la 
cunoaștere. 

Încă o dată, serviciile colective — de astă dată 
statale — vor deveni obiecte industriale produse 
în serie. Tot ce a fost inaugurat cu câteva dece- 
nii în urmă își va găsi desăvârșirea. Fiecare va 
deveni propriul gardian; cu toate acestea, liber- 
tatea individuală va ajunge la apogeu, cel puţin 
în imaginaţia fiecăruia. 

Odată cu produsele de autosupraveghere vor 
sosi — unele au sosit deja — produsele de auto- 
reparare, ce vor permite amendarea erorilor 
detectate de cele de autosupraveghere. Una din- 
tre primele forme de autoreparare va mobiliza 
industria cosmeticii, a frumuseţii, a modei, a 
dieteticii, a gimnasticii, a menţinerii în formă 
şi a chirurgiei estetice. Îmbătrânirea generală a 
omenirii va face astfel încât acestea să devină 
necesare. Se va începe prin integrarea unor 
dispozitive de autoreparare în sisteme artificiale, 
cum ar fi mașinile, podurile, clădirile, automo- 
bilele, echipamentele casnice și obiectele nomade. 
Apoi microprocesoarele, fabricate la început din 
materiale organice, iar apoi din biomateriale, se 
vor ocupa de îmbunătăţirea corpurilor. Ele vor 
elibera medicamente la intervale regulate; micro- 
capsulele vor fi introduse în sânge, având misi- 
unea de a repera și distruge un început de 
cancer, de a lupta împotriva îmbătrânirii creie- 
rului și a corpului. Dacă vor fi cunoscute meca- 
nismele genetice ale dependenţelor, se va putea 
încerca și blocarea manifestărilor acestora. De 
asemenea, într-o zi, se va putea interveni și în 
interiorul celulelor, fără a le altera, pentru a 
însănătoși in vivo organele omului. 

Dincolo de aceste obiecte, fiecare va dori să 
dispună și de servicii și accesorii de călătorie 
pentru „ultimul drum”: valorizarea timpului se 

va extinde și asupra lansării pe piață a mijloa- 
celor de a intra în eternitate. În loc să vândă, 
așa cum făcea odinioară Biserica, „iertări de 
păcate”, piaţa va pune în vânzare servicii având 
ca obiect sinuciderea, moartea asistată medical, 
criogenia, apoi vor fi comercializate dispozitive 
care vor permite organizarea simulacrelor de 
agonie, de semisinucideri, de experienţe simu- 
lând moartea, de aventuri extreme fără garanţie 
de întoarcere. 

Ulterior, progresele neuroștiințelor vor per- 
mite căutarea, printr-un act pur mental, a unor 
cunoștințe sau informaţii în bazele de date 
externe, fără a fi necesară stocarea lor în memo- 
ria cuiva. Proteze bionice, branșate direct la 
creier, vor ajuta la stabilirea unor punți între 
cunoștințe, la producerea de imagini mentale, 
la călătorii, la învăţătură, la comunicarea cu 
alte spirite, la realizarea unei realităţi imagi- 
nare... Încă de pe acum se poate realiza depla- 
sarea unui cursor pe un ecran datorită unei 
imagini mentale transmise unui calculator, prin 
intermediul unui implant electronic plasat în 
cortexul motor. Un astfel de dispozitiv îi permite 
de pe acum unui tetraplegic să scrie 15 cuvinte 
pe minut prin simpla transmitere a gândului și 
să le expedieze printr-un e-mail. Și telepatia este, 
de pe acum, o realitate. În viitor, aceste procese 
vor permite furnizarea unor noi forme de comu- 
nicare directă prin spirit, îmbunătăţirea procesu- 
lui de învăţare și de creare în reţea. Ele pot deveni 
şi o sursă de emoții artistice de un tip nou. 


Deconstrucţia statelor 


Aceste tehnologii vor interveni în momentul 
în care cheltuielile repartizate vor deveni tot mai 
importante. Treptat, fiecare ţară, fiecare cartier 

va reduce pe rând rolul statului și al instituţiilor 
publice în privința prevederilor. Astfel, după o 
creștere importantă, cuantumul cheltuielilor colec- 
tive din venitul naţional al fiecărei ţări va scădea 
considerabil. 

Creșterea economică din lumea policentrică va 
acţiona atunci în același sens ca și aceste tehno- 
logii, contribuind și ea la slăbirea accentuată a 
puterii statelor. Mai întâi, marile întreprinderi, 
sprijinindu-se pe mii de societăţi specializate, vor 
influența mass-media -— printr-un șantaj vizând 
publicitatea —, cu scopul de a orienta opţiunile 
cetăţenilor. Apoi vor urmări slăbirea autorității 
statelor. 

Într-un prim moment, când minoritățile bogate 
își vor da seama că pentru ele poate fi mai 
profitabil ca un anumit domeniu să fie subor- 
donat pieţei decât votului, vor face totul pentru 
ca domeniul respectiv să fie privatizat. Astfel, 
de exemplu, când o minoritate bogată va con- 
sidera că sistemul de pensii prin repartiție nu 
mai corespunde intereselor sale, ea îl va schimba, 
prin forţa circumstanțelor, într-un sistem de 
pensii prin capitalizare, astfel încât ele să nu 
mai depindă de o decizie majoritară, ce ar putea 
să-i fie defavorabilă. Același lucru poate fi pre- 
conizat și în ceea ce privește sănătatea, poliția, 
educaţia și mediul. 

Apoi, piaţa — planetară, prin natura ei — va 
transgresa legile democraţiei — locală, prin natura 
ei. Cei mai bogaţi dintre membrii clasei creative 
(aproximativ 100 de milioane din cele două mili- 
arde de deținători de acţiuni, de active mobile și 
de cunoștințe nomade) vor considera domicilierea 
lor în orice ţară (inclusiv în ţara de origine, fie ea 
şi una dintre țările dominante ale ordinii policen- 
trice) ca pe un contract individual ce exclude orice 
loialitate și solidaritate cu compatrioţii lor; ei se 

vor expatria pur și simplu, dacă vor considera 
că nu câștigă destul în ţara respecuvă: 

De asemenea, atunci când întrepnnderile — 
inclusiv cele din ţări devenite dominante în ordi- 
nea policentrică — vor considera că fiscalitatea 
şi legislaţia care li se aplică nu sunt cele mai 
bune faţă de ceea ce au sperat, ele își vor deplasa 
centrul de decizie în afara ţării de origine. 

Statele vor incepe atunci să-și facă o concu- 
renţă acerbă, printr-o scădere masivă a impo- 
zitelor pe capital și pe clasa creativă, fapt care 
le va priva treptat de partea cea mai însemnată 
a resurselor acestora; epuizate, hărţuite și de 
apariția produselor de autosupraveghere, sta- 
tele vor lăsa în seama pieţei grija de a propune 
majoritatea serviciilor ce ţin de educație, sănătate, 
securitate și chiar suveranitate. Mai întâi vor 
delocaliza serviciile publice în ţări cu mână de 
lucru ieftină, apoi le vor privatiza. În aceste con- 
diții, impozitele vor scădea, venitul minim garan- 
tat şi statutele care-i protejează pe cei mai slabi 
vor fi spulberate; precaritatea se va generaliza. 

Astfel, în lipsa statului, întreprinderile îi vor 
favoriza din ce în ce mai mult pe consumatori, 
in defavoarea muncitorilor, ale căror venituri 
vor scădea. Tehnologiile de autosupraveghere 
vor organiza şi vor accelera acest progres, favo- 
rizându-l pe consumator față de beneficiarul 
serviciului public, oferind avantaje profitului și 
dezavantajând salariul, dând tot mai multă putere 
companiilor de asigurări și tot mai multe satis- 
facţii producătorilor de produse pentru autosu- 
praveghere. 

Va începe atunci, cel mai târziu prin 2050, 
o lentă deconstrucțţie a statelor, unele dintre ele 
apărute în urmă cu cel puţin 1 000 de ani. 
Clasa de mijloc, principal actor al democraţiei 
de piaţă, va reintra în starea materială precară 

de care credea că a scăpat atunci când s-a deta- 
șat de clasa muncitoare; contractul va fi din ce 
în ce mai important decât legea, mercenarii vor 
fi mai importanţi decât armatele și serviciile de 
supraveghere, iar arbitrii vor fi mai importanţi 
decât judecătorii. De cel mai mare succes se vor 
bucura juriștii specialiști în drept privat. 

O vreme, statele din ţările dominante ale 
ordinii policentrice vor mai putea fixa unele 
reguli ale vieţii sociale. Majoratul politic va coin- 
cide cu cel economic, adică vârsta la care ado- 
lescentul devine un consumator autonom. În 
toate ţările, partidele politice, descumpănite, vor 
căuta - însă tot mai în zadar — domenii de 
competenţă: nici stânga, nici dreapta nu va 
putea împiedica privatizarea progresivă a edu- 
caţiei, a sănătății, a securităţii, a asigurărilor, nici 
înlocuirea acestor servicii cu produse realizate în 
serie și nici, peste puțină vreme, instaurarea 
hiperimperiului. Dreapta politică va accelera chiar 
instaurarea privatizărilor. Stânga va face la fel, 
dând clasei medii mijloacele de a accede mai 
echitabil la transformarea timpului în marfă și 
la consumul privat. Naţionalizarea marilor între- 
prinderi nu va mai părea o soluţie credibilă; 
mișcarea socială nu va mai avea forţa să se 
opună transformării lumii în marfă. Guvernele 
mediocre, sprijinite pe puţinii funcţionari și par- 
lamentari discreditați, manipulaţi de grupuri de 
presiune, vor continua să ofere un spectacol tot 
mai puţin gustat, tot mai puţin luat în serios. 
Opiniei publice nu-i va mai păsa prea mult de 
faptele și de gesturile lor, așa cum nici astăzi 
nu se mai interesează de cele ale ultimilor monarhi 
de pe continentul european. 

Naţiunile nu vor mai fi decât niște oaze antre- 
nate în competiția pentru atragerea caravanelor 
aflate în trecere; modul lor de a trăi se va limita 

la puţinele resurse aduse de acei nomazi care 
vor accepta să se oprească destul timp pentru 
a produce sau cumpăra ceva, precum și pentru 
a se distra. Ţările nu vor mai fi locuite în mod 
durabil decât de sedentari — obligaţi să rămână 
acolo de frica riscurilor, prea fragili, prea tineri 
sau prea în vârstă - și de cei slabi, unii dintre 
aceștia veniţi, de altfel, din alte părţi pentru a 
găsi un cadru de viaţă mai decent. 

Se vor dezvolta numai statele care vor ști 
să-și atragă loialitatea cetăţenilor, favorizându-le 
creativitatea, integrarea și mobilitatea socială. 
Anumite naţiuni de tradiţie social-democratică 
și anumite entități statale minuscule vor rezista 
mai bine decât altele. O ironie a Istoriei: odată 
cu instaurarea hiperimperiului, vom asista şi 
la reapariţia cetăţilor-state care au dominat înce- 
puturile Ordinii economice. 

În unele ţări, pentru a împiedica această 
destrămare a identităţii naţionale și pentru a 
face faţă valurilor de imigranţi care se vor abate 
asupra lor, puterea va fi preluată de dictatori 
rasişti, tehnocraţi sau laici. În curând, ceea ce 
se va întâmpla în ţări ca Olanda sau Belgia, 
primele „inimi” ale Ordinii economice și unele 
dintre democraţiile cele mai vechi din lume, va 
fi revelator pentru evoluţia situaţiei din statele 
cele mai puternice și mai preocupate de libertă- 
țile lor. Vom mai vorbi despre acest aspect atunci 
când vom aborda al doilea val al viitorului. 

În timp ce Africa se va strădui zadarnic să 
se dezvolte, restul lumii va intra în deconstruc- 
ţie sub loviturile repetate ale globalizării. Așadar 
Africa de mâine nu va semăna cu Occidentul 
de astăzi, ci mai degrabă Occidentul de mâine 
va semăna cu Africa de astăzi. 

Apoi, în opinia mea, încă înainte de sfârșitul 
secolului XXI, guvernul Statelor Unite va pierde 

și el — ultimul, fără îndoială, în centrul acestei 
lumi policentrice — cea mai mare parte a instru- 
mentelor suveranităţii sale. 

Acest fapt se va petrece mai întâi în lumea 
virtuală: aşa cum tiparul a avut rolul său în 
demolarea vechilor structuri, internetul va dez- 
avantaja Statele Unite. El va începe prin a nu 
mai servi interesele Washingtonului, apoi, favo- 
rizând gratuitatea, multiplicând sursele de infor- 
maţie, eliberând controalele exercitate asupra 
acesteia de către cei mai bogaţi, va priva guver- 
nul Statelor Unite, ca și guvernele altor ţări, de 
numeroase dintre funcțiile sale cele mai impor- 
tante. Mulţi oameni vor revendica însăși cetă- 
ţenia universului virtual, abandonând-o pe cea 
a oricărui stat real, inclusiv pe aceea a Statelor 
Unite ale Americii. 

În lumea reală, întreprinderile de origine ame- 
ricană își vor delocaliza centrele de cercetări și 
sediile sociale, făcând astfel ca statul federal 
american să piardă esenţialul resurselor sale. 
Finanţarea funcţiilor de suveranitate și mai ales 
de apărare va fi din ce în ce mai anevoioasă. 
În sfârșit, cetăţenii nu vor mai vrea să-și vadă 
copiii murind în lupte și vor dori să nu mai fie 
obligaţi să participe la apărarea ţării lor. 

Unele forțe, îndeosebi militare, vor încerca 
atunci să redea statului federal mijloacele de a 
acţiona naţionalizând întreprinderi strategice, 
închizând frontierele, înfruntându-i, la nevoie, 
pe vechii aliaţi. Mijloacele de informare vor 
minţi, vor falsifica o realitate din ce în ce mai 
inaccesibilă. Totul va fi în zadar: până la urmă, 
Washingtonul va trebui să abandoneze controlul 
marilor decizii economice și politice în beneficiul 
fiecăruia dintre statele Uniunii și al marilor 
firme. Încet-încet, serviciile administrative vor 
fi privatizate. Închisorile vor deveni întreprinderi 

private având costul mâinii de lucru egal cu 
zero. Armata însăși, ultimul refugiu al suvera- 
nităţii, constituită mai întâi din mercenari, va 
fi până la urmă privatizată, ca toate celelalte 
instituţii. 

Şi atunci, exact ca Imperiul Roman de odi- 
nioară, imperiul american va dispărea, fără a 
lăsa vreo autoritate politică la cârma noii Rome. 
Statele și naţiunile vor mai avea încă un rol: 
acela de aparenţe nostalgice, fantome evane- 
scente, neputincioși ţapi ispășitori (ușor de mane- 
vrat) ai transformării absolute a timpului în 
marfă. 


Transformarea absolută a timpului în 
marfă 


Capitalismul va merge atunci până la capăt: 
va distruge tot ce nu:este capitalism. Va trans- 
forma lumea într-o imensă piaţă, având desti- 
nul fără nici o legătură cu cel al naţiunilor și 
lipsit de exigenţele și servituţile unei „inimi”. 
Acest hiperimperiu va avea, la fel ca imperiul 
american anterior lui și ca fiecare dintre cele 
nouă forme ale Ordinii economice, aspecte teri- 
bil de eliberatoare, dar și dimensiuni ce presu- 
pun o alienare extremă. El va desăvârși ceea ce 
piața a început încă de la orignile ei: să facă 
din fiecare minut al vieţii o ocazie de a produce, 
de a schimba sau consuma valoare de piaţă. 

Asemenea învingătorilor Imperiului Roman, 
pieţele se vor grăbi să îmbrace hainele învinși- 
lor; societatea americană va inspira încă multă 
vreme modelul pe care hiperimperiul îl va oferi 
lumii. De asemenea, el va determina întreprin- 
derile să intre pe toate pieţele epocii suprave- 
gherii; îl va incita pe orice student să-și finanţeze 

atât studiile, cât și formarea sa permanentă. 
Pentru a apăra proprietatea privată a bunurilor, 
a ideilor, a brevetelor și a persoanelor în absența 
statului, dar și pentru a asigura protecţia mediu- 
lui, piaţa va impune crearea de servicii de ordine, 
armate, sisteme judiciare private, corpuri de 
mercenari și arbitri. 

Orice timp consacrat unei alte activităţi în 
afara consumului - sau pentru acumularea de 
produse destinate unui alt fel de consum - va 
fi considerat timp pierdut; se va ajunge la des- 
fiinţarea sediilor sociale, uzinelor și atelierelor, 
pentru ca oamenii să poată consuma la ei acasă 
lucrând, jucându-se, informându-se, învățând 
şi având grijă de ei; vârsta-limită a pensionării 
va dispărea; mijloacele de transport vor deveni 
și ele spaţii comerciale; spitalele și școlile vor 
ceda locul în special unor spaţii destinate vân- 
zării și serviciilor de întreţinere a produselor de 
autosupraveghere şi autoreparare, care vor deveni, 
așa cum se va vedea, germenii celui să al treilea 
val al viitorului. 

Cu cât omul va fi mai singur, cu atât va 
consuma mai mult, se va îngriji și se va distra 
mai mult, tocmai pentru a-și mobila singurăta- 
tea. O libertate individuală extinsă neîncetat — 
cel puţin în aparenţă —, garantată de produsele 
de autosupraveghere, care îl vor face pe fiecare 
om să se considere răspunzător numai de pro- 
pria sferă profesională și privată, fără să se 
supună, aparent, decât propriilor capricii — de 
fapt, normelor ce fixează exigenţele propriei supra- 
vieţuiri. 

Pe când nomadul din primele societăţi umane, 
ca și cetăţeanul democrațiilor de piaţă, se supu- 
nea, așa cum am văzut, unui ansamblu de 
reguli complexe, expresie a multiplelor ambiţii 
colective, cetăţeanul hiperimperiului nu va mai 


Primul val al viitorului: hiperimperiul 199 


fi supus clauzelor nici unui contract social. În 
situaţie de ubicuitate nomadă, omul de mâine 
va percepe lumea ca pe un tot în slujba sa, în 
limitele normelor impuse de asigurări compor- 
tamentului său individual; el nu-i va vedea pe 
semenii săi decât ca pe niște instrumente ale 
propriei fericiri, niște mijloace prin care el poate 
obține plăcere sau bani, dacă nu ambele. Nimeni 
nu se va sinchisi de celălalt: De ce să împarți 
cu cineva, când, de fapt, trebuie să te lupţi cu 
el? De ce să colaborezi, când, de fapt, ești în 
concurenţă cu el? Nimănui nu-i va trece prin 
cap că fericirea altcuiva i-ar putea fi de folos. 
Și cu atât mai puţin că propria fericire ar putea 
depinde de a celuilalt. Orice acţiune colectivă i 
se va părea inimaginabilă; prin urmare, orice 
schimbare politică va fi de neconceput. 
Singurătatea va începe încă din copilărie. 
Nimeni nu-i va putea obliga pe părinţi, naturali 
sau adoptivi, să-și iubească și să-și respecte 
copiii destul de. mult timp pentru a-i și crește. 
Adulţi precoce, cei mai tineri vor suferi de o 
singurătate pe care n-o va mai compensa nici 
una dintre rețelele societăţilor anterioare. De 
asemenea, din ce în ce mai mulţi bătrâni, trăind 
mai mult și, prin urmare, rămânând singuri 
mai mulți ani decât în trecut, vor avea tot mai 
puține cunoștințe printre cei în viață. Lumea 
nu va mai fi decât o juxtapunere de singurătăţi, 
iar iubirea - o juxtapunere de masturbări. 
Pentru a contracara singurătatea, mulți vor 
alege să împartă cu alţii, la orice vârstă, provi- 
zoriu sau durabil, un adăpost, niște bunuri, 
câteva avantaje, cauze comune, jocuri, chiar și 
în absenţa unei vieţi sexuale în comun, în orice 
caz, fără obligaţia fidelității, acceptând pluritatea 
partenerilor. Mulţi vor căuta în aceste rețele infi- 
nite ocazii de întâlniri trecătoare, remunerate 

sau nu. Vor găsi substitute ale singurătăţii lor 
în produse de autosupraveghere și în drogurile 
de autoreparare. 

Dominante pentru gestionarea timpului-marfă 
vor rămâne industriile asigurărilor și divertis- 
mentului. Companiile de asigurări (și instituțiile 
de acoperire a riscurilor pieţelor financiare) vor 
înfiinţa servicii de securitate private, a căror 
primă îndatorire va fi hipersupravegherea între- 
prinderilor, a consumatorilor și a muncitorilor. 
Ele vor cheltui sume considerabile pentru a 
modela opinia publică și pentru a-și fideliza 
clienţii; vor impune ca aceștia să respecte necon- 
diționat normele şi să-și cumpere produse de 
autosupraveghere. Pentru cei mai săraci, micro- 
asigurarea nu va mai fi, ca în forma a noua, un 
instrument al promovării democraţiei, ci substi- 
tutul său. Industriile divertismentului vor uti- 
liza și ele tehnologii de supraveghere, propunând 
spectacole mereu adaptate la reacțiile spectato- 
rilor, ale căror emoții vor fl permanent captate, 
supravegheate și integrate în spectacol. Gratui- 
tatea reziduală va servi ca suport al noilor con- 
sumuri. Autosupravegherea va lua înfățișarea 
informaţiei, al jocului sau al divertismentului, 
pentru a nu părea că se reduce la gestionarea 
vreunui sentiment de spaimă. Ceea ce va sub- 
zista din politică va deveni simpla punere în 
scenă a unei reprezentații date de politicieni, 
actori episodici ai unui spectacol uitat de public. 


Întreprinderile nomade 


Încă din 2020, deci cu mult înainte ca hipe- 
rimperiul să bulverseze naţiunile, multe între- 
prinderi vor începe să nu mai aibă o bază 
sedentară. Ele vor deveni fie grupări provizorii 

de indivizi, fie uniuni de mai mare durată ale 
unor triburi. În ambele cazuri, ele se vor afla 
într-o competiţie acerbă unele cu altele, pentru 
câștigarea clienţilor şi a investitorilor. 

Cele din primul tip, organizate după modelul 
trupelor de teatru, vor mobiliza — unele au făcut-o 
deja - competenţe și capitaluri pentru îndepli- 
nirea unei sarcini determinate. Durata lor de 
viață va depinde de proiectele fondatorilor lor, 
de capacitatea lor de a inventa noi produse, de 
decizia finanţatorilor sau a clienţilor. Cum spe- 
ranța de viaţă a oamenilor va crește mult, aceste 
întreprinderi vor avea o existenţă mai scurtă 
decât a celor care vor lucra în ele. Majoritatea 
vor dispărea cel târziu odată cu fondatorii lor; 
salariaţii vor fi doar niște entităţi interimare, 
angajaţi pentru a îndeplini o anumită sarcină. 
Munca lor, tot mai supusă exigențelor renta- 
bilităţii, comenzilor limitate în timp sau lucru- 
rilor făcute la comandă, va fi tot mai stresantă, 
mai flexibilă și mai precară. Aceste „întreprin- 
deri-tnupe” vor juca în niște „teatre” (pieţele care 
le vor primi) atâta vreme cât vor avea „specta- 
tori” -— clienţi, adică. Ele se vor dispersa de 
îndată ce vor fi montat o „piesă” (un produs) 
sau mai multe. Microîntreprinderile vor consti- 
tui esențialul acestor „companii teatrale”. Multe 
dintre ele vor fi niște multinaționale minuscule, 
compuse din câţiva asociaţi localizaţi oriunde 
pe planetă. Activitatea creativă va fi, ca întot- 
deauna, principala sursă a bogățiilor. 

Întreprinderile din a doua categorie, mult 
mai rare, vor fi organizate pentru a dura, după 
modelul circurilor sau al studiourilor cinemato- 
grafice, adică în jurul unui nume, al unei istorii 
și al unui proiect. Ele vor aduna mai multe trupe 
(salariați interimari, înlocuiţi mereu cu alții). Vor 
da reprezentații schimbând neîncetat locul, în 

funcţie de pieţe. Publicul va fi atras de renumele 
vechi al „circului” și va veni să le consume 
produsele fără să le fi cunoscut în prealabil, în 
vreme ce produsele „teatrelor” erau cunoscute 
cu precizie dinainte. Prima lor calitate va fi 
aceea de a ști să selecteze spectacolele ce urmează 
să fie jucate în fiecare stagiune. Culturile, lim- 
bile și localizările lor vor fi mobile și precare. 
Consiliile lor de administraţie vor fi formate din 
profesioniști ai conducerii foarte bine plătiți. 
Șefii lor vor trebui să aibă timp suficient pentru 
a gândi pe termen lung, pentru a căuta noi 
atracţii; ei vor trebui să gestioneze procese de 
producţie flexibile, echipe de comercializare locale, 
strategii de marketing specifice cu echipe spe- 
cializate în coordonarea mondială. Vor trebui să 
facă totul pentru a dezvolta creativitatea cola- 
boratorilor, fie ei și temporari, și fidelitatea clien- 
ților, fie ei și episodici. 

Aceste firme vor fi, de fapt, un fel de unităţi 
de asamblare, care vor reuni module fabricate 
de antreprenori mai mici, specializaţi, ei înşiși 
„trupe de teatru” aflate într-o competiție necru- 
țătoare unele cu altele. În principal însă, ele 
vor fi rețele de asociaţi nomazi. Pentru a-i păstra 
pe acei colaboratori la care vor ţine mai mult, 
ele le vor oferi tot ce le oferea înainte statul: de 
la mediu de viaţă la securitate, de la asigurări 
la formaţie. Principalul element activ va fi marca 
lor, pe care o vor proteja și o vor face să dăinuie, 
pentru a-i determina pe consumatori să aștepte 
şi produsele lor viitoare. Ele vor finanța enorme 
programe de comunicații, pentru a se constitui 
ca referenţi într-un univers particular. Vor 
încarna valori pe care fiecare consumator va 
dori să le încarneze la rândul său, locuri în care 
oricine va dori să se ducă. Vor ţine seama de 
valorile sociale și de mediu înconjurător și vor 

prelua în parte unele dintre funcţiile abando- 
nate de guverne, cel puţin prin finanţarea gene- 
roasă a unor ONG-uri. Principalele „circuri” vor 
fi niște întreprinderi industriale activând în 
domenii ca: infrastructurile, mașinile-unelte, 
motoarele, alimentaţia, echipamentul electro- 
casnic, îmbrăcămintea, transportul, turismul, 
distribuţia, frumuseţea, menţinerea în formă, 
distracțţiile, energia, informaţia, finanţele, asi- 
gurările, apărarea, sănătatea, educaţia. Vor 
apărea, de asemenea, și în domenii ca: mediul 
înconjurător, securitatea privată, mercenariatul, 
arbitrajul, produsele de supraveghere, infrastruc- 
turile de reţele (mai ales cele de finanţe), salubri- 
tatea, echipamentele urbane, protecția mediului, 
transporturile și comunicațiile. Se vor deschide, 
mai mult ca oricând, pieţe gigantice pentru pro- 
duse destinate celor săraci. În special microcre- 
ditul va deveni mai important decât sistemul 
bancar tradiţional. Diverse companii de asigu- 
rări vor fi interesate să gestioneze fondurile 
acestor „circuri”, garantându-le ascensiunea. 

Unele „circuri” vor avea îndrăzneala și inteli- 
genţa să-şi schimbe radical profilul și să se repo- 
ziţioneze, așa cum au făcut Nokia și General 
Electric. 

Primele „circuri” vor fi exclusiv de origine 
americană sau atașate unor valori americane, 
pentru că acolo vor găsi entităţile cele mai capa- 
bile să întrunească mijloacele materiale ale unui 
proiect mondial de durată. Încă de pe acum 
putem să numim câteva dintre ele: AIG pentru 
asigurări, City Group pentru bănci, Disney pentru 
divertisment, Bechtel pentru inginerie, Whirlpool 
pentru echipament electrocasnic, United Health 
Group pentru sănătate, Pearson pentru educație, 
Wal-Mart pentru distribuţie, Exxon pentru ener- 
gie, Microsoft pentru programe de calculatoare, 

Boeing pentru apărare și aviaţie, Nike pentru 
îmbrăcăminte, Motorola pentru comunicaţii, Coca- 
Cola pentru băuturi și alimentaţie. Puţine vor 
fi europene: poate Nokia, L'Orâal, Nestle, Danone, 
Mercedes, Vuitton, HSBC, Sanofi. Celelalte „cir- 
curi” vor fi indiene, braziliene, japoneze, chi- 
neze, rusești și mexicane. 

Ulterior, aceste firme se vor detașa de o bază 
naţională și vor deveni integral nomade. În gene- 
ral, ele vor dura mai mult decât imperiile finan- 
ciare sau decât fondurile de investiţii, care vor 
fi temporar proprietarele acestora. Întreprinderile 
vor înceta să fie ierarhice, pentru a deveni labi- 
rintice; vor înceta să fie uniforme, pentru a 
deveni conglomerate de întreprinderi locale, pro- 
ducând la cerere bunuri pe măsură. 

Unele „circuri” vor ajunge - și deja s-a rea- 
lizat acest lucru — să creeze propria monedă, 
pentru a-și fideliza furnizorii și clienţii. O vor 
face sub formă de „puncte” oferite cadou par- 
tenerilor; apoi vor organiza transferul acestor 
puncte chiar şi în afara propriilor circuite. În 
curând, nimeni, nici chiar guvernul Statelor 
Unite, nu se va putea opune acestei practici. 

Dacă, peste o jumătate de secol sau mai 
puţin, companiile de asigurări vor reuși să con- 
troleze principalele întreprinderi și să-și impună 
normele statelor, dacă mercenarii privaţi vor 
înlocui armatele, dacă monedele întreprinderilor 
se vor substitui principalelor devize, înseamnă 
că hiperimperiul a triumfat. 

În contextul în care statele sunt tot mai 
slăbite, agonizează și chiar devin volatile, al 
negării dreptului și a impunităţii pe care le va 
implica hiperimperiul, se vor dezvolta două noi 
categorii de întreprinderi: întreprinderile-pirat și 
cele relaționale. 

Primele care se vor întări vor fi întreprinde- 
rile pe care statele nu vor mai fi în măsură să 

le interzică: prezente încă de la începuturile 
Ordinii economice, întreprinderile-pirat își vor 
vedea piaţa lărgindu-se. Unele vor exercita acti- 
vităţi licite fără să respecte totuși toate legile 
(mai ales cele fiscale). Altele vor exercita acti- 
vităţi criminale (trafic de droguri, de arme, de 
ființe umane, jocuri ilicite, trafic de influenţă, 
spălare de bani, contrafaceri ale produselor de 
marcă) și nu vor pregeta să recurgă și la vio- 
lenţă. Cifra lor de afaceri o va depăși chiar, 
într-o bună zi, pe cea a economiei licite. Ele vor 
spăla banii, ce vor reveni parţial pe piaţa legală, 
perturbând-o din ce în ce mai tare. Activitatea 
lor se va întrepătrunde chiar cu aceea a între- 
prinderilor din economia de piață, pe care le 
vor finanța și vor înfiinţa împreună întreprinderi 
comune. Pentru a triumfa, ele vor deţine toate 
atributele statelor care vor fi pe cale să rămână 
fără descendență: reţelele de comunicație, instru- 
mentele de colectare a resurselor și armamen- 
tele. Ele vor controla mijloacele de informaţie 
și vor face din ele un instrument de propagandă 
și de manipulare în folosul lor, prin inocularea 
fricii și prin corupţie. Se vor dota cu sisteme de 
microfinanţe, alimentate cu bani murdari, pen- 
tru a-i seduce și finanța pe cei mai dezmoșteniţi. 
Așa cum vom vedea în capitolul următor, ele vor 
fi, de asemenea, actori-cheie și iniţiatorii celui 
de-al doilea val al viitorului, hiperconflictul 
Apoi, ca reacție impotriva acestor contradicții 
ale globalizării pieţei, unele întreprinderi cu scop 
nelucrativ, cele relaționale, vor începe să exer- 
cite anumite funcţii pe care statele nu le vor 
mai putea îndeplini: ONG-urile sau fundaţiile 
(Sudul și Nordul fac parte deja din acest proces). 
Reînfiinţând gratuitatea și voluntariatul, ele se 
vor implica la rândul lor pe piaţă, care le va 
fihanţa și va forma împreună cu ele întreprinderi 

comune. Prin însăși existența lor, ele vor grăbi 
apariţia celui de-al treilea val al viitorului, hiper- 
democraţia, în care, așa cum vom vedea, niște 
instituții democratice planetare vor contribui la 
echilibrarea hiperimperiului. 


Stăpânii hiperimperiului: hipernomazii 


Stăpânii hiperimperiului vor fi vedetele „cir- 
curilor” și ale „companiilor teatrale”; deținători 
ai capitalului „întreprinderilor-circuri” și ai unui 
element activ nomad, strategi financiari sau ai 
întreprinderilor, patroni ai companiilor de asi- 
gurări și de divertisment, arhitecți ai programe- 
lor de calculator, creatori, juriști, bancheri, 
autori, designeri, artiști, producători de, obiecte 
nomade - pe toţi îi voi numi aici hipernomazi 

Vor fi câteva zeci de milioane, atât femei, cât 
și bărbaţi, mulţi dintre ei angajaţi ai propriilor 
întreprinderi, circulând din „teatru” în „circ”, 
competitori necruţători, nici angajaţi și nici anga- 
jatori, dar ocupând deseori mai multe posturi 
în același timp, gestionându-și propria viaţă ca 
pe un portofoliu de acţiuni. 

Prin jocul unei competiţii foarte selective, ei 
vor constitui o nouă clasă creativă, o hiperclasă 
care va conduce hiperimperiul. Îi vom găsi în 
toate „inimile” lumii policentrice. Ei vor trebui 
să-și apere proprietatea asupra capitalurilor, a 
creaţiilor, programelor de calculator, a brevete- 
lor, a dibăciei, a încasărilor și a propriilor opere 
de artă. Vor vorbi din ce în ce mai multe limbi, 
fiind ajutaţi de diverse dispozitive pentru tradus. 
Ipohondri, paranoici și megalomani în același 
timp, narcisiști și egocentrici, hipernomazii vor 
încerca să-și asigure accesul la produsele de 
autosupraveghere cele mai recente și la drogurile 

electronice și chimice oferite de autoreparatori. 
Vor dori să trăiască mai mult decât toţi ceilalţi; 
vor experimenta tehnici care să le permită să 
spere că-și vor dubla durata existenței. Vor adopta 
cu sfințenie toate rețetele de meditaţie, de rela- 
Xxare și de învăţare a iubirii de sine. 

Pentru ei, învăţătura va fi o necesitate vitală; 
curiozitatea va constitui o exigență absolută, 
iar manipularea, o practică obișnuită. Vor avea 
propriile canoane estetice, distracţiile și cultura 
lor. Aceasta va fi mai mult ca oricând labirin- 
tică; nevoia lor de a modela și de a inventa îi 
va face să desființeze - dar asta numai pentru 
ei — frontierele între a munci, a consuma, a crea 
și a se detașa. 

În felul acesta, vor inventa un nivel maxim 
al binelui și unul al răului pentru o societate 
planetară volatilă, egoistă, precară și lipsită de 
griji. Arbitri ai eleganţei, stăpâni ai bogățiilor și 
ai mass-media, ei nu-și vor recunoaște nici un 
fel de crez, nici naţional, nici politic și nici 
cultural. Se vor îmbrăca tot mai frecvent ca 
niște nomazi, revelând prin ținuta lor călătoriile 
făcute, protezele pe care le vor purta și rețelele 
la care vor fi conectaţi. Vor fi mecenaţii unor 
artiști multiformni ce vor amesteca formele de 
artă virtuală în care emoţiile vor fl suscitate, 
măsurate, captate și modificate de produse de 
autosupraveghere. Vor trăi în orașe private, îndă- 
rătul unor ziduri groase, păzite de mercenari. 
Greenwich (Connecticut) este deja un prim exem- 
plu al unei astfel de reședințe. În sfârșit, ei vor 
determina creșterea prețurilor operelor de artă, 
precum și ale bunurilor imobiliare. 

Cuplul nu va mai fi principala bază a vieţii 
și a sexualităţii; vor fi preferate, în transpa- 
renţă, iubirile simultane, poligame sau polian- 
dre. Colecţionari, bărbaţi și femei, mai interesaţi 

de vânătoare decât de pradă, acumulând și exhi- 
bându-și trofeele, într-o permanentă mobilitate 
pentru a-și întreține starea de ameţțeală, ei vor 
fi, în mare parte, copiii unor familii aflate în 
continuă mișcare, mereu recompuse, fără o bază 
geografică sau o cultură. Nu vor fi loiali decât 
lor înșiși, vor fi mai interesaţi de cuceririle lor, 
de pivniţa lor cu vinuri, de produsele lor de 
autosupraveghere, de colecţiile lor de artă, de 
organizarea vieţii lor erotice și de sinuciderea 
lor decât de viitorul progeniturilor lor, cărora 
nu le vor lăsa moștenire nici avere și nici putere. 
Nu vor aspira nici să se afle în fruntea afacerilor 
publice, nici să fie în prim-planul scenei: celebri- 
tatea va trece, în ochii lor, drept un blestem. 

Câţiva, mai cinici decât ceilalţi, se vor pune 
în slujba economiei-pirat și o vor conduce. Îi 
vom regăsi ca actori principali ai celui de-al 
doilea val al viitorului. 

Alţii, dimpotrivă, vor dezvolta o conștiință 
acută a provocărilor planetare și, după ce se vor 
îmbogăți, vor investi în acțiuni umanitare; une- 
ori, poate pur și simplu pentru a-și etala o anu- 
mită postură, vor deveni altruiști. Vor fi animatorii 
întreprinderilor relaționale, partizanii unei demo- 
craţii planetare; îi vom regăsi printre principalii 
actori ai celui de-al treilea val al viitorului. 

La fel ca toate celelalte clase creative dina- 
nintea ei, aceasta va exercita o influenţă deter- 
minantă asupra modului de viață al celor care 
se vor strădui s-o imite. 


Nomazii virtuali: de la sporturi la 
spectacolul în direct 


În imediata vecinătate a hipernomazilor (dar, 
de fapt, sub ei), circa patru miliarde de sedentari 

salariaţi și familiile lor vor fi. în 2040, principalii 
consumatori solvabili: „gulere albe”, comercianţi, 
medici, infirmiere, avocaţi, judecători, polițiști. 
administratori, profesori, educatori, cercetători 
în laboratoare, tehnicieni din industrie, munci- 
tori calificaţi și funcționari. Majoritatea dintre 
ei nu vor mai avea locuri de muncă fixe. Putând 
fi chemaţi la orice oră din zi, ei vor trebui să-și 
supravegheze în permanenţă situaţia de „anga- 
jabili”, adică forma (pentru munca fizică) și 
cunoștințele (pentru munca intelectuală). Pentru 
cei mai tineri, a călători va fi semnul unei ascen- 
siuni spre hiperclasă; cu cât un funcţionar seden- 
tar va călători mai mult, cu atât mai rapid va 
urca treptele ierarhiei din firma sa. 

Așa cum muncitorii manuali necalificaţi au 
constituit forţa socială și politică dominantă din 
primele trei sferturi ale veacului XX, masele de 
sedentari calificați vor domina scena socială și 
politică din următoarele trei decenii. 

Aceștia vor trebui să accepte întoarcerea la 
nomadism: delocalizarea întreprinderilor și imi- 
g&rarea vor duce la scăderea veniturilor lor. Ei 
vor regreta vremea când, frontierele fiind închise, 
locul de muncă era asigurat pentru întreaga 
viaţă, obiectele erau durabile, căsătoriile erau 
celebrate o dată pentru totdeauna, iar legile erau 
intangible. Vor idealiza statutul funcţionarului; 
vor considera postul garantat pe viaţă ca pe un 
adevărat patrimoniu, iar salariul ca pe o rentă. 
Cei care vor munci pentru ceea :ce va rămâne 
din stat sau din depedinţele sale vor fi tot mai 
puțini, iar statutul lor va fi tot mai precar. Aceștia 
vor face totul pentru a întârzia deconstrucția 
statului, apelând chiar și la violenţă. 

Clasele de mijloc, sedentare prin natura lor, 
vor resimţi o frică tot mai mare de boli, cârora 
nomadismul le va accentua propagarea. Vor 

revendica dreptul la înrădăcinare și la tergiver- 
sare. Unii se vor închide în autismul unei uti- 
lizări asidue a obiectelor nomade, în obsesia 
narcisistă a produselor de autosupraveghere, 
după modelul acelor otaku japonezi, fanatici ai 
nomadismului virtual, ai audiţiilor muzicale și 
ai produselor de autosupraveghere a corpului. 
Alţii vor prefera să refuze mișcarea prin obezi- 
tate: astăzi, un sfert dintre adulţii americani și 
o cincime dintre europeni sunt consideraţi obezi; 
până la urmă, mai mult de jumătate din popu- 
laţia sedentară ar putea fi afectată de acest 
flagel, reflectare a refuzului nomadismului din 
viitor. 

Pentru aceste clase mijlocii, a trăi în secu- 
ritate și a se distra vor fi răspunsurile majore 
la provocările lumii. Siguranţa va fi obsesia lor, 
iar distracţia va constitui modalitatea lor de a 
uita. i 

Cei din industria asigurărilor vor dezvolta 
pentru aceste miliarde de sedentari produse 
specifice care să acopere riscurile de precaritate, 
șomaj, boală, mișcare, incertitudine și dezor- 
dine în toate domeniile: economic, financiar și 
cultural; într-o bună zi, ei se vor asigura chiar 
și împotriva suferințelor din dragoste, a impo- 
tenţei, a insuficienţei intelectuale sau a lipsei 
dragostei materne. 

Cei din industria divertismentului vor inventa 
noi moduri de împărtășire -— virtuală -— a exis- 
tenţei hipernomazilor, dându-le astfel acces la 
un nomadism vitual. !: 

* Clasele de mijloc (mai ales) vor trăi „prin 
procură” viaţa hipernomazilor, prin practicarea 
a patru sporturi principale, simulacre ale miș- 
cării, toate fiind solitare, reprezentări idealizate 
ale competiţiei în hiperimperiu, presupunându-se 
că fiecare va avea șansa lui; toate vor fi practicate 

de fostele elite ale „inimilor” precedente, toate 
vor fi practicabile și vor permite progresul: echi- 
tația, golful, sporturile nautice cu pânze și dan- 
sul. Aceste simulacre de călătorie le vor permite 
mimarea unei rupturi de lume, continuând totuși 
să beneficieze de logistica ei: pe trasee sigure, 
în păduri amenajate, de-a lungul coastelor mări- 
lor fără pirați, cu servicii de salvare eficiente, 
dispunând de club-houses, de adăposturi, de 
refugii primitoare. Pentru a deveni un bun călă- 
reț, un bun jucător de golf, un bun marinar 
sau un bun dansator, o persoană va trebui să 
facă dovada unor calităţi de bun călător (înde- 
mânare, intuiţie, toleranță, graţie, tenacitate, 
curaj, luciditate, prudenţă, simț al echităţii, 
echilibru), fără a se resimţi în urma eforturilor. 
Produsele de autosupraveghere vor permite ori- 
cui să se doteze cu cele necesare pentru fiecare 
dintre aceste sporturi practicate la domiciliu 
sau cu universuri virtuale tridimensionale, pen- 
tru a le practica virtual. Aceste sporturi le vor 
permite și sedentarilor să trăiască în mod ludic 
exigenţele competiţiei, să simtă plăcerea pro- 
gresului, să se familiarizeze cu produsele de 
autosupraveghere, să încerce iluzia de a fi niște 
hipernomazi, chiar dacă vor fi abandonat de 
multă vreme aceste distracţii. Astfel, vor trăi 
emoţii din ce în ce mai puternice. 

Sedentarii vor plăti și ei tot mai mult pentru 
a asista în timp real la spectacolul sporturilor 
de echipă, și ele simulacre sofisticate ale vieții 
de hipernomazi: act$rii acestor meciuri, jucate 
într-o atmosferă de concurenţă necruțătoare, 
după reguli tot mai violente, mai rapide și mai 
distrugătoare, încearcă să pătrundă într-o cita- 
delă adversă apărată de un sedentar (portarul, 
la fotbal) sau de alţi nomazi (la baschet, fotbal 
american, rugby sau baseball). Aceste spectacole, 

ultime locuri de întâlnire, vor fi și ultimele subiecte 
de conversaţie. Noile tehnologii vor permite acce- 
sul la aceste spectacole a tuturor mass-media, 
fie ele bi- sau tridimensionale, putând servi 
chiar și la autosupravegherea propriilor emoţii. 
Spectatorii își vor putea oferi meciuri on-line, 
putând pune faţă în față chiar mii de jucători. 
Marile competiţii sportive, în primul rând fot- 
balistice, vor constitui pieţe importante pentru 
„întreprinderi-circuri” organizatoare de specta- 
cole. 

Imitatori și ei ai hipernomazilor, unii dintre 
acești nomazi virtuali vor îngroșa rândurile con- 
sumatorilor de droguri: alcool, canabis, opiu, 
morfină, heroină, cocaină, produse de sinteză 
(amfetamine, metamfetarnine, ecstasy). Unele dro- 
guri chimice, biologice și electronice distribuite 
de „autoreparatori” vor deveni produse de consum 
de masă într-o lume fără legi și fără poliţie, ale 
cărei principale victime vor fi infranomazii. 


Victimele hiperimperiului: infranomazii 


Într-adevăr, hiperimperiul va face ca piaţa 
să triumfe la scara întregii lumi, dar nu va duce 
la dispariția sărăciei, căreia îi vor cădea în con- 
tinuare pradă un număr din ce în ce mai mare 
de oameni; cei pe care-i voi numi infranomazi, 
care vor trăi sub pragul sărăciei, deci cu mai 
puţin de doi dolari pe zi, vor depăși ca număr 
3,5 miliarde în 2035, faţă de 2,5 miliarde în 
2006. 

Slăbite, statele nu vor mai putea finanța 
venituri decente de asistenţă; tentativele de a 
reduce numărul celor săraci numai prin inter- 
venţia forţelor pieţei se vor solda cu un eșec: 
creșterea nu va furniza destule locuri de muncă; 

producţia de bunuri specifice destinate acestei 
categorii nu va fi suficientă pentru a da tuturor 
acces la produsele de bază; piața nu va putea 
instala singură, în uriașele aglomerări urbane, 
infrastructurile necesare unui număr din ce în 
ce mai mare de orășeni. 

Așadar infranomazii vor fi tot mai vulnerabili 
la epidemii, la lipsa de apă, la transformarea 
terenurilor în deșert, la încălzirea climei; vor fi 
obligaţi tot mai mult să se mute de la ţară la 
oraș, apoi din oraș în oraș, pentru a fugi de 
mizerie, de secetă, în căutarea unei slujbe și a 
unei locuinţe. Ei vor fi tot mai predispuși la 
orice fel de revoltă și vor alimenta necontrolat 
economia-pirat. Vor fi principalii clienţi ai vânză- 
torilor de utopii și vor deveni actorii cei mai impor- 
tanţi și principalele victime ale hiperconflictului, 
dacă acesta va avea loc. Dar vor constitui și 
principala miză și marii învingători ai hiperdemo- 
crației, dacă aceasta se va materializa. 

În așteptarea acestor evenimente, răul cel mai 
grav îl va constitui faptul că nimeni nu va mai fi 
în stare să asigure guvernarea hiperimperiului. 


Guvernarea hiperimperiului 


Victoria pieței asupra democraţiei va crea o 
situaţie practic inedită: o piaţă fără stat. Or, 
toţi teoreticienii recunosc că o astfel de piață 
suscită apariția unor carteluri, duce la slaba 
utilizare a forţelor productive, la speculații 
financiare, favorizează șomajul, risipește resur- 
sele naturale, oferă libertate economiei infrac- 
ționale și dă putere piraţilor. Aceasta a fost, 
printre altele, soarta Chinei în 1912, a Somaliei 
în 1990, a Afghanistanului în 2002 sau a 
Irakului în 2006. Și tot asta va fi și soarta 
hiperimperiului. 

Statele — sau ceea ce va rămâne din ele până 
prin 2050 - nu vor mai fi decât releele unor 
întreprinderi din domeniul opiniei. Nimeni nu 
va mai fi în stare să asigure egalitatea în tra- 
tarea cetăţenilor, impartialitatea alegerilor și liber- 
tatea informaţiei. 

Nici chiar piaţa nu se va putea mulțumi cu 
o asemenea situaţie: oriunde s-a instalat, pen- 
tru a exista, ea a avut întotdeauna nevoie de 
un stat puternic; la nivel mondial, ea va avea 
nevoie de respectarea câtorva reguli, astfel încât 
să nu fie concurată de jucători necinstiţi, pentru 
ca legea schimbului să nu fie cumva înlocuită 
cu legea armelor, să nu fie încălcat dreptul 
proprietății, consumatorii să fie întotdeauna sol- 
vabili, iar violența socială să poată fi ţinută sub 
control. 

Companiile de asigurări și întreprinderile de 
divertisment, principalele forțe de pe piaţă, vor 
încerca să joace aceste roluri: vor elabora norme 
care să-i permită oricui să-și găsească locul în 
hiperimperiu și vor oferi spectacole care să-i 
permită să evadeze. Pentru a reuși acest lucru, 
ele vor trebui să se sprijine pe niște organizații 
specializate, corporative, forme de guvernare 
autoproclamată. 

Băncile și instituţiile financiare se vor dota - 
unele o fac de pe acum - cu organisme pruden- 
țiale mondiale, reunindu-i lunar, la Banca pentru 
Reglementări Internaționale de la Basel, pe pre- 
ședinţii principalelor bănci centrale din lume. 
Acest comitet a promulgat deja (sub numele de 
„Basel I”, apoi „Basel II”) reguli contabile și 
financiare aplicabile, fără ca nici o lege mondi- 
ală să poată lua astfel de decizii pentru toate 
băncile de pe planetă. Un asemenea organism 
de coordonare a tuturor băncilor centrale va 
încerca într-o zi, din proprie iniţiativă, să fixeze 

o paritate stabilă între principalele monede din 
lume, impunând statelor anumite norme buge- 
tare. Apoi va emite un fel de monedă mondială 
și va încerca să centreze inițiativele private din 
acest domeniu. 

Alte organizaţii vor defini reguli de control 
privind originea capitalurilor, pentru a lupta 
mai eficient împotriva economiei-pirat. Mai întâi 
publice, apoi private, aceste instanțe vor com- 
pleta, apoi vor înlocui acţiunea serviciilor de 
ordine, folosindu-se de mercenari. 

Numeroase alte corpuri profesionale (conta- 
bili, avocaţi, angajați în domeniul publicităţii, 
informaticieni, medici, farmaciști, arhitecţi, pro- 
fesori și ingineri), impulsionate de companiile 
de asigurări, vor stabili și ele propriile norme. 
Vor crea organizaţii specializate, finanţate dintr-un 
fel de impozite, pentru a-și supraveghea membrii 
și a evita scandalurile. Pentru aceasta, vor recurge 
la toate tehnologiile hipersupravegherii. 

Alte instituţii de guvernare de același tip vor 
apărea la nivel naţional sau continental, înde- 
osebi în domeniile energiei și telecomunicaţiilor, 
al sănătăţii și al educaţiei. 

În sfârșit, agenţiile de evaluare vor stabili 
norme ale comportamentului corect în domeni- 
ile financiar, social, ecologic și etic. Ele vor 
influența comportamentul întreprinderilor și al 
statelor, preocupate fiind să facă o bună impre- 
sie pe piaţă. În domeniul protecţiei mediului, 
în special, companiile de asigurări vor pretinde 
ca întreprinderile să respecte normele stabilite 
de astfel de agenţii de evaluare, pentru a dimi- 
nua dereglările climatice și pagubele provocate 
de catastrofele naturale pe care le pot antrena. 

„Guvernarea” va deveni așadar un sector eco- 
nomic deosebit de rentabil în sine. Vor apărea 
întreprinderi specializate care vor veni în ajutorul 

companiilor de asigurări, înlocuind treptat, la 
nivel planetar, sistemele naționale de reglemen- 
tare. Vor supraviețui cele care vor putea deţine 
autorităţi polițienești private pentru a compensa 
slăbiciunea armatelor și a serviciilor de ordine 
publică și pentru a verifica aplicarea normelor 
și veridicitatea declarațiilor celor sinistraţi. Vor 
lua naștere și firme de guvernare, menite să 
furnizeze întreprinderilor membri competenţi pen- 
tru consiliile lor de administraţie. 

Aceste organisme de supraveghere vor fi domi- 
nate, la început, de imperiul american; ICANN, 
care gestionează astăzi internetul, constituie un 
astfel de exemplu de instanță internațională 
autoproclamată, mascând de fapt guvernul ame- 
rican. Aceste organisme vor extinde legislaţia 
americană și în restul lumii, înainte de apariţia 
unei constituţii proprii. 

Astfel, evaluatorii și asiguratorii vor fi res- 
ponsabilii fragili ai guvernării hiperimperiului. 
Ei vor fi concurațţi, ameninţaţi și insultaţi de 
organizaţii criminale, care vor încerca să-i eli- 
mine, și de alte organizaţii, relaționale, pe care 
ei vor încerca să le elimine. 

Fotbalul, despre care am spus mai înainte 
că este primul spectacol la nivel planetar, con- 
stituie încă de pe acum un exemplu deosebit 
de edificator în privinţa a ceea ce va însemna 
mâine guvernarea de ansamblu a hiperimperiu- 
lui. De fapt, nici o instanţă internaţională nu 
este, în acest domeniu, mai puternică decât 
Federaţia Internaţională de Fotbal (FIFA), chiar 
dacă Statele Unite joacă și ele un rol — minor, 
în cazul de față. FIFA controlează deja încasări 
considerabile de la mijloacele mediatice, fără ca 
legitimitatea celor care o conduc să fie clar 
definită, așa cum nu sunt precizate nici desti- 
națiile acestor resurse. Ea are propriile laboratoare 

de control antidoping, pe care le utilizează după 
bunul-plac. Cel mai neînsemnat club de cartier 
de la celălalt capăt al lumii se simte obligat să 
respecte cea mai măruntă modificare a regula- 
mentului stabilit la Lausanne. Dreptul la muncă 
nomad și universal este, în acest domeniu, cu 
mult înaintea legislaţiilor naţionale. 

Situaţia este aceeași și pentru celelalte fede- 
raţii internaţionale ale marilor sporturi mondiale 
și; cu atât mai mult, pentru Comitetul Internaţional 
Olimpic, al cărui sediu se află tot la Lausanne... 

După modelul acestor organisme sportive, 
celelalte instituții de guvernare ale hiperimpe- 
riului vor fi niște instituţii autoproclamate, care 
vor furniza cea mai mare parte a beneficiilor 
celor care le conduc, mai întâi americani, apoi 
hipernomazi legali sau infractori. Doctrina lor — 
apologia competiției — va constitui o reprezen- 
tare idealizată a hiperimperiului. 

Aceste federaţii vor fi din ce în ce mai con- 
trolate de companiile de asigurări, care le vor 
acoperi riscurile majore: astfel, în 2003, FIFA 
a emis un împrumut specific în valoare de 262 
de milioane de dolari pentru acoperirea riscului 
unei anulări a finalei Campionatului Mondial 
din 2006, în special pentru eventualitatea unor 
acte teroriste. Acest fapt a permis companiilor 
de asigurări și de reasigurări să aibă controlul 
real asupra evenimentului. 

În ipoteza basculării acestor. instituţii de 
guvernare în economia infracţională, ele vor 
pregăti momentul în care hiperimperiul ar putea 
fi, în al doilea val al viitorului, nimicit de pirați. 
În schimb, dacă reușesc să stimuleze apariţia 
unui interes general planetar, vor contribui la 
pregătirea momentului în care al treilea val al 
viitorului le va înmănunchea în cadrul unei 
guvernări democratice planetare. 

Prin 2050, hiperimperiul va fi o lume a dez- 
echilibrelor extreme și a marilor contradicții. El 
va eșua și se va prăbuși, fiind prins în propria 
plasă. În vreme ce transparenţa va face mai 
vizibile și mai puțin tolerabile inegalităţile, ciclu- 
rile economice, politice și militare vor avea o tot 
mai mare amplitudine. Sub pretextul că-i ajută 
pe oameni să facă față lipsurilor, piața va crea 
altele noi; întreprinderile își vor asuma din ce 
în ce mai puţine riscuri, pretinzând în același 
timp, sub presiunea asiguratorilor, o rentabili- 
tate maximă; salariaţii vor reclama zadarnic ca 
partea lor din venit să nu scadă; consumatorii, 
alegători în același timp, vor revendica reducerea 
prețurilor. Prioritatea crescândă acordată terme- 
nului scurt, prezentului, precarului și lipsei de 
corectitudine. va face tot mai dificilă finanțarea 
cercetărilor și strângerea impozitelor. Asigurările 
nu vor reuși să acopere riscurile. Distracțţiile și 
informaţia nu vor mai putea acoperi vacarmul 
tragediilor. Dezvoltarea, care permite astăzi ori- 
cui să spere, nu va mai putea servi ca alibi. 
Hipersupravegherea va îngrădi libertatea și va 
stopa inovaţia. 

Nomadismul care se află chiar la baza dina- 
micii Ordinii economice va fi și el blocat treptat 
de limitele tehnice opuse călătoriilor: exigenţele 
ecologice vor impune limitarea zborurilor cu 
avionul; prin 2030 va începe colonizarea Lunii; 
ceva mai târziu vor deveni rentabile și zborurile 
în interiorul sistemului solar. Dar nu se va 
putea merge mult mai departe: într-adevăr, chiar 
atingându-se viteza luminii, unui pământean 
i-ar trebui patru ani și trei luni pentru a ajunge 
la steaua cea mai apropiată; pentru a merge 

mai departe, astronauții ar trebui să trăiască o 
viaţă întreagă la bordul navei lor, fiind înlocuiţi 
în timp de propriii copii, pe care ar trebui să-i 
inițieze în pilotare... 

Hiperlumea hiperimperiului nu va suporta 
să rămână astfel închisă în interiorul propriilor 
frontiere: nu va putea accepta ca Pământul să 
fie în același timp închisoarea și oaza omenirii. 
Şi atunci va încerca -— deja încearcă -— o ultimă 
realizare de anvergură: să iasă din ea însăși. 
Numai așa își va regăsi dialogul mereu reluat 
cu propria-i sexualitate. Va căuta să se repre- 
zinte ca un obiect, pentru a încerca să plece să 
trăiască în altă parte decât în sine însăși. 

Specia umană a căutat dintotdeauna să se 
distanţeze de propriul mod de reproducere. Pentru 
a se distinge de regnul animal, s-a străduit mai 
întâi să nege funcţia reproductivă a sexualităţii, 
apoi să-i dea o altă semnificaţie. În ordinea 
rituală, cea mai mare parte a cosmogoniilor 
afirmă, de altfel, că trăsătura specifică a zeilor 
este că nu s-au născut în urma unei relaţii 
sexuale: religiile monoteiste, mai ales, consideră 
sexualitatea o obligaţie impusă oamenilor de 
forţele răului. În schimb, Ordinea economică 
preferă să o admită, recunoscându-i în același 
timp o altă funcţie decât reproducerea: plăce- 
rea. La fel ca în ordinile anterioare, reproduce- 
rea rămâne astfel o predeterminare zoologică pe 
care psihanaliza încearcă, odată cu sfârșitul 
secolului al XIX-lea, s-o facă tolerabilă. În seco- 
lul XX, Ordinea economică se străduiește să 
elimine rolul reproductiv al sexualității, artificia- 
lizând maternitatea prin tehnici din ce în ce mai 
sofisticate: pilula contraceptivă, nașterea prema- 
tură, fecundarea in vitro, mamele purtătoare. În 
hiperimperiu, Ordinea economică va merge până 
la a disocia reproducerea de sexualitate: aceasta 

va ține de domnia plăcerii, iar reproducerea, de 
cea a mașinilor. 

Hipersupravegherea, autosupravegherea și apoi 
autorepararea vor conlucra: după ce au reușit 
repararea organelor bolnave, oamenii vor vrea 
să le producă, iar apoi să creeze corpuri pe care 
să le înlocuiască. Se vor produce, mai întâi, 
sisteme de celule-mamă, fără distrugerea embri- 
onului, ceea ce va face acceptabile din punct 
de vedere etic terapia prin gene, apoi clonarea 
terapeutică și, în sfârșit, clonarea reproductivă. 
Până la urmă, ființa umană va fi fabricată ca 
un artefact pe măsură, într-un uter artificial, 
având caracteristici alese anterior. Fiinţa umană 
va deveni atunci un obiect de piaţă. 

Graţie formidabilelor progrese pe care le putem 
aștepta de la nanoștiinţe, fiecare va spera chiar 
să-și transfere într-un alt corp conștiința de 
sine, să-și procure propriul dublu, dar și copii 
ale fiinţelor iubite, bărbaţi și femei de vis, hibrizi 
fabricaţi cu trăsături particulare selectate astfel 
încât să corespundă unor obiective precise. Unii 
vor căuta chiar să depășească specia umană 
printr-o formă de viaţă și de inteligenţă diferită, 
superioară. 

În această ultimă versiune a hiperimperiului, 
moartea va fi amânată până la dispariţia ultimei 
clone a sinelui care va avea conștiință de sine, 
chiar până la uitarea tuturor clonelor rezultate 
din propria fiinţă de către toate celelalte clone 
rezultate din altcineva. 

Apoi omul, fabricat în sfârșit câ un artefact, 
nu va mai cunoaște moartea: după modelul 
tuturor produselor industriale, el nu va mai 
putea muri, pentru că, de fapt, nu s-a născut 
niciodată. 

Însă ultima omucidere nu va avea loc: cu 
mult înainte ca omenirea să se fi transformat 

astfel în mașini, cu mult înainte de instaurarea 
hiperimperiului, omul va ști să reziste acestei 
perspective, așa cum rezistă încă de pe acum. 
Hiperimperiul va eșua și se va sfărâma, izbindu-se 
de țărm. Oamenii vor pune totul în mișcare 
pentru a împiedica un asemenea coșmar. 
După violenţa banului va urma - și deja şi-a 
făcut simțită prezenţa - violenţa armelor. : 


5. Al doilea val al viitorului: 
hiperconflictul 


Dispariţia sistemului sovietic și generalizarea 
democraţiei se pare că au îndepărtat perspectiva 
războiului. Cursa înarmărilor a luat sfârșit. Toate 
țările lasă impresia că au înţeles acest fapt 
evident: evoluţia economică este mai puternică 
decât cuceririle. Într-adevăr, lumea, în ansam- 
blul ei, n-a trăit niciodată o perioadă mai calmă, 
cel puţin aparent: pentru prima dată după mai 
mult de 100 de ani, nu există astăzi vreun 
război între două ţări. 

Totuși, la fel ca la sfârșitul fiecărei forme de 
până acum, simultan cu dezmembrarea unor 
state și cu începuturile hiperimperiului, asistăm 
la premisele unui nou conflict. Atunci când 
piaţa se generalizează, diferenţele se nivelează, 
fiecare devenind rivalul tuturor. Când puterea 
statului slăbește, posibilitatea de a canaliza vio- 
lenţa și de a o controla dispare. Conflictele 
locale se înmulţesc, identitățile se crispează, 
ambițiile se confruntă, iar existenţele nu mai 
au nici o valoare. Dispariţia Uniunii Sovietice 
a însemnat și ieșirea din scenă a unuia dintre 
jandarmii lumii. Dincolo de asta, eșecul anunţat 
al hiperimperiului, sofisticarea armamentelor și 
creșterea numărului de actori militari ar putea 
duce, prin convergența consecinţelor, la un conflict 

global, la o conflagrație planetară, la un hiper- 
conflict mult mai distrugător decât toate cele- 
lalte, locale sau mondiale, care l-au precedat. 
lată geneza acestuia. 


Ambitii regionale 


Până în 2025, odată cu instaurarea treptată 
a ordinii policentrice, vor apărea noi puteri regio- 
nale, toate dornice să aibă acces la aceleași 
bogății. Printre ele le vom regăsi și pe toate cele 
care vor domina această perioadă, dar și alte 
câteva, mai marginale și mai războinice. 

Fascinată de modul în care se nasc și mor 
imperiile, China - ale cărei cheltuieli militare 
sunt deocamdată foarte reduse - va dori să 
redevină o putere majoră inclusiv pe plan stra- 
tegic; într-un fel sau altul, va căuta să recuce- 
rească Taiwanul și să-și extindă hegemonia 
asupra estului Asiei, așa cum au făcut Statele 
Unite când, în secolul al XIX-lea, s-au impus 
pe ambele continente americane. Ea va încerca 
să îndepărteze Japonia şi Statele Unite de această 
zonă. Se va folosi şi de sprijinul Coreei de Sud 
(care va trebui, la rându-i, să se înarmeze) și 
va tolera supraviețuirea regimului totalitar din 
Coreea de Nord, care va dori și ea să se doteze 
cu noi mijloace, inclusiv nucleare, pentru a se 
apăra. La rândul ei, Japonia se va reînarma, 
pentru a rezista unei amenințări coreene şi ascen- 
siunii în forță a Chinei. India va refuza să se 
lase încercuită de puterile musulmane. Pakistanul, 
chiar dacă nu va deveni islamist, va fi preocupat 
să se apere de India și să-și asigure un ascen- 
dent faţă de vecinii săi, din Afghanistan până 
în Kashmir. Indonezia va căuta să se doteze cu 
mijloace care să-i asigure conducerea Islamului 

în ansamblul său și dominaţia în Asia de Sud- 
Est. Australia va dori, la rândul ei, să-și afirme 
influența în regiune și să se pună la adăpost 
de amenințările indoneziene. 

Iranul șiit va încerca să-și asigure controlul 
asupra Islamului, spre marea nemulțumire a 
suniţilor, care au o dominantă arabă. Fosta 
Persie va dispune, în această privință, de o 
populație numeroasă, de mulţi bani și de mult 
petrol, precum şi de o bună poziţie geostrate- 
gică. Însă Turcia va refuza să-i cedeze controlul 
ansamblului turcofon. Arabia Saudită, vasal nesi- 
gur al Statelor Unite, va încerca să rămână 
dominantă în regiune. Egiptul va avea toate 
motivele să-și imagineze că e cea mai mare 
putere potenţială a lumii arabe. Israelul va încerca 
să rămână.o putere regională, pentru a putea 
supravieţui. Algeria și Marocul își vor disputa 
întâietatea în Maghreb. În ciuda amenințărilor 
dezmembrării, Nigeria și Congo, beneficiind de 
o creștere demografică vertiginoasă, vor dori să 
controleze regiunile înconjurătoare. Africa de 
Sud va dori și ea să-și domine vecinii, pentru 
a nu rămâne o simplă enclavă. 

Rusia va face toate eforturile pentru redo- 
bândirea unui statut mondial și va considera 
că se află în prima linie a confruntărilor cu 
Islamul şi China; pentru a se apăra împotriva 
vecinilor, ea se va reînarma şi va ţese o reţea 
de alianţe militare în funcţie de reţeaua sa de 
conducte de petrol şi gaze naturale. În Europa 
Occidentală, Germania și Franța şi-ar putea 
regăsi fiecare ambițiile regionale, dacă Uniunea 
Europeană nu va fi în stare să canalizeze riva- 
lităţile. 

Brazilia va pretinde să domine emisfera sudică 
a Americilor; Venezuela se va strădui să-și dis- 
pute cu ea acest rol și să coalizeze în jurul său 

țările andine, în încercarea de a izgoni Statele 
Unite din zonă; Mexicul și Argentina nu se vor 
lăsa marginalizate. Mai ales în Mexic, revoltele 
politice și sociale de amploare vor duce la repu- 
nerea în discuţie a alianţei cu Statele Unite, în 
vreme ce Canada va încerca să rămână neutră. 
Cerinţele pe care le implică lupta împotriva tra- 
ficanţilor de droguri, impusă de Statele Unite, 
vor determina și ele o întărire majoră a poten- 
țialului militar mexican. 

Toate aceste ambiţii regionale vor intra în 
conflict. Lumea va vedea o Americă Latină răz- 
vrătită împotriva prezenţei economice și politice 
americane, o lume arabă obsedată de eliminarea 
Israelului, un ansamblu persan dornic să înge- 
nuncheze lumea arabă, o Rusie doritoare să 
domine iarăși o parte a Europei și să se știe, 
în același timp, la adăpost de amenințările Chinei 
și ale Islamului; India și Pakistanul vor căuta 
să se elimine reciproc dintre ţările limitrofe; 
China și Rusia vor fi mereu cu ochii aţintiţi 
asupra acelorași regiuni frontaliere. Japonia, 
Statele Unite și China vor rivaliza pentru domi- 
naţia asupra estului Asiei. 

Se vor încheia alianţe militare ce vor asocia 
deseori parteneri nesiguri: Iranul va coopera cu 
China și Rusia; China cu Pakistanul; Rusia cu 
Uniunea Europeană; Pakistanul, Egiptul, Indonezia 
și Iranul s-ar putea uni într-un ansamblu musul- 
man; ţările mici din sud-estul asiatic, regrupate 
în Asociaţia Naţiunilor din Asia de Sud-Est 
(ASEAN), se vor integra din punct de vedere 
militar pentru a scăpa de sub dominaţia ame- 
ricană, chineză sau japoneză; Iranul și Venezuela 
vor căuta să obţină sprijinul Rusiei şi al Chinei; 
Uniunea Europeană se va apropia din punct de 
vedere militar de Statele Unite; Rusia va sprijini 
Algeria şi încă de pe acum vinde arme Venezuelei, 

care şi-a exprimat dorinţa să intre ca observator 
în... Liga Arabă! i 
Aceste ciocniri de ambiţii — mai întâi pe teren 
diplomatic și economic -— vor putea evolua până 
la confruntări militare între state, în care se vor 
amesteca forțe străvechi, pirați și mercenari. 


Armate de pirați, armate de corsari 


Statele n-au fost niciodată actorii exclusivi 
ai violenţei în lume. Mafiile, bandele de gang- 
steri și mișcările teroriste - le voi numi aici 
pirați — s-au amestecat întotdeauna între naţi- 
uni, pentru a le combate sau, cel puţin, pentru 
a le încălca legile. Atunci când deconstrucția 
va slăbi statele, când dreptul și poliţia vor deveni 
mai discrete, violenţa va prolifera în viaţa publică 
şi între indivizi; piraţii vor deveni chiar agenţi 
fundamentali în domeniile economic și geopolitic. 

Odată cu sfârșitul celei de-a noua forme și 
cu începuturile hiperimperiului, pirații vor deveni 
mai numeroși și mai puternici decât oricând. 
Ei nu vor căuta doar să-și facă un loc în cadrul 
imperiului și nu se vor mai mulțumi să profite 
de pe urma unui „război rece”. Oricare ar fi 
motivațiile lor, criminale sau politice, nemaia- 
vând nici teritorii și nici familii de protejat, ei 
vor căuta să-și înstăpânească puterea asupra 
lumii. Cu cât hiperimperiul se va dezvolta mai 
mult, cu atât ei vor fi mai puternici, fără ca 
vreo poliţie statală să aibă mijloacele de a-i 
combate. 

Piraţii vor fi de mai multe feluri. 

Unele dintre naţiunile care se vor dezmembra 
sub presiunea pieţelor și a jocului democratic 
vor face să apară entităţi-pirat, zone incerte, 
lipsite de legi, state-pirat sau non-state. Ele vor 

încăpea pe mâinile unor căpetenii războinice 
aflate în fruntea unor bande supraînarmate, care 
vor controla regiuni întregi, porturi, conducte de 
petrol și gaze, drumuri comerciale sau zone 
bogate în materii prime. Încă de pe acum este 
cazul Somaliei, al Transnistriei (la frontiera dintre 
Republica Moldova şi Ucraina), al unei părţi din 
Etiopia, al statului Sri Lanka, al Afghanistanului 
și al altor regiuni din Africa și Asia. 

Așa cum s-a văzut deja, unele orașe care au 
crescut brusc vor deveni și ele astfel de state-pirat, 
în care nici o armată şi nici o poliţie nu va mai 
îndrăzni să intre. Este deja cazul, printre altele, 
al anumitor conurbaţii din Brazilia, Nigeria, Congo, 
Columbia. La rândul lor, acestea se vor dota cu 
armament din ce în ce mai sofisticat. 

Organizațiile de tip mafiot, cartelurile, crimi- 
nalii de tip „gulere albe” și responsabilii cu 
traficul de droguri, de femei, de arme sau de 
jocuri vor opera fără o bază geografică și vor 
colecta fonduri, amenințând și acţionând ca 
niște state și împotriva statelor, pentru a le 
garanta securitatea. Se vor dota - așa cum o 
fac încă de pe acum -— cu armele cele mai moderne; 
vor ameninţa judecători, polițiști și lideri politici 
care ar putea să le stea în cale. Uneori, așa 
cum se întâmplă deja în Columbia, în Somalia, 
în Brazilia sau în Pakistan, aceste bande vor 
controla orașe, teritorii, chiar și ţări întregi. Unii 
hipernomazi (chimiști, intelectuali, contabili, ingi- 
neri, ofiţeri sau bancheri) vor intra în slujba lor 
şi vor participa alături de ei la deconstrucţia 
generală a lumii. 

Grupările politice sau religioase, lipsite și ele 
de o bază teritorială, se vor dota cu toate mij- 
loacele militare pentru a prelua controlul unei 
ţări, pentru a-i izgoni locuitorii şi a-i distruge 
structurile specifice Ordinii economice. Acesta 

este, de exemplu, cazul Al-Qaida și al altor 
grupări nihiliste de aceeași factură. 

Vor apărea și alte forme de pirați. Proliferarea 
violenţei şi a mâniei, ambele devenite posibile 
odată cu instaurarea hiperimperiului, va des- 
chide calea unor provocări de tip nou: mase de 
infranomazi, ce ar avea în comun doar faptul 
de a călători împreună, ar putea reprezenta 
niște ameninţări. Exact ca populaţiile migra- 
toare ce au trecut Rinul în 406, aceste mulţimi 
ar putea traversa înarmate strâmtoarea Gibraltar, 
fluviul Amur sau râul Usumacinta, însă de data 
asta amenințătoare, și nu rugătoare. 

Unele dintre aceste forțe se vor coaliza împo- 
triva statelor, mai ales a democraţiilor; vor apă- 
rea atunci — așa cum s-a întâmplat deja — baroni 
ai drogurilor puși în slujba unor cauze politice 
sau care se vor servi de imigranţi pentru trece- 
rea clandestină a frontierelor. Vom vedea - și 
deja există —- naţiuni în ruină devenite cuiburi 
de mafioţi, forțe teroriste, nomade prin natura 
lor, care-și vor stabili bârlogul pe teritoriile unor 
non-state, precum și organizaţii mafiote ce sus- 
țin ambiţii politice, laice sau religioase, așa cum 
au procedat Mafia, Cosa Nostra sau gangsterii 
francezi deveniți colaboraţioniști în 1940. Vom 
asista — şi deja există -— la violenţe urbane de o 
atât de intensă amploare și brutalitate, încât 
vor necesita intervenţii mai degrabă militare 
decât polițienești. 

În faţa acestor ameninţări sau agresiuni, nați- 
unile vor avea nevoie de soldaţi și de polițiști 
din ce în ce mai numeroși, în stare să-și riște 
viaţa. Or, voluntarii vor deveni tot mai rari, iar 
opinia publică a democraţiilor de piaţă nu va 
mai admite morţi în armatele acestora și, cu 
atât mai puţin, în rândul recruțţilor. Încă de pe 
acum. doar 0.5% din ponulatia Statelor Unite 

mai sunt recrutați, iar fiecare soldat ucis este 
o tradegie naţională. Pentru îndeplinirea misi- 
unilor pe care și le-a asumat, imperiul american 
va trebui, exact ca Imperiul Roman de odini- 
oară, să încorporeze tot mai mulţi străini în 
trupele. sale: 5% din forțele armate americane 
sunt încă de pe acum constituite din imigranţi 
nenaturalizaţi; numărul lor a crescut în mod 
considerabil după decretul din 4 iulie 2002, 
care urgentează naturalizarea străinilor ce se 
angajează în armată (copie aproape identică a 
unui decret al împăratului Hadrian din anul 
138 e.n.). 

Însă acest lucru nu va fi suficient: piraților 
li se vor opune corsarii. Se vor dezvolta între- 
prinderi de mercenariat ce vor recurge la ser- 
viciile unor foști militari, care vor antrena corpuri 
de armată și de poliţie gata de a fi închiriate. 
În Africa există deja aproximativ 100 de socie- 
tăți de acest tip, care furnizează oameni și mate- 
riale unor guverne, unor întreprinderi sau chiar 
unor instituţii internaționale. În curând, ele vor 
asigura funcţii generale de securitate: apărare, 
protecţie și chiar atac. Întreprinderile industri- 
ale vor finanța legal asemenea trupe de merce- 
nari, pe care le vor pune la dispoziția guvernelor, 
de la care vor încerca să obţină pieţe de desfa- 
cere. Unele dintre aceste societăţi de mercenari 
vor fi utilizate pentru restabilirea păcii acolo 
unde forțele ONU sau OUA (Organizaţia Unităţii 
Africane) eșuează, așa cum a fost deja cazul în 
Sierra Leone. Se va ajunge chiar la situaţia în 
care ONU să-și protejeze cu mercenari propriile 
birouri. Anumite ţări îi vor utiliza mai mult sau 
mai puţin declarat în războaiele din locuri înde- 
părtate, fără a-și angaja în mod vizibil propriile 
forţe, pentru a lupta împotriva traficanţilor de 
tot felul. Dintre aceste societăți de mercenari, 

unele se vor supune unui cod de bună conduită 
care impune respectarea legilor războiului, altele 
vor adera la convențiile de la Geneva. Însă majo- 
ritatea lor, urmând exemplul guvernelor pe care 
le vor servi, nu vor mai respecta nici o regulă: 
practicarea torturii în Irak și tratamentul aplicat 
deţinuţilor de la Guantanamo sunt semne ce 
prevestesc această evoluție. 


Mânia laicilor 


Apoi se va manifesta tot mai vehement mânia 
popoarelor împotriva Ordinii economice și, mai 
întâi, la adresa Statelor Unite, care se vor afla 
în fruntea ei de-acum încolo cel puțin douăzeci 
de ani. O mânie laică, având un fundament cât 
se poate de raţional. 

Ura împotriva unei „inimi” nu se dezlănțuie 
când aceasta este la apogeu, ci când intră în 
declin. Așa s-a întâmplat cu toate „inimile” ante- 
rioare și aceasta va fi și soarta imperiului ame- 
rican. Triumfător în momentul căderii Zidului 
Berlinului, Washingtonul a devenit deja princi- 
pala ţintă a unor critici la adresa globalizării și 
a democraţiei de piaţă. 

Se va încheia atunci, împotriva Americii și 
a Ordinii economice, o coaliție critică, grupându-i 
pe toţi cei care nu mai așteaptă nimic de la ele 
sau care se simt frustraţi întrucât nu obţin nici 
un fel de beneficiu de pe urma lor. Ei vor critica 
de-a valma America, Occidentul, globalizarea, 
democraţia de piaţă și hiperimperiul în curs de 
formare. Antimondialiști de toate soiurile, cea mai 
mare parte dintre ei nu vor avea o alternativă. 

Critica lor va viza - și o face încă de pe 
acum - rolul copleșitor al Statelor Unite ale 
Americii, care monopolizează cea mai mare parte 

a: bogățiilor lumii, irosesc resursele, provoacă 
dereglarea climatului, aservesc popoarele, con- 
sideră că sunt îndreptăţite să le conducă după 
bunul lor plac, încalcă multe dintre regulile 
democraţiei pe care vor să le impună altora. 

Ulterior, ținta criticilor o vor constitui pieţele; 
demersul critic va fi facilitat de constatarea 
faptului că pieţele nu elimină nici sărăcia, nici 
șomajul și nici exploatarea, ci duc doar la con- 
centrarea puterii în mâinile câtorva actori și 
accentuează starea precară a unor majorităţi 
mereu mai numeroase; că ele contribuie la dere- 
glarea climatului, provoacă lipsuri și inventează 
noi gratuităţi, pentru a profita apoi de pe urma 
lor; că speranţa de viață și calitatea vieții nu 
sunt câtuși de puţin aceleași pe tot Pământul 
și că, odată cu instituirea produselor de hiper- 
supraveghere și a celor de autosupraveghere, 
piețele devin una dintre formele cele mai nocive 
şi mai absolute ale dictaturii. În sfârșit, pieţelor 
li se va reproșa faptul că descătușează violența 
orientând toate dorințele spre bunurile de piaţă, 
inclusiv spre arme. 

Astfel, va fi mai ușor ca democraţia să fie 
denunţată ca fiind o iluzie, un sistem în care 
cei mai bogaţi deţin puterea de a informa, a 
distra, a cunoaște, a supraveghea, a îngriji, a 
educa, a orienta, a decide și a acumula. Noii 
ideologi vor demonstra că, la fel ca și piaţa, 
democraţia parlamentară este o amăgire, un 
instrument la dispoziţia forţelor armate și a 
marilor întreprinderi și că ea produce inegali- 
tăţi, distruge natura și minează valorile morale. 
Vor pretinde chiar că aceasta nu e decât un 
pretext comod, invocat de americani pentru a 
rămâne în posesia tuturor puterilor fără să-și 
vândă sufletul, închizând în același timp ochii 

în privința dezvoltării economiei-pirat acolo unde 
aceasta le este utilă. 

Așadar Ordinea economică va fi acuzată, pe 
drept cuvânt, că, pentru mulţi și prin însăși 
natura ei, este o sursă de mizerie și nedreptate, 
de precaritate și dezordine, de risipă și dezastre 
ecologice, de imoralism și distrugere a identi- 
tăţilor, de încălcări ale normelor religioase și 
oprimare. De asemenea, mulți vor denunța împre- 
ună piaţa și democraţia ca fiind simple mașini 
ce produc necinste, anihilează orice formă de 
morală și organizare socială și distrug libertatea 
pe care pretind că o promovează. Ei se vor 
plânge de faptul că vor trebui să meargă să 
trăiască acolo unde piaţa are nevoie de munca 
lor, părăsind astfel locurile unde s-au născut, 
că nu dispun de mijloacele financiare pentru a 
se bucura de libertatea promisă, că votul lor 
nu mai are nici o influență asupra lumii, că 
sunt dominați, supravegheați, autosupravegheați, 
autoproduși, că sunt obligaţi să se supună unor 
norme fixate de exigenţele profitului. 

Alţii vor denunța însuși principiul libertăţii 
individuale, care-i face pe oameni să nu mai fie 
loiali decât față de propria persoană, să nu se 
mai simtă responsabili pentru cuvântul dat sau 
pentru contractul semnat, scoțându-și mereu 
la mezat obedienţele, sentimentele, valorile, cre- 
dința, soarta membrilor familiei, fiind întotdeauna 
gata să trădeze și așteptându-se în orice clipă să 
fie trădați, fără să se ia vreodată în consideraţie 
nevoile generațiilor viitoare. Apologia dictaturii va 
redeveni deseori subiect de conversație. 

În sfârșit, mulţi vor profita de slăbirea trep- 
tată a puterii statelor, pentru a-și lăsa să se 
manifeste în mod liber pornirile către violență; 
prima dintre libertăţi va fi aceea de a ucide, 
gratuit, fără scop și fără nici o strategie. 

Orașele, în care se vor regăsi toate formele 
de alienare, toate dovezile că democraţia de 
piaţă nu reprezintă, pentru imensa majoritate 
a oamenilor, decât o gigantică escrocherie morală, 
vor deveni principalele focare ale revoltei. Aici se 
vor afla cei mai mulţi ucigași în serie, iar lumea 
va asista la un șir nesfârșit de fărădelegi. 

Spre deosebire de revoluționarii comuniști de 
altădată, care pretindeau că acționează în numele 
edificării unei noi societăți în locul orânduirii 
capitaliste, cei mai mulţi dintre noii contestatari 
nu vor propune nici un sistem de substituție. 
De când a eșuat comunismul, nici o utopie nu 
mai pare disponibilă pentru înlocuirea pieţei și 
a democrației, în afară, poate, de unii care vor 
propune revenirea la teocrație. 


Mânia credincioșilor 


Dacă, în conformitate cu idealul iudeo-gre- 
cesc, Ordinea economică reprezintă triumful bine- 
venit al progresului și al individualismului, pentru 
alți credincioși ea constituie cel mai mare duș- 
man; și asta pentru că libertatea omului este 
situată mai presus de cuvântul lui Dumnezeu 
și, mai ales, pentru că repune în discuţie sta- 
bilitatea familiei, de care depinde transmiterea 
credinţei de la o generaţie la alta. Acești cre- 
dincioși reformulează în felul lor criticile laice 
emise împotriva pieței și a democrației. 

Cele două mari religii prozelite, creștinismul 
și islamismul, se vor afla în centrul acestei 
bătălii. Fiecare va relua aceste critici, pentru a 
ajunge chiar, în unele cazuri, la justificarea 
conflictelor și a violenţei dintre ei și faţă de 
Ordinea economică. 

Anumite mișcări creștine vor reproșa - așa 
cum s-a întâmplat deja — pieţei și democraţiei 

că sunt animate de dorinţe frivole, că favori- 
zează dezmăţțul și infidelitatea, că încurajează 
comercializarea valorilor morale, că permit ști- 
inţei să conceapă lumea altfel decât este ea 
descrisă în scrierile sfinte, că renunță să mai 
dea un sens morţii, că stabilesc norme de drept 
diferite de cele din textul Bibliei. Ele se vor 
opune mai cu seamă oricăror forme de avort, 
de control al nașterilor, de eutanasiere și vor 
regreta faptul că preocupările materialiste îi 
îndepărtează pe oameni de problemele vieţii de 
apoi. Unii vor proclama supremaţia valorilor 
creștine asupra drepturilor omului și chiar asu- 
pra rațiunii, iar alţii vor merge până acolo încât 
vor considera că recurgerea la forţă este licită 
din punct de vedere teologic. 

Biserica Catolică, primul imperiu nomad, nefi- 
ind în legătură cu un teritoriu anume, s-a opus 
multă vreme în mod violent rațiunii, științei, 
progresului, Ordinii economice, drepturilor capi- 
taliștilor, precum și celor ale antreprenorilor și 
muncitorilor, după care s-a resemnat. Din ce 
în ce mai radicală, ea se va reapropia apoi, prin 
unele componente ale sale, de idealurile inițiale. 
Unii catolici vor reproșa tot mai agresiv libera- 
lismului faptul că neagă ordinea divină; se vor 
opune din ce în ce mai mult democraţiei, pieței, 
valorilor iudeo-grecești, pentru a apăra fără com- 
promisuri puritatea credinţei. Alţii vor continua 
să apere, chiar în sânul Bisericii, nonviolența, 
iubirea și dreptatea. 

În avangarda acestor lupte se vor afla unele 
Biserici protestante. Printre acestea, un loc de 
frunte îl va deţine evanghelismul, venit din mai 
multe state din sudul Statelor Unite — „Bible Belt” — 
și care este împărtășit de peste 70 de milioane 
de cetățeni americani, dintre care mai multe sute 
de mii pastori propagandiști Evanghelismul își 

impune deja punctul de vedere în anumite depar- 
tamente din numeroase universități americane, 
unde cenzurează predarea științelor și a altor 
religii. Aceste Biserici vor fi din ce în ce mai 
influente din punct de vedere politic, constitu- 
ind sursa de inspiraţie a tot mai multor decizii 
ale Congresului și ale aparatului de stat ame- 
rican; discursurile și acțiunile actualului pre- 
ședinte sunt deja foarte marcate de această 
religie. Ascultându-le și interpretându-le nuanța 
semantică, înţelegem că Occidentul va trebui 
să apere nu valorile democraţiei, ci pe cele ale 
creștinătății. Îndemnul adresat de aceste Biserici 
femeilor va fi să se întoarcă mai repede acasă 
pentru a face tot mai mulţi copii. 

În momentul în care apariţia hiperimperiului 
va amenința serios existența însăși a Statelor 
Unite, unele dintre aceste Biserici ar putea merge 
până la a încuraja America să declanșeze un 
război împotriva Islamului, ba chiar a democra- 
ţiei și a capitalismului. Singurele dintre marile 
democraţii care n-au cunoscut în trecut un 
regim dictorial, Statele Unite ar putea cădea, 
prin 2040, pradă unei tentaţii teocratice expli- 
cite sau implicite, sub forma unui izolaționism 
teocratic în care democrația n-ar mai fil decât o 
aparenţă. 

În Africa, precum și în America Latină. locu- 
itorii orașelor, a căror mizerie va crește neînce- 
tat, vor fi din ce în ce mai sensibili la discursul 
acestor Biserici evanghelice, devenite puteri finan- 
ciare, ideologice, militare și politice de o impor- 
tanță majoră. În Brazilia, ele numără deja peste 
30 de milioane de adepţi, fiind prezente și în 
Japonia, India, China și Indonezia. Așa cum au 
mai făcut-o, ele se vor înțelege cu mafiile, cu 
sindicatele crimei, putând foarte bine să se alieze 
uneori cu pirați laici, cu traficanţi de arme, de 

femei sau de droguri. De asemenea, ele .vor 
rivaliza direct cu Islamul — concurenţă ce va fi 
deosebit de înverșunată —, vor sări în apărarea 
creștinilor din ţările în care aceștia sunt mino- 
ritari, ca în Liban, Siria, Irak, Palestina. În plus, 
vor încerca, nu fără un oarecare succes, să 
convertească musulmani - minoritățile kurde 
din Irak și din Siria, berberii din Maghreb — prin 
mijlocirea unor ajutoare sociale și promițându-le 
vize pentru America și Europa, prezentându-i 
drept „creștini persecutați”. 

Biserici creștine care se vor opune în mod 
explicit capitalismului vor exista și în Europa. 
Credincioșii, partidele catolice și autorităţile reli- 
gioase vor denunța ponderea pieţei, libertatea 
de circulație și expresia ei instituțională: Uniunea 
Europeană. Valorile religioase vor redobândi o 
vizibilitate politică. În rândul personalului politic 
european, până de curând, nimeni n-ar fi îndrăz- 
nit să pună problema aderării Turciei la Uniunea 
Europeană în termeni religioși și nici să facă din 
chestiunea teologică una dintre dimensiunile 
dezbaterii constituționale europene. Partidele va 
extremă dreaptă se vor sprijini din ce în ce mai 
mult pe aceste valori religioase, pentru a-și sus- 
ține programele. Şi ele vor propune explicit ca 
femeile să fie trimise acasă pentru a crește copii, 
ceea ce ar permite să se renunțe la aportul 
imigranților și să se combată cu succes Islamul. 
Mai multe democrații europene ar putea înscrie 
într-o zi creștinismul în Constituţia lor, putând 
chiar să devină teocraţii declarate. În această 
evoluție, Vaticanul va juca un rol central, având 
de ales între a se alia cu alte religii monoteiste 
sau, dimpotrivă, a incita la război împotriva lor, 
mai ales împotriva Islamului. 

Şi în Islam, forţe foarte variate își vor declara 
tot mai mult criticile la adresa democrației, 

economiei de piaţă, globalizării, Statelor Unite, 
Israelului, Europei, iudaismului şi creștinătății. 
Dacă nu se va întreprinde nimic în acest sens, 
între Occident și o parte a Islamului se va pro- 
duce o ruptură de amploare. 

În 2006, mai mult de un miliard de oameni 
erau musulmani, cu o treime mai puțini decât 
creștinii. Deși, în sine, Islamul nu este mai 
intolerant decât celelalte religii monoteiste. deşi 
el a adus gândirea iudeo-greacă în Europa, ţările 
în care este astăzi dominant sunt toate teocrațţii 
sau dictaturi laice, cu excepția câtorva demo- 
craţii în devenire: Turcia, Algeria, Maroc, Kuwait 
și Senegal. În toate celelalte ţări e practic impo- 
sibil să se construiască biserici sau sinagogi, 
după cum este imposibil ca o persoană să se 
convertească la o altă religie, să trăiască în 
conformitate cu principiile ateiste, să-și înteme- 
ieze o căsnicie cu un partener nonmusulman 
fără ca acesta să se convertească. Ideologia domi- 
nantă constă în a crede că în Coran găsești orice 
răspuns la orice întrebare, că intelectualii sunt 
inutili, iar la originea tuturor problemelor — de la 
SIDA la sărăcie — se găsesc „necredincioşii”. Din 
punct de vedere economic, social și cultural, 
aceste țări sunt printre cele mai puțin dezvoltate 
din lume (în toate ţările musulmane se traduc 
mai puține cărţi străine decât în Grecia, de 
exemplu), deși hazardul distribuţiei. resurselor 
naturale face în așa fel încât unele dintre aceste 
ţări să fie cele mai bogate din lume. 

Pentru moment, sunt foarte puţine voci în 
interiorul Islamului care să reclame o punere 
în concordanţă cu drepturile omului. Fără îndo- 
ială că, într-o zi, sub efectul conjugat al creşterii 
economice, al apelurilor tineretului şi ale femeilor, 
unii teologi îl vor conduce spre toleranță și 
democraţie; ei insistă mai mult asupra versetelor 

ce datează dinainte de 622 decât asupra celor 
de după această dată şi reînnoadă astfel tradiția 
filosofică a lui Ibn Rushd. Până atunci principal 
concurent al creștinismului și prozelit la fel ca 
şi acesta, Islamul va intenţiona, cel puţin prin 
anumite componente minoritare ale sale, să regă- 
sească strălucirea secolului al XI-lea, să se uni- 
fice, de la Cârdoba la Bagdad, şi apoi să-și extindă 
dominaţia la nivel planetar: prin demografie, prin 
convertire și chiar, conform unora, prin război. 

De altfel, figura dominantă a Islamului nu 
este credinciosul, ci pelerinul, predicatorul, con- 
vertitul, prozelitul. În principiu, convertirea este, 
în acest caz, individuală, fără conotație politică; 
ea trebuie să decurgă în numele unui ideal de 
puritate, solidaritate și supunere în fața puterii 
masculine. În fapt, orice convertire este irever- 
sibilă: unui musulman îi este interzis să-și 
schimbe religia, pentru că, de regulă, el riscă 
pedeapsa capitală. De asemenea, pentru unii, 
convertirea este și va fi de natură politică: Islamul 
se va strădui să-i adune pe criticii de pretutin- 
deni ai Ordinii economice și să convertească 
laici din rândul celor pe care i-am numit mai 
sus „coaliția critică”. 

Promițând apartenenţa la o comunitate (Umma), 
Islamul va primi tot mai mulți adepţi din rândul 
persoanelor izolate, al firilor mai slabe, al mul- 
tor învinși ai vieții sau al celor revoltați. El va 
întreprinde acţiuni sociale pentru cei mai dez- 
moșteniți, oferindu-le ceea ce nu le poate oferi 
piaţa: forme concrete de solidaritate, caritate și 
demnitate care să le permită acestora să scape 
de singurătate și să-și recapete speranţa într-un 
paradis. 

Deocamdată, capacitatea lui de convertire 
nu este considerabilă: în Franța, de exemplu, 
doar 3 000 de persoane se convertesc anual la 

islamism, în 2006 ajungându-se la un total de 
70 000. Ritmul nu ar avea motive să crească. 

Principalul factor de creștere a numărului 
musulmanilor rămâne demografia: în 2020, 
numărul lor va fi de aproximativ 1,8 miliarde, 
adică un sfert din populaţia globului, depășind 
atunci, fără îndoială, numărul creștinilor. Expan- 
siunea lor va scădea apoi odată cu dezvoltarea 
economică, aceasta reducând indicele lor de 
natalitate, care, la ora actuală, este unul dintre 
cele mai mari din lume. 

Cei mai intransigenţi dintre liderii de opinie 
ai Islamului vor cere imperios credincioșilor ca, 
oriunde s-ar afla, să nu se supună altor legi 
decât celor ale lui Dumnezeu și să refuze orice 
constituție laică. Totul a început cu Ibn Hanbal 
(780-855) și Ibn Taymiyya (ț 1328), care nu admi- 
teau decât o supunere ad litteram faţă de textul 
Coranului. A urmat Abdel Wahhab (1703-1792), 
foarte influent și în rândul credincioșilor din 
zilele noastre, care afirma că un musulman nu 
trebuie să se supună vreunei alte legi în afara 
Coranului; el refuza rolul de intermediari al 
sfinţilor și-i excomunica pe liberali, făcând apo- 
logia tradiției strămoșești (salafiyya). Pe aceeaşi 
linie, cei care urmează astăzi învățăturile teo- 
logului pakistanez Sayyid Mawdudi (1903-1979), 
ostil creării unui stat laic pakistanez în momen- 
tul separării de India, interzic supunerea față 
de orice altă legislație decât cea impusă de 
Coran; pentru ei, singura suveranitate este 
suveranitatea politică exclusivă a lui Dumnezeu, 
și a nimănui altcuiva. Mawdudi prezenta isla- 
mismul ca fiind a treia cale între capitalism și 
socialism și voia să facă din Islamul unit un 
stat teocratic. 

Pentru ca legea Islamului să poată fi respectată 
în mod riguros și să nu fie repusă în discuţie 

prin confruntarea cu sisteme de valori diferite, 
mișcări din ce în ce mai numeroase vor chema 
la constituirea unui imperiu teocratic musul- 
man, ceea ce, pentru unele dintre ele, va implica 
războiul. 

Pentru unii, acest imperiu va trebui mai întâi 
reconstruit pe teritoriile epocii de glorie, care 
se întindeau de la Cordoba până la Bagdad. În 
urmă cu douăzeci de ani, Sayyid Qotb, lider al 
Fraţilor Musulmani, discipol al lui Mawdudi, 
chema la o revoluție islamică ce ar permite tre- 
cerea de la Jahiliyya, perioada ante-islamică, 
la Hakimiyya, suveranitatea lui Dumnezeu („rebe- 
liune totală în orice loc de pe Pământ, alungarea 
uzurpatorilor suveranităţii divine care au pre- 
tenţia să-i conducă pe oameni după legi elabo- 
rate de ei înșiși”). Pentru Qotb, versetul XII.40, 
care spune că „hukum nu aparţine decât lui 
Dumnezeu”, trebuie tradus prin „puterea supremă 
nu-i aparţine decât lui Dumnezeu”, și nu așa 
cum au pretins clasicii, „judecata nu-i aparţine 
decât lui Dumnezeu”. Chiar în asta constă răs- 
turnarea de optică: o teocraţie, în locul unui 
raport moral individual cu Dumnezeu. Proiectul 
său consta în fuziunea dintre Umma islamiyya 
(cea mai bună dintre comunităţile umane) și 
Dar al-Islam (regatul condus după legea isla- 
mică). Qotb, ai cărui discipoli sunt încă nume- 
roși, dorea să-l combată pe orice musulman 
neîncrezător în viziunea lui despre Islam și pe 
toţi „necredincioșii”. Printre alte mișcări impor- 
tante din zilele noastre, Hizb ul-Tahrir (Partidul 
Eliberării), avându-și baza la Londra, cheamă 
și el la acţiuni menite să ducă la renașterea 
acestui mare califat arab prin război (harb). 

În Islamul șiit, imamul Khomeini voia. încă 
din anii '60, să impună războiul ca primă cale 
a convertirii și făcea apologia martiriului, a 

sinuciderii (chadid). „Cheia paradisului”, scria 

el, „este sabia”. 

Pentru alții, războiul va trebui să vizeze întreaga 
lume. Imperiul Islamului va trebui să se extindă 
la scară planetară, fără un centru sau o naţiune 
dominantă, pentru a face din el un fel de hiperim- 
periu teologic. 

Partizanii războiului islamic pentru refacerea 
califatului sau pentru cucerirea lumii definesc 
astăzi o strategie militară în trei etape: 

+ În teritoriile în care este încă minoritar, 
Islamul va trebui să practice Dar al-Sulh, 
„pacea momentană”, la care se va putea 
renunţa în orice clipă. 

* În teritoriile în care el a convertit (sau de pe 
care a izgonit) o fracțiune semnificativă a 
populaţiei, va trebui să instaleze o Dar al-Harb 
(„zonă de război”). Ultimii credincioși ai altor 
religii monoteiste vor fi tolerați în mod pro- 
vizoriu, dar cu un statut inferior, acela de 
dhimuni („protejaţi”); adepţii altor filosofii și 
ateii vor fi alungaţi de pe aceste teritorii. 

* În teritoriile în care puterea musulmană a 
devenit dominantă în totalitate, toţi credin- 
cioșii aparţinând unei alte religii monoteiste 
vor trebui convertiți sau izgoniți: evreii, pen- 
tru că nu au acceptat Coranul, la Medina; 
creștinii, pentru că-l consideră pe lisus mai 
presus de Mahomed. Toţi „necredincioșii” vor 
fi declaraţi dușmani, pentru că „necredinţa 
constituie o singură naţiune”. 


Anumite grupuri care vor adopta această 
strategie, cum ar fi Al-Qaida, creată în 1996, 
vor cere mai întâi plecarea trupelor creștine din 
vecinătatea Meccăi, unde staţionează încă din 
1991, chiar dacă, pentru aceasta, vor trebui să 
lupte împotriva unor regimuri arabe. Așadar 

discordia (fitna) dintre musulmani va fi salutară 
pentru ele. După aceea, își vor propune să-i 
elimine pe creștinii și pe evreii din locurile sfinte 
din lrak și din Ierusalim, pentru ca apoi să 
preia puterea în Liban. Egipt, Africa de Nord, 
Asia Centrală, Indonezia și Pakistan. Vor reclama 
apoi expulzarea tuturor adepților filosofiei iudeo- 
grecești din alte teritorii cucerite anterior de 
către Islam, din Spania până în China. 

Alte grupuri, de tipul Al-Qaida de astăzi, vor 
propovădui războiul sfânt imediat împotriva impe- 
riului american, a Israelului, a Europei, a eco- 
nomiei de piaţă și a democraţiei înainte chiar 
de a fi încercat restaurarea imperiului musul- 
man. Asemenea nihiliștilor de la sfârșitul seco- 
lului al XIX-lea, ei nu vor căuta decât să distrugă, 
fără a formula nici un fel de proiect, fie și 
utopic, de instaurare a unei societăţi diferite cu 
care s-o înlocuiască pe cea pe care o condamnă. 
De altfel, în curând, Al-Qaida nu va fi decât o 
mișcare ca atâtea altele, inspiratoarea multor 
grupuleţe apărute din iniţiative locale. 

Alte mișcări — cele mai numeroase — vor pune 
Islamul în slujba unor revendicări naţionaliste, 
așa cum au făcut întotdeauna ideologii săi, de 
la Almohazii din secolul al XII-lea până la cei 
din secolul al XVIII-lea, iar apoi Rafahul turc, 
Frontul Islamic al Salvării din Algeria, Hamasul 
palestinian, Fraţii Musulmani din Egipt sau 
Hezbollahul libanez. 

Continentul asiatic, care în curând va avea 
cel mai mare număr de locuitori de pe glob, va 
fi antrenat și el în aceste evoluţii: dacă nimeni 
nu declară război în numele budismului, al 
confucianismului ori al hinduismului, Islamul 
va încerca să preia puterea absolută în toate 
țările în care el domină deja, din Pakistan până 
în Indonezia. De altfel, acolo vor ființa foarte 
multe școli religioase extremiste. 

Pe de altă parte, numeroase culturi naţionale 
vor utiliza religia pentru a se apăra și, așa cum 
fac astăzi tibetanii, pentru a-și redobândi o iden- 
titate naţională pierdută. 

În sfârșit, diverse secte cu origini difuze — 
cum ar fi cea fondată de Moon în Coreea, Falun 
Gong din China sau Biserica Scientologică din 
Statele Unite — se vor dezvolta graţie vidului 
spiritual și moral creat de hiperimperiu. Falun 
Gong (al cărei șef spiritual, Li Hongzhi, are 
reputaţia de a fi mântuit 80 de lumi...) numără 
încă de pe acum mai mulți membri decât Partidul 
Comunist Chinez! Iar unele dintre aceste secte 
se vor alia şi ele cu parteneri dintre cei mai 
puţin recomandabili, pentru a se arunca în luptă 
cu toate armele de care dispun. 


Armele hiperconjlictului 


Dintotdeauna, ieșirea din război s-a bazat 
pe deținerea unor arme noi și pe preţul pus de 
fiecare parte beligerantă pe viaţa propriilor sol- 
daţi. La timpul lor, arcașii din bătălia de la 
Crecy, tancurile din primul război mondial, arma 
atomică din al doilea război mondial au decis 
soarta războiului. 

Dintotdeauna, armele noi au apărut în ace- 
lași timp ca produse și ca generatoare ale unor 
tehnologii civile: propulsorul s-a născut odată 
cu pârghia, armele de foc — odată cu mecanica, 
tancul - odată cu automobilul. Și invers, în 
urma cercetării militare a apărut telegraful, radi- 
oul, energia nucleară, internetul și multe alte 
inovaţii tehnologice de importanţă majoră. 

În următorii 50 de ani, noi tehnologii vor fi 
dezvoltate în cadrul armatei înainte de a ajunge 
să fie utilizate pe piața civilă. Pentru nevoile 
apărării sau ale menţinerii ordinii publice, 

guvernele vor finanța cercetări necesare punerii 
la punct a tehnologiilor de hipersupraveghere 
şi de autosupraveghere. Invers, aceste tehnolo- 
gii vor avea ulterior aplicaţii civile. 

De altfel, aceste viitoare arme se vor baza mai 
ales pe conceptul de supraveghere: armatele vor 
dezvolta simultan infrastructuri informatice de 
ubicuitate nomadă, sisteme de supraveghere a 
unor mișcări suspecte, mijloace de protecţie a 
unor instalaţii strategice și reţele economice 
informatice. Roboții — ascunși în teritoriul ina- 
mic — și dronele (roboţi zburători) vor transmite 
date, vor detecta agenţi chimici sau biologici, 
fiind folosiţi drept cercetași pentru detașamen- 
tele de infanterie aflate în zone minate sau în 
unghiuri moarte. Progrămele de simulare a lup- 
telor vor fi permanent reactualizate în condiţii tot 
mai asemănătoare celor din zonele de conflict. 

Pe de altă parte, noile unităţi combatante 
vor dispune de mijloace de simulare, de supra- 
veghere și de atac. Noi rețele și instrumente de 
ubicuitate nomadă vor permite combatanților 
să rămână conectaţi și să simuleze toate situ- 
aţiile; elemente informatice vor fi încorporate și 
în noile uniforme; scuturile vor fi fabricate din 
materiale noi; în pregătirea și conducerea lup- 
telor vor fi utilizate tehnologii de simulare tri- 
dimensionale; roboții vor servi ca substituţi ai 
combatanţilor. Sistemele electronice (e-bombs) 
vor putea distruge reţelele de comunicații, ani- 
hilând astfel armata dușmană. 

Pușcașii marini vor juca un rol nou în lupta 
împotriva traficului ilicit, în supravegherea imi- 
graţiei și în protecţia strâmtorilor. Aviația de 
vânătoare nu va mai avea aceeași utilitate ca 
în zilele noastre și-și va pierde influența asupra 
statelor-majore și a bugetelor. 

Noile arme, așa-zise convenţionale, vor fi cu 
atât mai necesare cu cât armele neconventionale 

(nucleare și altele) vor fi din ce în ce mai 
răspândite. 

Cele cinci mari puteri autorizate prin tratate 
să deţină arma nucleară vor dispune încă mult 
timp de peste 5 000 de focoase nucleare, plasate 
mai ales pe submarine și lansate cu ajutorul 
unor rachete balistice ultraprecise. Dintre aceste 
cinci puteri, unele își vor rezerva și posibilitatea 
utilizării armelor nucleare tactice, cu rază scurtă 
de acţiune, ca arme pentru operaţiuni militare, 
şi nu doar pentru descurajarea agresiunilor. 
Aceste arme ar putea fi miniaturizate în aseme- 
nea măsură încât să poată fi utilizate de un 
singur combatant, cum a fost deja cazul în tim- 
pul Războiului Rece. India, Israelul și Pakistanul, 
puteri nucleare de treizeci de ani, se vor dota 
și ele cu submarine nucleare lansatoare de 
rachete balistice cu capacitate nucleară, care 
pot atinge orice capitală potenţial ostilă sau 
rivală. Coreea de Nord, care tocmai a procedat 
la prima sa experienţă cu arma nucleară, se va 
dota și ea cu rachete balistice cu rază de acţiune 
de peste 7 000 de kilometri, cu motivul declarat 
de a se pune la adăpost de orice tentativă de 
destabilizare a regimului. În faţa acestei ame- 
ninţări, Japonia nu va mai ezita multă vreme 
să se doteze cu arme de același tip, pentru a 
se proteja de cele pe care le-ar putea lansa 
împotriva ei conducătorii de la Phenian. Pentru 
aceasta, i-ar fi suficiente patru luni, începând 
din momentul în care va fi luată decizia, pentru 
a dispune de armament nuclear. Evident, Iranul 
se va dota și el, sau va fi foarte aproape să 
realizeze acest lucru, în afara cazului în care 
vreo confruntare, despre care vom vorbi ceva 
mai încolo, îl va împiedica s-o facă. Și alte ţări 
vor proceda la fel ca Iranul: mai întâi Egiptul și 
Turcia, apoi, fără îndoială, Indonezia, Australia, 

Brazilia și Arabia Saudită. În total, în mai puțin 
de treizeci de ani, mai mult de 15 ţări vor fi 
dotate în mod declarat cu arme nucleare și cu 
mijloacele de a le lansa. 

Criza de energie va obliga ţările cele mai 
diverse să se doteze cu centrale nucleare civile. 
Acest fapt le va conduce la utilizarea, drept 
combustibil, sub numele de MOXI!, a deșeurilor 
reciclate, ceea ce va spori și mai mult riscurile 
de proliferare și de dispariţie în timpul transfe- 
rului a acestor deșeuri radioactive, care vor 
putea fi utilizate pentru fabricarea armelor radi- 
ologice, prin amestecarea deșeurilor nucleare 
cu explozibili convenționali. 

Vor apărea și alte arme: chimice, biologice, 
bacteriologice, electronice și nanotehnologice. 
Ca și în cazul noilor tehnologii civile pe care 
acestea le vor prefigura, cercetătorii se vor stră- 
dui să le mărească puterea și precizia, să le 
perfecţioneze miniaturizarea. Va veni și rândul 
armelor chimice, menite să ucidă conducători 
fără a putea fi detectate; epidemiile vor putea 
fi declanșate în mase după bunul-plac; armele 
genetice complexe vor fi într-o zi gata să fie 
îndreptate împotriva anumitor grupuri etnice. 
Nanoroboţi de dimensiuni microscopice, grey 
goo, vor efectua misiuni de supraveghere dis- 
cretă şi vor ataca celulele corpului dușmanului. 
Apoi, când tehnicile de clonare animală vor fi 
progresat îndeajuns, aceste misiuni vor fi încre- 
dinţate unor animale clonate, unor bombe vii, 
unor „himere”. 

Aceste arme nu vor fi elaborate numai în 
laboratoarele militare ale țărilor mari, ci și în 
cele ale unor mari firme, ale unor „intreprin- 
deri-circ”, care, de altfel,:vor alimenta noi piețe 


1. Amestec de uraniu și oxid de plutoniu (n.tr.). 

cu produsele lor. Armamentul va rămâne, ca 
întotdeauna, în centrul aparatului industrial, 
iar pieţele publice vor fi orientate, până la insta- 
urarea hiperimperiului. în mod esenţial către 
sectorul de armament. Marile firme de asigurări 
și companiile de mercenari vor prelua apoi 
ștafeta. 

Cea mai mare parte dintre aceste arme vor 
fi accesibile în aceeași măsură și naţiunilor 
mici, și non-statelor, corsarilor, piraţilor, mer- 
cenarilor, mișcărilor de partizani, mafiilor, tero- 
riștilor, precum și traficanţilor de tot felul. De 
exemplu, într-un viitor apropiat va fi posibilă 
fabricarea unui dispozitiv e-bomb pentru numai 
400 de dolari, plecându-se de la un condensa- 
tor, o bobină de cupru și un exploziv. 

Astfel, armele chimice, radiologice și biolo- 
gice vor fi accesibile pentru toate buzunarele. 
Practic, oricine va putea ucide din ce în ce mai 
mulţi oameni cu mijloace rudimentare; în orașe 
şi în mijloacele de transport în comun, aglome- 
raţia va mări eficiența celor mai simple arme. 

În sfârșit, şi poate în primul rând, la fel cum 
nici un război nu poate fi câștigat decât dacă 
popoarele implicate il consideră just şi necesar 
și dacă poate fi întreținută'loialitatea cetăţenilor 
și credința în valorile acestora, principalele arme 
ale viitorului vor fi instrumentele de propagandă, 
de comunicaţie și de intimidare. 


Înarmarea, alianțele 


În faţa acestor ameninţări multiforme ce vor 
avea, de altfel, ca primă ţintă democrațiile de 
piață, stăpânii ordinii policentrice își vor da 
seama că nu mai pot reacţiona în mod dispersat 
și că bugetele lor de apărare ar putea fi utilizate 

mai eficient dacă echipamentele lor ar fi com- 
patibile din punct de vedere tehnic și plasate 
sub un comandament coordonat. 

Statele Unite vor continua să-și modernizeze 
toate sistemele de arme: convenţionale, electro- 
nice, nucleare, chimice și bacteriologice. În curând 
va lua naștere o nouă unitate a US Army, Future 
Combat System, compusă din trupe de uscat 
foarte mobile, echipate cu arme convenţionale 
de înaltă precizie, cu dispozitive de comunicaţie 
în reţea, cu mijloace de simulare, cu roboți, 
fiind asistată de forţe aeriene cu sau fără piloți; 
această unitate va putea fi desfășurată în mai 
puţin de patru zile în orice loc din lume; inter- 
valul de timp dintre detectarea unei ţinte și 
distrugerea sa va deveni cvasinul (față de trei 
zile în timpul războiului din Golf și de cinci 
minute în timpul războiului din Irak). Un ase- 
menea sistem nu va avea sens decât dacă Statele 
Unite se dotează, prin intermediul unei reţele 
de sateliți, cu o infrastructură informatizată la 
nivel planetar. 

Costul acestor armamente noi este conside- 
rabil: Statele Unite le vor consacra 500 de mili- 
arde de dolari. Un milion de soldaţi americani 
vor rămâne pentru o vreme desfășuraţi pe patru 
continente, sprijiniți de mii de avioane și de vase 
de război, înainte de a se replia atunci când nu 
vor mai avea ca misiune decât apărarea terito- 
riului naţional. În următorii patruzeci de ani, 
apărarea va continua să reprezinte mai mult de 
un sfert din bugetul federal american, implicând 
deseori o risipă imensă, generată de necesitatea 
de a crea locuri de muncă în toate circumscrip- 
ţiile electorale ale congresmenilor, ale căror voturi 
vor fi necesare pentru bugetul apărării. 

După ce au criticat vehement spiritul belicos 
american, europenii — care. în prezent, cheltuiesc 

împreună pentru apărarea lor de cinci ori mai 
puţin decât Statele Unite — vor trebui să găsească 
și ei mijloace de finanţare a acestor infrastruc- 
turi informatizate și a acestor sisteme de arme. 
In acest scop, vor crea forțe armate și de men- 
ţinere a ordinii din ce în ce mai integrate, își 
vor armoniza echipamentele și vor acţiona într-o 
coordonare tot mai strânsă cu Statele Unite, cel 
puţin în privința comunicării și a schimbului 
de date. 

China și India își vor mări și ele bugetele 
militare, astăzi de 15 ori mai mici decât al 
Statelor Unite, pentru a atinge măcar nivelul 
Marii Britanii sau al Franţei, și se vor dota cu 
aceleași arme, provenite în cea mai mare parte 
din producţie proprie. La fel vor proceda Japonia 
și Rusia. 

Pentru a-și împărţi aceste costuri în creștere, 
mai multe dintre aceste naţiuni își vor pune în 
comun o parte a efectivelor în cadrul unei forţe 
militare a comunității internaționale, regrupând 
trupe convenţionale și forţe de pace. Astfel, vor 
forma, mai întâi ocazional, apoi instituţional, o 
alianță în faţa piraţilor și a dușmanilor Ordinii 
economice. Alianţa atlantică, fondată ca răs- 
puns la ameninţarea sovietică, va deveni poate 
baza acestei uniuni, care va fi prezentată uneori 
și ca forţă a Natiunilor Unite. În anumite cazuri, 
India, China, precum și alte ţări din grupul 
Celor 11 se vor alătura și ele acestor forţe. 

Alianţa va încorpora într-o zi cele mai mari 
firme ale hiperimperiului, mai ales pe cele mili- 
tare. Ea va regrupa atunci armate naţionale, 
precum și întreprinderi private de mercenari. 

Toate țările Aliantei vor vrea să-i suprave- 
gheze pe „prietenii dușmanilor”. De exemplu, 
musulmanii din Europa, din America sau din 
China, poate, vor trebui într-o zi să facă dovada 

faptului că nu sunt în nici un fel parte consti- 
tutivă a unei anumite entităţi ostile, așa cum 
au trebuit să facă japonezii în anii '40 și comu- 
niștii în anii '50. De asemenea, dacă Mexicul 
va fi considerat într-o zi de către Statele Unite 
ca fiind o țară periculos de revoluţionară, așa-zișii 
chicanos, din ce în ce mai numeroși, vor face 
obiectul unei stricte supravegheri. 

Prin anul 2035 sau 2040, Alianţa va ajunge 
la concluzia că nu deţine mijloacele necesare 
pentru a-și menţine dominaţia asupra Ordinii 
economice: epuizate din punct de vedere finan- 
ciar și uman de conflicte, confruntate cu ace- 
leași dileme ca Imperiul Roman la începutul 
erei noastre, țările care o vor compune vor forma 
atunci ordinea policentrică și-și vor schimba 
strategia: nu se vor mai ocupa de restul lumii, 
ci își vor reduce dependenţa energetică și finan- 
ciară, vor instala o stare de protecționism, vor 
renunța la arme și își vor limita apărarea la 
protejarea intereselor lor, în sensul cel mai strict 
al termenului. Ele se vor strădui să-și amplaseze 
un scut deasupra teritoriilor, pentru a supra- 
veghea și distruge orice armă sau aeronavă 
deturnată care va încerca să le atingă solul. 
Împotriva piraţilor vor fi ridicate ziduri de pro- 
tecţie din ce în ce mai înalte, după modelul 
celui care izolează astăzi Israelul punându-l la 
adăpost de atacurile teroriste. Alianţa va con- 
sidera, de exemplu, ca fiind esenţial să aibă 
controlul asupra situaţiei din Mediterana ori- 
entală și occidentală, în general, la cererea ţărilor 
interesate. Pentru a merge cu avionul înspre 
ţările Alianţei, călătorul va trebui să furnizeze 
informaţii detaliate asupra vieţii sale și poate 
va lăsa chiar drept garanţie sau ca ostatic anu- 
mite bunuri sau ființe dragi. 

„O dată în plus, tehnologiile de vârf ale eco- 
nomiei de piaţă, cele ale hipersupravegherii, vor 

participa și în această privinţă la amplasarea 
mijloacelor de luptă sau de menţinere a ordinii. 

Și totuși, succesul nu va fi garantat: nu poți 
pune sub clopot nici pieţele, nici democraţiile 
și nici pe pirați. 


Negocierea, întrajutorarea 


În aceste condiţii, unii, atât din Europa, cât 
și de pe alte continente, vor propune renunțarea 
la apărare, reducerea bugetelor militare, dezar- 
marea unilaterală, colaborarea cu dușmanul. 
Se vor naște statele postnaţionale denucleari- 
zate, pacifiste și supuse, pe care le visează încă 
de pe acum, printre alţii, filosoful german Jurgen 
Habermas. 

Alţii, preocupaţi să menţină pacea fără a se 
supune, vor încerca să dea dovadă de imagina- 
ție diplomatică. Organizaţia Naţiunilor Unite va 
căuta să pună în valoare precedurile prevăzute 
în Carta sa pentru negocieri, pentru prevenirea 
conflictelor și pentru descurajarea agresiunii. 
Pentru ca problemele în litigiu să poată fi tratate 
într-un mod mai confidenţial, instituţiile dis- 
crete de prevenire a violenţei vor deveni mai 
numeroase, după modelul Organizaţiei pentru 
Securitate și Cooperare în Europa, al Comunităţii 
de la SantEgidio - organizaţie catolică discretă 
și eficientă —, al fundaţiei președintelui Carter, 
care se achită în mod remarcabil de acest rol 
de mai bine de douăzeci de ani, sau după mode- 
lul mai recentei fundații a președintelui Clinton. 
Rolul acestor instituţii ad-hoc, întreprinderi rela- 
tiv particulare, va fi de a identifica anticipat 
sursele de conflicte și zonele de tensiune, de a 
încerca să găsească posibilităţi de acord între 
beligeranţii potenţiali și de a face ca aceste 
acorduri să fie respectate. În acest scop, ele vor 

trebui să dispună de mijloace considerabile de 
observare, de supraveghere, de analiză și de 
prevenire. De asemenea, vor trebui să aibă sufi- 
cientă influenţă pentru ca acordurile încheiate 
sub auspiciile lor să fie respectate. Le vom regăsi 
în valul următor al viitorului, ca factor esenţial 
al păcii. 

Pentru a evita războiul, democrațţiile de piață 
vor mai încerca extinderea domniei libertăţii în 
teritoriile potenţialilor dușmani. Ele vor acorda 
asistenţă acelor ţări încă nesigure care vor dori 
să li se alăture, organizând separarea puterilor 
religioase și laice, ajutându-le să se debaraseze 
de milițiile teroriste și să pună bazele unei eco- 
nomii de piaţă. Este o acţiune în general iluzo- 
rie, după cum o arată ceea ce se petrece la ora 
actuală în Afghanistan (narco-stat în care tra- 
ficul de droguri reprezintă astăzi nouă zecimi 
din venitul realizat) sau în Irak (unde s-a insta- 
urat un haos absolut), ea nefiind însoţită de 
apariţia unei societăţi civile eficiente. 

Acele state care vor refuza o astfel de evoluţie 
spre democraţie vor rămâne agresive și vor fi 
tratate ca atare de către democraţiile de piaţă. 


Descurajarea regimurilor agresive 


Pentru statele ce prezintă o permanentă agre- 
sivitate, descurajarea va fi întotdeauna o nece- 
sitate, pentru că absenţa ei duce la dezastru. 
În octombrie 1936, confruntaţi cu remilitariza- 
rea Ruhrului de către trupele naziste, Halifax 
și Blum au închis ochii în această privinţă, iar 
războiul avea să izbucnească. În octombrie 1962, 
fraţii Kennedy au refuzat să accepte instalarea 
rachetelor sovietice în Cuba și astfel pacea și-a 
urmat cursul. La începutul anilor '80, Francois 

Mitterrand a. sprijinit acţiunea de instalare a 
rachetelor americane în Europa, făcând să dis- 
pară amenințarea sovietică. 

În același fel, în prezent și în viitor, cei care 
vor vrea să trăiască liberi în democraţii de piață 
nu vor putea accepta să fie îndreptate către ei 
arme ofensive controlate de grupuri care-și anunţă 
deschis obiectivul de a distruge democraţia. 

Nimeni nu va fi la adăpost de armele care, 
inițial, vor viza alte ţinte: rachetele Coreei de 
Nord îndreptate spre Japonia vor ţinti într-o zi 
Statele Unite și China. Cele ale unui Pakistan 
căzut în mâinile unor fundamentaliști vor ame- 
nința mai întâi India, iar apoi Europa. Cele ale 
Hezbollahului (altfel spus, ale Iranului), care 
vizează astăzi Israelul, vor fi îndreptate cândva 
spre Beirut sau Teheran, apoi spre Cairo, Riyad, 
Alger, Tunis, Casablanca, Istanbul și, în cele 
din urmă, spre Roma, Madrid, Londra și Paris. 
Cele ale Chinei, în cazul în care Partidul Comunist 
şi-ar înăspri pozițiile pentru a evita propria-i 
lichidare, ar putea viza într-o zi Japonia și Statele 
Unite. 

Democraţiile nu vor trebui să se lase impre- 
sionate de asemenea ameninţări. Dacă, de frica 
represaliilor, vor accepta ca asupră-le să fie 
multă vreme aţintite rachetele iraniene, pakis- 
taneze sau coreene, se vor păcăli, așa cum au 
păţit Franţa și Marea Britanie în 1936, iar apoi 
în 1938 la Mânchen. Acest fapt va avea o pro- 
babilitate și mai mare, pentru că aceste arme 
vor putea fi lansate din 15 locuri diferite, de 
către 15 regimuri dictatoriale diferite și având 
obiective poate contradictorii. Pentru a le eli- 
mina, Alianţa va trebui mai întâi să amenințe 
regimurile respective cu acţiuni preventive, să-și 
pună în evidenţă propriile forţe de atac și să 
intimideze, în așa fel încât potenţialii agresori 

să dea înapoi. lar dacă toate acestea nu sunt 
suficiente pentru a face ca amenințările să dis- 
pară, Alianţa va trebui să lovească. 


Atacul preventiv 


Împotriva piraţilor nu va fi posibilă nici o 
acţiune de descurajare, întrucât ei nu au un 
teritoriu de apărat. A ceda în faţa lor într-un loc 
anume nu va fi niciodată suficient pentru a-i 
calma: organizaţiile mafiote nu se vor mulţumi 
cu controlul Columbiei sau al Afghanistanului; 
extremiștii islamiști nu se vor mulțumi cu dis- 
trugerea Israelului și nici cu retragerea ameri- 
canilor din Irak sau din Arabia Saudită. 

Împotriva piraţilor nu există decât atacul 
preventiv. Așadar Alianţa și fiecare dintre mem- 
brii săi trebuie să fie întotdeauna pregătite pen- 
tru un război preventiv cu acei pirați (sau cu 
acele naţiuni în cadrul cărora aceștia și-au găsit 
un refugiu) care vor ameninţa cu utilizarea arme- 
lor în slujba unei credinţe, a unei ambiţii laice 
sau pentru obținerea unui profit nelegiuit. Firește, 
pentru a justifica un astfel de război preventiv, 
Alianţa nu va trebui să inventeze motive de 
conflict, nici să pretexteze existența unor arme 
de distrugere în masă imaginare, cum a fost 
cazul războiului împotriva Irakului din 2002. 
Alianţa nu va putea să-și bazeze politica externă 
pe drepturile omului și, în același timp, să le 
încalce în practica de zi cu zi Dar probabil că 
așa va proceda. 

Cei optimiști vor spune că răpăitul tobelor 
nu trebuie luat prea în serios: odată ce a primit 
statutul de putere nucleară sau din moment ce 
deține arme de distrugere în masă, o ţară devine, 
în mod necesar, demnă de a fi luată în seamă. 

Cea mai bună dovadă este că în acest sens au 
evoluat până acum toate statele care au recu- 
noscut, oficial sau neoficial, că deţin astfel de 
arsenale. i 

În parte, optimiștii au dreptate: democraţiile, 
în care puterea este controlată de opinia publică, 
sau regimurile totalitare, ce au avut serios de 
suferit de pe. urma războiului, nu vor folosi 
niciodată în mod ofensiv acest tip de armament. 
Dar, cu cât numărul actorilor din jocul strategic 
este mai mare, cu atât mai mult va crește și 
numărul acelora dintre ei care-și vor delega 
puterile unor nebuni sau unora pentru care 
moartea (a altora, precum și a propriilor trupe) 
contează prea puţin. Și cu atât mai mult va crește 
probabilitatea ca aceste arme să fie utilizate. 

Așadar lumea va fi din ce în ce mai obsedată 
de teama unei catastrofe nucleare, a războiului 
miniaturizat, a războiului în reţea sau a războ- 
iului sinucigaș. În fapt, există patru tipuri de 
conflicte ce ar putea izbucni înaintea hipercon- 
flictului: războaiele cauzate de lipsa unor resurse, 
cele de stabilire a frontierelor, cele de influenţă 
și cele dintre pirați și sedentari. 


Războaiele provocate de lipsa 
resurselor (petrol sau apă) 


Așa cum au existat războaie pentru cărbune 
și pentru fier, la fel vor exista conflicte pentru 
petrol, apă și materii prime rare. Așa cum, de 
un secol încoace, aprovizionarea cu petrol a 
devenit tot mai dificilă și mai costisitoare, această 
realitate va duce inevitabil la declanșarea a 
numeroase conflicte. Statele Unite, care con- 
sumă un sfert din producţia mondială de petrol, 
aproape două treimi din consumul propriu 


256 Scurtă istorie a viitorului 


provenind din exterior, vor vrea în mod absolut 
să păstreze controlul surselor de aprovizionare; 
așadar vor înțelege să continue să controleze 
Arabia Saudită și Irakul; de asemenea, vor dori 
să reia controlul Iranului, pentru a împiedica 
o blocadă a strâmtorii Ormuz, fapt ce ar lipsi 
planeta de o cincime din producţia mondială și 
ar propulsa cursul petrolului până la 250 de 
dolari barilul. Prezenţa americană în Asia Centrală 
va fi din ce în ce mai consistentă, atât pentru 
a supraveghea evoluţia situaţiei din Iran, cât și 
pentru a evita instituirea unei supremaţii chineze 
în regiune. Statele Unite vor controla mai mult 
ca oricând Golful Mexic și vor vrea să se asigure 
că atât Mexicul, cât și Canada și Venezuela au 
conducători docili. Conflicte bazate pe pretexte 
petroliere ar putea izbucni și în Asia Centrală, 
între China și Rusia, între Statele Unite și China, 
între Turcia și Iran. Kazahstanul va dori să se 
impună ca arbitru și ca putere regională. Celelalte 
ţări consumatoare (Uniunea Europeană, Japonia, 
China și India) vor vrea și ele să-și păstreze — la 
nevoie, cu forţa - atât accesul la zăcămintele 
din Orientul Mijlociu, Rusia, Africa și Asia Centrală. 
cât și controlul zonelor prin care acest petrol 
le este adus pe mare. 

În zonele mărginașe ale Rusiei, pe unde trec 
numeroase conducte de petrol, războaie civile 
necruțătoare, finanţate deseori de companii 
petroliere rivale, vor putea distruge regiunile de 
tranzit. 

Din aceleași rațiuni, Venezuela, Nigeria, Congo 
și Indonezia, ale căror zăcăminte se vor fi epuizat 
cândva fără ca aceste ţări să fi avut măcar posi- 
bilitatea de a-și moderniza economia, ar putea 
deveni (sau redeveni) și ele zone de conflict. 

În sfârșit, regiunile maritime în care vor fi 
localizate în viitor principalele rezerve petroliere 

și prin care vor trece convoaiele de tancuri petro- 
liere vor fi tot atâtea posibile locuri de conflict. 

Apa potabilă, din ce în ce mai rară, după 
cum s-a văzut, va duce și ea la declanșarea 
unor războaie tot mai semnificative: în ultimii 
cincizeci de ani au existat deja 37 de conflicte 
pentru apă (e drept, întotdeauna destul de loca- 
lizate). Dar se vor repeta cu siguranţă: 145 de 
naţiuni au o parte a teritoriului lor situată într-un 
bazin transfrontalier; circa o treime dintre cele 
263 de bazine transfrontaliere sunt împărţite 
între mai mult de două ţări; 19 bazine cuprind 
fiecare câte cel puţin cinci țări. A treia rezervă 
subterană de apă dulce, pânza freatică din 
Guarani, este disputată între Brazilia, Argentina, 
Paraguay și Uruguay. Bazinul Dunării este 
împărţit între 18 naţiuni, iar crizele din Balcani 
sunt cauzate, în parte, și de acest aspect. În 
viitor, când apa de băut va începe să lipsească, 
asemenea conflicte vor -deveni tot mai acute. 
India ar putea ca, din cauza lipsei de apă, să 
vrea să deturneze cursul celor trei mari fluvii 
ce izvorăsc pe teritoriul ei și se varsă în mare 
în Bangladesh. Instalarea de către Liban a unor 
pompe pe râul Ouazzane, afluent al Iordanului 
care alimentează lacul Tiberiada și furnizează 
Israelului o treime din necesarul de apă pota- 
bilă, va duce cu siguranţă la izbucnirea unui 
conflict. Proiectul de a controla apele Eufratului 
și ale Tigrului de către Turcia va neliniști Siria și 
Irakul. Tadjikistanul, Kirgizstanul, Kazahstanul, 
Uzbekistanul și Turkmenistanul își vor disputa 
tot mai îndârjit fluviile Amu-Daria și Sir-Daria, 
esentiale pentru culturile intensive de bumbac. 
Barajele hidrocentralelor din China - de unde 
izvorăște Mekongul - vor ameninţa să priveze 
de apă Vietnamul, Cambodgia și Thailanda. 
Mexicul și Statele Unite își vor disputa fluviile 

Colorado și Rio Grande. Senegalul și Mauritania 
s-ar putea lupta pentru controlul fluviului Senegal. 
Algeria, Libia și Ciadul ar putea, la rândul lor, 
să se înfrunte pentru exploatarea puţținelor 
pânze freatice transfrontaliere. Albania, Grecia 
și Macedonia riscă să intre în conflict din ace- 
leași raţiuni. În sfârșit, zece state își împart 
apele Nilului; or, Etiopia, în amonte, care fur- 
nizează 86% din debit și nu utilizează decât 
0,3%, intenţionează să construiască 36 de baraje; 
în parte, ele ar lipsi de apă Egiptul, ceea ce ar 
declanșa imediat un conflict. 

În sfârșit, dereglările climatice vor provoca 
războaie pentru ocuparea pământurilor rămase 
sau devenite cultivabile și propice traiului oame- 
nilor; Siberia, Marocul, Algeria și sudul Spaniei 
ar putea deveni fiecare o zonă de conflict. 


Războaiele de stabilire a frontierei: din 
Orientul Mijlociu până în Africa 


Mai multe ţări vor declara război vecinilor 
lor pentru reunificarea popoarelor: ar putea fi 
cazul Indiei și Pakistanului, pentru controlul 
asupra Kashmirului, precum și a numeroase țări 
din Africa sub-sahariană ce ar putea intenţiona 
să-și adune etniile între graniţele naționale. 

Alţii se vor încăpăţâna să distrugă un stat 
vecin: mai multe ţări arabe vor continua să 
dorească nimicirea statului evreu, care va trebui 
să câștige toate războaiele împotriva lor; altmin- 
teri, ar risca să dispară. De altfel, intransigenții 
din regiune vor declanșa ostilitățile imediat ce 
s-ar anunţa orice eventual tratat de pace înche- 
iat între Israel și vecinii săi. 

Chiar și triumful democrației va provoca noi 
conflicte în cadrul unor numeroase naţiuni: 

pentru repunerea în discuţie a unei dominaţii 
etnice, pentru faptul de a fi favorizat sau evitat 
o secesiune. Astăzi, mai bine de 40 de conflicte 
de acest fel se desfășoară în 27 de ţări; pentru 
unele dintre ele, înfruntările durează deja de 
mai bine de zece ani, mai ales în Africa și Asia. 
Conflictele care devastează Câte d'Ivoire, regiu- 
nea Darfour, Kashmirul, Congo și Sri Lanka 
sunt printre cele mai sângeroase: Congo a ajuns 
la trei milioane de morți. 

Dacă aceste naţiuni nu vor fi în stare să-și 
rezolve pe cale "pașnică litigiile, așa cum au 
făcut-o URSS și Cehoslovacia în 1992, se va 
ajunge la războaie civile încheiate cu apariţia 
unor state noi, ca în India ori lugoslavia, sau 
cu ruinarea generală, ca în Rwanda, Transnistria, 
Somalia, Câte d'Ivoire sau. Etiopia. Conflicte de 
acest gen se vor declanșa în Congo, Rusia, Asia 
Centrală (între Rusia, Georgia, Armenia, Turcia 
și Iran), în Senegal, India, China, Indonezia și 
Filipine. Pustiitoare se anunţă și confruntările 
dintre etniile ibo și haoussa din Nigeria. 

Alte conflicte de același gen ar putea avea 
loc între diverse grupuri din interiorul unor ţări 
dezvoltate. Ar fi posibil chiar ca unele orașe să 
declare secesiune; minorităţi etnice sau lingvis- 
tice își vor revendica independenţa; unele împăr- 
țiri teritoriale se vor termina foarte prost. 

Așadar trebuie să ne așteptăm la un mare 
număr de războaie civile și, prin urmare, ca de 
fiecare dată, la desemnarea unor ţapi ispășitori 
care să fie eliminaţi. Ca de obicei, se vor declanșa 
genociduri, realizate cu arme dintre cele mai 
primitive. Cel puţin trei asemenea masacre au 
avut deja loc în secolul XX: împotriva armenilor, 
a evreilor și a populaţiei tutsi; în secolul XXI, 
ele vor fi însă și mai numeroase. Iar cei ce refuză 
să creadă în așa ceva n-au decât să-și amintească 

de faptul că, în 1938, nimeni nu credea că ar 
fi posibil Shoah-ul. 


Războaiele pentru influență 


Ca și în trecut, anumite ţări vor merge până 
la a declara război vecinilor pentru a-și păstra 
poziţia și a deturna atenţia opiniei publice de 
la unele probleme interne sau pentru a duce o 
luptă ideologică ori religioasă. 

Astfel, Iranul sau Pakistanul ar putea intra 
în război pentru a prelua controlul regiunii din- 
tre Palestina și frontiera chineză; Nigeria ar 
putea nutri ambiția să controleze materiile prime 
din ţinuturile învecinate; Kazahstanul ar putea 
să lupte pentru controlul ansamblului regiuni- 
lor turcofone, împotriva Turciei; așa cum s-a 
mai întâmplat, Rusia ar putea lupta pentru a 
nu mai fi încercuită, de această dată, împotriva 
aliaților asiatici ai Statelor Unite, Chinei și 
Islamului. China ar putea intra în conflict pen- 
tru recucerirea Taiwanului, pentru a controla 
Kazahstanul, pentru a ocupa Siberia, pentru 
a-şi pune la punct rivalul japonez sau pentru 
a permite rămânerea la putere a partidului unic; 
Statele Unite ar putea intra în război pentru a 
apăra Taiwanul, Israelul sau Europa, amenin- 
țate de armele îndreptate asupra lor de Iran, 
Egipt sau ţările Maghrebului. India ar putea 
porni războiul pentru a controla regiunile fron- 
taliere și pentru a distruge bazele logistice ale 
rebelilor musulmani; Indonezia ar putea fi ten- 
tată să ocupe vaste ţinuturi pustii din Oceania; 
Australia ar putea intra în război pentru a se 
apăra de ambițiile vecinilor săi. În sfârșit, foarte 
vechi rivalități, astăzi cu totul de neconceput, 
ar putea redeveni actuale: între Grecia și Turcia, 

între Mexic și Statele Unite, dacă s-ar întâmpla 
ca în una sau alta dintre aceste ţări să se 
instaureze într-o zi un regim dictatorial. 


Războaie între pirați și sedentari 


Piraţii i-au atacat întotdeauna pe sedentari: 
pentru bani. în numele credinţei, al sărăciei, de 
dragul unei ideologii sau al unei ambiţii naţionale; 
au făcut-o cu mijloace sărace și fără a manifesta 
vreun respect pentru viața oamenilor. Aceleași 
motive au dus la prăbușirea Imperiului Roman 
şi, în zilele noastre, a Ordinii economice. 

Pe toate mările, la fel ca în Antichitatea cea 
mai îndepărtată, pirateria, criminală sau poli- 
tică, va continua să facă legea și să perturbe 
relațiile dintre sedentari. Conform puţinelor sta- 
tistici disponibile, pirateria maritimă ar fi luat 
o amploare de patru ori mai mare între 1995 
şi 2006; ea va continua să capete proporţii mai 
ales în jurul strâmtorii Malacca, pe unde tran- 
zitează aproape jumătate din comerţul mondial 
cu petrol, şi în Caraibe, pe unde circulă tot mai 
multe vase ce transportă droguri. Mediterana 
va redeveni și ea un loc important al jafurilor. 
Acestea se vor desfășura şi de-a lungul drumu- 
rilor ce traversează deșerturile, precum și în 
cartierele populate ale marilor orașe din Sud și 
din Nord. 

Pirateria va continua să afecteze zonele turis- 
tice frecventate de nomazi virtuali. Tot ceea ce 
se deplasează va fi considerat de către pirați o 
ţintă și, în același timp, o armă: avion, camion, 
tren, vapor și toate reţelele de comunicaţie. 

Piraţii — religioși, nihiliști sau pur și simplu 
criminali — îi vor ataca pe sedentari prin sur- 
prindere, pentru a-i speria, căutând nu numai 

să pună mâna pe o pradă, ci și să taie niște 
linii de comunicaţie, să controleze strâmtorile 
sau trecătorile, să oprească schimburile, comer- 
țul, turismul sau circulația. Ei vor ataca teri- 
toriile — reale sau virtuale — ale imperiului cu 
viruși — reali sau virtuali —, transformând pri- 
mele victime în arme nomade, și vor semăna 
moartea în jurul lor. Vor căuta să dezarticuleze 
sistemele de supraveghere, îi vor îngrozi pe seden- 
tari, astfel încât aceștia să nu se mai deplaseze, 
să nu mai întreprindă nimic, să nu mai creeze, 
să nu se mai distreze și să se închidă în bun- 
cărele lor. Ş 

Vor utiliza toate armele întreprinderilor moderne, 
cu avangârzi, grupuri locale, „circuri” şi „teatre”. 

Unii dintre acești pirați — nu doar cei care 
împărtășesc o anumită convingere religioasă — 
vor recurge la atentate sinucigașe: primele de 
acest fel au fost iniţiate de nihiliștii ruși de la 
sfârșitul secolului al XIX-lea, apoi de armata 
japoneză în timpul celui de-al doilea război mon- 
dial şi, mai recent, de luptătorii pentru inde- 
pendenţă tamili din Sri Lanka. Şi mafiile au 
recurs la astfel de atacuri atunci când au lansat 
bombe umane involuntare. Teroriștii islamiști 
le-au folosit în Europa şi Orientul Mijlociu, mai 
cu seamă în Liban și în Israel. Atentatele din 
Kenya din 2000, de la New York, la 11 septem- 
brie 2001, de la Casablanca, Madrid și Londra 
se înscriu în aceeași istorie, fără a constitui o 
ruptură sau o schimbare de natură. 

Poate că, într-o zi, mai puţin îndepărtată 
decât s-ar crede, vom vedea și pirați ai mizeriei, 
fără motivații teologice, care se vor arunca în 
aer în centrele marilor orașe ale Europei. Vom 
vedea, de asemenea, convoaie de vase-capcană 
încărcate cu copii veniți din sud, aruncându-se 
în aer în plină Mediterana în direct, în fața 
camerelor de luat vederi ale televiziunilor. 

Stăpânii lumii policentrice, iar mai apoi ai 
hiperimperiului vor încerca să se opună acestor 
acte, transformând Alianţa militară defensivă 
într-o organizaţie de poliție mondială. Mercenarii 
aflaţi în slujba Alianţei vor distruge bazele de 
plecare ale piraţilor, vor da lupte de stradă în 
cartierele ocupate de bandele mafiote, le vor 
intercepta raidurile înainte ca ele să-şi atingă 
ținta. Îi vor determina să se ucidă între ei și 
vor îndrepta împotriva lor mânia infranomazilor. 
Populaţțiile civile vor fi prinse între aceste focuri 
încrucișate. 

Încă o dată, după felul în care evoluează 
lucrurile, nu Africa de mâine va fi aceea care 
va semăna cu Occidentul de astăzi, ci întregul 
Occident ar putea să ne facă mâine să ne gân- 
dim la Africa de astăzi. 


Hiperconflictul 


Când lumea policentrică se va destrăma, când 
vor începe să bântuie corsarii, piraţii, armatele 
private, mercenarii şi teroriștii, regimurile tota- 
litare se vor distruge reciproc, fără să mai recu- 
noască nici o lege a războiului şi nici un arbitru. 
Ţările din Nord se vor alia cu cele din Sud; 
teroriștii islamici se vor asocia cu cartelurile 
drogurilor. Simultan, vor avea loc „războaie calde” 
şi „războaie reci”, războaie private și războaie 
interstatale. Poliţiile și armatele se vor con- 
funda, fără însă ca vreuna să respecte cele mai 
elementare legi ale războiului. Populaţiile civile 
vor fi ţinte și victime ale tuturor armelor de 
distrugere în masă. Religiile Cărţii Sfinte se vor 
opune una alteia, spre cea mai mare glorie a 
adversarilor lor. Unii teologi vor vedea în asta 
semnul declanșării bătăliei ce marthează în Biblie 

sfârșitul lumii, care la evrei coincide cu venirea 
lui Mesia, la creștini — cu întoarcerea Lui, la 
unii musulmani — cu venirea Imamului ascuns, 
la hinduși — cu venirea lui Kalki, cea de-a zecea 
reîncarnare a lui Vișnu. În orice caz, vor spune 
ei, totul se va încheia cu victoria binelui asupra 
răului. 

Dacă, odată cu instaurarea hiperimperiului, 
toate aceste surse de conflict se vor contopi 
cândva într-o singură bătălie, dacă toţi actorii 
evocați până acum vor avea vreun interes să 
intre unul după altul în aceeași confruntare, 
atunci s-ar,putea declanșa un hiperconflict. 

Izbucnirea lui ar putea avea loc în Taiwan, 
în Mexic sau în Orientul Mijlociu, toate trei 
locuri de confluență a principalelor conflicte ce 
au la bază nevoia de apă sau petrol, religiile, 
demografia, confruntarea Nord-Sud şi contes- 
tarea frontierelor. 

De asemenea, hiperconflictul ar putea porni 
de la un atac fulger împotriva Occidentului, ini- 
țiat de un stat cum ar fi Iranul în alianță cu 
Pakistanul. ambele fiind puteri nucleare isla- 
mice. 

Nici o instituţie n-ar fi în acel moment în 
stare să negocieze un compromis sau să oprească 
angrenajul fatal pus în mișcare. Lumea ar deveni 
un imens câmp de bătălie în care s-ar ciocni 
naţiuni, popoare de mercenari, teroriști, pirați, 
democraţii, dictaturi, triburi, mafii nomade și gru- 
puri religioase, care s-ar lupta unele pentru bani, 
altele pentru credință, teritoriu sau libertate. 

Toate armele despre care am vorbit mai sus 
vor fi atunci utilizate. Omenirea, care dispune 
încă din anii '60 de mijloace nucleare arhisufi- 
ciente pentru sinucidere, le va folosi. Nu va mai 
exista nimeni care să scrie Istoria, acesta fiind 
dintotdeauna atributul celui mai puternic. 

Nimic imposibil în toate acestea: tragedia 
omului constă în faptul că, atunci când poate 
întreprinde ceva, el sfârșește întotdeauna prin 
a face lucrul respectiv. 

Totuși, cu mult înainte ca omenirea să pună 
capăt istoriei sale — cel puţin așa aș vrea să 
cred —, eșecul hiperimperiului și amenințarea 
hiperconflictului vor face ca democrațţiile să 
găsească destule resurse pentru a-i învinge pe 
pirați și a-și domina propriile pulsiuni faţă de 
moarte. 

Armatele Alianţei vor mâătura dictaturile și 
vor triumfa, până la urmă, în fața cartelurilor 
drogului; marile întreprinderi nu-şi vor mai lega 
viitorul de numărul tot mai mare al comenzilor 
militare; toate religiile vor sfârși prin a-și modera 
discursul și a deveni forţe ale păcii, raţiunii și 
toleranţei. Forțe noi, deja prezente în societate, 
vor prelua puterea pentru a edifica o lume dreaptă, 
pașnică, reunită și frăţească. 

Atunci, ca şi după căderea Imperiului Roman, 
pe ruinele unui trecut promiţător, dar compro- 
mis de o prea lungă serie de erori, vor renaște 
o formidabilă poftă de viaţă, încrucișări de rase 
interesante, precum și transgresiuni jubilatorii. 
Din toate acestea se vor naște noi civilizaţii, 
constituite din reziduurile naţiunilor epuizate 
și ale hiperimperiului rămas fără moștenitori, 
hrănite cu noi valori. 

Se va instaura o democraţie planetară, ce va 
limita puterile pieţei. Ea se va strădui să câștige 
alte războaie, mult mai urgente: împotriva nebu- 
niei oamenilor, dereglării climatice și bolilor fatale, 
împotriva alienării, exploatării și mizeriei. 

Se va declanșa atunci al treilea val al viito- 
rului, hiperdemocraţția. Vom prezenta pe scurt 
desfășurarea acestuia. 


6. Al treilea val al viitorului: 
hiperdemocraţia 


La sfârșitul ultimei sale cărţi, Critica progra- 
mului de la Gotha, scrisă în 1875, Karl Marx 
scria în latină această frază misterioasă: Dixi et 
salvavi animam meam („Am spus şi mi-am mân- 
tuit sufletul”). Este ca și cum Marx ar fi vrut 
să-i facă pe cititorii săi să înţeleagă că progra- 
mul politic pe care tocmai îl propusese socia- 
liștilor germani nu avea, din punctul său de 
vedere, nici cea mai mică șansă de a fi aplicat; 
e ca și cum ar fi crezut că nimeni nu va avea 
vreodată curajul sau mijloacele de a controla 
capitalismul şi consecinţele sale entuziasmante 
şi, în același timp, sinucigașe. 

Astăzi, după ce democraţiile de piaţă au par- 
curs o mare parte a drumului prefigurat de 
autorul Capitalului, după ce socialismul s-a rătă- 
cit în atâtea impasuri prevăzute și denunţate 
de Marx, supraviețuirea durabilă a unei omeniri 
libere, fericite, diverse, echitabile, dornice de 
demintate și de respect pare imposibilă. Chiar 
şi simplul fapt de a reflecta la așa ceva pare o 
zădămnicie. 

Și totuși: când, în 1516, Thomas Morus visa 
alegerea conducătorilor Utopiei, cetatea sa ima- 
ginară, el nu-și imagina că, patru secole mai 
târziu, miniștrii propriei ţări vor ajunge să fie 

aleşi de întregul popor. De asemenea, când, în 
iulie 1914, Jean Jaures își imagina o Europă 
liberă, democratică, pașnică și unită, încă nimic 
nu justifica speranţa câ aceasta va fi situaţia 
pe bătrânul continent peste mai puţin de 80 de 
ani. 

Astăzi, trebuie să îndrăznim să avem încredere 
în viitor. Să încercăm încă o dată să demonstrăm 
că omenirea nu este condamnată la autodistrugere 
şi nici la distrugerea ei de câtre economia de 
piaţă, știință, război sau, mai ales, de câtre 
prostie și răutate. 

Totul anunţă o transformare treptată a omu- 
lui în obiect, o amplificare a nedreptăţilor, nesi- 
guranţei și violenței; totul arată chiar că intrăm 
într-o sumbră perioadă premergătoare a războ- 
iului: naţiunile cele mai evoluate răspund la 
violență prin violenţă, la frică prin egoism, la 
teroare prin represalii. Așadar pare rezonabil sâ 
ne resemnăm și să admitem că omul nu e decât 
un monstru și că lumea noastră nu va putea 
deveni niciodată o democraţie la nivel planetar, 
pașnică, diversă, dar solidară. Şi totuși, o ase- 
menea dinamică este în desfășurare: Binele, 
după piaţă și după război. Jupiter, după Quirinus 
și Marte. 

Este evident că, pentru a salva omenirea de 
sub puterea demonilor ei, acest al treilea val al 
viitorului va trebui să vină înainte ca unul din 
primele două valuri să pună capât, fiecare în 
felul lui, speciei umane. 

Pentru a ne imagina cum ar putea veni la 
timp un asemenea viitor, trebuie să îndrăznim, 
la fel ca vizionarii de odinioară, să privim foarte 
departe, dincolo de actuala supremație a impe- 
riului american, de conturarea amenințătoare 
a ordinii policentrice, a hiperimperiului și a 
nenumăratelor conflicte care vor urma. Cititorii 

vor înțelege atunci că ceea ce numesc eu aici 
hiperdemocraţie se înscrie foarte firesc în această 
istorie a viitorului; se va vedea atunci câ multe 
forțe contribuie deja la edificarea subterană a 
fundațiilor acestui viitor și că astăzi nu depinde 
decât de noi pentru ca, peste câteva decenii, el 
să devină realitatea acestei lumi. 


Șocul democratic 


La fel ca în zorii oricărei revoluţii de impor- 
tanţă majoră, oamenii trebuie . să-i aprecieze 
urgenţa, să-i numească actorii, să-i definească 
valorile şi să-i imagineze instituţiile, înscriindu-și 
demersul între modestia existenţei cotidiene și 
proporțiile uriașe ale idealului. 

Nenumărate forţe pozitive contribuie încă de 
pe acum la instaurarea unei lumi mai bune 
pentru toţi: impresionantele descoperiri știinţi- 
fice, precum și formidabilele progrese ale teh- 
nicilor vor face ca un număr tot mai mare de 
oameni să înțeleagă că lumea este un sat, că 
bunăstarea este posibilă, fiecare putând trăi 
mai mult și mai bine. 

Mai concret, putem deduce în mod raţional 
că apa și energia pot fi disponibile în cantităţi 
suficiente, clima poate fi stabilizată, obezitatea 
şi sărăcia pot dispărea, non-violența e posibilă, 
prosperitatea este o realitate pentru toţi, demo- 
craţia poate deveni universală, întreprinderile 
pot servi binelui comun; de asemenea, poate fi 
imaginată protejarea tuturor diferențelor, ba chiar 
pot fi create altele noi. 

Şi totuși, conștiința existenţei acestor poten- 
țialități n-ar fi de ajuns nici pentru a împiedica 
instaurarea hiperimperiului, nici pentru a evita 
hiperconflictul: omul n-a edificat niciodată nimic 
plecând doar de la constatări optimiste. 

În schimb, câteva catastrofe anunţate vor 
demonstra fără menajamente celor mai sceptici 
că modul nostru actual de viaţă nu mai poate 
dura: dereglările climatice, decalajele tot mai 
mari dintre bogaţi și săraci, amplificarea obe- 
zităţii şi a consumului de droguri, impactul 
violenţei asupra vieţii cotidiene, actele teroriste 
din ce în ce mai terifiante, imposibila baricadare 
a celor bogaţi, mediocritatea spectacolelor, dic- 
tatura societăţilor de asigurâri, invadarea tim- 
pului de către mărfuri, criza de apă și de petrol, 
creșterea delincvenţei urbane, crizele financiare 
tot mai frecvente, valurile de imigranţi eșuaţi 
pe țărmurile noastre — la început întinzând mâna 
după ajutor, apoi cu pumnul ridicat —, tehno- 
logiile din ce în ce mai ucigașe și mai selective, 
războaiele tot mai pline de cruzime, mizeria 
morală a celor înstăriți, zăpăceala provocată de 
autosupraveghere şi de clonare, toate acestea vor 
trezi într-o bună zi chiar și spiritele cufundate în 
somnul cel mai adânc. Dezastrele vor fi, o dată 
în plus, cei mai buni avocaţi ai schimbării. 

La fel ca la sfârşitul fiecărui mare război, se 
va vorbi atunci, încă o dată, despre necesitatea 
de a învăţa din lecţiile trecutului, de a ierta fără 
a uita, de a reclădi altfel lumea, de a termina 
o dată pentru totdeauna cu violența. Oamenii 
de toate condiţiile, de toate naţionalităţile, de 
toate culturile și obedienţele vor reflecta la supra- 
viețuirea pe termen lung a umanităţii. Se va 
înţelege că nici hiperimperiul și nici hipercon- 
flictul nu pot edifica o lume menită să dureze. 
De pretutindeni, vor apărea proiecte politice 
pentru reglementarea conflictelor frontaliere, pen- 
tru a face compatibile multiplele revendicări 
naţionale de pe un același teritoriu, pentru a-i 
învăța pe oameni să trăiască împăcațţi cu ei 
înșiși și cu ceilalți. 

Poate că aceste proiecte utopice vor fi confis- 
cate pentru o vreme de dictatori care visează să 
întemeieze un imperiu planetar liniștit. Fără îndo- 
ială că o nouă ideologie totalitară, globalizantă, 
liniștitoare, mesianică, religioasă sau laică își va 
avea profeţii, biblia, preoții, polițiștii și rugurile 
ei. Apoi va vedea lumina zilei o nouă organizare 
armonioasă a lumii: la început nu va fi decât o 
coabitare planetară a pieței cu democraţia. La 
puţină vreme după aceea, ambele vor fi depășite 
de ceea ce numesc aici hiperdernocrație. 

Pentru a înţelege corect acest pronostic, în 
cele ce urmează voi introduce câteva concepte 
noi. 

Niște actori de avangardă, pe care-i voi numi 
transumani, vor anima - așa cum o fac deja — 
întreprinderile relaționale, al căror profit nu va 
mai fi decât o obligaţie, și nu o finalitate. Toţi 
transumanii vor fi altruiști, cetățeni ai planetei, 
nomazi și sedentari în același timp, fiecare va fi 
egal în drepturi și îndatoriri cu vecinul său, ospi- 
talieri și respectuoși față de lume. Vor contribui 
cu toții la înființarea unor instituții planetare și 
la reorientarea întreprinderilor industriale, care 
vor produce, pentru bunăstarea fiecănui individ, 
bunuri esenţiale (dintre care cel mai important 
este timpul plăcut) şi, pentru bunăstarea tutu- 
ror, un bun comun (a cărui principală dimensi- 
une va fi o inteligență colectivă). 

Apoi, dincolo chiar de un nou echilibru mon- 
dial între piaţă și democraţie, între servicii publice 
și întreprinderi, transumanii vor iniția o nouă 
ordine a bunăstării, din care piaţa va fi încet-încet 
exclusă, în beneficiul economiei relaţionale. 

Toate acestea pot părea cu totul imposibile. 
Nici unul dintre actorii acestor schimbări nu 
pare să existe. Totuși asta nu constituie o pre- 
mieră: când, în ianuarie 1848, Marx vorbea 

despre victoria apropiată a burgheziei și despre 
forţa ce avea să devină clasa muncitoare, în 
Europa încă nu exista, practic, nici burghezie, 
nici clasă muncitoare. El îi identificase, înainte 
chiar de apariţia lor, pe următorii actori ai Istoriei. 
Aceasta este și intenţia noastră actuală. 


Avangarda hiperdemocrației: 
transumanii și întreprinderile 
relaționale 


Când un convoi este în mișcare, avangarda 
contează mult mai mult decât generalii care 
lenevesc în mijlocul trupelor. Istoria nu se bifurcă 
decât atunci când niște ființe aventuroase, pre- 
ocupate de apărarea propriilor libertăţi și valori, 
fac — în general, spre nefericirea lor - să pro- 
greseze cauza umanităţii. În cadrul Ordinii eco- 
nomice, această avangardă a fost compusă până 
astăzi, așa cum s-a văzut, din „inimă” în „inimă”, 
din ceea ce am numit clasă creativă: antrepre- 
nori, inventatori, artiști, bancheri și conducători 
politici. 

În viitor, o parte a acestei clase, reunind indi- 
vizi deosebit de sensibili la această istorie a 
viitorului, va înţelege că fericirea ei depinde de 
a altora, că specia umană nu va supraviețui 
decât dacă va fi solidară și pașnică. Membrii săi 
vor înceta să mai aparţină clasei creative econo- 
mice și vor refuza să intre în slujba piraților, 
devenind ceea ce eu numesc transumani 

Altruiști, conștienți de istoria viitorului, pre- 
ocupați de soarta contemporanilor și a descen- 
denților acestora, dorind să-i ajute, să-i înţeleagă, 
să lase în urma lor o lume mai bună, transu- 
manii nu se vor mulțumi nici cu egoismul hiper- 
nomazilor și nici cu dorința de a distruge niște 

pirați. Ei nu se vor crede proprietarii lumii și 
vor admite că nu sunt decât uzufructul ei. Vor 
fi gata să pună în practică virtuțile sedentarului 
(vigilenţă, ospitalitate, simţ al termenului înde- 
lungat) şi pe cele ale nomadului (încăpățânare, 
memorie și intuiție). În același timp, se vor simți 
cetățeni ai lumii și membri ai mai multor comu- 
nități; naţionalităţile lor vor fi cele ale limbilor pe 
care le vor vorbi, și nu doar ale ţărilor în care vor 
locui. Pentru ei, revolta împotriva a ceea ce este 
ineluctabil va fi o regulă, obrăznicia optimismului 
va fi o morală, iar fraternitatea le va servi drept 
ambiţie. Își vor găsi fericirea în plăcerea de a oferi 
plăcere, mai ales copiilor, de care se vor simţi 
responsabili. Ei vor învăţa din nou că trăsătura 
principală a omului este transmiterea. 

Femeile vor întruni calităţile proprii transu- 
manilor înaintea bărbaţilor: a găsi plăcere în a 
oferi plăcere unei alte ființe este specific mater- 
nităţii. Ascensiunea treptată a femeilor în toate 
dimensiunile economiei și ale societăţii va mări 
șansele transumanilor. Printre transumanii zile- 
lor noastre le-am putea cita pe Melinda Gates 
și pe maica Tereza, precum și pe unii miliardari 
care și-au donat o parte importantă a averii lor 
unor fundaţii, unor inovatori din domeniul social, 
unor profesori, creatori, oameni ai Bisericii, laici 
sau unor oameni pur și simplu binevoitori. Oameni 
pentru care Celălalt este o valoare în sine. 

Dacă în lumea penuriei, adică a pieţei, Celălalt 
este un rival (dușmanul care vine să acapareze 
bunurile rare, cel împotriva căruia se edifică 
libertatea și cu care nu trebuie să împărtășeşti 
nici un fel de cunoștințe), pentru transuman 
Celălalt va fi în primul rând martorul propriei 
existenţe, mijlocul de a verifica faptul că el nu 
este singur. Celălalt îi va permite să vorbească, 
să transmită, să se arate generos, iubitor, să 

se autodepășească, să creeze mai mult decât 
pentru propriile nevoi și mai mult decât crede 
el că ar fi în stare. Celălalt îi va permite să 
înțeleagă că iubirea faţă de Celălalt — și, prin 
urmare, în primul rând faţă de sine — este con- 
diţia supravieţuirii umanităţii. 

Transumanii vor iniţia, alături de economia 
de piaţă, în care fiecare se compară cu celălalt, 
o economie a altruismului, a punerii gratuite 
la dispoziţie, a darului reciproc, a serviciului 
public și a interesului general. Această econo- 
mie, pe care eu o numesc relațională, nu se va 
mai supune legilor rarităţii: a oferi din cunoş- 
tinţele proprii nu-l privează de nimic pe cel care 
face acest lucru. Ea va permite producţia și 
schimbul unor servicii realmente gratuite — diver- 
tisment, sănătate, educaţie, relaţii etc. — pe care 
fiecare va socoti de cuviinţă să le ofere Celuilalt 
şi să le producă fără o altă recompensă decât 
consideraţia, recunoştinţa și bucuria acestuia. 
Aceste servicii nu sunt deloc rare, întrucât, cu 
cât dai mai mult, cu atât primeşti mai mult. 
Cu cât oferi mai mult, cu atât cresc dorinţa și 
numărul posibilităţilor de a face acest lucru. A 
munci va deveni, chiar și în economia relaţio- 
nală, o plăcere neîngrădită de nimic. 

De asemenea, se poate spera în întărirea 
statelor, socializarea contribuţiilor sociale, îmbu- 
nătățirea capacităţilor armatelor de a lupta împo- 
triva pirateriei, îmbunătăţirea sistemelor de drept 
al proprietăţii. precum și generalizarea - pentru 
cei mai săraci — a fabricării unor produse spe- 
cifice, de la îmbrăcăminte la locuinţe, de la 
alimente la telefonie, de la. obţinerea de credite 
la asigurări. 

Transumanii vor forma o nouă clasă crea- 
tivă, purtători ai unor inovaţii sociale și artis- 
tice, nu numai comercianţi. 

Transumanii vor pune la punct instrumen- 
tele acţiunii lor: așa cum animatorii pieței cre- 
ează întreprinderi industiale, beneficiarele alocărilor 
de resurse rare, transumanii vor anima între- 
prinderi relaționale, beneficiare ale unor alocări 
de resurse în esenţă nelimitate. Scopul lor va 
fi îmbunătăţirea soartei lumii, tratând proble- 
mele pe care piaţa nu le va putea rezolva, con- 
trabalansând mondializarea pieţei prin cea a 
democraţiei. În aceste întreprinderi, profitul nu 
va fi decât o condiție necesară a supravieţuirii, 
și nu o finalitate. 

Partidele politice și sindicatele sunt primele 
întreprinderi relaționale. Crucea Roșie, Medici 
fără Frontiere, CARE (Christian Action Research 
and Education), Greenpeace, WWF (World Wildlife 
Fund) și, mai ales, câteva sute de mii de ONG-uri 
create în Sud au preluat ștafeta. Un exemplu 
elocvent îl constituie un ONG din Sud care a 
permis unui bidonville din Lima, Villa E1 Salvador, 
să școlarizeze 90% dintre copii și adulţi. Aceste 
întreprinderi relaţionale joacă deja, în afara capi- 
talismului, rolul pe care-l aveau negustorii din 
Bruges și Veneţia în afara feudalismului. În 
curând vom găsi în cadrul acestei categorii tot 
felul de instituţii nelegate de un anumit terito- 
riu, care îndeplinesc misiuni civice, medicale, 
ecologice sau sociale, ONG-uri, intermediari ai 
negocierilor diplomatice, cluburi ale sportivilor 
amatori, locuri sau site-uri de întâlnire gratuite 
sau de cooperare. Cea mai mare parte dintre 
ele vor fi create în Sud de către oameni care-și 
vor da mâna fără să aștepte nimic de la nimeni. 
Una dintre categoriile cele mai importante de 
întreprinderi relaționale va fi constituită din 
instituţii de microfinanțare, actori tot mai impor- 
tanţi ai pieţei, ai democrației și ai relaţiilor. 

Producţia întreprinderilor relaționale, evalu- 
ată din punctul de vedere al pieţei, reprezintă 
încă de pe acum 10% din PIB-ul mondial, iar 
partea lor este într-o foarte accentuată creștere. 
Ele au creat deja unele concepte care anunţă 
valorile viitorului: dreptul de imixtiune, dreptul 
la copilărie şi dreptul la demnitate. Ele se află, 
de asemenea, la originea celor mai multe dintre 
instituţiile internaţionale recente: Fondul pen- 
tru SIDA, Tribunalul Penal Internaţional, Fondul 
Mondial pentru Mediul Înconjurător. Datorită 
acestor întreprinderi de un tip special, lumea 
începe să vorbească despre comunitate internați- 
onală (ca să nu vorbim deocamdată despre guver- 
nul mondial) și despre protecţia naturii (ca să nu 
vorbim deocamdată despre bunurile comune). 
Cam pe aici se situează la ora actuală bâiguielile 
de început ale unei democraţii mondiale, pe 
care o numesc hiperdemocrație. 

Vor apărea noi întreprinderi relaționale, mai 
ales în ceea ce priveşte gestionarea orașelor, 
educaţia și sănătatea, lupta împotriva sărăciei, 
gestionarea mediului înconjurător, protecţia 
femeii, comerţul echitabil, alimentaţia echili- 
brată, valorizarea serviciilor gratuite, reintegrarea 
socială, lupta impotriva drogurilor și supraveghe- 
rea supraveghetorilor. Ele se vor substitui unor 
întreprinderi private. dar şi unor servicii publice; 
își vor asuma prevenirea bolilor, reintegrarea 
celor marginalizaţi, organizarea accesului celor 
mai slabi la bunurile esenţiale, mai ales la edu- 
caţie, precum și rezolvarea conflictelor. În aceste 
întreprinderi vor apărea noi profesii și se va 
dezvolta o atitudine nouă față de muncă, con- 
stând în găsirea plăcerii de a oferi: a provoca 
un zâmbet, a transmite, a alina și a consola. 

impreună, aceste întreprinderi relaționale vor 
constitui o nouă economie, tot atât de marginală 


276 Scurtă istorie a viitorului 


astăzi pe cât era capitalismul la începutul seco- 
lului al XIII-lea, şi ea prezicătoare a viitorului. 


Instituțiile hiperdemocrației 


Aproximativ înainte de jumătatea secolului 
XXI, hiperdemocraţia va începe să se manifeste 
în realitatea instituțională a lumii. Oamenii vor 
începe să dezbată problema înființării unor insti- 
tuţii planetare coerente, care să permită lumii 
să nu sucombe sub loviturile hiperimperiului 
și să evite ravagiile hiperconflictului. 

N-ar servi la nimic să încercăm descrierea 
în detaliu a acestor instituţii viitoare: va trece 
prea multă vreme până să le vină vremea; vor 
izbucni multe furtuni și vor apărea multe teh- 
nologii noi. Și foarte multe surprize vor veni să 
deturneze, pentru moment, cursul Istoriei. 

Putem totuși să le schiţăm în linii mari, fără 
riscul de a ne înșela prea mult, plecând de la 
istoria trăită şi de la primele două valuri ale 
viitorului. 

Aceste instituţii vor fi constituite dintr-o struc- 
tură ierarhizată de organizaţii locale, naţionale, 
continentale și mondiale. În cadrul ei, fiecare 
fiinţă umană va însemna ceva și va avea tot 
atâta influenţă ca oricare alta. 

Principalul mediu de viaţă al celei mai impor- 
tante părţi din omenire va fi orașul. Sute de orașe 
vor fi mai populate decât aproximativ 100 dintre 
ţările din zilele noastre. Cum mai bine de două 
treimi din numărul total al oamenilor vor trăi aici, 
va fi nevoie de sume imense pentru punerea la 
punct și pentru întreținerea infrastructurii lor. 
Orașul va fi cadrul celor mai importante investiţii 
colective și primul colector de impozite. Aici se va 
concentra majoritatea acţiunilor politice viitoare. 

Urbanismul va deveni o știință de o importanţă 
majoră. Infrastructura informatică va face astfel 
încât orașul să devină un loc al întâlnirilor, al 
schimburilor, al vieţii. O democraţie participa- 
tivă şi asociativă îi va aduna, cu ajutorul teh- 
nologiilor de ubicuitate nomadă, pe toţi cei care 
vor locui și vor lucra în oraș, care vor beneficia 
de serviciile lui sau care vor fi, într-un fel sau 
altul, afectaţi de evoluţia sa. Cartiere întregi vor 
funcţiona în autogestiune. 

Pentru a rezista atacurilor pieţei, statele vor 
trebui să se concentreze asupra câtorva funcţii 
suverane: securitatea, liniștea publică, liberta- 
tea, apărarea limbii, accesul tuturor — rezidenți 
permanenți sau doar în trecere -— la îngrijiri şi 
la cunoștințe, dreptul la un venit minim de 
formaţie. Pentru a se achita cum trebuie de, 
aceste funcţii, statele și orașele vor fi subven- 
ționate, la nevoie, de eșalonul continental sau 
chiar de cel planetar. Frontierele vor dispărea. 
Fiecare va fi cetăţean al mai multor entităţi în 
același timp şi va putea să-și protejeze identi- 
tățile fără a căuta să le distrugă pe ale vecinu- 
lui. Naţiunile vor reuși încet-încet să reglementeze 
condiţiile unei vecinătăţi calme. Vor apărea noi 
forme de control democratic, bazate pe datele 
unor agenții autonome de evaluare, suprave- 
ghind în permanenţă activitatea aleșilor, datorită 
tehnicilor ubicuităţii nomade și de hipersupra- 
veghere. 

Fiecare continent sau subcontinent va regrupa 
democraţiile de piaţă într-o Uniune, așa cum 
face deja Uniunea Europeană. Fiecare Uniune 
va avea responsabilitatea monedei, a transpa- 
renţei pieţelor, a armonizării condiţiilor sociale, 
a protecţiei mediului, a securităţii interne, a 
protecţiei sociale, a sănătăţii, educaţiei și imi- 
graţiei, a politicii externe și a apărării spaţiului 

comun. Va trebui să aibă un parlament și un 
guvern continental. Va trebui, de asemenea, să 
dispună, aşa cum se întâmplă deja în Europa, 
de o instanţă de rezolvare a conflictelor dintre 
naţiunile de pe același continent. Un asemenea 
viitor ar trebui să devină posibil mai ales în 
Orientul Mijlociu, care, într-o zi, va integra toate 
naţiunile din zonă, inclusiv Israelul și Palestina, 
într-o uniune regională. Uniunea Europeană, 
avangardă a hiperdemocrației, va deveni o naţi- 
une de tip nou, extinzându-se într-o zi, fără 
îndoială, până la Turcia și Rusia. Aici, condiţiile 
unui echilibru între piață și democraţie vor fi 
întrunite în modul cel mai potrivit. De fapt, cu 
Europa va începe hiperdemocraţia. 

La scară mondială vor trebui să fie (și vor fi) 
create noi instituţii, în prelungirea celor deja exis- 
tente. Baza o va constitui Organizaţia Naţiunilor 
Unite. O Constituţie a planetei va relua, lăr- 
gind-o, Carta actuală a Naţiunilor Unite. Pentru 
aceasta, ea va trebui să capete o dimensiune 
supranațională, nu doar multilaterală. Preambulul 
ei va regrupa toate drepturile și îndatoririle fie- 
cărei ființe umane în ceea ce privește natura, 
alte ființe umane și viața, incluzând și drepturi 
noi, nespecificate de Carta actuală; în mod deo- 
sebit, va fi prevăzut un nou drept, esenţial, 
fondator: dreptul la copilărie, care va implica 
și niște îndatoriri parentale. Alte drepturi și 
îndatoriri vor impune protejarea vieţii, a naturii 
și a diversității, iar pieţei îi vor fi fixate niște 
limite pe care nu va trebui să le depășească. 

Adunarea Generală a ONU, din care vor face 
parte un număr tot mai mare de state, va fi 
progresiv sprijinită mai întâi de o a doua cameră, 
în care aleșii prin vot universal vor reprezenta 
fiecare un număr egal de oameni, apoi de a treia, 
în care se vor regăsi întreprinderile economice 

şi relaționale. Acest parlament planetar va strânge 
impozite la nivel mondial, cuantumul acestora 
corespunzând PIB-ului fiecărei ţări, cheltuielilor 
pentru înarmare și pentru eliminarea efectelor 
emisiilor de gaze care provoacă efectul de seră. 

Consiliul de Securitate al ONU va fuziona cu 
G8 şi se va lărgi apoi la G1l, din care vor face 
parte și India, Brazilia și Indonezia. Ulterior, el 
va fi compus numai din reprezentanţii Uniunilor 
continentale. 

Consiliul de Securitate va servi ca organ de 
control al guvernului planetar constituit în jurul 
funcţiei actualului secretar general. Acest guvern 
va consacra protecţiei omenirii mult mai multe 
resurse decât îi consacră la ora actuală toate 
guvernele din lume. El va dicta norme sociale, 
cum ar fi principiul celui mai bun regim social 
mondial, pe care le va impune treptat, la scară 
mondială, tuturor întreprinderilor, precum și 
mijloacele de impunere a acestui regim. 

Instituţiile financiare internaționale, cum ar fi 
Organizația Mondială a Comerțului şi Organizaţia 
Internaţională a Muncii, vor fi plasate direct 
sub tutela sa, pentru a nu mai fi supuse doar 
instrucțiunilor ţărilor celor mai bogate. Acest 
guvern planetar va dispune de mijloacele mili- 
tare necesare pentru a lupta împotriva mafiilor, 
a traficului de droguri, a exploatării sexuale, a 
sclaviei, a dereglărilor climei, a deversării deșe- 
urilor și atacurilor (accidentale, teroriste sau 
militare) cu nanoroboţi sau cu agenţi patogeni 
autodirijaţi, ce ar putea distruge biomasa: o 
gelatină albastră (armă nanotehnologică abso- 
lută) aflată doar în mâinile guvernului planetar 
și destinată combaterii gelatinei cenușii (gray 
goo). O forță planetară de asistenţă și de secu- 
ritate, dotată cu cele mai bune echipamente, 
despre care a fost vorba mai sus, va proteja 

mediul înconjurător şi va lupta împotriva piraţi- 
lor. 

Treptat, pentru a veni în 'sprijinul acestui 
guvern mondial, vor fi instituite noi instanţe de 
control și de reglementare, plecându-se de la 
instanţele guvernamentale ale hiperimperiului 
şi de la cele ale întreprinderilor relaţionale: un 
Tribunal Penal Planetar va asigura compatibi- 
litatea jurisprudenţelor elaborate la nivelul fiecă- 
rui continent şi-i va judeca pe principalii pirați; 
o Agenţie Mondială a Apei va reglementa felul 
în care aceasta va fi disponibilă; o instanţă 
universală a pieţelor va controla monopolurile 
şi respectarea dreptului la muncă. O altă instanţă 
va controla calitatea produselor pentru consum, 
mai ales a celor alimentare. Alta va controla 
principalele companii de asigurări, celelalte organe 
ale guvernării şi întreprinderile foarte mari, esen- 
ţiale vieţii; această instanţă va deţine mijloacele 
de luptă împotriva economiei-pirat și de apărare 
a proprietăţii intelectuale şi materiale. 

O Bancă Centrală va asigura stabilitatea. prin- 
cipalelor monede, iar apoi va institui o monedă 
unică; ea va exclude din comunitatea financiară 
internaţională orice instituţie care va permite 
spălarea banilor proveniţi din traficul de dro- 
guri. O Bancă de Dezvoltare Planetară va finanța 
marile infrastructuri ale orașelor și ale ţărilor 
care vor respecta Constituţia Planetară; ea va 
susține ţările care își vor converti economia 
depinzând de producţia de droguri sau de crima 
organizată şi le va ajuta în lupta lor împotriva 
piraţilor. O instituţie specifică va acorda asis- 
tenţă pentru structurarea întreprinderilor rela- 
ționale și pentru a verifica dacă ele nu sunt 
cumva paravanul unor instituţii-pirat sau tero- 
riste. O altă instituţie planetară va acorda asis- 
tenţă specifică pentru dezvoltarea microfinanţări. 

Firește, sediile acestor instituţii nu vor fi 
instalate în același loc, chiar dacă, așa cum s-a 
specificat mai sus, lerusalimul ar putea regrupa 
câteva dintre ele. De fapt, existenţa lor va putea 
fi la fel de nomadă ca și hiperimperiul, căruia 
vor avea misiunea să-i echilibreze structura. 


Locul pieței în hiperdemocrație 


Astfel, piața și democraţia își vor regăsi, încet- 
încet, echilibrul planetar. Pe de o parte, insti- 
tuţiile hiperdemocraţiei vor permite pieței să 
funcţioneze într-un mod eficient și să evite între- 
buințarea capacităţilor de producţie sub para- 
metrii normali inițiind la nivel mondial mari 
lucrări de infrastructură urbană, energetică și 
de tehnologie informatică. Pe de altă parte, regle- 
mentată și mondializată, piața nu va mai căuta 
să pâtrundă în sanctuarul democraţiei. Ea va 
descoperi chiar că este profitabil să dezvolte 
unele instrumente în slujba democraţiei, să cre- 
eze infrastructuri urbane, produse împotriva 
obezității sau destinate celor săraci. Așadar noile 
tehnologii vor face posibilă o nouă abundență 
a apei şi energiei într-un mediu protejat și într-o 
climă care-și va regăsi echilibrul; arhitecţii şi 
urbaniștii vor inventa orașe în funcţie de nece- 
sitățile omului; artiștii îi vor face pe oameni 
conștienți de faptul că frumuseţea lumii merită 
să fie protejată şi dezvoltată. 

Sistemul bancar va fi dominat de microcre- 
dit; întreprinderile relaţionale economice (adică 
având profitul ca finalitate și relația ca produs) 
vor furniza servicii personale (de sănătate, edu- 
caţie și petrecerea timpului liber), servicii la 
domiciliu (supravegherea copiilor mici, asistenţă 
pentru persoanele aflate în dificultate). Pieţele 

vor reorienta progresul tehnic spre industriile 
sănătăţii, dar mai cu seamă spre industria ali- 
mentară, spre educaţie și mediu. Ele vor valo- 
riza mai mult timpul trăit decât timpul stocat 
și serviciile mai mult decât produsele industri- 
ale. Vor impune gratuitatea timpului stocat și 
plata spectacolului în direct. Vizionarea de filme 
va fi gratuită, însă cinefilii vor plăti pentru a-i 
vedea pe aceiași actori jucând pe scena unui 
teatru. Fișierele muzicale vor fi gratuite, dar 
melomanii vor plăti pentru a asista la concerte; 
cărţile și ziarele vor fi gratuite, dar cititorii îi 
vor plăti pe editori pentru a asista la conferinţe 
și la dezbateri cu autorii. Gratuitatea se va 
extinde în toate domeniile esenţiale ale vieţii. 

Economia relațională. și economia de piaţă 
vor fi interesate fiecare și de succesul celeilalte; 
economia relaţională va avea interes ca piața 
să fie cât mai eficientă posibil și, reciproc, efi- 
cacitatea pieţei va depinde în mod decisiv de 
climatul social creat de economia relaţională. 
În sfârșit, marile întreprinderi ale pieţei vor fi 
evaluate chiar de către acţionarii lor, pe baza 
capacităţii acestora de a servi interesul general 
şi de a promova activităţi relaţionale. 


Rezultatul colectiv al hiperdemocrației: 
bunul comun, ce are în centru 
inteligența universală 


Hiperdemocraţia va dezvolta un bun comun, 
care va crea inteligența colectivă. 

Bunul comun al umanităţii, finalitatea colec- 
tivă a hiperdemocraţiei, nu va fl nici grandoarea, 
nici bogăţia, nici chiar fericirea, ci protecţia 
ansamblului elementelor care fac viața posibilă și 
demnă: clima, aerul, apa, libertatea, democraţia, 
cultura, limbile, cunoștințele etc. Acest bun 

comun va fi ca o bibliotecă funcţională, ca un 
parc natural care trebuie predat după ce l-ai 
cultivat şi îmbogăţit fără să-l fi modificat în chip 
ireversibil. Felul în care Namibia întreţine fauna 
de pe teritoriul ei, cum Franţa își întreţine 
pădurile sau cum își protejează cultura anumite 
popoare oferă o idee despre ceea ce ar putea fi 
o concepţie avansată despre bunul comun. Acesta 
n-ar putea fi nici o miză a pieţei, nici proprie- 
tatea statelor, nici un bun multilateral: ar trebui 
să fle un bun supranaţional. 

Esența dimensiunii intelectuale a bunului 
comun va fi constituită dintr-o inteligență uni- 
versală proprie speciei umane, diferită de suma 
inteligenţelor oamenilor. 

Inteligența colectivă a unui grup nu este 
suma cunoștințelor membrilor săi, nici chiar 
suma aptitudinilor acestora de a gândi; este o 
inteligență proprie, care gândește altfel decât 
fiecare membru al grupului în parte. Astfel, o 
reţea neuronală formată din celule devine o 
mașină de învăţat, o reţea telefonică îndepli- 
nește alte funcţii decât fiecare dispozitiv central 
în parte; ceea ce face un calculator e diferit de 
ceea ce realizează fiecare microprocesor în parte; 
un oraș este o fiinţă diferită de fiecare dintre 
locuitorii săi; o orchestră este altceva decât o 
simplă însumare de instrumentiști; un specta- 
col este altceva decât prestaţia fiecăruia dintre 
actorii săi; rezultatele unei cercetări colective 
valorează mai mult decât aportul fiecăruia din- 
tre cercetătorii implicaţi. Orice inteligenţă colec- 
tivă este rezultatul unor punți, al unor legături 
între inteligențele individuale, necesare pentru 
a crea ceva nou. 

În același fel, omenirea creează o inteligenţă 
colectivă, universală, distinctă de suma inteli- 
gențelor particulare ale fiinţelor care o compun 


284 Scurtă istorie a viitorului 


și distinctă de inteligenţele colective ale grupu- 
rilor sau ale naţiunilor. 

Finalitatea acestei inteligenţe universale nu 
va fi de ordin utilitar. Ea nu va putea fi cunos- 
cută și va fi gratuită. Se va putea exprima în 
diferite opere: nenumărate reţele cooperative 
planetare vor permite constituirea unor corpu- 
suri de cunoștințe și opere de artă universale, 
ce transcend cunoștințele și operele tuturor celor 
care au contribuit la ele. De fapt, în stare embri- 
onară, această inteligență universală există din- 
totdeauna, este aceea care a permis omenirii 
să supravieţuiască adaptându;se. Odată cu noile 
tehnologii, ea se dezvoltă din ce în ce mai repede, 
creează un raport cu totul nou faţă de proprie- 
tatea intelectuală, care nu va mai putea fi absolută 
și va trebui împărțită cu ansamblul umanităţii, 
fiind necesară creativității fiecăruia. 

De exemplu, dezvoltările programelor de cal- 
culator gratuite vor constitui o operă a inteli- 
genţei universale. De asemenea, în timp ce 
enciclopedia Wikipedia nu este, pentru moment, 
decât un agregat al inteligenţelor autorilor săi, 
vom vedea — și deja acest fenomen are loc - cum 
apare, prin contribuţia activă a tuturor, un rezul- 
tat colectiv diferit de ceea ce fiecare dintre noi 
a vrut să includă în el. 

Astfel, Istoria va determina mereu integrarea 
crescândă a inteligenţelor colective într-o inte- 
ligenţă universală; de asemenea, ea va fi înzes- 
trată cu o memorie colectivă care va acumula 
și conserva cunoștințele. Prin natura sa, ea va 
dura cel puţin la fel de mult ca omenirea. 

Inteligența universală va putea chiar să con- 
ceapă, într-o bună zi, mașini care vor funcționa 
în slujba ei, apărând bunul comun în sine, 
pentru ceea ce reprezintă el. 


Al treilea val al viitorului: hiperdemocrația 285 


Apoi, inteligența universală va favoriza apa- 
riţia unei inteligenţe a speciei, o hiperinteligență, 
care va acţiona în propriul interes și va putea 
diferi de interesul inteligenței universale a unei 
generaţii de ființe umane. În sfârșit, în ultimul 
grad al evoluţiei, va putea să apară - e posibil 
să fi apărut deja -— o hiperinteligență a materiei 
vii, pentru care omenirea nu este decât un infim 
element component. Această hiperinteligență a 
tot ceea ce este viu nu va mai acţiona atunci 
doar în funcţie de interesul speciei umane. 

Istoria extraordinară a lui Homo sapiens sapi- 
ens va ajunge atunci la capătul ei, nu în sensul 
nimicirii, ca în cursul primelor două valuri ale 
viitorului, ci pur și simplu în sensul că specia 
va fi depășită. 


Rezultatul individual al 
hiperdemocraţiei: bunurile esenţiale, 
printre care timpul plăcut 


Hiperdemocraţia nu va realiza numai obiec- 
tive colective. Ea va permite fiecărui om să-și 
realizeze obiective personale, inaccesibile pe calea 
exclusivă a pieței: să aibă acces la unele bunuri 
esențiale, în mod deosebit la timpul plăcut. 

Numesc aici bunuri esențiale cele la care 
orice ființă umană are dreptul pentru a duce o 
viață demnă, pentru a participa la binele comun. 
Printre aceste bunuri esenţiale se numără: acce- 
sul la cunoaștere, la locuinţă, la hrană, la îngri- 
jiri, la muncă, la apă, la aer, la securitate, la 
libertate, la echitate, la demnitate, la reţele, la 
copilărie, la respect, dreptul de a părăsi un loc 
sau de a rămâne acolo, dreptul la compasiune, 
la singurătate, dreptul de a trăi pasiuni simultane 

sau sincerități paralele, dreptul de a fi asistat 
în ultimele zile ale existenţei. 

Aceasta va duce la suprimarea tuturor pedep- 
selor infamante, violente și a oricărei privări de 
libertate. 

Principalul bun esenţial va fi așadar accesul 
la timpul plăcut, unul în care fiecare va trăi nu 
spectacolul vieţii altora, ci propria-i realitate. 
Oricine va avea posibilitatea să-și aleagă mode- 
lul de reușită, să-și dezvolte talentele, inclusiv 
pe cele pe care nu și le cunoaște încă. „A te 
bucura de niște clipe plăcute” va însemna să 
trăiești liber, vreme îndelungată și rămânând 
mereu tânăr, și nu obsedat 'de ideea de a te 
grăbi „să profiţi”, ca în Ordinea economică. 

Aceste două proiecte (individual și colectiv) 
de hiperdemocraţie se vor alimenta reciproc: 
inteligența universală a omenirii va crește odată 
cu timpul plăcut de care va dispune fiecare și, 
reciproc, inteligența universală va crea condiţiile 
timpului plăcut pentru fiecare. Nu va putea 
exista hiperdemocraţie decât între persoane care 
vor avea în egală măsură acces la bunurile 
esenţiale. 

Bunul comun al omenirii va fi la un nivel cu 
atât mai ridicat cu cât numărul de fiinţe umane 
care vor avea acces la bunurile esenţiale va fi 
mai mare; așa cum un centru de cercetări are 
tot interesul ca angajaţii săi să găsească ceea 
ce caută, așa cum vorbitorii unei limbi au tot 
interesul ca persoanele cărora li se adresează 
să fie cât mai numeroase, așa cum o familie 
are tot interesul să-i vadă pe membrii săi cât 
mai fericiţi, fiecare ființă umană va avea inte- 
resul ca toţi ceilalţi să fie în deplina posesie a 
demnităţii și libertăţii lor, deci să fie sănătoși 
și bine formaţi. Omenirea va avea tot interesul 
ca fiecare fiinţă umană să fie fericită că trăiește; 

altruismul va deveni interesul fiecăruia. A fi 
transuman va deveni ceva raţional. 


Deturnarea hiperdemocrației 


Decenii la rând, hiperimperiul va încerca să 
împiedice nașterea hiperdemocraţiei. Unii stă- 
pâni ai pieţei, hipernomazi în cea mai mare 
parte, vor căuta să-i compromită valorile, să nu 
lase instituţiile sale să apară și să-i anihileze 
actorii. Îi vor numi trădători pe hipernomazii 
transumani. Vor face tot posibilul să-i sperie, să-i 
corupă și să-i determine să-și schimbe opiniile. 
Apoi, simțind forţa valului, vor încerca să comer- 
cializeze, în întreprinderi specializate, „obiecte 
nomade relaționale”: roboţi de companie, fra- 
ternităţi virtuale, jocuri tridimensionale simu- 
lând altruismul, comerţ fals-echitabil. Vor vinde 
ceea ce ei numesc „timp plăcut”: timp al vacan- 
țelor sau timp oferit de produse nomade care 
se pot multiplica. Vor lansa pe piaţă produse 
de autosupraveghere despre care consideră că 
măsoară capacitatea relațională. Vor inventa și 
proteze relaționale, apoi clone, „fraţi artificiali” 
ce vor permite oricui să dispună de propriile 
rezerve de organe: o clonă va fi „fericită” atunci 
când va ajuta un clonat să supravieţuiască. 

Pe de altă parte, unii lideri de mișcări reli- 
gioase (teologi, guru) vor încerca - și deja fac 
acest lucru -— să recupereze conceptele hiperde- 
mocraţiei. Își vor întemeia fondul de comerț pe 
caritate, pe stăpânirea timpului și a simțurilor, 
pe gratuitate, fraternitate, inteligenţă univer- 
sală, timp plăcut și bun comun. 

Unii savanţi vor explica - unii o fac de pe 
acum - că incapacitatea de a găsi un sens 
timpului și de a te arăta altruist este o boală 

pe care niște medicamente sau niște manipulări 
genetice inventate de ei o vor putea vindeca. 

În sfârșit, unii oameni politici vor încerca să 
instaureze o dictatură mai mult sau mai puţin 
planetară destinată creării unui „om nou”, demn 
să trăiască în hiperdemocraţie: Ei vor susține 
că, într-o zi, vor putea fi concepute niște fiinţe 
destul de stăpâne pe ele însele pentru a fi lipsite 
de dorinţa de a acumula, de a risipi și dea 
cunoaște invidia, fericite doar atunci când îi văd 
pe alţii fericiţi, programate pentru a le plăcea 
să fie ceea ce sunt, debarasate de orice dorinţă 
și de orice egoism. Firește, asasinându-i pe toţi 
cei care, din rațiuni de clasă, de religie sau de 
orice altceva, nu se vor dovedi demni de această 
nouă elită. 


*x** 


Vreau să cred că, într-o bună zi, cu mult 
înainte de sfârșitul secolului XXI și în ciuda 
atâtor obstacole, prăpăstii ameţitoare și simu- 
lacre, hiperimperiul va căpăta destulă amploare 
pentru a-i face pe oameni să perceapă unitatea 
lumii fără ca el să fi ajuns la distrugerea iden- 
tității umane. Mai vreau să sper că hiperviolența 
va amenința destul de serios omenirea pentru 
a o face conștientă de necesitatea de a-și schimba 
radical atitudinea faţă de ea însăși. Sunt con- 
vins în contiunare că transumanii vor fi atunci 
destul de numeroși și de organizaţi pentru a 
limita pierderile provocate de primul val al vii- 
torului și pentru a-l neutraliza complet pe cel 
de-al doilea. 

Mai vreau să cred că dictaturile ce caricatu- 
rizează hiperdemocrațţia vor dura mai puţin decât 
cele care au caricaturizat socialismul. Mai vreau 
să cred că religiile vor găsi o modalitate de a 
se tolera și de a se îmbogăţi reciproc. 

În sfârșit, vreau să cred că oroarea faţă de 
viitorul prezis în această carte va contribui la 
dorinţa de a-l face imposibil. 

Dacă va fi așa, dincolo de imense dezordini, 
se va contura promisiunea unui Pământ ospi- 
talier pentru toți călătorii prin viaţă. 

Până atunci se vor întâmpla multe, mai rele 
sau mai bune decât cele imaginate aici. Frumusetea 
va reuși să găzduiască și să protejeze ultimele 
scântei de umanitate. Se vor scrie și cizela capo- 
dopere; oamenii vor descoperi noi concepte; se 
vor compune cântece. Și, mai ales, oamenii vor 
iubi. Și or să mai iubească. 


7. Dar România?" 


Incursiunea în Istorie pe care am efectuat-o 
la începutul acestei cărţi ne arată că România 
n-a reușit niciodată să devină o putere domi- 
nantă în Europa, însăși „inima” Ordinii econo- 
mice, din cel puţin trei motive. 

Pe de o parte, România a privilegiat întot- 
deauna agricultura, industriile alimentare, renta 
funciară și interesele birocratice legate de aces- 
tea, în detrimentul industriei, al profitului, al 
mobilităţii, al inovației și al tehnologiilor dezvol- 
tării. Ulterior, România a trăit mereu în nostalgia 
unui trecut preamărit, în respectarea castelor 
sale birocratice, reconstituindu-le la nesfârșit. 

Pe de altă parte, România a neglijat mereu 
să-și creeze o forţă navală, o marină militară și 
comercială suficient de puternică. Nu a știut să 
dea prioritate dezvoltării unui port, deși bazinul 
agricol și industrial adiacent ar fi putut s-o facă 
să devină „inima” Mării Negre. Ţară agricolă, 
România nu s-a pregătit îndeajuns pentru întoar- 
cerea la nomadism. - 

În sfârșit, ea nu a reușit să formeze, să 
suscite și nici să primească o clasă creativă 
suficient de numeroasă: nu a pregătit niciodată 
destui marinari, ingineri, cercetători, întreprin- 
zători, comercianţi și industriași; nu a atras 





* Capitolul despre România a fost scris în 2007, la 
un an după apariţia ediţiei în limba franceză (n.ed.). 

niciodată destui savanţi, bancheri și creatori de 
întreprinderi, ci doar teoreticieni și artiști plătiți 
de putere, precum și administratori însărcinaţi 
să sintetizeze și să administreze, dar niciodată 
să-și asume riscuri. 

Recentele performanţe economice ale României 
sunt totuși promițătoare: dacă regimul Ceaușescu 
a lăsat în 1989 o țară în paragină, cu o bază 
industrială în cea mai mare parte învechită, 
după o încetinire a dezvoltării economice în anii 
2000-2001, România a cunoscut ulterior o creș- 
tere de mai mult de 4% pe an, susținută de 
agricultură, de construcții și de consumul intern, 
favorizând și nașterea unei mici clase mijlocii. 
În 2006, România a înregistrat cea mai impor- 
tantă creștere a deceniului, cu un indice de 
6,4%. Un asemenea dinamism a permis țării 
să-și reevalueze moneda și să se integreze în 
Uniunea Europeană la 1 ianuarie 2007. Nivelul 
de trai din România ar putea atinge 50% din 
media ţărilor Uniunii Europene în 2013, față 
de numai 37% în cursul acestui an, putând 
recupera, în doar șapte ani, o întârziere mai 
importantă decât cea refăcută de Portugalia în 
22 de ani. PIB-ul pe cap de locuitor este, la ora 
actuală, de 4 500 de euro. 

Numai că, pentru a concretiza acest obiectiv, 
România va trebui să-și intensifice eforturile în 
privința luptei împotriva corupției, împotriva 
inerţiilor din administraţie și a inegalităţilor. 
Astăzi, un sfert din cei 22,3 milioane de români 
trăiesc sub pragul sărăciei. 

Rezumând, putem spune că România nu a 
devenit niciodată o „inimă” pentru că nu a știut, 
în nici un moment al existenţei sale, să subscrie 
la legile istoriei viitorului. 

Viitorul României va depinde de acum îna- 
inte de felul în care va ști să se adapteze acestor 

legi, de modul în care se va pricepe să urmeze 
regulile succesului: să-și creeze un ambient 
relaţional, să suscite dorinţa unui destin comun, 
să favorizeze libertatea creaţiei, să se doteze cu 
un mare port și cu o mare piaţă financiară, să 
formeze în mod echitabil cetăţeni pentru noile 
orizonturi științifice, să stăpânească tehnologiile 
viitorului, să elaboreze o geopolitică și să pună 
bazele alianțelor necesare. Fără îndoială, România 
este pe cale să realizeze mai bine decât alții 
aceste condiţii, grație formidabilei sale vitalităţi, 
capacităţii de a atrage industriași, specialiști în 
finanţe, artiști și oameni de afaceri, graţie poten- 
ţialului calităţii vieţii din această minunată țară, 
care poate deveni prima piaţă economică și o 
importantă forță politică în bazinul Mării Negre. 

Apariţia unor noi puteri şi dispariţia altora, explozia demo- 
grafică, migrațiile, terorismul sau modificările climatice vor 
schimba lumea contemporană. În acest eseu despre evoluţia 
lumii în următoarea jumătate de secol, Jacques Attali ne pu- 
ne în faţa unei alternative radicale. Omenirea va avea de ales 
între dispariţia totală, determinată fie de evoluţia unui hiper- 
imperiu construit după legile pieţei, fie de un conflict ce ar 
întrerupe violent globalizarea, şi hiperdemocraţie: accepta- 
rea şi controlarea mondializării, într-o societate care va oferi 
tuturor accesul la noile tehnologii, la un mediu mai bine pro- 
tejat şi la libertatea individuală. 

